
PREFAŢĂ 


Cele trei mari epopei — deşi compuse şi scrise cu multe secole 
înaintea erei noastre, în timpuri şi locuri îndepărtate de ţara noas- 
tră, prezentînd faptele unor oameni care cunoșteau un grad de ci- 
vilizaţie cu totul deosebit de acela pe care-l avem noi astăzi sub 
ochi, alte orînduiri sociale și politice — continuă totuşi să ne far- 
mece prin arta literară cu care au fost exprimate fapte, idei şi 
sentimente general omenești, eterne tocmai prin esenţa lor umană, 
valabilă atît timp cît vor fi oameni pe acest pămînt. 

Iliada cîntă întîmplările din războiul purtat de o coaliție de 
cetăți grecești într-unul din ultimele secole ale mileniului I î.e.n.) 
contra Troiei, cetate faimoasă prin bogăţiile sale — eveniment real, 
confirmat de multe dovezi arheologice şi lingvistice. 


În esență, subiectul Iliadei poate fi înțeles din evocarea urmă- 
toarelor date esențiale. În timpul asediului pe care-l duceau contra 
cetății Troia, Agamemnon răpește pe fiica lui Hrises, preotul zeu- 
lui Apolon: Preotul se duce la corăbiile grecești şi-l imploră pe 
Agamemnon să-i redea fiica, dar Agamemnon îl alungă cu cuvinte 
batjocoritoare. Apolon, la rugăciunile hii Hrises, răspîndeşte o mo- 
limă ucigătoare în armata asediatoare. Calhas prorocul lămurește 
cauza molimii: mînia zeului Apolon. Agamemnon consimte să redea 
pe Hriseis tatălui său Hrises, în schimbul sclavei lui Ahile, numită 
Briseis. Ahile, cel mai viteaz dintre asediatori, jignit.în demnitatea 
sa de erou, se retrage din luptă. Fără de Ahile, aheii suferă înfrîn- 
geri, iar troienii, conduşi de Hector, fiul lui Priam, regele Troiei, 
ajung la corăbiile asediatorilor ahei. Abia atunci Ahile îngăduie 
celui mai iubit prieten al său, Patrocle, ca, îmbrăcat în armura sa, 

să apere corăbiile amenințate. Dar Patrocle este ucis de Hector, 
Ahile, îndurerat, se împacă cu Agamemnon şi pornește la luptă. 
Hector este ucis de Ahile. Priam cade la picioarele luj Ahile şi-i 
cere cadavrul lui Hector. Apoi se întoarce la Troia, unde se orga- 
nizează funeralii pentru fiul său. Cu descrierea acestor funeralii 
se încheie poemul. 

Acestea sînt, extrem de pe scurt expuse, faptele nodale ale epo- 
peii. Rezumate în acest mod, ele nu ne pot oferi imaginea clară a 
reliefului artistic în care sînt prezentate în originalul care, citit cu 
atenție, ne mișcă adesea pînă la lacrimi, În adevăr, iată-l pe Priam 
căzînd la picioarele luj Ahile care-i ucisese fiul, rugîndu-l să-i dea 
cadavrul lui Hector, ? 


«Adu-ți aminte c-ai tată şi tu, o slăvite Ahile, 

Și e ca mine şi el pe pragul amar de necazuri 

Al bătrineţii şi poate vrăjmaşii vecini îl împilă, 

Și-l amărăse şi nu-i nimeni să-l scape de rău şi de jale. 
Dinsul încai, auzind de departe că tu ești în viață, 

Tot se mai bucură-n sine şi trage nădejde să-şi vadă 
Fiul iubit de la Troia odată venind. Numai eu sînt, 
Bietul, cu totul de plins, că-n marea cetate, în Troia, 
Mulţi fii aleşi am avut şi nu-mi mai rămâne nici unul. 
Fost-au la număr cincizeci, cînd aheii la noi năvăliră, 
Nouăsprezece din ei îmi erau din o singură mamă, 

Iar pe ceilalți mi-i născuseră alte femei în palate. 
Singurul care-a mai fost al oraşului sprijin şi-al nostru, 
Tu l-ai ucis mai deunăzi, cînd el se lupta pentru țară, 
Scumpul meu Hector ! De dragu-i venit-am aici. De la tine voi să-l 
Răscumpăr pe el şi-ţi aduc o grămadă de daruri. 

Teme-te, Ahile, de zei, și de mine te-ndură, amintindu-ţi 

C-ai şi tu tată bătrîn. Ba eu sînt mai vrednic de milă, 

M-ai biruit şi făcut-am ce n-a făcut nimeni pe lume, DA 
Mîna ce crud îmi ucise feciorul, am dus-o la gură. i 

` Zise şi-un dor de părinte şi-o jale-i stîrni lui Ahile. 

El pe moşneag, apucîndu-l de mină, domol îl împinse 


„Şi se porniră pe plins amândoi. Unu-şi plînge feciorul, 


= Plinge cu hohote lungi, întins la picioare-naintea 


Celuilalt, care iar după tată-său plinge, ba geme 
După prieten şi casa răsună de plins şi de vaier.» 


(Iliada, XXIV, 419—504) 


Dacă nu ar fi decit această scenă în toată epopeea, și încă ar 
merita să fie clasată printre capodoperele literaturii universale, 
dar numeroase sînt momentele de un pafetism și, adesea, tragism 
: zguduitor. Cit de deosebite de ale noastre erau obiceiurile și prac- 
țicile în cetatea şi în palatul lui Priam, cît de deosebite de ale 
noastre erau armele, tactica de luptă, rînduirea în linia de bătaie, 
ideile despre lume și viaţă ale luptătorilor troieni şi ahei şi totuşi, 
citind versurile de mai sus, ne simţim emoţionați de parcă i-am 
vedea acum în fața noastră. Profunda esență umană a durerii care-l 
zdrobeşte pe Priam, a dragostei îndoliate a lui Ahile pentru Pa- 
trocle, prietenul său iubit, ucis de Hector, este aceea care ne face 
să fim solidari în durere cu cei doi oameni, de care ne despart 
mii de ani. 

Dar, aşa cum am arătat în expunerea momentelor nodale ale 
poemului, Ahile redă lui Priam corpul neînsufleţit al lui Hector, și 
poemul se sfîrşeşte prin evocarea arderii şi înhumării corpului lui 
Hector. 

Troia a fost cucerită, iar eroii au pornit pe mare spre a reveni 
în cetăţile lor. Cu aceasta, pentru unii dintre ei încep un nou şir 
de amaruri, îndurate pe uscat şi pe mare, pînă să ajungă la casele 
lor. Unul dintre acești eroi a fost Odiseu — Ulise — unul dintre 
căpeteniile oştii aheilor, iar suferinţele la care a fost supus pe 
uscat și pe mare, pînă a ajunge în cetatea Itaca, în patria sa, în 
care el era basileu, adică un fel de fruntaș cu puteri administrative 
locale, sînt cîntate în Odiseea. Subiectul, pe scurt prezentat, se 
poate reduce la următoarele fapte esenţiale. După o lipsă din cetate 
de aproape douăzeci de ani, Odiseu este reținut, în impula Ogigia, 
de nimfa Calipso, care vrea să-l facă nemuritor. În acest timp, în 
Itaca, peţitorii soţiei sale Penelopa îi devastează casa, fiind refuzaţi 

de această femeie virtuoasă care nu-şi pierdea speranţa că soțul ei 
se va întoarce. Încurajat de zeița Atena, Telemah, fiul lui Odiseu, 
pleacă la Pylos și apoi la Sparta, pentru a întreba pe Nestor şi pe 
Menelau despre soarta tatălui său. Zeii, între timp, în Olimp, ho- 
tărăsc întoarcerea lui Odiseu, care porneşte spre casă pe mare. Dar 
zeul Poseidon îi este ostil lui Odiseu, care este aruncat de valuri pe 
insula feacienilor, unde este aflat, isţovit, de Nausicaa, fiica basi- 
leului insulei. O serbare cu întreceri atletice, cîntece și dansuri 
este organizată în cinstea oaspetelui, care se trădează că este Odi- 
seu, cînd aude pe cîntăreţul Demodocos slăvind faptele sale de vi- 
tejie la Troia. Odiseu pleacă spre Itaca, unde este lăsat pe țărm de 
corăbierii feacieni, cu toate darurile pe care i le făcuseră. Odiseu 
se duce mai întîi la Eumeu, fidelul său porear, de la care află în 
amănunt tot ce se petrecuse în eetate în timpul absenței sale. Toc- 
mai atunci sosise din lunga sa călătorie şi Telemah care, de aseme- 
nea, se duce la Eumeu. Odiseu se descoperă fiului său. În cel mai 
strict secret, Odiseu, travestit în hainele unui cerşetor, intră în ce- 
tate și în palat, unde este recunoscut de cîinele său credincios şi de 
bătrîna sa doică Euricleea, căreia-i impune tăcere. Penelopa, 
făcînd o ultimă încercare spre a scăpa de peţitori, promite că se 
va căsători cu acela dintre ei care va învinge pe toţi în lupta cu 
arcul lui Odiseu, Dar nici unul nu poate să întindă arcul. La in- 
sistenţele lui Telemah, Odiseu, cerşetorul, obține permisiunea de a 
încerca şi el să întindă arcul, lucru pe care-l face cu foarte mare 
ușurință. Ajutat de Telemah, de Eumeu și de un alt sclav credin- 
cios, Odiseu ucide pe peţitori, provocînd un înfricoșător măcel, 
Abia atunci se descopere Penelopei. A doua zi, Odiseu pleacă la 
țară pentru a vedea pe Laertes, tatăl său, și spre a scăpa de furia 
părinţilor peţitorilor uciși. Aceștia vin să-l atace chiar acolo unde 
se ascunsese, dar, după o scurtă luptă, se încheie pacea între cele 
două tabere. 

Acest scurt rezumat ne ajută să ne facem o idee despre natura 
faptelor evocate şi, din primul moment, se poate observa că în 
Odiseea nu mai este vorba de bătălii militare, nici de cuceriri de 
cetăţi — în afara celor de la Troia, menţionate de Odiseu la fea- 
cieni — ci că Odiseu, după căderea celebrei cetăţi, a avut de în- 


fruntat cu totul alte adversităţi, din partea naturii, din partea zeilo 
şi a oamenilor. Acest fapt ne permite să asistăm la alte drame ale 
sufleiului omenese decit cele descrise in Iliada. Dar şi în Odiseea 
sentimentele de duioșie, de tristeţe, de dor de țară,-de revederi între 
părinte şi fiu, între soț şi soție, precum şi ideile despre om şi na- 
tură, despre zei și despre muritori, ne fac încă o dată să vedem cît 
de identică cu sine însăși este-esența oamenilor de totdeauna. Ci- 
tăm și din acest poem cîteva dezvăluiri ale sufletului omenesc 
zugrăvite cu o cuceritoare artă. lată mai întîi întîlnirea dintre 
Telemah şi tatăl său la porcarul Eumeu. Odiseu, care se travestise 
în cerșetor, la intervenţia zeiței Atena, protectoarea lui, îi apare 
fiului său dintr-o dată îmbrăcat frumos, ca un alt om. Telemah 
îi zice: 


« „Cu totul altu-mi pari acum, străine, 
Ai altă haină și altă înfăţişare ! 

De bună seamă ești un zeu din slavă ! 
Îndură-te, ca să-ți închin prinoase 
Plăcute, daruri scumpe, odoare de aur. 
Doar cruță-mă“. Răspunse atunci Ulise : 
„Eu nu-s deloc un zeu. De ce m-asemeni 
Cu zeii? Eu sînt bietul tău părinte, 
Acela după care oftezi şi suferi 

Atitea patimi, siluit de oameni 
Necruțători“. Așa vorbi, și fiul 

Îşi sărută,-i curgeau pe faţă lacrimi 

Ce pînă-atunci le tot iezise întrînsul, 
Dar Telemah tot nu voia să creadă 
Că-i tatăl său şi cuvînta : „Tu nu ești 
Părintele-mi Ulise. Mă smomeşște 

Un zeu, ca să suspin, să pling mai tare, 
N-o poate făptui schimbarea asta 

Un muritor în voie, dacă nu era 

Un zeu să-l facă ba moșneag, ba tînăr. 
Erai un om bătrîn adiniorea 

Şi-n zdrențe îmbrăcat şi iat-acuma 


Eşti ca un zeu locuitor în cerul 
Nemărginit“. Ulise, iscusitul, 

Răspunse aşa : „O, Telemah, nu-ţi şade 
Să stai uimit şi să te miri atita 

Că-ţi vezi pe tata-n casă. Nu mai tine 
Un alt Ulise aici. Chiar eu sînt bietul, 
Ce, după pribegiri și patimi multe, > 

In anul douăzeci mă-ntore în țară. 

lar ce-ai văzut o datoresc Minervei. 

Ea m-a făcut aşa cum vrea, căci poate, 
Aci milog, aci voinic şi tînăr 

Și îmbrăcat în strai frumos, că-i bine 
Ca zeii cei locuitori în cerul 
Nemărginit pe oameni să-i înalțe 

Sau să-i afunde-n iad“. lar Telemah cu vaet 
Cuprinse pe-al său tată bun şi lacrimi 
Vărsară din ochi. Pe amîndoi îndemnul 
Bocirii-i podidi şi începură 

A plînge-n hohot mai duios şi jalnic 
Ca pajura sau vulturul cu gheare 
Îmcovoiate, cînd le fură puii 
Nezburători, din cuibul lor, țăranii. 
Așa de trist plîngeau şi de sub gene 
Şiroaie le curgeau. Și-amurgul serii a 
l-ar fi găsit jelind așa-mpreună 

De nu-ntreba pe taică-său feciorul...» 


(Odiseea, XVI) 


Telemah întreabă pe Odiseu cum a venit, apoi amindoi pun la 
cale uciderea peţitorilor. Spaţiul nu ne îngăduie să insistăm asupra 
tuturor aspectelor acestui pasaj. De aceea vom pune în lumină 
numai cîteva. Este de remarcat concepţia pe care o aveau elenii 
acelor vremuri despre puterea zeilor, locuitori în cerul nemărginit, 
cum spune textul, pentru care natura și oamenii erau de multe 
ori simple jucării. Este un aspect care pune în lumină deosebirile 

dintre noi și ei cu privire la ideile despre univers și om. Și totuși, 
sentimente general omenești ne apropie de ei atit de mult, încît 
parcă-i vedem printre noi. Mai întii de toate, cu multă veracitate 
umană, este expusă neîncrederea lui Telemah că străinul cerşetor, 
devenit dintr-o dată alt om, ar putea fi tatăl său. Telemah îl con- 
sideră, potrivit concepţiei lui, un zeu. În al doilea rînd, sînt lacri- 
mile de bucurie pe care le varsă amindoi. Un fapt din natură este 
citat de măestrita comparație, care vorbeşte despre pajura sau vyl- 
turul îndurerat cînd vede puii răpiți din cuibul lor. Zeii, în con- 
cepţia lui Telemah — valabilă pentru toți atunci — puteau face 
pe muritori fericiţi sau nefericiţi. În acest sens zeii erau iubiţi sau 
urîţi de muritori, după cum li se părea că le oferă binele sau răul, 
Uciderea peţitorilor este singurul fapt de dreptate pentru reali- 
zarea 'căruia zeița Atena-l protejează pe Odiseu. Dar Poseidon, 
aşa cum am văzut, îi era ostil. Și cu aceasta am ajuns la un alt 
aspect al faptelor narate în cele două poeme. 

În adevăr, dacă privim cu atenţie comportările zeilor în cele 
două poeme, ne dăm seama că în Iliada zeii acţionează arbitrar şi 
în contradicţie unii cu alții. 

Din acest punct de vedere, este deosebit de important cîntul al 
cincilea al Iliadei, în care vedem cum zeii coboară din Olimp şi 
se bat între ei, unii aflindu-se în tabăra troienilor, iar alţii în ta- 
băra aheilor. 

În Odiseea, zeița Atena ne apare ca purtătoarea unei idei de 
justiţie, pe care o înfăptuieşte prin intermediul lui Odiseu, Asupra 
acestei idei vom reveni cînd vom discuta Eneida. 


Iliada şi Odiseea au fost atribuite unui singur poet, Homer. În 
realitate, la ospeţele marilor bogătași din Micena şi din Asia Mică, 
din cetăţile din jurul Troiei, anumiţi poeţi anonimi, numiţi aezi, 
recitau, însoțindu-se de un instrument muzical, versuri în care erau 
narate evenimente petrecute în timpul războiului Troiei sau pe- 
ripeţii îndurate de eroii de la Troia, în timpul întoarcerii la casele 
lor. La un ospăț un aed putea să recite cel mult două ciînturi 
— prin cînt se înţelege un fel de baladă eroică — aşa cum le 
avem transmise astăzi în Iliada şi Odiseea. La alt ospăț, aezii con- 
tinuau evocarea evenimentelor, astfel încît un aed putea înfăţişa 

ta mai multe ospeţe toate evenimentele care constituie conţinutul 
Iliadei şi Odiseei. Veacuri întregi a continuat transmiterea pe cale 
orală a acestor epopei, iar instrumentul de transmitere nu era, ca 
în zilele noastre, tiparul, ci memoria aezilor, Fixarea lor în scris 
a avut loc mult mai tîrziu, dar pînă atunci aceste cînturi s-au 
transmis izolate, pînă cînd un poet de geniu, pe care tradiţia îl 
numește Homer, le-a grupat într-un tot, conferindu-le o unitate 
artistică, graţie căreia analizele psihologice, scurte dar pătrunză- 
toare, admirabila artă cu care sînt zugrăvite stări de lucruri eco- 
nomice, sociale, politice, juridice, morale, estetice fac din cele 
două epopei izvoare de încîntare artistică pentru orice epocă. 
Fixarea în scris despre care am vorbit anterior s-a făcut abia 
în secolul al VI-lea î.e.n., de cînd au început să se precizeze limi- 
tele fluctuaţiilor neîncetate la care, în mod firesc — dat fiind 
transmiterea orală — erau supuse naraţiile și descrierile din cele 
două opere. Începînd cu filologii din Alexandria şi Pergam — se- 
colele II—III î.e.n. — şi continuînd cu filologia germană din se- 
colul al XIX-lea e.n., minți pătrunzătoare și erudite au studiat cu 
lupa problema compunerii și transmiterii celor două epopei. Şi as- 
tăzi această problemă face obiectul cercetării multor savanţi de 
renume mondial. 

Dar, în afara cercetărilor filologice de specialitate, cele două 
epopei au fost considerate din antichitate și pînă astăzi opere de 
O valoare artistică nepreţuită. Ar trebui să scriem o carte, spre a 
arăta cîţi poeţi şi prozatori ai antichităţii şi chiar unii din tim- 
purile moderne s-au inspirat din Iliada și Odiseea. De aceea, în 
limitele spaţiului de care dispunem, ne vom mărgini la citarea cî- 
torva păreri ale unor critici de mare autoritate. 

Plato critică moralitatea zeilor din Iliada şi Odiseea, dar sub- 
liniază farmecul poemelor homerice. 

Aristotel, în lucrarea sa Poetica, afirmă că Iliada şi Odiseea 
sînt cît se poate de bine compuse și constituie un model de re~ 
prezentare perfectă a unei singure acțiuni (1462 b 11). Pentru Ho- 
ratius, Homer este „magnus“ — mare (Satirae, 1, 10, 52) şi deţine 
ptimul loc în poezie (Odae, 4, 9 6). Ennius, ca să-și mărească pres- 
tigiul, afirmă că Homer îi apăruse în vis şi-i revelase că, după 

multe migrații prin diferite corpuri, venise să locuiască în Ennius 
(Scrisori — 2, 1, 50). Autorul Tratatului despre sublim este parti- 
zanul ideii că opera lui Homer este tipul poeziei epice perfecte. 

În timpul evului mediu, cele două epopei au fost acoperite de 
uitare, pînă cînd, începînd cu Boccaccio — care a îndemnat pe pro- 
fesorul său de greacă, Leontius Pilatus, să traducă cele două epopei 
în limba latinä — poemele homerice au apărut iarăși la lumină. 
Petrarca se angajase să facă adnotaţii la versiunea latină a Odiseei, 
cînd a murit în anul 1374, 

Treptat, Homer a ocupat în şcolile din evul mediu locul unui 
autor care trebuia citit și studiat. În 1713, Bentley afirma că 
Homer a destinat poemele sale eternității, ca să placă şi să instru- 
iască mintea. În 1725, Thomas Blackwell, profesor la Colegiul din 
Aberdeen, într-o faimoasă lucrare Studiu asupra vieţii şi scrierilor 
tui Homer, punea în evidență extraordinara măestrie artistică a 
celor două poeme homerice, În 1763, Thomas Wood întocmea o 
lucrare despre Geniul original și scrierile lui Homer. Titlul lucrării 
singur ne arată admiraţia pe care o avea acest savant pentru cele 
două epopei. 

În Germania, în 1770, C, F. Heyne a scris elogioase aprecieri la 
adresa lui Homer și a îndemnat pe C. F. Michaelis să traducă cele 
două poeme homerice în limba germană. Prin publicarea, în 1795, 
a lucrării Prolegomena ad Homerum (Prefaţă la Homer), marele 
critic şi savant german Wolf a pus bazele așa-zisei „probleme ho- 
merice“, cate a frămîntat multe capete luminate de filologi şi li- 
teraţi, preocupaţi de modul cum au fost compuse și transmise cele 
două epopei, de autenticitatea textului, de variantele diferitelor 
manuscrise, de valoarea lor artistică. Spaţiul ne interzice citarea 
tuturor savanților care s-au ocupat de această problemă. Pentru a 
încheia lista — şi aşa destul de sumară — vom aminti doar cîteva 
nume de mari savanți care au participat la această dezbatere de 
secole. Niese,- în lucrarea Die Entwicklungen der homerischen 
Poesie, 1882 (Evoluţia poeziei homerice), U. von Wilamowitz-Moel- 
tendorf în lucrarea Homerische Untersuchungen (Cercetări ho- 
merice) 1884, D. Müller, Ilias und ihre Quellen (Iliada şi izvoarele 
ei) 1910, H. L. Lorimer, Homer and the Monuments (Homer şi mo- 

numentele) 1950, Alan J. B. Wace şi Frank H. Stubbinss, A Com- 
panion to Homer (Un însoțitor la Homer) 1963, au studiat textele 
celor două poeme din puncte de vedere deosebite — filologic, ar- 
heologic, lingvistic, literar-artistic — şi au subliniat neîncetat înalta 
lor valoare de document istoric, literar şi artistic. Toate aceste ci- 
tate de nume şi de scrieri de autori ne arată din destul că Iliada 
și Odiseea au continuat, continuă și vor continua să constituie me- 
reu un monument artistic de cea mai înaltă valoare, deoarece, mai 
presus de orice, ele ne pun sub ochi esenţa umană în tot ce are ea 


mai caracteristic. 


'Trecînd la Eneida, trebuie să începem prin a spune că, dacă nu 
ar fi fost Iliada și Odiseea, această operă nu ar fi avut forma pe 
care o are astăzi. Subiectul Eneidei îl constituie plecarea lui Eneas 
de la Troia, rătăcirile lui pe mare și pe uscat, sosirea în Italia, 
luptele pe care le-a dat pe solul italic, spre a întemeia, prin Iulus, 
fiul său, un oraş din care, mai tîrziu, s-au ridicat zidurile înalte ale 
Romei, cum spune poetul însuși. Subiectul pe scurt al Eneidei se 
poate reda în modul următor. Eneas, fiul lui Anchises şi al zeiţei 
Venus, după ce vede Troia incendiată şi încearcă o scurtă rezistenţă, 
părăseşte cetatea, luînd pe umeri pe tatăl său, Anchise, şi duciînd 
de mînă pe fiul său, Iulus, alături de soţia sa, Creusa, care dispare 
însă repede de lingă ei. Alături de mai mulţi troieni, îmbarcaţi pe 
24 de corăbii, Anchise va fi ghidul lor spiritual. După multe 
rătăciri pe uscat și pe mare, ei ajung în Sicilia. Între timp, Anchise 
murise. Din Sicilia flota este împinsă la Cartagina, unde Eneas 
face cunoştinţă cu regina Dido, care se îndrăgosteşte de eroul 
troian. Primind poruncă de la zei să părăsească Cartagina şi să se 
îndrepte spre Italia, Eneas trebuie să se despartă de regină, care se 
sinucide. Ajung în Italia, la Cumae. Aci Eneas se duce la templul 
lui Apolon pentru a consulta pe Sibylla, care-l conduce în Intern, 
mai întîi în cîmpiile plinsetelor, unde vinovaţii de tot soiul de 
crime îşi ispășesc diverse pedepse, și apoi în cimpiile Elisee, unde 
îl întîlneşte pe Anchise, care tocmai trecea în revistă sufletele ace- 
lora' care aveau să fie gloria Romei — regii Albei, regii Romei, 
marii oameni ai republicii, Cesar şi Pompeius, Augustus. Readus 
pe pămînt, Eneas se îndreaptă spre gurile Tibrului. După lupte sîn- 

geroase purtate contra rutulilor aflaţi sub comanda lui 'Turnus, care 
cerea în căsătorie pe Lavinia, fiica regelui Latinus, într-un atac 
corp la corp între Eneas și Turnus, acesta din urmă cade străpuns 
de sabia lui Eneas. Aci se opreşte naraţia poetului. 

O versiune antică afirma că Augustus ar fi sugerat lui Vergilius, 
ba chiar că ar fi insistat să scrie un poem în care să glorifice tre- 
cutul strălucit al Romei. Fie că această versiune este adevărată, fie 
că este imaginată, Eneida este, în adevăr, epopeea care glorifică 
virtuțile romanilor care, după războaie de secole, izbutiseră să 
construiască unul dintre cele mai solide imperii ale antichităţii, 

Geniul lui Vergilius a știut să îmbine Odiseea rătăcirilor lui 
Eneas pe mare cu Iliada luptelor duse pe solul italic, spre-a putea 
stabili supremaţia troienilor, strămoşii romanilor. 

Peste tot în Eneida se resimt influenţele Iliadei și Odiseei. Dar 
diferențele sint enorme. În adevăr, în Odiseea asistăm la desfăşu- 
rarea suferințelor pe care a trebuit să le îndure un basileu, şeful 
administrativ al unei insule, pînă să-şi revadă casa, fiul şi soţia şi 
să pedepsească pe nelegiuiţii peţitori, pe cînd Eneas este determinat 
de destin şi de zei să se îndrepte în Italia, să poarte lupte spre a 
pune temeliile unui oraş de la care avea să pornească apoi gloria 
miîndrei Rome. În Iliada, înaintea cititorului se desfășoară luptele 
duse de ahei, de o coaliţie de triburi greceşti, spre a pune stăpinire 
pe bogăţiile faimoasei cetăţi Troia, pe cînd Eneas, neîncetat ajutat 
de zei, își pune viaţa în pericol pentru ca, din contopirea băștinași- 
lor cu troienii, să ia naștere un nou popor, poporul roman. 

Suferiițele pe uscat și pe mare, îndurate de Eneas şi de to- 
varășii săi, sînt general omeneşti, ele ne impresionează ca și su- 
ferinţele lui Odiseu, dar scopul impus de zei troienilor conferă 
acestor suferințe o grandoare pe care nu O cunosc în Odiseea. 
Voința destinului şi a zeilor îi impune lui Eneas să calce peste 
cele mai legitime sentimente, să părăsească pe Dido, care se 
sinucide, şi să lupte mereu pentru nobilul scop al întemeierii Ro- 
mei. Dar punctul culminant în care apar cu cea mai mare claritate 
diferențele între concepţiile care stau la baza celor două poeme 
homerice, pe de o parte, şi la baza Eneidei, pe de-altă parte, îl 

constituie cartea a XI-a a Odiseei și cartea a VI-a a Eneidei. În cele 
două cărţi este vorba despre convorbirea a doi eroi — Odiseu, în 
Odiseea, şi Eneas în Eneida — cu sufletele morţilor. În Odiseea, 
Odiseu jertfeşte citeva animale, le varsă sîngele într-o groapă, su- 
fetele morţilor vin şi beau din sîngele animalelor jertfite, prind 
viaţă şi istorisese lui Odiseu cele petrecute la Troia, după plecarea 
sa, şi cele ce va mai avea de întimpinat în viitor, inclusiv uciderea 
peţitorilor şi redobîndirea puterii în Itaca. În Eneida, alături de 
Anchise, Eneas asistă la defilarea tuturor eroilor care aveau să 
confere Romei gloria pe care a deținut-o pe vremea lui Augustus, 
Acolo este vorba de o insulă, aci despre un imperiu. Zeii în Iliada 
sînt ambiţioși, egoişti, se bat pentru protejaţii lor, fără de nici un 
criteriu în afară de acel al bunului plac, pe cînd în Eneida, în 
Tartar. cei care au comis păcate sufăr pedepse pentru nedreptăţile 
comise pe pămînt, iar cei drepți sînt' răsplătiți pentru faptele lor 
virtuoase. În Iliada, de pildă, Afrodita este rănită (cîntul V) de un 
muritor, se duce îndurerată în Olimp şi este ironizată de Zeus, pe 
cînd în Eneida toate acţiunile zeiţei Venus sint îndreptate spre un 
singur ţel, protejarea lui Eneas, ca viitor întemeietor al poporului 
şi al gloriei romane. La aceste observaţii, se va putea obiecta că 
Homer nu putea să aibă viziunea lui Vergilius, pentru că istoria 
însăşi nu-i permitea. Această obiecţie este adevărată, dar ea ilus- 
trează și mai luminos contrastele dintre poemele homerice, pe de 
o parte, şi Eneida, pe de alta, arătînd pregnant meritele esenţiale 
ale lui Vergilius, care s-a informat extrem de vast și a ştiut să facă 
o admirabilă sinteză din izvoarele epice, lirice și dramatice pe care 
le-a consultat, conferind Eneidei o semnificaţie pe care nu puteau 
s-o aibă şi nu au avut-o izvoarele consultate. Aşa cum Roma a 
ştiut să adopte şi să pună în valoare toate practicile şi ideile 
popoarelor cucerite, tot așa Vergilius a avut intuiţia genială de a 
se inspira din Homer, pentru a crea cadrul epic al epopeii sale, de 
a consulta operele poeţilor dramatici și, în special, a tragicilor 
greci, spre a conferi tragismul firesc acţiunilor eroilor Eneidei, de 
a studia diferitele curente ale filosofiei greceşti, spre a putea con- 
strui cartea a șasea a Eneidei, în care poetul, cu o minunată artă, 

zugrăvește codul civic, moral şi filosofic al societății romane, ridi- 
cînd la un nivel mai înalt şi concepţiile despre zei ale romanilor, 

Personajul principal al Eneidei, Eneas, întruchipează virtuțile 
unui roman. E! este purtătorul unei misiuni, de care este conştient 
şi pe care şi-o împlineşte cu sentimentul datoriei, chiar cu prețul 
unor amare suferințe. Următorul pasaj din cartea a Vl-a arată 
misiunea Romei, a cărei întruchipare străbună o constituie Eneas î 


„Vor turna alții statui ce respiră viața cu artă, 

(Cred desigur) şi vor scoate din marmoră chipuri vii; 

Vor susține procese mai bine și vor descrie 

Căile cerului cu bagheta-compas şi vor spune astrele care răsar 3 
Tu, Romane, amintește-ți să conduci popoarele cu puterea. 
Acestea vor fi artele tale : să impui păcii lege, 

Să cruţi pe cei supuși și să supui cu armele pe cei mîndri.“ 


În aceste cuvinte este exprimată cît se poate de concis misiunea 
pe care romanii credeau că trebuiau s-o îndeplinească. În aceste 
versuri este exprimată o extrem de interesantă comparaţie între 
greci şi romani, între calitățile deosebite ale celor două popoare 
și între realizările diferite ale geniului lor. Grecii erau un popor 
de artişti, de sculptori, de oratori, de astronomi, pe cînd romanii 
erau un popor de cuceritori și de legiuitori. Aceste idei ale poetu- 
lui au stat la baza zugrăvirii caracterului lui Eneas. 

Din punctul de vedere artistic, se poate afirma, fără nici o po- 
sibilitate de contradicţie, că Vergilius dă dovadă de o vie imagi- 
năţie şi de o sensibilitate cu totul excepţională, pe care criticii o 
consideră caracteristica lui esențială, Dragostea de natură, dragos- 
tea de om şi participarea la suferinţele lui, sentimentul iubirii de 
patrie sînt peste tot prezente în Eneida. Măsura, armonia, decența, 
sobrietatea sînt caracteristici esenţiale artistice ale Eneidei. Este cu 
neputinţă ca cititorul să nu fie de la primele vensuri ale poemului 
cucerit de sensibilitatea şi reflexivitatea poetului. Astfel, cînd 
enunţă subiectul epopeii, Vergilius spune : 

rme cînt și pe bărbatul care cel dintii de la țărmurile Troiei 
 Alungat de destin a venit pe țărmul lavinic, 
Mult sbuciumat pe pămînt şi pe mare 
De puterea zeilor şi de mînia care nu uită a crudei Iunona, 
Multe pătimind şi în război, pînă să întemeieze orașul 
Și să aducă zeii în Laţiu, de unde se trage neamul latin 
"Şi străbunii albani şi zidurile înaltei Rome“, 


a, 1—7). 


După cîteva versuri, poetul se întreabă, referitor la Iunona, 
crudă şi răzbunătoare : „Este oare posibil să existe atît de mare 
minie în suflete cereşti ?“ Această întrebare ar fi fost de necon- 
ceput pentru Homer, ai cărui zei sînt plini de tot felul de patimi, 
ca toți oamenii de care-i deosebeşte numai nemurirea. 7 

Vergilius a gustat desfătările gloriei încă în viaţă. Eneida a fost 
așteptată cu nerăbdare aprinsă. Cînd poetul apărea la teatru, asis- 
tenţii se ridicau în picoare şi-l aplaudau. Eneida repede a intrat 
în școli, unde era citită și interpretată ca şi poemele homerice. 
După moartea lui Vergilius, exceptînd cîţiva detractori, care voiau 
să devină celebri prin atacul la adresa celui mai popular poet, glo- 
ria sa nu a încetat să strălucească, Eneida continuînd să fie soco- 
tită modelul perfect de poezie. Versuri din opera lui sînt gravate 
pe monumente, pe morminte, pe zidurile cetăţii. Evul mediu i-a 
rămas credincios. Dante l-a luat ca ghid prin Infernul său. În 
timpul. renașterii, Vergilius este şi mai mult citit, studiat, imitat. 
Petrarca și Sannazar îl urmează. În Franța, Montaigne îi acordă 
primul rang printre poeţii vechi, apoi Boileau, Racine, Fénelon, 
Voltaire se inspiră din operele lui şi-l laudă cu entuziasm. În timpul 
romantismului, Chateaubriand îl comentează cu atenție și emoție, 
Victor Hugo şi Michelet îl consideră maestru, îl traduc, îl imită, 
Sainte-Beuve scrie studii extrem de fine şi de pătrunzătoare asupra 
operei lui Vergilius, în general, şi a Eneidei în special. 

În zilele noastre, lui Vergilius și operei sale i se acordă locul pe 
care-l merită. Numeroase continuă să fie comentariile specialiștilor 
şi traducerile în diferite limbi. În şcoli şi în facultăţile de spe- 
cialitate, Eneida, ca şi Iliada şi Odiseea sînt studiate cum se cu- 
vine şi, în perspectiva literaturii universale actuale, profilul uma- 
nist şi literar al celor trei epopei apare din ce în ce mai mult în 
adevărata lui lumină şi importanţă. 


N. I. BARBU 

Dl. Gh. Andreescu a avut buna idee să redea Iliada 
“într-o formă prescurtată, accesibilă şi ca dimensiuni şi ca 
expresiuni puterii de întelegere a copiilor. Prezentată în 
acest «raccourci» îndemînatic, poema nu apare desfigu- 
rată. Dimpotrivă, autorul a avut dibăcia de a-i păstra fru- 
musețile de prim ordin, degajindu-le de mulțimea deta- 
liilor, precum și talentul de a păstra vigoarea şi farmecul 
stilului. Ca atare, povestirea ia înfăţişarea unui basm, 
care se ascultă ori se citește cu viu şi susținut interes. 
Plăcînd, ea instruieşte în același timp. 

Iată de ce consider lucrarea D-lui Andreescu.ca deose- 
bit de prețioasă şi urez autorului ca succesul pe care-l 
merită să fie un îndemn pentru a'c completa cu celelalte 
căpodopere ale literaturii clasice, ce-i sînt atît de strîns 
legate : Odyssea și Eneida. 


Prof. Univ. Constantin Kirițescu 
1934 

MĂRUL DE AUR 


Povestea spune că odinioară, în Grecia străveche, pe 
culmile înnourate ale muntelui Olimp, sălăşluiau zeii 
nemuritori, feriţi de iscoditoarele priviri omenești. Acolo, 
în palatul de cleștar al lui Jupiter-Zeus, mai-marele 
între zei, s-a pornit într-o seară o petrecere cum n-a mai 
fost. Zeii toți s-au adunat în sala măreaţă a palatului, ci 
numai pe Discordia, pe zeiţa vrajbei, pe buclucaşa Eris, 
nu s-a gîndit nimeni s-o poftească. 

Dar cruda zeiţă-a aflat la vreme de petrecerea wen 
şi s-a răzbunat cumplit. Şi iată cum : în toiul petrecerii, 
ea deschise cu trăsnet ușile de aramă ale palatului stră- 
veziu, se opri în prag şi privi îndelung, batjocoritoare, 
asupra zeilor fără de griji. Unii dănţuiau, alţii cîntau sau 
rideau în hohote. Văzind-o împietrită în ușă, fioroasă 
cum era, cu șerpi în păr şi cu panglici însingerate pe 
frunte, zeii îngheţară de spaimă, cît erau ei de mîndri şi 
de puternici. Știau doar că au miniat-o, şi acum se aștep- 
tau la crunta ei răzbunare. 

Minune însă ! De astă dată, zeița vrajbei nu se clinti 
din ușă, oricît o îmbie prea-măritul Jupiter cu rugăminţi 
de iertare. Ea scoase din sîn un măr de aur, îl ridică în 
văzul tuturora, apoi îl aruncă în mijlocul dănțuitoarelor, 

strigînd : «Celei mai frumoase dintre voi I» Și fără să mai 
rostească o vorbă, Eris-Discordia se duse în treburile ei — 
şi dusă fu. 

Dar cine ar putea crede că minia ei s-a mistuit aşa de 
lesne ? Vai, cum se leagă întîimplările lumii una cu alta ! 
Dintr-o vorbă dulce, o mare năpastă căzu pe capul zeilor, 
dar mai cu seamă pe bieţii oameni, cu nimic vinovaţi de 
jignirea adusă crudei zeițe. Eris plecase, dar zeii își pier- 
duseră voia bună, dansurile încetară, muzica se stinse, 
hohotele amuţiră. Presimţirea primejdiei nu-i mai părăsi 
după aceea pe zei, Pînă şi frumoasele zeițe nu mai cutezară 
să ceară mărul pentru a se făli cu frumuseţea lor. 

'Trecură zile, poate și săptămîni, iar mărul nu fu dat 
nimănuia ! Dar într-o bună zi se înfățișă lui Jupiter 
fiica sa Venus-Afrodita, frumoasa între frumoase, zeiţă 
a dragostei şi a frumuseţii, născută din spumele mării. 
Venus ceru tatălui ei ceresc mărul de aur, socotind că 
nimeni nu poate fi mai frumoasă decît ea. Tatălui atot- 
puternic i se lumină chipul de zîmbet, văzind pe fiica sa 
iubită, și nu lipsi mult să-i întindă mărul. Dar atunci sosi 
valvîrtej Palas-Atena-Minerva, frumoasa zeiță a înţelep- 
ciunii. Minerva ceru și ea mărul de aur. 

Jupiter, cu inima împărțită între două fiice atît de dragi, 
şovăi îndelung și păstră tăcere. Dar după ele se ivi, cu 
înfățișare semeaţă, frumoasa Hera-Junona, soţia cicălitoare 
şi geloasă a lui Jupiter-Zeus. El nu mai știu ce să spună. 
Era frumoasă Venus, dar nici celelalte nu erau mai prejos. 


— Pragele mele, zise el pînă la urmă, de ce să vă judec 
eu pe voi ? Nu ar fi mai bine oare să cerem părerea altui 
zeu, care să nu aibă de judecat o soţie și două fiice, tot 

atit de frumoase și de dragi inimii sale ? Și Jupiter îşi 
îndreptă privirile către zeii de faţă, întrebindu-i : «Cine 
dintre voi vrea să fie judecător ?» 

Zeii coboriră privirile în pămînt și, unul cîte unul, se 
risipiră în palat. Şiiau ei ce înseamnă să se pună rău cu 
zeițele cele mari, și mai ales cu Hera-Junona ! 

— Iată, zeii nu vor să judece, zise Jupiter. Căutaţi mai 
bine un om pămîntean care s-o facă ! 

Zeiţele se învoiră şi porniră în zbor să caute un om, 
Venus-Afrodita îl găsi cea dintîi. Era un ciobănaş frumos, 
cu ochi albaștri şi plete bălaie, pe care ea, cînd călătorea 
dincolo de mare pe țărmurile Troiei, îl vedea adesea tre- 
cînd cu albele sale oiţe. Îl chema Alexandru-Paris şi era 
al doilea dintre cei cincizeci de copii ai Hecubei și ai 
bătrînului Priam, regele Troiei. Și era tînărul Paris un 
arcaș neîntrecut. Şi era vestit prin curajul cu care întîm- 
pina fiarele la vînătoare. Duşmanii Troiei se temeau de 
el. Fecioarele troience îl pierdeau din ochi și-l urmă- 
reau în visurile lor de tinereţe. Zeița Venus-Afrodita ieşi 
în calea mîndrului arcaș, în toată strălucirea ei zeească. 
Ci, viteazul Paris nu se înfricoşă ; el ridică ochii cuteză- 
tori și întilni privirile zeiței, care-i vorbi astfel : 

— Preafrumosule arcaș, nu socotești oare că ţi-a venit 
şi ţie odată vremea să mai părăseşti codrii şi turmele ? 
Nu ai simţit niciodată bătînd în pieptul tău o inimă dor- 
nică de iubire ? Vai, dacă ai fi văzut vreodată pe fiica lui 
Jupiter și a Ledei, pe Elena cea născută dintr-un ou, și 
care trăiește acum la curtea lui Menelaos, regele Spartei ! 
Nici poveștile străbune nu pomenesc vreo zină frumoasă 

ca ea. Dacă vrei s-o asemuiești cu cineva, apoi numai cu 
zeița frumuseţii îi poţi afla asemănare. 

— Vai, gemu Paris, dacă ar fi frumoasă ca tine, cum aș 
iubi-o ! Dar de ce să mă îmboldești cu un simţămiînt care 
niciodată nu va găsi împlinire ? 

— Spune-mi doar, frumosule ciobănaș, dacă te îmbie 
gîndul s-o vezi măcar o dată pe fiica Ledei ! Ceea ce va 
urma îți va arăta cît de mare este puterea mea şi a fiului 
meu. Cine nu știe că micuțul meu Eros-Cupidon e în 
stare să-l țintească și pe tatăl nostru ceresc cu săgețile 
vrăjite ale iubirii ? Te voi face fericit, viteazule arcaș. 
Cea mai frumoasă femeie va fi a ta. Dar mai întîi te rog 
să-mi împlinești o rugăminte. Iată ! Minerva, Junona și eu 
căutăm un judecător care să hotărască cine este mai 
frumoasă dintre:noi. Celei mai frumoase, el îi va dărui mă- 
rul de aur pe care Jupiter îl ţine acum în păstrare. Și 
pentru ca judecata să fie mai nepărtinitoare, tatăl nostru 
ceresc a poruncit ca un om muritor să judece între noi, 
iar nu un zeu. Iată ce glorie nemuritoare te așteaptă, fru- 
mosule Paris ! Vei fi judecătorul zeilor. Nici un om nu a 
primit pînă acum atîta cinstire de la noi. 

— Voi îndeplini rugămintea ta, zeiță, răspunse arcașul. 

Și așa s-a întîmplat că Paris cel frumos urcă într-o zi 
către împărăția lui Jupiter, pe muntele Ida, împreună cu 
Hermes-Mercur, trimisul lui Jupiter și curier al zeilor. 
Judecînd între cele trei zeițe, Paris n-a stat prea mult la 
gînduri, ci a întins Venerei mărul, zicîndu-i : 

— Tu ești cea mai frumoasă ! 


Venus luă triumfătoare mărul din mîna tînărului jude- 
cător, dar cele două zeițe înfrînte își ascunseră durerea 

în tăcere adincă. Cum se va stinge focul din inima lor ? 
Junona şi făcu în gîndul ei jurămînt de răzbunare împo- 
triva nesocotitului muritor. Ea jură să se răzbune pe toți 
ai lui și pe frumoasa Troie. Cenușă să se aleagă de ceta- 
tea scăldată în aur ! Doar nu zădarnic a visat mama Hecuba 
— cînd a purces grea cu Paris — că i s-a aprins o flacără 
mistuitoare în pîntece. Și nu zădarnic, după naștere, tatăl 
Priam, vestit de zei, a lepădat pe copil în codri, unde a 
fost alăptat de o ursoaică. Acestea toate erau semne rele 
la troieni, iar Junona nu voia să-i scape prilejul. 

Și nu avu prea mult de aşteptat mînioasa Junona, că 
Venus-Afrodita, nebănuind ce mocnea în inima ei, o ajută 
fără de voie. Ea întîmpină într-o seară pe ciobănașul 
Paris, tocmai cînd el se întorcea cu oile la Troia, cîntîind 
voios ca de obicei. Poate că flăcăul cugeta în sinea lui la 
Elena și la norocul Pip de pia Ea îl opri şi-i grăi 
astfel: -.-- = 

— Nu te-am uitat, frumosule ciobănaş. Am venit să-ţi 
plătesc binele pe care mi l-ai făcut. Spune-mi, oare mai 
cugeţi la frumoasa Elena cea născută dintr-un ou, fiica lui 
Jupiter şi a Ledei ? 

Și tinărul îi răspunse : 

— Zi şi noapte îmi răsună în urechi vorbele tale, fru- 
moasă zeiță. Sfătuieşte-mă, deci, ce trebuie să fac spre a 
ajunge la ea. Şi-i răspunse Afrodita : 

— Iată ce vei face ! Cum ajungi acasă deseară, du-te 
la tatăl Priam și-l roagă să-ţi pregătească o corabie po~ 
leită cu aur! Ia cu tine-o mînă de oameni tineri, apoi 
întinde pînzele şi călătoreşte la Sparta ! Nu uita că Me- 
nelaos e prieten cu tatăl tău și du-i veste de la dînsul ca 

să te primească ca pe un frate ! Eu te voi urmări şi te voi 
ajuta pas cu pas. 

Corabia fu gata, iar ținărul Paris plecă îndată la Sparta, 
în regatul lui Menelaos. Cum ajunse acolo, Menelaos îl 
întîmpină ca pe un frate, apoi plecă în călătorie, lăsînd 
pe oaspete în casă. Iar cînd Paris trebui să se înfăţișeze 
Elenei, Afrodita ceru ajutor fiului ei, Cupidon-Amor. 
Acesta cobori în palatul lui Menelaos cu arcul și săgețile 
sale fermecate, care strecurau în inimi otrava binecuvîn=- 
tată a iubirii. Abia ridică ochii frumoasa Elena asupra 
feciorului lui Priam, cînd Cupidon-Eros, zeul copilaș, făcu 
să alunece din arcu-i săgeata lină, drept în inima ei. Din 
clipa aceea, Elena fu cuprinsă de o dragoste mistuitoare 
pentru oaspetele soțului. Săgeata micului zeu îi zdrobise 
orice împotrivire. Inima ei clocotea de arșița neiertătoare. 

Dar șăgalnicul zeu atinse din treacăt, cu săgeata-i vră- 
jită, chiar pe tînărul Paris. Acesta, îndrăgostit de frumoasă 
Elena, uită de prietenia tatălui său cu Menelaos, uită pînă 
la urmă de sine însuși. El nu mai cugetă la alta, decît 
cum să răpească pe femeia iubită. Dar, mai presus de dra- 

„gostea lor, există o lege pe care ei nu-o pot călca. Elena 

este soţia lui Menelaos și nu-l poate părăsi ca să se cunune 
cu Paris. Junona-Hera, zeiță a nunţii, era singura care 
putea face şi desface căsniciile între oameni şi chiar 
între zei. 

Junona, știind aceasta, o întimpină pe Afrodita și-i 
vorbi cu prefăcută dragoste : 

» — Bine te mai pricepi, şireato, să înlănţui pe muritori, 
mai ales cînd mergi mînă-n mînă cu fiul tău nebiruit ! 
Dar de ce n-ai venit din prima clipă să-mi mărturiseşti 

necazul tău ? Credea, poate, că mie nu-mi suriîde căsni- 
cia pe care vrei s-o legi ? Dimpotrivă, perechea pe care o 
îndrăgeşști e potrivită. Hai, deci, 'să împlinim amindouă 
ceea ce tu singură ai început ! Să ducem la Troia, în ce- 
tatea dragă ţie, pe Elena, cea mai frumoasă femeie, îm- 
preună cu cel mai chipeș dintre fiii lui Priam ! Eu voi 
dezlega-o de căsnicia cu Menelaos și o voi cununa în lege 
cu Paris cel frumos. 
Venus-Airodita căzu repede la învoială. Și astfel, după 
„ sfatul zeiţelor, peste noapte Paris răpi pe frumoasa Elena 
cu averile ei din casa lui Menelaos şi fugi cu ea peste 
“mare pînă la Troia. Aici ei aşezară un nou cămin cu temei 
la curtea lui Priam, cu învoirea zeilor. 


De-acum se dă pe faţă gindul Junonei. Ea își aduse 
aminte că mai demult, cînd Elena era o copiliță de numai 
doisprezece ani, ajunsese vestită în lumea întreagă pentru 
frumuseţea ei şi că regele Tezeu, întemeietorul Atenei, 
o furase de la casa părintească. Abia tirziu, cînd fraţii ei, 
gemenii Castor şi Polux, crescuseră mai mari, au adus-o 
cu greu acasă. După aceea au venit cei mai slăviţi eroi 
ai vremii s-o peţească, iar printre ei erau și Agamemnon, 
fratele lui Menelaos, şi chiar viteazul Achile. Era şi is- 
teţul Ulise, cel îndrăgit de Minerva, zeița înțelepciunii. 
Între peţitori s-a născut o mare vrajbă, și ei erau aproape 
să se bată. Atunci înțeleptul Ulise, sfătuit de Minerva, 
a vorbit astfel peţitorilor : 

— Viteji din toate colțurile lumii ! Să nu. ne certăm 
pentru ò femeie, oricît este ea de frumoasă, dacă ea nu 
voiește să meargă în casa nici unuia dintre noi ! lar dacă 
cineva o să izbutească s-o jeie cu șiretenie sau cu puterea, 

atunci mă gîndesc cu groază ce războaie se vor dezlânţui 
în bietele noastre cetăţi. De aceea socot că e mai bine 
ca alegerea soțului ei s-o facă însăși Elena. Apoi, să ne 
legăm cu jurămiînt pe viitor! Dacă cineva va cuteza să 
o răpească pe Elena din casa soțului, atunci noi toţi, ev 
armatele noastre, să ne ridicăm laolaltă ca să-l pedepsim 
Elena să fie astfel adusă din nou în casa soțului ei. 

Peţitorii l-au ascultat pe Ulise, iar Elena a ales pe Me- 
nelaos. Alegerea ei a fost chezășuită de toţi eroii greci 

Junona hotărî acum să le aducă aminte tuturora legă- 
tura pe care au făcut-o la nunta Elenei, Ea trimise crai. 
nici zeești ; se înfăţișă în visuri tuturor regilor Greciei 
şi-i îndemnă să-şi respecte cuvîntul de odinioară. Ei toţi 
i se supuseră, ci numai viteazul Achile nu se arătă nicăiri 

Achile, fiul zeiței Tetis şi al muritorului Peleu, era 
sortit să moară tînăr dacă va cunoaşte gloria. Ca să-l 
ferească de moarte, zeița Tetis îl dusese la curtea regelui 
Licomedes, îl îmbrăcase femeiește şi-l pusese să toarcă 
lină alături cu fetele acestui rege. Numâi isteţul Ulise izbuti 
să-l scoată la iveală. El îmbrăcă veștminte de neguţător 
şi intră în palatul regelui Licomedes, aducînd giuvaeruri 
şi pinze de preţ. Printre giuvaeruri, el furișă o sabie stră- 
lucitoare. Fetele de rege luară fiecare cîte un giuvaer sau 
pinze subţiri, dar viteazul Achile prinse îndată sabia. 
Ulise îl strigă pe nume, și astfel fu descoperit vicleşugul. 
Achile părăsi palatul și pe fetele regelui Licomedes şi, în 
fruntea mirmidonilor săi, porni către cetatea Troiei, pe 
multe şi mîndre corăbii. 


Dimpreună cu el se îndreptau acum către cetatea tro- 
iană, pe mii de corăbii, cei mai străluciți dintre eroii Greciei 

străvechi. Printre ei se zăreau de departe viteazul Aiax 
telamonianul cu scutul cît un turn de cetate, Idomeneu din 
Creta, Diomede cel neînfricat, băirînul Nestor neîntre- 
cut în sfaturi, doctorul Mahaon în veşnică luptă cu moar- 
tea, căreia-ai smulgea pe cei atinși de săgeți ascuţite ori de 
săbii tăioase. 

Ulise cel isteţ și prietenul său, bălanul Menelaos, erau 
nelipsiţi de la sfaturi şi trudă. 

Dar pe deasupra tuturora, toţi regii aleseseră pe fratele 
lui Menelaos, pe Agamemnon, să fie rege peste regi şi 
să cîrmuiască oștile fără de număr pe valuri dușmănoase 
şi în războiul troian, fiind el cel mai curajos, mai cumpă- 
tat şi cu sufletul neîntrînt. Stînd la prora corăbiei, îm- 
brăcat în armura scînteietoare, Agamemnon părea mai 
curînd un zeu care poruncește valurilor şi le supune. 


MÎNIA LUI ACHILE 


Trecură ani de la răpirea Elenei, iar de la sosirea gre- 
cilor-ahei pe țărmurile Troiei mai trecură nouă ani îm- 
pliniți. După atita vreme însă, nici aheii n-au cucerit 
cetatea bogată a Troiei, nici troienii n-au izbutit să arunce 
pe ahei în mare, aprinzîndu-le corăbiile. Zidurile Troiei 

_ rămineau mereu în picioare, iar grecii-ahei, ca să-şi facă 
“rost de sclavi, de: merinde și de aur, se năpusteau adesea 
asupra vecinilor Troiei pe care nu-i adăposteau zidurile 
de piatră. 
- Așa căzu în mîinile lui Agamemnon frumoasa Hriseida, 
- fiica preotului Hriseu, slujitorul zeului Apolon-Soarele. 
Iar bătrînul preot cu plete albe se opri curînd în faţa cor- 
tului lui Agamemnon.. El sosi, mînat de dragostea părin- 
tească, cu multe şi bogate daruri, ca să-și ceară înapoi 
"copila de la căpetenia aheilor. Şi se rugă astfel : 

— Agamemnon, aheu războinic, să-ți ajute zeii ce să- 
lășluiesc în Olimp să răstorni cu puterea braţelor tale ce- 
tatea lui Priam ! Să ajungi din nou fericit la vatra părin- 
tească ! Dar ia aminte, rege mare, că noi nu-ţi sintem duș- 
mani! Noi nu am ajutat pe troieni împotriva aheilor. 
Dă-mi înapoi copila dragă, pe Hriseida, în schimbul boga- . 
telor mele danii de răscumpărare ! Fie-ţi teamă de Jupi- 

ter şi de feciorul său Apolon, care aruncă raze fierbinţi 
din cerul înalt. 

Agamemnon nu voi nici să-l audă. El înfruntă pe bă- 
trîn cu dirzenie : 

— Moșnege, pleacă din fața mea ! Să nu-mi mai răsari 
altă dată în cale în preajma corăbiilor noastre ! Ia-ţi dru- 
mul înapoi, căci altminteri zadarnică îţi va fi apărarea 
toiagului sfînt al zeului tău ! Copila va îmbătrîni în pala- 
tele mele din Argos, departe de tine şi de ai tăi. 

Bătrînul preot se întoarse acasă înspăimîntat, dar el 
se rugă cu lacrimi în ochi de Apolon să-l răzbune. Zeul 
Febus-Apolon, coborînd de pe culmile Olimpului cu tolba 
de săgeți în spinare, întunecat la chip ca noaptea ce mînie, 
începu să arunce asupra aheilor săgeți otrăvite din arcul 
său fără de greș. În urma săgeţilor sale se întindea mo- 
lima cutropitoare a ciumei. 

În ziua a zecea, mai-marii oștirii aheilor s-au adunat 
la sfat în jurul lui Agamemnon. Achile, cel dintii, înălţă 
cuvintul înaripat : 

ı — Mă tem, ahei, că rătăcind iarăși pe mare, vom fi 
sortiți să ne întoarcem plini de ruşine în ţările noastre, 
dacă va fi să mai scăpăm vreunul de săgețile otrăvite. 
Războiul și ciuma și-au încrucișat armele ca să nimicească 
pe greci. Hai să rugăm dară pe un prooroc sau pe un tăl- 
maci de visuri — căci visele sînt trimise uneori de Jupi- 
ter — să ne dezvăluie taina miîniei lui Apolon. Să știm 
încaltea dacă ne pedepsește pentru uitarea vreunei făgă- 
duieli sau jertfe sau dacă nu s-ar îndura să ne cruțe de 
moarte în schimbul prinoaselor ce-i vom aduce. Tu, 
Calchas, ești singurul dintre noi care citeşti viitorul. Haide, 

Calchas, nu mai aștepta ! Spune-ne, care e pricina mîniei 
Jui Apolon ? Nu te teme ! Oricine ar fi vinovatul, adevă= 
rul trebuie cunoscut. 

Îi răspunse Calchas : 

— Mindre Achile, cel 'de la care vine pricina îndiîrjirii 
lui Apolon este mult mai puternic decît mine și chiar decît 
tine ; de aceea mă tem să vorbesc. 

i — Vorbeşte! strigă Achile, și ţi-o jur că braţele mele 
puternice te vor apăra chiar împotriva lui Agamemnon, 
regele peste regi. Mina aceasta neînvinsă va deveni scutul 
tău, proorocule ! Nu te mai teme decît de zei ! 

lchas mai prinse puţină inimă și începu a cuviinta : 
| — Apolon nu ne cere prinoase, căci a primit destule. 
El este mîniat pe unul singur dintre noi, pe Agamemnon, 
"care l-a supărat, izgonind pe preotul său ca pe un cerşetor. 
De azi înainte să nu mai zăbovim ! Să ducem înapoi pe 
Hriseida în casa tatălui ei ! Dacă nu vom trimite preotului 
copila cu ochii negri, Apolon va prăpădi pe ahei. Grăbiţi, 
dragii mei, pregătiți darurile pe care le veţi pune în 
corabie ! 

Agamemnon se ridică îndată, cutremurat de ură. În ochi 
îi străluceau furiile răzbunătoare. Aruncînd priviri uci- 
gaşe lui Calchas, el îi strigă : 

+ — Prevestitorule de rele, neîncetat ai stăruit să ne 
vestești nenorociri, și mai cu seamă mie ! Astăzi, prooro- 
cind aheilor, îi faci să creadă că Apolon îi pedepsește 
numai din vina mea. Fie! Cu toate că-mi este dragă 
Hriseida, o voi da înapoi tatălui ei ca să mîntui popoarele 
noastre de mînia lui Apolon. Dar gătiți-mi în schimb o 

3 — Iliada, Odiseea, Eneida 15 


altă răsplată, ca să nu rămîn eu singur despuiat de prăzile 
de război ! : 

De aici se iscă o zarvă mare între Agamemnon şi Achile. 
În culmea mîniei, Agamemnon zise : 

— Tu, Achile, pentru că ai smuls taina lui Calchas ca 
să mă păgubești pe mine, tu să rămii păgubit în locul 
meu ! Voi scoate din cortul tău pe tinăra Briseida, cu 
obrajii îmbujoraţi, care nu este cu nimic mai prejos decit 
fiica lui Hriseu. 

` Și o iubea Achile pe fată, de s-ar fi bătut cu toţi aheii 
pentru ea. Văzind că Agamemnon, în nebunia lui, ţinea 
morţiș s-o ieie, Achile apucă minerul săbiei şi fu gata să-l 
lovească. Dar atunci, din Olimp sări în mijlocul lor zeița 
Minerva, Atena cea cu ochii albaștri fulgerători. Ea îl 
prinse de mînă ca să nu tragă spada. 

— Stăpinește-te, îi şopti, zeița, Junona m-a trimis și-ţi 
poruncește să fii înţelept : nu este voia destinului să moară 
acum Agamemnon de mina ta. El trebuie să se întoarcă 
la Argos, biruitor. Pune sabia în teacă, iar dacă te va 
păgubi Agamemnon, pînă la urmă tot lui îi va părea rău, 
nu ţie. | 

Achile împinse sabia înapoi în teacă şi rosti amenin- 
ţător : 

— Agamemnon, dacă tu nu-ţi dai seama de tot ce am 
făcut eu pentru ahei, ia din cortul meu femeia și darurile 
pe care le vrei! Dar ţine minte : eu nu voi mai ieși pe 
cîmpul de luptă. Amar te vei căi cînd Hector, viteazul fiu 
al lui Priam, vă va împinge pînă la corăbii, cărora le 
va da foc! 

Bătrînul Nestor, cel mai înțelept dintre regi, încercă 
să-i împace, grăind : 4 tă 

— Agamemnon, oricare o fi rangul tău printre pete 
nu căuta să iei cu sila lui Achile darurile dobiîndite pentru 
vitejia lui! Și tu, Achile, nu te împotrivi împăratului 
nostru, al tuturora ! Dacă tu ești viteaz și ai o zeiță de 
mamă, el e și mai puternic, domnind peste atitea noroade. 
Agamemnon, nici tu nu-ţi pierde cumpătul ! Știi bine că 
Achile este pentru ahei un meterez neclintit pe cîmpul 
de bătaie. 
„ Zădarnice sfaturi ! Mintea lui Agamemnon rămînea în- 
tunecată. La spargerea adunării, el trimise pe Hriseida 
cu o corabie la tatăl ei și ridică altarul cu jertfe lui Apo- 
lon ; dar mînă și doi oșteni la cortul lui Achile ca să-i ia 
fata. Achile își ţinu cuvîntul; el nu-i împiedică s-o ia, 


| dar după plecarea Briseidei se trînti la pămînt şi începu 

a plînge. Apoi se ridică și merse la țărmul mării pline 
de spumă. Ţintindu-și privirile în adîncul apei, el ridică 
brațele în văzduh și chemă pe mama sa, pe zeiţa Tetis, 
cu picioarele de argint, fifca lui Jupiter. 

Zeița nu pregetă să se înalțe, asemeni unei umbre 
ușoare, din valurile albe. Ea veni lingă fiul iubit și-i 
ascultă rugămintea, plîngind cu el dimpreună. Ştia zeița 
că viața fiului ei va fi repede curmată de destin, dacă el 
va alege drumul gloriei. Ea ar fi dorit mai bine să-l știe 
pe Achile dormind lingă corăbii, lipsit de faimă, pentru 
că numai astfel el se mai putea întoarce acasă, Totuși îl. 
întrebă : 

— Cum doreşti să te răzbuni pe Agamemnon ? 

Achile îi răspunse fără să pregete : 

— Fă, mamă, ca Jupiter să potopească rău pe ahei după 
plecarea mea la corăbii ! Să rostogolească Hector în ță- 
rînă pe cei mai de seamă luptători ai grecilor, căci numai 
așa va înțelege Agamemnon că fără mine era de mult 
alungat de lingă zidurile Troiei ! 

Zeița Tetis, îndurerată, urcă pe culmile muntelui Olimp 
şi se aruncă plingînd la picioarele lui Jupiter : 

— Tată al meu și al zeilor, rogu-te să porţi în suflet 
grija lui Achile, odraslă zeească, nepotul tău iubit de zei ! 
Tu știi că el este sortit morții vremelnice, dacă va cîştiga 
o glorie mare pe cîmpul de luptă. Cel puţin, fă ca această 
scurtă viaţă să strălucească de faimă ! Spală umilinţa hără- 
zită lui de Agamemnon și dă-le aheilor numai înfrîngeri şi 
deznădejde, cîtă vreme va lipsi Achile din fruntea vite- 
jilor ! Să înţeleagă şi Agamemnon cît preţuiește Achile ! 
Fă, Jupiter, să secere Hector cetele de ahei și să mine din, 
urmă către corăbii pilcurile de fugari ! Numai așa va că- 
dea Agamemnon la picioarele fiului meu și-l va răsplăti 
înzecit pentru năpasta de acum ! y 

Jupiter înțelese atunci că, prigonind pe ahei, va răscoli 
mînia soției sale Junona, zeița înălțimilor albastre. Ştia 
el că Junona nu va privi cu ochi buni biruința troienilor, 
ba ar fi uneltit chiar împotriva sa, făcîndu-i multe ne- 
cazuri. Dar atunci, marele zeu își aminti că împotriva lui 
se uniseră pe vremuri Junona, Minerva și Neptun, fra- 
tele său, puternicul zeu al mărilor, hotărîți să-l lege în 

lanţuri şi să-i uzurpe domnia. Zeii ceilalți, mai mici sau 
“mai mari, sătui de tirania lui şi dornici de schimbări 
adinci, se uniseră cu cei dintii. Dar tocmai cînd tronul său 
se clătina mai tare, zeița Tetis l-a chemat în ajutor din 


fundul oceanului pe Briareu, titanul cu o sută de braţe. 
De teama uriașului, zeii au lăsat pe Jupiter să domnească 
mai departe peste pămînt și cer. 

Amintindu-și acestea, Jupiter se înduioșă și mîngiie cu 


„ drag pletele copilei sale, căreia-i făgădui că va răzbuna pe 


Achile. Zică Junona ce va zice, el nu-și va întoarce vorba. 
Și ca să-și întărească jurămîntul, clătina cu putere creş- 
tetul său zeesc. Şuviţele de păr i se revărsară în valuri pe 
frunte, iar băierile Olimpului se cutremurară pînă în adînc. 

Încă nu ieși bine Tetis pe ușa din dos a palatului olim- 
pic ; Junona cea veșnic bănuitoare o și zări ; ea se înfă- 
țişă lui Jupiter, zicîndu-i înciudată : 

— Ce sfaturi ai cu zeii din afara Olimpului, tu, fiu al 
lui Cronos ? De ce te fereşti de mine și nu-mi spui tainele 
tale ? Nu cumva ai de gind să năpăstuiești pe ahei ca să 
faci pe plac fiicei tale şi fiului ei ? 

Jupiter îi vorbi miînios : 

— De ce ești întotdeauna împotriva mea şi cîrtești la 
toate hotăririle mele ? Spune, îmi eşti într-adevăr duş- 
mană, ca să te lovesc cum se lovesc dușmanii ? Sau de nu, 
mai pune gurii friu și supune-te hotărîrilor mele ! Nu mă 
face să-mi'ies iarăși din fire ! Nu uita că-mi eşti soţie şi 


că astfel trebuie să fii de partea mea întotdeauna ! 


Junona îngheţă de frică și, plingînd, se așeză într-un 
jilt, alături de marele-i soț. Palatul se umplu curînd de 
odraslele zeești. Era ceasul prînzului și nemuritorii fără de 
griji se adunau ca să prînzească împreună, apoi să pe- 
treacă după inima lor. Cel din urmă sosi plin de fupin- 
gine feciorul lui Jupiter şi al Junonei, Vulcan, marele 
meșter zeesc, El o zări pe scumpa lui mamă plingînd şi 

înțelese că iarăși s-au certat părinţii săi. Şi cum ştia Vul- 
can de unde începe întotdeauna gilceava, el se apropie 
de mama sa, o îmbrăţișă și astfel îi grăi : 

— Alungă supărarea, mamă iubită, și te supune voinţei 
părintelui meu ! Nu-ţi amintești că de mult, de mult de 
tot, cînd eram copil, am încercat și eu să mă amestec în 
cearta voastră ? Nu-ţi amintești că tata m-a apucat de un 
picior, mi-a făcut vînt pînă la bolțile cerului, apoi m-a 
repezit la pămînt, unde mi-am frînt piciorul ? Voi amindoi 
v-aţi mai certat și iarăși v-aţi împăcat, dar piciorul meu 
a rămas strimb, şi nu se va mai îndrepta niciodată. Lumea 
ascultă întotdeauna de rînduielile tatei. Zădarnică e deci 
împotrivirea ta şi nici nu se cuvine ca zeii nemuritori să-şi 
turbure sufletul pentru omenirea supusă pieirii ! 

Apoi Vulcan plecă șchiopătind să-și ia locul obișnuit, 
EI luă cupa de nectar, băutura zeească, și o trecu pe rînd 
tuturora. De vorbele lui, de mersul lui șontic, se înveseliră 
nemuritorii, uitînd de cele omenești ; iar prînzul începu și 
se termină în cîntecele muzelor conduse de Apolon. 

Mult se chibzui Jupiter după aceea cum să potopească 
mai rău pe ahei ca să-l înalțe în ochii lor pe Achile “cel 
sprinten la fugă. În sfîrşit, el mînă pe zeul visului la Aga- 
memnon ca să-l îmbie a începe războiul în zori, făgăduin- 
du-i chiar pentru ziua aceea izbinda împotriva troienilor. 
Să nu-i pese că Achile a părăsit pe greci ! 

În faptul zorilor, cînd asupra aheilor răspindiți pe cîm- 
pie plutea ca un nour farmecul sfint al somnului, zeul 
Vis, prefăcut la chip ca Nestor bătrinul, șezu la căpătiiul 
lui Agamemnon, zicindu-i : 

| — Cum poţi dormi în pragul biruinţii, căpitane, căruia 
"se închină atîtea popoare ? Ascultă-mă ! Eu sînt trimisul 
lui Jupiter, care din înaltul Olimpului îţi poartă de grijă. 
El îţi făgăduiește chiar astăzi o mare și slăvită biruinţă, 
Vei sfărima cetatea lui Priam fără ajutorul lui Achile. 
Nemuritorii din Olimp nu mai sînt răzleţiţi ca pînă acum, 
de cînd Junona i-a înduplecat cu rugăminţile ei. Aceasta 
e vrerea lui Jupiter, să vadă la apusul soarelui Troia în 
paragini. 
L Cutremurat de dulcea și ESNEA nălucire a visului, 
Agamemnon se deșteptă din somn și chemă la sfat pe 
capii oștirii. Nici unul dintre sfetnicii încercaţi nu se în- 
„doi de prevestirea mincinoasă a zeului Vis și toţi se pre- 
găteau de luptă. 
i Ca să încerce vitejia războinicilor săi, Agamemnon se 
„ridică în mijlocul lor și-i momi cu gîndul întoarcerii acasă. 
Un mare învălmășag începu și dorul de ţară se furișă în 
inimile tuturora. Doar nu-și mai văzuseră pe ai lor de 
nouă ani împliniţi ! în gîndul lor, toţi doreau sfîrşitul 
războiului. 
„1 Dă Junona din ceruri privi cu mînie pe aheii moleșiţi. 
- Ea nu ar'fi vrut pentru nimic în lume ca Troia să scape 
de măcel. De aceea chemă la sine pe Minerva și-i zise : 
~- — Iată pentru ce ne-am zbătut noi de atîta vreme! 
Agamemnon, înșelat de Jupiter, vrea să-și încarce armata 
pe corăbii și să lase la Troia pe Elena și pe toți dușmanii 
“săi ! Du-te îndată și ridică-te împotriva celor ce vor să 
` înceteze războiul ! 
<i Zeița Minerva se prefăcu într-un fulger și străbătu 
armatele ahee. Din ochii ei albaștri izvorau scîntei, iar 

scutu-i cu o sută de ciucuri de aur și cu chipul Gorgonei, 
înfiorătoarea iazmă ucisă de Perseu, se rotea întiorător. 
Minerva se opri în fața lui Ulise și-i porunci să oprească 
armatele fugare. Iscusitul Ulise o ascultă și strigă cu glas 
de tunet : 

— Împărate Agamemnon, aheii vor să întunece gloria 
ta. Zădarnice le-au fost jurămintele ! Privește-i cum pling 
de dorul de casă, ca vădanele părăsite ! Rușinoasă va fi 
întoarcerea noastră în ţară, după nouă ani de neizbîndă 
sub zidurile Troiei ! Prieteni, opriţi-vă pe loc ! Mai avem 
doar puţin de suferit de azi înainte. Proorocul Calchas 
ne-a prevestit că în al zecelea an de luptă vom șterge ce- 
tatea Troia din cartea vremurilor ! Au trecut nouă ani, 
iar cel de al zecelea — cînd vom dărîma zidurile Ilionu- 
lui — a şi sosit ! 

Oștenii părăsesc unul cîte unul gîndul întoarcerii acasă 
şi-şi aduc aminte de jurămîntul lor de la plecare. Ce-i 
aștepta la întoarcerea acasă decît rușine și ocară ? Unde 
vor fi prăzile făgăduite la dărîmarea Troiei ? Unde vor fi 
sclavele frumoase pe care aveau a le duce cu ei în Ahaia ? 
Fiecare încuviință vorbele înțelepte ale lui Ulise. Nimeni 
nu se mai gîndeşte acum la ai săi de acasă, ci numai la 
întoarcerea plină de glorie. 

Bătrinul Nestor mustră pe cei ce voiau să-şi calce cu- 
vintul, apoi vorbi regelui : 

— O, tu, Agamemnon, ce mai aștepți ? Vino în fruntea 
armatei și du-o la biruință ! Lasă-i pe cei puțini care ar 
vrea să plece înapoi ! Nu, cu ei vei dobîndi biruinţa. Dar 
nici ei singuri nu se vor putea întoarce acasă. Mai curînd 

vor întilni pe drumuri necunoscute cu dușmanii și-și 
vor pierde viața fără de glorie. 
Oştirile începură să roiască din nou și să intre în rîn- 


"duri. Numai mucalitul Tersit, gata dintotdeauna să mustre 


pe cei mari, înțepător la vorbă şi plin de curaj, nu-l mai 


i iartă pe marele Agamemnon, și-i strigă : 


— De ce te plingi mereu, Agamemnon, fiu al lui 


“Atreu ? Nu sînt oare corturile tale burdușite de aramă ? 
Nu ai aur și femei frumoase, căpătate la împărţeală ? Oare 
"nu ești tu cel din urmă la bătălie și cel dintii la pradă ? 
„Sau mai pottești și alte daruri pentru răscumpărarea ce- 


lor prinşi de mine și de alții‘? Mereu ţi-e sete de aur! 
Haideţi mai bine, ahei, să părăsim aici pe Atrizii netreb- 


nici și să ne întoarcem acasă ! Să nu mai luptăm pentru 
"femeile Atrizilor ! Nu văzurăţi cum l-au ocărît şi l-au 


[i 


jefuit pe însuși viteazul Achile ? Dar.se vede că şi Achile 
s-a moleșit, căci altminteri, o, Agamemnon, n-ai mai fi de 
mult pe lume ! 

Oștenii, auzindu-l, rideau de Agamemnon. Dar Ulise, 
înfruntind pe Tersit, știu să deștepte iarăși curajul luptă- 


_ torilor. 


Oştile aheene, pe rînd, se depărtau de corăbii şi por- 


neau după căpeteniile lor, spre zidurile Troiei, 


Fruntaşii troieni nici ei nu mai știuseră ce-i somnul, în 


- noaptea aceea ; Hector, puternicul fecior al regelui Priam, 
` cugeta în sinea lui » soarta Troiei. E] se tot întreba dacă 


mai este nimerit să lupte păziți de ziduri, acum după 


- cearta căpeteniilor ahee. Iris, zeița curcubeului, trimisă 


de Jupiter, veni să-l îndemne la luptă. Ea îi vorbi: 

— Aheii vor vedea acum cît sînt de slabi fără Achile! 
Hector, începe bătălia din zorii zilei ! Jupiter îţi făgădu- 
ieşte prin mine o mare biruință. Cheamă-ţi vitejii şi por- 
neşte îndată spre tabăra aheilor ! 

În tabăra aheilor aceeași însufleţire ! Ca frunza și ca 
nisipul mării curgeau pe cîmpii armatele de șoimi, iar în 
fruntea tuturor, Agamemnon, gătit de sărbătoare, cu piep- 
tul lat, cu mijlocul strîns, cu capul sus și cu priviri de ful- 
ger în ochi, părea cel mai semeţ și mai strașnic erou. Atiît 
de bine-l înșelase Jupiter fulgerătorul, că el, împingîn- 
du-și armata la prăpăd, părea că o duce la nuntă! 


_ În întimpinarea aheilor, veneau și troienii pe cîmp, 
stîrnind vîrtejuri de colb. 

Oștile amîndouă se apropie pline de vrăjmășie. Paris, 
feciorul regelui Priam, se ţine tot în fruntea troienilor, 
întărîtînd pe ahei și chemîndu-i la luptă. Paris era chipeș 
ca un zeu ; el umbla înveșmîntat cu o blană de leopard ; 
pletele-i de aur se scăldau în soare ; în miini purta arcul 
încovoiat şi două sulițe cu vîrf de aramă, ca vrednic și 
măestru arcaș ce era. 

Abia îl zări Menelaos cel înșelat, și ca un lup flămînd 
îi sări înainte. Înspăimîntat la vederea lui, Paris fugi 
înapoi în gloată. Îl văzu frate-său Hector fugind, și cu 
străşnicie îl mustră : 

— Nevrednice, slăvit doar pentru frumuseţea ta, răz- 
poinic moleșit și lotru de femei, vai, ce bine ar fi fost pen- 
tru sărmana Troie, dacă tu nu te nășteai ! Mai bine n-ai 


fi văzut niciodată ziua nunții tale, năpasta Troiei ! Uite | 

cum rid aheii de înfățișărea ta mincinoasă ! Cum ai cu~- 
at, mişele, să răpești femeia unui viteaz ca Menelaos, 
„cînd îţi ştiai nemernicia ? Nu te-ai temut că pentru fru- 


moasa Elena se vor înarma vecinii, fraţii şi rudele lui 


Menelaos ? Nu știai cît de vestiți sînt în fapte de arme şi 
în tăria brațelor ? Nu bănuiai că te vor urmări pînă sub 
zidurile Troiei ? Nu te-ai îndurat de soarta părinţilor 
noştri și a cetăţii ? Vai, ce slabi mai sînt și troienii noștri ! 
Cum nu s-a găsit pînă astăzi nici unul care să te pedep- 
sească ? Haide, dă piept cu Menelaos, ca să știi o dată de 
Ja cine ai furat femeia ! 

— E dreaptă mustrarea ce-mi faci, frate al meu, răs- 


" punse Paris. Vestește dară pe ahei și pe troieni că eu 


voiesc să mă bat singur cu Menelaos, pentru Elena și pen- 
tru zestrea ei! Oricine dintre noi va birui, popoarele 
noastre se vor bucura de sfîrşitul măcelului. 

Hector se şi făcu crainicul acestei vestiri, iar la auzul 
ei oștenii lepădară armele din miini. 

Iris, zeiţa-curcubeu, trimisă de Junona, sosi în iatacul 
Elenei ; ea o află ţesînd un veșmint purpuriu, pe care în- 
chipuise luptele date de troieni cu grecii, pene dînsa, 
izvor nesecat de dureri şi de lacrimi. 

— Vino, ii strigă zeiţa, priveşte de pe zidul cetății mi- 


nunea ce făcură grecii și troienii ! Ei stau acum rezemaţi 


în suliți și numai Menelaos se va bate cu soţul tău Paris, 
pentru tine și pentru averile tale. 


= Vorbele zeiţei deșteptară femeii dorul de casă, de co- 
pil, de părinţi și de soţul dintîi. Ea îmbrăcă un văl argin- 

tiu şi, urmată de sclavele sale, merse lăcrămînd către zidul 
cetăţii. În drum, Elena întîlni pe bătrinul Priam, socrul 
ei, înconjurat de sfetnici bătrîni și înţelepţi. Văzind pe 
frumoasa Elena, strălucitoare ca Venus, troienii șoptiră 
cu uimire : 

— lată femeia pentru care de ani îndelungaţi se bat 
grecii şi troienii! E frumoasă! Așa or fi și zeițele din 
Olimp ! Dar și mai bine ar face Jupiter să cîştige Mene- 
laos bătălia și să o ducă pe Elena cu sine! Căci oricît e 
de mîndră, ea poate deveni o pacoste pentru noi şi pen- 
tru copiii noștri. 

Elena şedea deoparte și nu cuteza să se apropie. Dar bă- 
trînul Priam îi făcu semn cu mîna, chemînd-o : 

— Vino, copila mea, aici lîngă mine, vezi-ţi bărbatul 
dintii, prietenii şi rudele tale din Grecia, bucură-te de ve- 
derea lor ! Doar nu eşti tu pricina atitor dureri, ci zeii 
te-au făcut şi pe tine, și pe noi ne-au făcut să suferim. 

Atunci ajunseră și solii împăcării la regele Priam. Re- 
gele purcese în mijlocul celor două oștiri și închină jertfe 
plăcute zeului-Soare, Apolon. 

Iată-i, acum pășesc între oști Menelaos și Paris, împo- 
dobiţi cu pulpare albe, cu scuturi şi cu platoșe grele, 
purtind pe cap coifuri cu tuiuri înalte de păr de cal. Ei 
trag la sorţi, şi sorţul dă lui Paris cea dintii lovitură. 

“Paris azvirle cu putere lancea cu vîrf de aramă. Zădar- 
nic ! Arama se încovoaie pe scutul dușman. Acum e rîn- 
dul lui Menelaos. Înainte de a arunca sulița, el se roagă 
fierbinte de stăpînul zeilor : 

Li — Părinte al lumii, ajută-mă să osîndesc cu mîna mea 
„pe oaspetele nerușinat, care mi-a furat femeia și a în- . 
" vrăjbit popoarele noastre ! 

Jupiter îi călăuzi lovitura, și lancea lui străbate pla- 
toşa dușmanului care se prăbușește la pămînt. Menelaos 
repede sabia în coiful de aramă, dar zeii care aveau grijă 
de soarta lui Paris fring sabia în mîna lui Menelaos. Vă- 
“zind că-i scapă dușmanul, Menelaos îl apucă de tuiul 
coifului, tîrîndu-l către ai săi. | 

Paris gemea, sugrumat de cureaua de sub bărbie, dar 
zeița Venus, nașa lui, tăie cureaua, nelăsînd decît coiful 
în mîinile lui Menelaos. Înfășurînd pe mîndrul Paris în- 
tr-un văl subţire, zeiţa îl duse pe brațe pînă acasă, în 
patul lui. Luînd înfățișarea unei troience, zeița îi şterse 
“fruntea de sînge, îi dădu rufe curate și îl îmbărbătă. 

" Luind apoi chipul unei sclave bătriîne, ea alergă la Elena. 
"O găsi la turnul înalt al cetăţii. 

— Vino repede, îi șopti zeiţa, a sosit bărbatul tău 
“acasă ! E așa de frumos, de parcă nu s-ar întoarce din 
luptă grea. Haide, vino mai repede, o fi rănit şi are ne- 
"woie de tine! 

Elena recunoscu pe zeița Afrodita, dar se răsti la ea : 

— Nemiloaso, iarăşi vii să mă ispitești ? Tocmai acum, 
cînd Menelaos biruitor mă va duce înapoi în țara mea, 
tu vii cu momeli și cu gînduri viclene ? Dacă ţi-e drag de 
“Paris, rămii lingă el! Părăsește cetatea zeilor și-i poartă 
de grijă. Eu una nu mäi vreau să duc viaţă cu un mișel 
“ca dinsul. Mi-e rușine de femeile din Troia și de bunii 
“troieni ! 

Zeița răspunse mîniată : 

— Nerecunoscătoareo, nu mă îndirji, ca să schimb în 
ură dragostea pe care ţi-o port! Vrei să sfătuiesc pe 
troieni şi pe ahei să facă între ei o învoială din care să-ţi 
pierzi viața ? Mai bine ascultă-mi porunca ! 

Elena, speriată, se duse acasă și vorbi furioasă 
lui Paris : ; 

— Mai bine piereai de mîna lui Menelaos, tu, care în- 
totdeauna mi te lăudai că-l poţi înfrînge cu lancea, cu 
sabia, cu puterea braţelor tale ! Acum -de ce ai fugit de 
el ? Du-te înapoi ! Du-te și te luptă cu viteazul Menelaos ! 
Dar ce tot vorbesc eu- ? Nu te mai duce zădarnic ! Nu eşti 
tu om să te măsori cu Menelaos ! 

Paris-Alexandru îi răspunse : 

— Nu mă umili, femeie ! Noi ne vom bate iarăşi. În- 
tr-o zi tot îl voi învinge. Dacă astăzi nu vreau să lupt, nu 
de moarte mă tem. Mă înspăimînt că te voi pierde pe tine. 
O, cît îmi eşti de dragă ! Niciodată nu mi-ai fost atit de 
dragă ! Poate nici în ziua cînd te-am răpit la Troia ! 

Pasămite, era vraja zeiței iubirii care-l prinsese în 
mrejele ei şi-l făcu să uite de Menelaos și de legămintul 
cu aheii. 

În acest timp, Menelaos îl căuta pe cimpul de luptă. 
Troienii îl căutau şi ei, hotărîţi să termine războiul. 

Agamemnon se ridică în fruntea oștirii şi ceru dreptul 
biruitorului, dar din tabăra troienilor nu se mai întoarse 
nici o şoaptă de răspuns; nimeni nu știa unde e Paris. 

În tinda aurită a palatului zeesc din Olimp, ospătau 
laolaltă toți nemuritorii, iar Hebe, zeiţa tinereții, le um- 
plea pe rînd cupele de nectar. Voind să afle ce gindesc 

zeii de soarta muritorilor, marele Jupiter ii întrebă intr-o 
doară : 

— N-ar fi oare cu mult mai chibzuit să punem capăt 
pentru totdeauna războiului dimprejurul Troiei ? Haideţi 
dar să mînăm la casele lor pe ahei și pe Menelaos cu fru- 
moasa Elena ! Să lăsăm în sfîrşit pe urmașii lui Priam 
să stăpînească mai departe nestînjeniţi cetatea lor stră- 
veche ! 

Sfîrşind cuvîntul, Zeus-Jupiter privi pe Junona. Vai, 
cît de puţin dorea pacea Junona cea neîmpăcată ! Ea iz- 
bucni împotriva lui, strigîndu-i : 

— Ce vorbă ai grăit acum, zeu al vijeliilor ? De ce ai 


„risipit pînă astăzi zădarnic osteneala noastră, a zeilor, şi 


singele aheilor pe care i-ai adus la Troia ? Priam şi tot 
neamul său trebuie să piară, dacă tu vrei cu dinadinsul 
să mai trăieşti în bună pace cu zeii. Spune, stăpine al zei- 
lor, nu mi-ai făgăduit că vei arde Troia cu flăcări şi că 
vei trage cu plugul peste ruinele ei ? De ce să nu ne în- 


 țelegem între noi? Împlinește-mi această singură do- 


rință, şi-ţi jur că niciodată nu voi mai vorbi împotriva ta 
în adunările zeilor. 
= Jupiter nu se lăsă mult rugat. El spuse Minervei : 

— Du-te tu care ești aşa de pricepută și strică învoiala 
dintre troieni și ahei ! 

Minerva şi zbură din vîrful Olimpului înalt, pe deasu- 
pra corăbiilor aheene, în chipul unei stele căzătoare, îm- 


__prăştiind o ploaie de aur. Privind-o, luptătorii, uimiţi de 


-flacăra ei, își dau seama că e un trimis al zeilor nemuri- 
tori. Ei înţeleg că steaua le aduce moarte sau mîntuire. 

Cum atinse pămîntul, zeiţa luă înfățișarea unui ostaş 
troian furișîndu-se între cele două armate. Ea vorbi uria- 
şului Pandaros : 

— Divinule arcaș, ia-ţi îndată arcul, strunește-l bine ; 
apoi potriveşte-i săgeata ascuțită! Ucide pe Menelaos, 
care acum se află cu pieptul gol ! Dacă vei nemeri în plia, 
vei dobindi o veşnică slavă şi mare răsplată vei primi din 
mina regelui Priam ! 

Pandaros îşi luă arcul făurit cu meșteșug din coarnele 
unui ţap sălbatic şi întinse cu putere coarda. Săgeata 
zbură spre pieptul descoperit al lui Menelaos. L-ar fi ucis, 
dacă nu-l păzea Minerva îndeaproape. Ea îndepărtă să- 
geata de inima lui Menelaos, oprind-o în platoșă și în 
briul de aramă. Menelaos se alese cu o rană uşoară. 

Amar se întristă fratele Agamemnon cînd îl văzu pe 
Menelaos însîngerat și astfel îi grăi : 

— Scris a fost, iubite frate, ca învoiala mea cu troienii 
trădători să se încheie cu moartea ta ! Dar nu-ţi va ră- 
miînea zădarnică jertfa. Mișelia troienilor va cădea ca un 
blestem pe capetele lor, în ziua cînd zidurile Ilionului se 
vor prăbuși cu zgomot de trăsnet. Şi totuşi, cît sînt de 
nefericit, iubite frate, de pieirea ta în floarea tinereții. 

Medicul Mahaon văzu că, rana lui Menelaos nu e de 
moarte. El trase îndată săgeata, îndepărtă platoșa, apoi 
desfăcu și cureaua. Ca să nu ajungă veninul în sînge, căci 
săgeata era otrăvită, el suge sîngele din rană și-l scuipă. 
Mahaon opreşte sîngele, leagă rana și, iată, Menelaos e 
în picioare ! 

Răzbunători, aheii se năpustese asupra troienilor, 
Alergînd printre oșteni, Agamemnon îi ducea-pe toţi la 
bătaie, îndemniîndu-i după felul fiecăruia : pe unii cu 
mustrarea, pe alţii cu sfatul, pe alţii cu lauda. Aiax, Ulise, 
Idomeneu și Nestor bătrînul se aflau mereu unde era mai 
mare primejdia. Toţi zburau ca șoimii și ca talazurile 
împinse de vînt, iar în fruntea tuturora era Agamemnon. 

Căzură mulţi viteji, iar cei ce căutau să răpească ar- 
mele morţilor fură ei îhşişi culcați peste leşuri. Marte, 
zeul războiului, îi ațîță pe unii, Minerva îi întărîtă pe alţii 
şi, printre gloatele în mijlocul cărora răsună mereu stri- 
gătele celor ce cad sau omoară, se amestecă cele trei 
zeițe :- Groaza, Fuga şi Vrajba. Fiicele negre ale infernu- 
lui culeg din belșug suflete omenești, iar trupurile duş- 
manilor împăcați de moarte se prăbușesc pe brazde. 

Dintre toţi căpitanii ahei, Minerva alege pe Diomede, 
îi suflă în piept curaj neînfrînt şi-l învaţă : 

— Diomede, nu te lupta decît cu oamenii, dar dacă 
Venus, zeița frumuseţii, și Marte, războinicul nebun, se 
mai amestecă în luptă, loveşte-i cu lancea ! Nu te teme, 
eu voi fi lîngă tine ! Apoi ea apucă de mînă pe Marte și-i 
spuse : Să nu ne amestecăm cu muritorii, ca să-l mîniem 
pe Jupiter împotriva noastră ! Să-i lăsăm mai bine pe oa- 
meni singuri și să privim la războiul lor ca la un joc de 
copii ! 

Marte nu pricepu șiretlicul zeiţei și se așeză alături 
de ea, privind cu nesaţ la jocul de-a războiul. 

Diomede, înfiăcărat de Minerva, strivește acum rîn- 
durile troienilor. El pare un rîu furtunos, revărsat peste 


maluri. Pandaros îl întîmpină și-l rănește cu săgeata-i zbu- 
rătoare, dar Minerva îndată îi închide rana și-i alină du- 
rerea. El se repede iarăși asupra troienilor, ca o vijelie. Pan- 
daros se uită lung la el și nu-i vine să creadă că Diomede 
mai trăiește. Întîlnind pe Enea, feciorul zeiţei Venus, Pan- 
daros îi spune îngrijorat : 

—  Înţeleptule Enea, luptătorul acesta îmi pare a fi mai 
degrabă un zeu. lar dacă este într-adevăr Diomede, pe 
care adineauri l-am izbit cu săgeata, apoi neîndoios că un 
zeu hevăzut îl ocroteşte. Cred că numai o soartă nemi- 
loasă m-a făcut să desprind arcul acesta din cui. Dar dacă 
îmi este sortit să mor și să nu-mi mai văd copiii şi femeia 
în palatele tatălui meu, voi căuta cel puţin să mor vite- 
jeşte. ; 

Pandaros aruncă spre Diomede lancea, pe care Minerva 
o suflă: departe. La rîndul său Diomede lovește din plin. 
Lancea sfărimă dinţii lui Pandaros şi-i iese prin ceafă. 
În ploaia de săgeți, Enea păzeşte trupul lui Pandaros, ca un 
leu furios care-și apără prada. Diomede ridică de jos o 
piatră uriașă, îi izbeşte scutul și-l doboară pe Enea la 
pămînt. Enea cade rezemat într-o mînă și ar fi fost ucis, 
dacă nu sărea zeiţa Venus în ajutorul feciorului ei. Dio- 
mede însă nu se sfii de zeiţă, și o împunse cu sulița. 
Din mîna ei albă și fragedă începu a ţișni sîngele ca un 

„abur roșu. Cu un țipăt de durere, zeiţa se trage înspăi- 
mîntată înapoi, lăsînd locului pe Enea. Diomede, încurajat 
de Minerva, îi strigă : 

— Fiică a lui Jupiter, ferește-te de lupte şi de arme ! 
Nu ţi-i de-ajuns că duci în ispită copilele sfioase ? 

De data aceasta, Enea n-ar mai fi scăpat, chiar împo- 
triva destinului, dacă n-ar fi venit degrabă zeul-Soare, 
Apolon, care îl smulse din învălmășag. Zeița frumuseţii 
luă carul lui Marte și se urcă în goană pe Olimp ea să se 
plingă tatălui ei ceresc. Dar Junona și Minerva i-o luaseră 
înainte, răstălmăcindu-i plingerea. Părintele ceresc zimbi 
şi astfel o mustră cu blindeţe pe frumoasa lui fiică : 

— Copila mea, rostul tău nu e în fapte de arme ! Cată 
mai bine să fereci pe zei și pe oameni cu legăturile dra- 
gostei, unelte mai puternice decît armele care ucid. Cît des- 
pre război, este treaba lui Marte şi a Minervei. ` 

Dedesubtul norilor, învălmăşagul creştea din clipă în 
clipă. Însuși Marte cel crîncen, năpasta războaielor, spaima 
omenirii, se amestecase din nou cu pămîntenii. El se ală- 
turase lui Hector şi-i oţelea braţele. Nimeni nu mai era 
destul de puternic să li se împotrivească. Miniate de mă- 
celul lui Marte, Junona și Minerva se pregătesc și ele de 
luptă. Junona înhamă caii nemuritori, iar Minerva îşi lea- 
pădă vălul străveziu și îmbracă platoşa lui Jupiter. Ea 
își acoperă pieptul cu pavăza pe care stau de veacuri 
Vrajba şi Puterea și Goana neînduplecată. Junona por- 
nește caii și amîndouă se înfățișează lui Jupiter. 

— Stăpine al cerului, grăiește Junona, nu-ţi turbură 
sufletul urgia dezlănţuită de Marte și soarta războinicilor 
pe care-i risipește pe cîmp ? Apolon și Venus îi stau ală- 
turi în luptă, ci numai pe noi ne oprești de a pune stavi 
nebuniei sale. 


Jupiter răspunse : 
— Să meargă numai Minerva să-l alunge pe Marte ! 
Ea e destul de tare ca să-l învețe minte. 

Minerva cobori între luptători, alături de Diomede, 
încăierîndu-se cu Marte și cu Hector. Ca să n-o vadă 
Marte, zeiţa își puse pe cap coiful lui Pluton, zeul infer- 
nului. Ea apucă mîna lui Diomede cu lance cu tot și îm- 
fipse vîrful acesteia în coastele zeului. Aburi de sînge roșu 
năvăliră din rană. Cu un țipăt de groază, zeul războiului 
fugi din fața lui Diomede. El nu se opri decît sus în Olimp, 
dar tatăl ceresc îl primi cu aspre mustrări ! 


ANDROMACA ŞI HECTOR 


Din porunca lui Jupiter, zeii părăsiră cîmpul însîngerat, 
Dar zelul ucigător tot mai cobora din vreme-n vreme pe 
cîmpul de bătaie, și săgețile celor două tabere se încru- 
cișau în văzduh. Aiax telamonianul, stilpul de sprijin 
al grecilor în luptă, se năpustește cel dintii într-o falangă 
troiană, doborîndu-i căpitanii. Cei pe care-i atinge sabia sa 
rămîn acoperiţi de vălul morţii negre. 

Diomede, însufleţit de Minerva, colindă prin oştirile 
troiene și aduce morții nenumărate jertfe. Ulise şi Idome- 
neu şi Teucru, fratele lui Aiax, şi Nestor bătrînul împrăștie 
moartea în armatele troiene. Caii lui Adraste, înspăi- 
mâîntaţi, dau roată cîmpului, fără să asculte de frîu. Împie- 
dicîndu-se`de un trunchi, ei sfărîmă carul şi intră în gloata 
de fugari îngroziți care zburau spre ‘cetate. Adraste, 
rostogolit din car, cade în fața roților. Menelaos e lingă 
diînsul. ţinînd în mînă lunga sa lance. Adraste îi îmbră- 
țişează genunchii și-i vorbeşte cu glas rugător : 

— 0, lasă-mi viața, fiu al lui Atreu, și bucură-te de 
prețul bogat pe care-l vei primi în schimbul libertății 
mele ! Palatele părintelui meu scăldate sînt în aur. Se află 


` acolo comori pe care nici el nu le mai știe : aramă şi aur 


şi fier lucrat cu mîna. Şi tata ţi le-ar aduce drept răscum- 

părare, de bucurie că mă aflu încă în viaţă, lingă co- 
răbiile tale. 

Rugăminţile lui Adraste înduplecară inima blindului 
Menelaos, care dădu poruncă alor săi să-l ducă legat la 
corăbii. Dar atunci se ivi pe neaşteptate Agamemnon, 
plin de mînie. 

— Hei, Menelaos, luptător de nimic, îi strigă el, nu 
mai ai altă grijă decit de soarta dușmanilor noștri ? Multe 
prilejuri de recunoștință ţi-au mai dat troienii cînd i-ai 
primit în casa ta ! Să nu mai scape nici un troian din strîn- 
soarea braţelor noastre ! Nici copiii de la sînul mamelor ! 
Să piară toţi fiii Ilionului și să nu aibă parte nici de mor- 
mînt ! Nici urme de trecerea lor prin lume să nu mai 
rămilie ! 

Menelaos îmbrincește pe Adraste, dar Agamemnon își 
împlîntă sabia în trupul tinărului prăbuşit în ţărînă. 
Apoi, proptindu-i piciorul în piept, își trage sabia din 
trupul său. 

Tălmaciul viselor, Helenus, fiul lui Priam, înțelegind 
că toată urgia pe armia lor se trage de la inima potriv- 
nică a Minervei, ieși în întîimpinarea lui Hector şi a lui 
Enea, rostindu-le vorbe înaripate : 

— Voi amîndoi, nădejdea armatelor noastre, asculta- 
ți-mi sfatul ! Împingeţi mulţimea de troieni din preajma 
zidurilor, ca să nu se moleșească oștenii și să cadă în bra- 
tele femeilor şi copiilor îngroziţi ! După aceea, să împăcăm 
pe Minerva, zeița cu ochii albaștri ! Aleargă repede, Hec- 
tor, și roagă pe mama Hecuba să meargă împreună cu 
doamnele cetății ca să ridice jertfe îmbelșugate Minervei 

şi să-i juruiască încă multe altele pentru ziua cînd Troia 
cea sfîntă va ajunge la sfîrșitul durerilor ! 

Fratele Hector îl ascultă și, după ce îmbărbătă arma- 
tele, luă drumul cetății. Iată-l în mijlocul palatului lui 
Priam ! De jur împrejur se vedeau pridvoare cu stilpi și 
cincizeci de iatacuri întocmite pentru cei cincizeci de fe- 
ciori ai lui Priam, cu nevestele lor. Totul strălucea de aur 
și de curăţenie, căci sute de mîini harnice lucrau de di- 
mineaţă pînă noaptea sub porunca mamei Hecuba. Bătrîna, 
văzînd pe fiul cel mai vrednic, îl îmbie cu vin și odihnă, 
care îi lipseau de atita vreme. Ci el nu ducea dor de vin 


„şi hodină; el o rugă să meargă chiar în clipa aceea să jert- 


fească pe altarul Minervei pentru mîntuirea orașului. 
Hecuba își adună pe dată curtea domnească și purcese la 
templu, pe deal. Dar rugămințţile ei și fumul fripturilor fra- 
gede n-au fost pe placul zeiței biruitoare și nici nu i-au 
dobîndit îndurarea. 

Hector se întoarse la curtea lui Paris, pe care-l găsi 
rînduindu-și armele, gata de luptă. Cum îl văzu pe fratele 
său, Hector îl mustră cu asprime : 

— Netericitule ! Nu vezi cum mor ai noştri la zidul 
cetăţii ? Ei mor pentru tine, ci numai tu stai deoparte și 
nu le vii’ într-ajutor. Vino să apărăm cetatea de foc şi 
pieire ! 

Şi-i răspunse lui Hector fratele său : 

` — Pe drept mi-arunci mustrarea, fratele meu, dar nu 
am fugit de frică, ci am stat să-mi astimpăr durerea după 
lovitura lui Menelaos. Așteaptă-mă să-mi pun armura și 
voi merge cu tine ! 

Elena vorbi şi ea : 

— Bietul meu cumnat, ce bine ar fi fost la nașterea 
mea să mă fi aruncat cineva de pe un munte, decit să ajung 
unealtă de rău şi de groază ! Dacă totuşi mi-a fost dat să 
trăiesc, aș fi fost poate mai fericită să fi avut un soţ pe 
care să-l miște rușinea şi mustrările oamenilor. Vai, 
soțul meu nu are un pic de curaj și de aceea mă tem că 
pînă la urmă îşi va primi pedeapsa de la cei care au su- 
ferit de pe urma lui ! Dar pofteşte, cumnate, în casă, că vei 
fi prea ostenit, cum te avînţi ziua toată acolo unde e pri- 
mejdia mai mare. Mai răsuflă, că prea ești trudit din 
pricina fratelui tău şi a nevrednicei de mine! Dat ne-a 
fost de zei ca şi după moarte să rămînem de rușinea şi 
de ocara lumii ! 

Hector răspunse : 

— Nu voi sînteţi de vină, ci zeii care v-au înșelat. Dar 
iartă-mă, cumnată, nu pot rămîne aici prea mult. Mă 
așteaptă ai mei şi sînt zorit. Iar tu, Paris, vino la poarta 
cetăţii să luptăm împreună ! i: 

Plecînd, Hector se abătu mai întîi pe acasă, căci nu-și 
mai văzuse de multă vreme femeia şi copilul. Dar Andro- 
maca, îngrijorată, luîndu-și cu sine odrasla, pe Astianax, 
privea de pe turnul înalt al cetăţii, de lîngă porţile Schee. 
Acolo o găsi Hector cu chipul strălucind de zimbete şi 
lacrimi. Eroul o îmbrățișă, apoi se întoarse către fiul său, 
pe care el îl numea Scamandru, și, înduioşat, nu scotea 
o vorbă. Ci femeia, cu ochii în lacrimi, îi luă mîna și-i 
vorbi : 

— Prinţ nemilos cu viața ta, curajul tău te va pierde. 
N-ai milă măcar de copilul tău gingaş ori de mine, îndu- 
rerată femeie ? Aheii toţi își vor da mîna într-o zi ca să 

„ape de groaza ta. O, zei nemuritori, decît să se întîmple 
ceasta, de-o mie de ori mai bine să cobor în mormînt 
u o clipă înainte! Căci altă mingiiere nu voi mai avea 
se lume ; partea mea nu va fi decit durerea şi zăbranicul 
cernit. 

Dintre toţi pe care i-am îndrăgit, nimeni nu mai tră- 
este. Fiorosul Achile răpi tatălui meu lumina vieţii, în 
ziua cînd pustii Teba cea cu porţi înalte. Şi chiar crudul 
Achile, din cuviință pentru acel falnic rege, îi înălță un 
mormînt pe care zînele munţilor, fiicele lui Jupiter, îl în- 
conjurară cu ulmi înalți. 

Sapte fraţi aveam în palatele părinților mei, iar ei 
coboriră cu toţii în aceeași zi pe valea întunecoasă a 
morţii. Achile, asemănător cu zeii în mersul său, îi ucise 
pe toți la pășunatul liniștitelor turme. Mama, regina 
a elei ţări scăldate în verdeață, fu tîrîtă încoace de către 
învingător, dimpreună cu toată averea jefuită de la noi. 
a își răscumpără libertatea cu preţul unor averi nemăsu- 
rate. Totuşi, curînd după aceea, neîmblinzita Diana, zeița 


E Hector, eu am regăsit în tine pe mama, pe tata și pe 
toți frații mei, căci tu ești soțul meu plin de dragoste și 
ioșie. Fie-ți milă de mine și te opreşte colea, în fața tur- 
ui cetăţii, dacă nu vrei să-ţi lași femeia văduvă și copi- 
lul orfan ! Frinează-ţi oștirile în preajma smochinului 
batic ! Acolo e zidui mai lesne de sărit ; acolo au venit 
e trei ori cei mai aprigi duşmani ai noştri : fraţii Aiax, 
s trălucitul Idomeneu, Atrizii și neînvinsul Diomede. De tot 

atitea ori au dat ei iureș, fie din îndemnul vreunui ghici- 
tor isteţ, fie din imboldul neînfrinatei lor sete de luptă, 

— Femeie dragă, îi răspunse Hector, teama ta o îm- 
părtășesc și eu, și tot atit de vie. Dar eu nu mă pot gîndi, 
fără să mă cutremur, la dojana troienilor și a bunelor 
troience, dacă aș fugi de luptă ca un mișel. Alte porunci 
îmi dă vechea mea bărbăţie. Eu am învăţat de mult să 
dispreţuiesc primejdia și să lupt numai în fruntea troie- 
nilor, ca să păstrez gloria și fala tatălui meu şi pe a mea. 

Se pare totuși că Ilionul e osîndit să piară într-o zi, 
laolaltă cu Priam şi cu poporul acestui rege. Dar în acea 
restriște, nu aş simţi mai vie părere de rău pentru destinul 
troienilor, chiar al Hecubei şi al regelui Priam, decît 
pentru soarta voastră : a ta şi a copilului meu. Mă gîndesc 
numai la .tine, pe care vreunul dintre căpitanii aheilor, 
îmbrăcat în armură scînteietoare, te va tiri înlăcrimată, 
răpindu-ţi libertatea. Departe, în Grecia, tu vei urzi pîn- 
zele albe, ascultînd de poruncile altei femei, sau vei seoate 
apă din fîntinile Hiperiei, cu toată răzvrătirea inimii tale 
zdrobite de cele mai aspre nevoi. 

Atunci, vreun grec, văzind lacrimile tale cum curg, ar 
spune : «Iată pe femeia lui Hector, care prin isprăvile sale 
se înălța mai presus de cei mai de frunte viteji !» Auzin- 
du-l ce spune, tu ai simţi cum renaşte durerea ta și ai 
„suspina după acel soţ, singurul care ţi-ar fi putut rupe 
jugul robiei. Dar mai înainte de a auzi ţipetele tale, răpită 
de învingător, să se îndure zeii şi să grămădească tărînă 
pe mormîntul meu ! > 


Astfel vorbind, eroul se apropie de fiul său și-i întinde 
braţele. Copilul, văzînd înfățișarea aspră a părintelui iu- 

t, se înspăimintă de strălucirea armelor și de penișul 
eninţător, plutind peste coif. El se strînge la sînul 
amei, cu un țipăt de groază, iar părinţii zîimbesc. Eroul - 
îşi scoate coiful de pe cap și-l așază la pămînt; el îşi 
“sărută cu duioșie copilul care nu mai plinge, îl leagănă lin 


= — Nemuritori din Olimp, faceţi ca fiul meu să ajungă 
“strălucit ca mine în cetatea troiană! Să aibă aceeași 
“putere, aceeași îndrăzneală ! Să ajungă rege în Ilion! 
“Și să spună lumea într-o bună zi, cînd îl vor vedea întor= 
cîndu-se biruitor și încărcat de prăzile însingerate ale 
| dușmanilor răpuşi de mîna lui: <E și mai vrednic decit 
tatăl său». Şi să tresalie inima mamei sale, la auzul aces- 
tor cuvinte care-i vor aminti de mine ! 
A El vorbi şi culcă pe fiul său în braţele soției iubite, care 
îl lipi de sînul ei alb, privindu-l cu un zîmbet înecat de 
| lacrimi. Priveliştea lor înduioşă pe erou. 
| — Femeie scumpă, vorbi el şi-i mîngiie obrajii, nu te 
„lăsa furată de adinca durere! Crezi tu că de mă voi 
= ascunde voi fi mai apărat de moarte ? Mai mulţi mişei, 
- fugind, mor izbiţi din spate, decît viteji care înfruntă pe 
duşman din faţă cu arma. <, 
> Tu du-te în casă, așează-te iarăși la lucru cu sîrguinţă, 
lîngă sclave ; caută-ţi de pînze şi de fusuri, veghează la 
munca femeilor ! Războiul este partea bărbaților sacii 
, aici în Iion, și mai cu seamă e partea mea. 
Eroul îşi acoperă fruntea războinică cu coiful încărcat 
de coame plutitoare. Gingașa lui femeie se îndepărtează, 
„dar se întoarce la fiecare pas şi varsă șuvoaie de lacrimi. 
„ Ajungiînd la palatul lui Hector, ea află pe femei adunate 


59 
£ 


și trezește în inimile lor mîhnirea și jalea. Hector, în viaţă 
încă, e plins în palatele sale. Ele nu se mai pot mîngiia cu 
speranţa c-or să-l revadă. 


Hector întîlni la poarta Ilionului pe fratele său Paris, 
nerăbdător să se bată și să-și arate curajul. Nespus în- 
vioră pe troieni ivirea celor doi războinici. 

Minervei însă nu-i plăcu să-i vadă cum împrăștie 
moartea printre greci. Ea coboară în zbor năprasnic de pe 
culmea Olimpului lingă zidurile Troiei. Pe dată, Apolon, 
care păzea pe troieni, o întîmpină în zbor și amîndoi se 
opresc la poalele unui stejar singuratic. Fiul lui Jupiter 
grăiește cel dintii : 

— Fiică a tatălui meu ceresc, de ce cobori din Olimp 
cu atita furie ? Ce zel războinic te înflăcărează ? Vrei poate 
să silești cumpăna îndoielnică a războiului ? Ştiu eu că nu 
ai nici o milă de troieni, dar dacă vrei, hai să amînăm . 
pentru altă dată împlinirea ursitei ! | 

— Într-adevăr, doresc pieirea Troiei, îi răspunse Mi- 
nerva. Şi totuși, acelaşi gînd am avut cînd am coborit 
din Olimp. Dar cum vom potoli turbarea vrăjmașilor ? 

— Fii fără grijă, rosti Apolon ; vom face pe neînfri- 
catul Hector să întărite pe vreun grec și să se măsoare cu 
dînsul pe acest cîmp îngrozitor. lar grecii, cuprinși de 
necaz şi plini de îndrăzneală, să îmboldească şi ei pe cei 
mai vrednici ca să lupte cu acest căpitan temut. N 

Apolon vestește apoi proorocului Helenus, fiul lui 
Priam, porunca sa. Helenus întimpină pe Hector şi-i 
vorbește : 


Frate Hector, vrei să mă asculţi ? Îndeamnă pe că- 
i să înceteze lupta ! Apoi cutează și cheamă pe cei 
i viteji dintre dușmanii noștri să se măsoare cu tine! 
stinul nu te trimite astăzi la pieire : eu cred în vestirile 
are mi le trimite Apolon. 


ni cu lunga sa lance, împinge rîndurile și le descleş- 
din încăicrare, Agamemnon, văzînd semne de pace, 
sa ridicată în sus, cheamă și el înapoi pe grecii cura- 
Apolon și Minerva, cu chip de vulturi, se așază în 


| — Troieni, şi voi, greci curajoşi ! Vă voi spune ceea 
2 curajul îmi poruncește să fac. În corăbiile voastre, care 
u biruit odinioară valurile mării, au venit aici cu voi cei 
viteji războinici. Acela dintre ei care se simte însu- 
it de dorința de a lupta cu mine să iasă din rînduri, 
se încaiere singur cu îndrăznețul Hector ! Iată acum 
tocmeala acestei lupte, iar tu, Jupiter, fii martor jură- 
“mintelor noastre ! Dacă protivnicul meu mă doboară cu 
fierul lăncii sale, să-mi răpească armele și să le ducă la 
corăbii ! Dar-să dea prietenilor trupul meu, pentru ca fe- 
e noastre să aducă rămășițelor mele cinstirea jalnicu- 
rug. 

„Și dacă eu cîştig biruința asupra protivnicului meu, 
lua armele celui învins și le voi duce în cetatea Ilionu- 
. Le voi atîrna în templul acelui zeu temut, dar voi 
mite corpul său la corăbii. Aheii să-l înmormînteze și 
ă-i ridice un monument pe malurile largi ale mării, pen- 
ru ca neamurile viitorului să poată spune, spintecînd cu 

vîslele talazurile negre : «Iată mormîntul străvechi al unui 
războinic care, arătîndu-și vitejia, a fost prăbușit în ţărînă 
de strălucitul Hector !» Astfel se va vorbi, iar gloria mea 
și a lui vor fi fără de moarte. 

Aheii păstrează adîncă tăcere la auzul acestor cuvinte 
și se rușinează că nu primesc lupta, fiindu-le teamă. Me- 
nelaos se ridică și-i copleșește cu ocări : 

— Viteji mincinoși ce sînteți ! Femei, iar de azi îna- 
inte nevrednici de numele de grec ! Ce rușine va fi pentru 
noi, dacă în această clipă nu va cuteza nimeni să iasă îna- 
intea lui Hector ! Dar nu vă gîndiţi oare că voi toţi vă pu- 
teți preface în ţărină, dacă încremeniţi de groază și vă 
lepădaţi de glorie ? Cit despre mine, eu cutez să înfrunt 
pe acest protivnic. Izbînda, cu mult mai presus de noi, se 
află în mîinile nemuritorilor. 

Așa grăi dinsul, şi se acoperea cu frumoasa armură. 
Atunci, sărmane Menelaos, ai fi pierit de braţul lui Hec- 
tor, mai puternic decît tine, dacă toți regii n-ar fi năvălit 
în jurul tău să te oprească şi dacă marele Agamemnon, el 
însuși, prinzîndu-te de miini, nu ţi-ar fi vorbit astfel: 

— Tu te iei după o pornire nebună, o Menelaos, în- 
drăgit de Jupiter. Caută şi te stăpîneşte, oricît de greu ar 
veni inimii tale ! Nu alerga după dorința zădarnică de a | 
birui pe un erou a cărui putere este nesfîrşit mai presus 
de a ta. În fața lui Hector se cutremură toți ceilalţi eroi ; 
Achile însuși nu-l întilneşte fără să se înfioare, pe cîmpul 
pe care culege laurii biruinţei. Rămii dară, întoarce-te la 
prietenii tăi ! Grecii vor găsi un alt protivnic pentru fiul 
lui Priam. 

= Menelaos fu înduplecat, iar prietenii săi zoreau să-l 
dezbrace de armură. Atunci bătrînul Nestor se ridică în pi- 
cioare în mijlocul lor : 

— Zei nemuritori, zise el, ce durere va cuprinde Gre- 
cia ! Mare Jupiter, Minerva şi tu Apolon, de ce nu-mi re- 
daţi tinerețea cu care mă făleam cînd am doboriît pe uria- 
ul Erevtalion, care purta în miîini o măciucă de fier? 
Premurînd și cuprinși de groază, nici un căpitan nu cu- 
eza să se ridice împotriva uriașului, Eu singur, cel mai 
tînăr din toţi, avui curajul să înfrunt pe vrăjmaș. Luptai 
el, dar Minerva îmi dădu arma victoriei. Eu doborii 
atunci la picioarele mele pe uriașul îngrozitor, al cărui trup 
tins pe nisip acoperea un lan întreg. Cum nu pot înti- 
neri, să am și astăzi aceeași tărie ? Pînă acum, Hector ar 
încăierat în luptă. Voi, cei mai viteji dintre greci, nu 
imţiţi imboldul de a alerga în întîmpinarea unui protiv- 


La dia pătrînului, se ridicară nouă războinici de- 
odată : Agamemnon, regele regilor ; temutul Diomede ; 


lucit al lui Evemon ; Thoas, fiul lui Andremon ; şi înțe- 
| ptul Ulise. Toţi ar voi să lupte cu Hector, dornici de cea 

mai mare glorie, și traseră la sorţi pe cel care va lupta. 
În acest timp, aheii toți ridicau mîinile la cer, stri- 


— Părinte al nemuritorilor, alege pe Aiax ori pe Dio- 
mede ori pe Ulise, regele puternic al Itacei, singurii care 
e pot măsura cu Hector ! 

Sorţul alese pe Aiax, care, răpit de bucurie, strigă : 

— Prieteni, inima mea tresaltă, căci am credința că 
voi învinge pe Hector. Cîtă vreme îmi voi îmbrăca éu ar- 
mele, voi chemaţi cu glas tare cerul în ajutor ! Nu ne te- 
mem de nimeni. Nu este pe lume vreun războinic atit de 
puternic, încit să mă facă să dau înapoi nici să mă facă 
să tremur. 

În vremea aceasta, aheii se rugau : 

— Jupiter, pe crestele muntelui Ida, zeu mare și nă- 
prasnic, dă biruință feciorului lui Telamon ! Sau dacă ţii 
cumva la Hector, dăruiește-le amîndurora o egală tărie ! 

Aiax își îmbrăcă arama scînteietoare și porni spre tro- 
ieni, asemenea înfricoșătorului Marte care aleargă să în- 
tilnească pe războinicii dați de Jupiter în prada Dezbi- 
nării nebune. El zîmbeşte cu un zîmbet crud şi fioros; 
face pași mari, învîrtind în aer lunga sa lance. Văzîndu-l, 
grecii se umplu de speranțe, dar un cutremur viu cuprinde 
pe vrăjmași ; chiar în sînul lui Hector, marea sa inimă 
bate mai tare ; dar el nu se teme, nici nu poate da. în- 
dărăt, căci singur a chemat la întrecere pe acest protivnic, 
Și apoi, fiul lui Telamon e acum aproape. El ţine în mînă 
un scut uriaș, asemenea unui turn, întocmit de o mînă de 
meșter, din șapte piei întregi de taur. Pe deasupra, scutul 
e acoperit cu o pojghiță groasă de aramă. Aiax ridică scu- 
tul pînă la piept, se proptește în faţa lui Hector şi gră- 
iește ameninţător : 

— Hector, în sfîrşit, vei afla acum, bătîndu-te cu 
mine, ce războinici au mai rămas printre greci la plecarea 
lui Achile, care are în piept o inimă de leu. Cît o mai sta 
el culcat lîngă corăbii, noi avem destui războinici vred- 
nici & se măsura cu tine. 

— Viteazule Aiax, răspunse curajosul Hector, nu căuta 
să-mi încerci curajul, cum ai vorbi unui copil plăpînd sau 
unei femei ! Eu am crescut în măceluri și în primejdii ; eu 
port scutul arzător în ‘dreapta și în stînga și sînt neobosit 
în bătălii, Pe jos ori pe car, cu aprigii mei armăsari, eu 
merg la chemarea crudului Marte. Cu toate că tu ești de 
temut, eu nu te voi lovi pe furiș, ci te voi izbi în faţă, 
dacă voi putea. 

Cumpănindu-și lancea, el o repede în scoarța de aramă 
de pe scutul uriaș al lui Aiax. Lancea străbate şase piei de 
taur, dar cea de-a șaptea o opreşte. Marele Aiax aruncă 
la rîndul său lancea care străbate scutul, zalele, sfişie tu- 
nica şi amenință să pătrundă în coasta lui Hector; dar 
războinicul se îndreaptă de mijloc și e mîntuit de pierza- 
nie. Ei scot amindoi deodată lăncile din scuturi și năvă- 
Jesc unul asupra altuia ca niște lei flămiînzi. 

Hector întinde lancea și împinge scutul dușmanului, 
Scutul nu se rupe, ci lancea se încovoaie. Aiax, cu lancea 
“sa, străpunge dintr-o parte pînă în cealaltă scutul lui 
Hector, zguduind pe războinicul atît de năprasnic. Lan- 
cea scrijeleşte gîtul lui Hector și sîngele negru șuroieşie 
din rană, dar cutezătorul Hector nu părăsește cîmpul de 
luptă. El se trage cîțiva pași înapoi, apucă în mînă o piatră 
neagră, necioplită, uriașă, găsită pe cîmp, apoi o aruncă 
scutul țeapăn al lui Aiax: Scoarța de aramă răsună cu 
vuiet grozav. Fiul lui Telamon ridică o piatră şi mai 
ea, o învirtește cumpănind-o în aer, apoi aruncînd-o 
sfărîmă scutul lui Hector şi-i zdruncină genunchii, 

| Hector, trîntit la pămînt, se ţine strîns de scutul sfă- 
timat. Apolon îl ridică de jos şi lupta începe din nou. Cei 

Iliada, Odiseea, Eneida 


doi luptători şi-ar mai fi dat cumplite lovituri, dacă doi 
crainici, slujitori ai lui Jupiter și ai oamenilor, Ideu și 
'Taltibiu, nu ar fi înaintat din amîndouă taberele, ridicînd 
toiegele între cei doi luptători; 

Ideu grăiește aceste cuvinte : 

— Încetaţi, dragii mei, lupta, căci Jupiter vă iubește 
deopotrivă ; amîndoi sînteți plini de curaj. Iată, noaptea 
coboară ! Opriţi-vă, ca să nu-l mîniaţi pe Marte! 

Aiax răspunse : 

— Spune-i feciorului lui Priam să deschidă vorbă de 
împăcare ! El ne-a chemat la întrecere, el să înceteze lupta! 

Hector răspunse : 

— Aiax, pentru că zeii au alăturat prevederea la cu- 
rajul tău, să ne oprim. Putem înnoi și altă dată lupta, 
pînă cînd destinul ne va despărți. lată, noaptea a sosit ! 

-Mergi la corăbii ca să se bucure grecii și mai cu seamă 
prietenii ! Eu voi intra în cetate ca să însuflețesc speranța 
troienilor şi a troiencelor înveșmîntate în văluri lungi, 
care se roagă pentru mine în mijlocul templelor. Dar mai 
întîi să ne dăm cîte o dovadă însemnată, de prețuire egală, 
ca să poată spune troienii şi grecii : «Ei s-au luptat cu mî- 
nia urii, dar se despărțiră prieteni». 

Hector dădu lui Aiax strălucitoarea-i sabie cu teacă și 
cureaua scumpă, Aiax i-o dădu pe a sa, apoi ei se des- 
părțiră. Unul porni să întilnească armata grecilor ; celă- 
lalt, către mulțimea troienilor. Pe Hector, troienii îl du- 
seră cu chiote pînă în cetate şi nici nu le venea să-și 
"creadă ochilor că el trăiește. 


E În tabăra ahee, grecii fericiți întovărâșesc pe Aiax 
pină la Agamemnon, care aduce jertfă puternicului Ju- 
piter un taur de cinci ani. Agamemnon întinde fiului lui 
Telamon partea cea mai de cinste, spinarea largă a ani- 
alului jertfit. 

Ziua a doua urmă îngropăciunea morţilor. Cînd pentru 
a treia oară se înălță Aurora din patul ei de purpură, Ju- 
piter chemă la sine pe toţi zeii Olimpului, vestindu-i că 
strașnica sa poruncă este ca nici un zeu să nu se mai 
amestece în război. El se urcă pe creștetul cel mai înalt 
al muntelui Ida, să privească la bătălie. Cu tunetul său 
dădu semnalul izbînzii troiene. Aheii îşi duraseră odini- 
pară metereze și șanțuri, din care credeau că nu-i vor mai 
scoate troienii. Dar meterezele și șanțurile adinci le-au 
fost de prisos. În viforul luptei, Hector le-a trecut cel din- 
ti, iar către seară oastea troiană lupta lîngă corăbii. . 

De la zidul cel mare dinaintea corăbiilor pînă la ţăr- 
murile mării, mulțimea aheilor mișuna ca o turmă risi- 
pită de furtuni. Hector era lîngă corăbii, gata să le pună 
foc. Din larma fugarilor, însă, Junona chemă în ascuns pe 
Agamemnon și-i insuflă curaj. El se urcă pe luntrea lui 
Ulise şi cu glasul de tunet strigă oștirii înspăimîntate : 
— Unde-i curajul vostru, umbre de viteji ? Nu vă mai 
incumetaţi a vă împotrivi unui singur om ? Îi veţi des- 
chide drumul spre corăbii ? Cînd nu veți mai avea coră- 
ii, cu ce veţi fugi ? O, zeule atotputernic, dacă nu-ţi mai 
este pe plac dărîmarea Troiei, ajută-ne măcar să ne mîn- 
tuim viața și găteşte-ne o fugă fără de primejdii ! 
Jupiter îi primi închinăciunea, trimițindu-i un vultur, 
lar acm el sprijină pe Hector, cum i-a făstduit lui Achile. 

Junona şi Minerva încearcă zădarnic să întrîngă po- 
runcile lui Jupiter, căci stăpînul zeilor, de pe muntele Ida, 
e cu ochii țintă la războiul pămîntenilor. 

Doar noaptea, coborînd în văluri întunecate, mîntui pe 
greci de pierzanie, cînd Hector opri înaintarea troienilor. 
El porunci să se înalțe de pretutindeni focuri mari, ca nu 
cumva aheii să fugă ori să se turişeze în cetatea fără apă- 
rare. Însufleţiți de mari nădejdi, troienii își petrecură 
noaptea la văpăile de pe cîmpie. Nici o suflare de vînt nu 
adia, iar para focului se înălța de-a dreptul la cer. Astfel 
uneori, în toiul nopţii, stelele scînteiază în jurul lunii de 
argint, pe cerul fără de nouri. Stîncile, culmile de munți, 
pădurile îmbrăcate în bruma albă a razelor de lună își 
descopăr fiinţa ; iar bolta cerească ca un văl sfișiat des- 
chide în faţa muritorilor un cîmp nemărginit, presărat cu 
mii de stele. Se veselește aiunci inima păstorului îndră- 
gostit de lună. Așa păreau de departe văpăile din preajma 
oștirii troiene, în noaptea neturburată decit de umbrele 
mișcătoare ale străjerilor, 

În tabăra lor însă, aheii se zbuciumau cu taţii de grijile 
zilei de miine. Putea-vor ei zăgăzui pînă în seară iureșul 
troienilor la corăbii ? Ce va mai face Hector, ajutat de 
marele zeu ? Agamemnon strînse laolaltă în puterea nop- 
ţii pe căpeteniile oastei şi le vorbi plingînd : 

— Voi, prieteni ai mei şi apărători ai Greciei, Jupiter 
a deschis în drumul meu prăpăstii mistuitoare. El nu-și 
mai ține făgăduinţa de a ne întoarce la vetrele strămo- 
șeşti. Ce să fac? Să fug din faţa Troiei ? Să iau drumul 
acasă ? Dar cum ? Acoperit de ruşine și cu oștirea măci- 
nată zădarnic ? Aceasta e voia lui Jupiter, părintele lumii! 

Ce pot face eu fără voi, fără curajul și voința voastră ? Eu 
nu pot birui singur pe Hector şi pe toți troienii. 
„. Căpitanii tăcură, frămîntaţi de durere și de rușine. Ci 
numai Diomede, în pieptul căruia ardea încă para aprinsă 
e Minerva, îi răspunse : 
— Pe fruntea ta, Agamemnon, a pus Jupiter o co- 
roană, dar el nu ţi-a dăruit și un suflet stăruitor în ne- 
voi. Dacă ţi-e teamă, încarcă avutul în bărcile tale şi ia 
drumul mării ! Aheii vor lupta sub legea altei căpetenii. 
Iar dacă şi ceilalți vor să fugă, să te urmeze cu toţii ! Eu 
voi rămîne singur cu Stenelos și cu ai mei, pînă vom ve- 
ea ziua cea de pe urmă a Troiei. Căci noi nu uităm că 
fapta noastră a fost o rînduială a zeilor. 
= Căpitanii fură de partea lui Diomede, Bătrînul Nestor 
adăugă : 
— Împărate Agamemnon, cuvîntul meu îl încep cu 
e şi-l voi sfîrși cu tine, cîrmuitorul nostru, Dacă tu eşti 
mare și puternic, apoi nu dispreţui nici poveţele noastre, 
care pot fi uneori norocoase ! Eu îţi voi spune un gind ce . 
mă roade încă din ziua cînd tu, fără să ne întrebi şi pe 


Achile. Tù âi rănit atunci mîndria unui erou pe care îl 
slăvesc pînă şi zeii în adunările lor și care are o zeiţă drept 
ă. Nu-ţi trece cumva prin minte măcar acuma să-i 
i napoiezi prada ? Ba și mai mult : să-l dăruiești la rîndul 
tău cu multe alte comori, ca să-i astimperi minia ! 
Agamemnon răspunse cu tristeţe : 

T — Într-adevăr, omul acesta, pe care Jupiter l-a încăr- 
cat de slavă, prețuiește mai mult decît o oştire. Jupiter 
-a fost protivnic'; el a pus pe mintea mea un văl întu- 


necat ; el m-a îndemnat să-l jignesc pe Achile. Dar astăzi 
îmi pare rău şi doresc cu tot dinadinsul să-mi răscumpăr 
greșeala. I-aș da chiar acum înapoi copila răpită de mine 
şi pe care am respectat-o. Vor însoți-o nemăsurate daruri 
în aur şi nestemate, femei nepreţuite şi prăzi din multe 
orașe dărîmate de noi. La întoarcerea în ţară, Achile își 


va putea alege de soţie pe una dintre fiicele mele ; ca- 


zestre va căpăta șapte orașe măreţe, cu pajiști întinse și 
cu turme nesfirşite pe ele. Popoarele îl vor cinsti ca pe 
un zeu și-i vor plăti în războaie tributul de sînge. 

El zise, apoi mînă în grabă pe Aiax, pe Ulise și pe Fe- 
nix, învățătorul lui Achile, să-i ducă solia de împăcare, 
fiind prietenii lui cei mai buni. Achile îi primi bucuros, 
îi ospătă din belșug, dar cînd află pentru ce au venit, le 
vorbi răspicat : 

— Dragii mei, urăsc pe Agamemnon ca pe porţile ia- 
dului. Nimeni dintre voi nu mă poate îndupleca. Nu voi 
mai pune mîna pe lance, pînă cînd falnicul Hector, va 
ajunge să dea iureș la corabia mea. Am început a pune 
mai mare preț pe viaţa mea decit pe slava ce-mi va urma. 

Şi pentru cine să mă lupt ? Pentru femeia lui Mene- 
laos ? Pentru dragostea lor ? Oare numai atrizii își iubesc 
femeile ? Dar ce-mi mai pasă acum ? Agamemnon, căpi- 
tanul cel mare, să frîngă el singur cerbicia troienilor, de 
se vor învoi și zeii cu dînsul ! 

Solii se întoarseră la tabără întristaţi, 


FOC LA CORĂBII 


= Cînd Aurora cu degetele trandafirii se înălțase din 
" patu-i, în rîndurile aheilor alerga cu pletele în vînt sata- 
nica Discordie. Ea ocolea în goană cortul lui Aiax Telamo- 
_nianul ; se furişa pe lingă corabia lui Ulise și de acolo 
“striga cît o ţinea gura, îmboldindu-i pe toţi la luptă cruntă. 
De-a binelea scos din fire de zbieretele ei ațițătoare, Aga- 
memnon îşi chemă tovarășii la luptă. Auzindu-l, aheii își 
“ luară armele lucii și porniră pe cîmp. Troienii, cu Hector 
" în frunte, le aţinură calea. Cu voia lui Jupiter, numai 
| Eris-Discordia privea fericită la încăierare. Apoi, stăpînul 
norilor trimise la Hector pe Iris, enea ul cu aceste 
porunci : 

— Fereşte-te, Hector, din toiul luptei, pînă ce Aga- 
nemnon va fi rănit ! După aceea, Jupiter îți va da o mare 
ință, cînd vei împinge tîrîș pe ahei la corăbii. 
Ascultînd-de povaţa zeească, Hector imbărbăta pe ai 
săi, dar nu mai da piept cu fruntașii aheilor. 

În dordura luptei, Agamemnon călca înainte necruţător 
şi împrăştia moartea. Răniţii alunecau din care, iar caii 
ași fără stăpîni se încureau prin mulțime, tîrînd tele- 

Dar, cind Agamemnon înainta mai fioros, cu mîinile 
stropite de sînge, o săgeată  piezișă îi străbătu platoșa, 
ajungindu-i la piept. Ca leul aprins de o înțepătură uşoară, 
el se azvirie între dușmani şi lăţeşte prăpădul, pînă ce 
sîngele îi seacă și puterile îl părăsesc. El urcă atunci în 
caleașcă și fuge în dosul oștirii. 

Atît a așteptat Hector, vinătorul cel aprig, că îndată 
iese în faţa oștirii și se năpustește asupra lui Diomede, 
Dar acesta aruncă sulița greoaie în chivăra cu trei plăci de 
metal de pe creștetul lui Hector. Zguduii de lovitură, 
Hector se prăvăleşte la pămînt şi ochii i se întunecă. Apoi 
se ridică anevoie şi se ascunde în dosul oștirii troiene. 

Diomede, înflăcărat de biruință, înaintează mereu, dar 
Paris, meșterul arcaș, îl pîndeşte din lături cu arcul. În- 
chinînd o rugăminte lui Apolon, zeul arcaşilor, Paris slo- 
boade săgeata uşoară, care pătrunde în coasta lui Dio- 
mede. Anevoie îl ajută Ulise pe rănit să urce în car şi să 
fugă. Aheii se împrăștie şi Ulise rămîne singur în gloata 
troiană. El se apără ca un mistreţ încolţit de vînători. O 
săgeată îl atinge și-l îndirjeşte mai tare. Cu un strigăt pu- 
ternic, se năpusteşte asupra urmăritorilor, trimițind pe 
mulţi plocon lui Hades, în funul infernului. La urmă însă, 
ar fi căzut şi el, de nu-i săreau în ajutor bălanul Menelaos 
şi marela Aiax, cu scutul lui cît un turn de cetate. Ei îl 
despresoară pe Ulise cu un iureș năprasnic şi-l scot din 
luptă. Menelaos îl duce la tabără, iar Aiax rămîne singur 
în dosul scutului, pînă îi vin ajutoare. 


În jurul lui Aiax și Idomeneu, unde oștenii. se încleş- 
tează cu ură, cade medicul, Mahaon, rănit de săgeata di- 
bace a lui Paris. Nestor bătrînul îl scoate din mulțime și-l 

uce la cortul său, căci viața vindecătorului de oameni 
ra scumpă tuturora. Achile, din corabia sa, trimise la el 
pe bunul său prieten Patrocle. Cum intră Patrocle în cor- 
ul lui Nestor, bătrînul îi vorbi supărat : 

— De ce te-a mai trimis Achile în cortul meu? Nu 
stie el oare că vitejii noștri cei mai de frunte zac în cortu- 
rile lor, chinuiți de răni dureroase ? Așteaptă el, poate, să 
e vadă corăbiile mistuite de flăcări, și pe noi măcelă- 
fiți pină la unul? Va veni o zi cînd va plînge amar pe 
rămășițele noastre aie tuturora, dar atunci va fi prea tîr- 
ziu și pentru el. Cum a uitat, oare, sfaturile tatălui său 
Peleu, care. l-a învăţat să se plece înaintea lui Agamem- 
on şi să lupte fără preget pentru gloria Greciei ? 

Dar şi tu, Patrocle, ai nesocotit îndemnurile lui Peleu 
care te-a crescut de mic. El te-a rugat să fii neîncetat sfet- 
nicul lui Achile, pentru că ești mai vârstnic. Vorbeşte-i lui 
Achile, încearcă să-i muţi gîndurile, căci de pe buzele 
prietenului se primesc mai lesne învățămintele. Iar dacă 
se teme da vreo proorocire, roagă-l să te trimită pe tine, 
cu mirmidonii lui ! Să te imbrace în armură lui temută, ca 
să alungi pe troieni de la corăbii ! 

În timpul acesta, cu toată cazna aheilor, lupta ajunsese 
la zidul de adăpost al corăbiilor. Zidul era împrejmuit cu 
iun şanţ adînc, iar la poalele lui erau înfipţi sumedenie de 
pari cu virfuri ascuţite ; îl duraseră aheii, ca să fie ane- 
voie depășit cu telegile. Ba chiar cu piciorul să fie primej- - 


mai aveau decît zidul. 


Vărul lui Hector, prevăzătorul Polidamas, fruntaş în 
adunările înţelepților, vorbi eroului : 

— Să luăm seama, Hector, la ceea ce facem ! Aheii nu 
ne vor îngădui să ne urcăm pe corăbiile lor, iar jertfele 
noastre vor rămîne zădarnice. Mai bine să oprim aici avîn- 
tul înaintării noastre ! - 

Dar Hector, fiind mai puternic, se credea știutorul vufn- 
ței lui Jupiter ! Apoi, era prea mîndru de isprava sa, căci 
izgonise pe ahei pînă la ziduri ! Fără să-l asculte pe înțe- 
leptul Polidamas, Hector se repezi înainte. Cînd Aiax Te- 
lamonianul, încăierat cu Sarpedon, vitează odraslă a lui 
Jupiter, era departe, Hector izbi în poarta de lemn cu un 
stei cît o piatră de moară. El îi rupse ţiţinele şi-i sfă- 
rîmă drugii adînc înfipţi în pămînt. 

Prin hăul căscat în inima zidului, Hector: se aruncă 
năvalnic, cu fața întunecată de ură. El ţinea în miîini 
două ‘sulițe înalte, iar cu privirea de foc poruncea oște- 
nilor să-l urmeze. Era atît de înfiorător, că nici zeii riu 
i-ar fi stat împotrivă. Aheii, împietriţi de groază, îi des- 
chiseră calea, năpustindu-se în goană spre marea de ar- 
gint, căci nu le mai rămăsese de apărat decit corăbiile 
şi viaţa. 


Jupiter călăuzise din ceruri pasul lui Hector pînă 
aproape de corăbii, apoi îl lăsă să se descurce singur cum 
o putea. Cînd văzu Neptun, zeul mărilor, că fratele său 
ceresc și-a întors privirea de la război, porni să-i ajute 
pe ahei. El cobori de pe muntele Samotrache, iar sub paşii 
săi se cutremurau codrii și plaiurile întinse. Din munte, 
el făcu doar trei pași pînă la mare, în palatu-i alb din 

fundul apelor. Scoase din grajd doi telegari cu coame aurii, 
şi alergă pînă la corăbiile aheilor. | 

Neptun, luînd înfățișarea proorocului Calchas, întîm- 
pină pe Aiax Telamon şi pe Aiax Oileu. Atingîndu-i cu 
furca sa cu trei dinţi, zeul mării le insuflă virtute nespusă. 
După mersu-i ușor ca zborul de păsări, îl recunoscură băr- 
baţii și le crescu inima în piept de curaj. Ei străbătură 
oștirea aheilor, îmbărbătînd-o, ca să se aţină în fața sto- 
ului de troieni ce se apropiau încet, dimpreună cu Hector, 

Ce minune neașteptată de troieni ! Oastea fugară de 
la ziduri se prefăcuse deodată într-o stavilă care zăgăzuia 
puhoiul troian. În fruntea tuturora se aținea Aiax Tela- 
monianul cu scutul cît un turn de cetate şi-l înfrunta pe 
vijeliosul Hector cu vorba și cu ascuţișul lăncii. 

+ Din cortul său, unde îngrijea pe Mahaon, bătrinul Nes- 
tor auzi ţipetele din preajma corăbiilor și porni în ajutorul 
aheilor. În drum, el întîlni pe Agamemnon, pe Ulise și Dio- 
mede care, răniți cum erau, purcedeau la corăbii ca să 
intre în luptă. Lesne i-ar fi răpus dușmanii, așa neajuta- 
„raţi cum erau, dacă Neptun cu chipul lui Calhas nu le vor- 
bea astfel : 

— Prietenii mei, A ce vă duceţi de bună voie la 
moarte ? Voiţi poate să se înspăimiînte oștirea cînd v-o 
vedea în starea aceasta ? Nici un rănit nu este răspunză- 
tor pentru neputința lui. Aşteptaţi la corturile voastre, 
însănătoşiți-vă, pentru ca în scurtă vreme să vă întoar- 
ceţi teferi printre noi ! 

Ascultîndu-l, ei se urcară pe un deal să vadă ce va 


urma. 

Dintr-un pisc de murite, Junona privea bucurnasă pe 
zeul mării cum osteneşște pentru ahei. Dar știind că fapta 
lui Neptun e fără voia lui Jupiter, ea se gîndi să-l ajute. 
Mai întii se găti cu cele mai scumpe odoare, care o făceau 
nespus de frumoasă ; apoi ceru zeiței Venus colanul cel 
plin de vraja dragostei, cu care zeița supunea lesne ini- 
mile tuturora. Chemă după aceea pe zeul Somn, fratele 
Morţii, spunîndu-i : 

__n— Somnule, eu am cu Jupiter o mică rătuială. Fii cu 
Tuare-aminte ! Cînd mă vei vedea îmbrăţișîndu-l, împrăș- 
tie îndată în juru-i norii tăi îmbătători și ţine-! adormit vîr- 
tos, pînă ţi-oi spune eu ! | 

` — Vai mie, răspunse Somnul, ce voi păţi eu, un zeu 
„aşa de mic, dacă mă amestec în treburile voastre ! -"" 
` Junona însă nu conţeni : știa ea ce-l doare pe zeul! 
Somn ! +... 

— De mă ajuţi, Somnule, te voi feri de furia lui Jù- 
“piter, iar apoi nu uita ! Eu sînt zeița nunților... şi-ţi voi 
da de soție pe una din surorile Graţii, știi tu pe care... pe 
aceea după care te prăpădeșşti... S 

Zeul zîmbi stîngaci, dar peste măsură de ľericit. Stă- 
pînă pe vraja dragostei și pe somn, zeița urcă pe muntele 
Ida, de unde Jupiter priveghea la desfășurarea întîmplă- 
rilor. Cum o văzu așa frumoasă, marele zeu se şi aprinse 
de iubire ca în ziua nunţii... Pasămite, erau farmecele din 
colanul Venerei ce-l înlănțuiră ! 

-— Vai, spuse ea, de cîtă vreme se află mamă mea 
Tetis în dușmănie cu soţul ei Oceanul ! Îngăduie-mi, ro- 
gu-te, să merg în fundul mării ca să-i împace ! 

„Dar nici-prin gînd nu-i trecea lui Jupiter s-o lase să 
ce. El o cuprinse plin de dor și amindoi se învăluiră 
nour auriu care-i făcea nevăzuți. Apoi din vraja 
i Jupiter căzu în vraja somnului şi rămase acolo 
n tuit multă vreme. | 
Cind află Neptun că Jupiter a adormit, se și ridică în 
fruntea aheilor, purtînd în mînă un paloş scînteietor ca 
fulgerul. Norocul zîmbește iarăși aheilor, iar Hector în- 
cearcă zadarnic să-l străpungă pe Aiax cu lancea. Aiax 
dă acum semnalul de luptă și zdrobeşte grumazul lui Hec- 
tor-cu un bolovan din cele cu eare se leagă vasele de mal. 
"Hector se învîrtește în loc şi cade ameţit, de durere, iar 
din gură îi izvorăşte un val de sînge negru. Abia au mai 
scos troienii pe rănit din măcel, rînduindu-se în fața lui 
toţi căpitanii. 

Cu înfrîngerea lui Hector, s-a spulberat şi nădejdea 
troienilor de a mai pune mîna pe vasele grecilor. Ei sint 
acum pleava pe care brațul de aramă a lui Aiax Telamo- 
 nianul o vintură în toate părţile ; iar Aiax Qileu, vestitul 
arcaș, este cel mai sprinten urmăritor ce seceră de iznoavă 
hoardele puse pe îugă, 

»  SomnulA4ui Jupiter n-a fost pe vecie ; cum se deşteaptă, 
el şi-aruncă ochii la zarva pămîntească ; înșelăciunea i-a 
fost de prisos Junonei ; bu era gata să fie iarăși osîndită, 
ca în ziua cînd năpăstuise pe Hercule, feciorul lui Jupi- 
ter. O spinzurase atuncea Jupiter de nouri ; de picioare 
îi atîrnase două nicovale, iar miinile-i erau strînse în lan- 
turi greoaie. 

Jupiter trimise îndată pe Iris la zeul Neptun, porun- 
cindu-i să plece îndată din tabăra ahee ; iar lui Apolon 

îi. dădu în grijă pe Hector ca să-l vindece de răni şi să-l 
ajute pînă va izbuti să pună foc unei corăbii. 

Zeița Iris cobori lîngă zeul mării şi-i spuse : 

— Dacă ţi-e teamă de fulgerele lui Jupiter și de zei- 
ţele-turii, care întotdeauna răzbună dreptul celui mai 
vîrstnic, părăsește în grabă cîmpul de bătaie ! 

Mai de voie, mai de nevoie, Neptun se scufundă în 
mare, biciuindu-și fugarii nemuritori. 

Apolon află pe Hector amețit de lovitura lui Aiax și-l 
vindecă dintr-o privire. 

— Jupiter din ceruri, zise Apolon, m-a trimis la tine 
să-ţi fiu de ajutor. El îţi făgăduiește mare izbîndă, fiind 
îngrijorat ca şi mine de soarta Ţroiei. 

Troienii risipiţi pe cîmpii se strîng în jurul lor şi-i ur- 
mează cu avînt. Aheii fug spre corăbii, dar după trecerea 
lor, Apolon durează un pod pe deasupra șanţurilor, peste 
care trece oastea troiană. 

Acum în preajma corăbiilor bătălia era mai îndirjită 
ca riciodată ; de o parte Aiax, de alta Hector stăteau ca 
doi stilpi adint înfipţi în pămînt și nici Hector nu putea 
' ajunge la corăbii, nici Aiax nu-l putea împinge înapoi, 
căci Apolon îl apăra cu strășnicie. Teucru cel măestru în 
aruncarea de suliţi, fratele mai mic al lui Aiax, ţintea 
pe dușman cu suliți dibaci îndreptate și mulţi au primit 
moartea din mîinile sale. Dar către pieptul lui Hector ză- 
darnică i-a fost aţintirea, căci Apolon i-a rupt struna ar- 
cului, aruncîndu-i săgeata în vînt. Groaza îi cuprinse 
pe ahei. 

Hector îmbărbătează pe ai săi, pe cînd Teucru şi Aiax, 
copleșiți de lovituri, dau cu încetul îndărăt. Hector se 

prinde cu mîna de colţul corăbiei lui Protesilaos şi cere 
tăciuni aprinşi ca să-i dea foe. Dar de la coasta vasului, 
Aiax și Teucru veghează ; cu ochii ţintă la aducătorii de 
tăciuni, ei îi săgetează rînd pe rînd. Cumpăna războiului 
nu se înclina cu hotărire în nici o parte, f 


Pătruns de mustrarea bătrînului Nestor și îndurerat de 
înfrîngerea aheilor, Patrocle ajunse la Achile. Din ochii 
săi curgea un rîu de lacrimi. Achile cel sprinten de pi- 
cior îl întrebă : 

— Ce plingi, iubite Patrocle, ca o fetiţă care se ţine 
de pulpana mamei, rugîndu-se s-o ia în brațe ? Au ne-au 
murit părinții noştri cei dragi din Ahaia, sau îi jelești pe 
danaii cei mulţi care cad în lupta de la corăbii ? Hai spune, 
nu te codi ! 

Şi-i răspunse călăreţul Patrocle : 

— Achile, oare nu ţi-s ochii deschişi la risipa sîngelui 
nostru pe glia străină ? Nu vezi pe căpitanii slăviți ză- 
cînd în corturi ? De mult nu mai sar în fruntea oștirii, ca 
leii la pradă, Ulise şi Diomede, Agamemnon şi Evripil și 
nici lecuitorul Mahaon. Ce inimă crudă ţi-au pus zeii în 

„piept ? Ce zei ai infernului îţi sînt părinţii ? Sau poate 
ţi-e teamă de vreo proorocire ? Dacă-i așa, trimite-mă pe 
-mine în locul tău, cu armele strălucitoare făcute de zei ! 

Dă-mi mirmidonii tăi odihniţi ca să alung pe troieni de la 
"corăbii ! Ia bine seama, Achile ! Dacă troienii or da foc 
corăbiilor, nu vom mai ajunge nici unul la vetrele părin- 
ţilor noştri ! 


Înduplecat de prietenul său, Achile îi răspunse : 


— Nu de proorociri mă tem, Patrocle dragă, nici 
mama divină nu mi-a vorbit de moarte. Dar inima mea 
sîngerează încă, rănită de Agamemnon. El m-a umilit, deși 
am fost întotdeauna primul în bătălie și ultimul la îm- 
părțeala prăzilor. Dar iată, cu încetul se mistuie -mînia 
mea, cind văd că lupta ajunge la corăbii, și pe cîmpia ne- 
tedă nu se mai aude decît glasul lui Hector biruitorul. 
Iar tu, dacă vrei cu tot dinadinsul să capeți mărire în ta- 
bära ahee, îmbracă armura mea strălucitoare, ia oștenii 
mei și tabără asupra iroienilor ! 

Urcă-te în caleaşea cu caii nemuritori pe care zeii i-au 
dăruit tatei la nunta cu zeița Tetis ; vizitiul meu, viteazul 
Automedon, îţi va mîna caii, ferindu-te de primejdii. Dar 
dacă tu ţii cu adevărat la mine, Patrocle, şi dacă nu ţi-ai 
pus în gînd să-mi răpești slava de a ucide eu însumi pe 
Hector, ia bine seama la ce-ţi vorbesc ! Opreşte-te de în- 
dată ce troienii vor fi alungaţi de la vase, chiar dacă 
Jupiter te-ar ispiti să mergi mai departe ! Să nu faci alt- 
minteri, ca nu cumva să mînii pe vreun zeu ! Ştii bine cît 
de mult îi iubește și-i ajută Apolon pe troieni. 

Pe cînd ei sfătuiau, larma la corăbii se întețise. Din 
jurul lui Aiax Telamonianul fugiseră luptătorii copleșiți 
de lovituri și lăsaseră pe umerii lui tot greul împoirivirii. 
Coiful său de aramă răsuna ca un clopot, lovit de sulițe, 
iar pe trupul lui treceau pîraie de sudori. Mina îi înțepe- 
nise pe scut, iar spada i se rupse de spada lui Hector. El 
înțelese osînda zeească și dădu îndărăt. Abia atunci cute- 
zară troienii să aprindă corabia lui Protesilaos. 

Achile zări de departe flacăra și mînă degrabă pe bu- 
nul Pairocle cu mirmidonii săi la corăbii. Oricit erau troie- 


£9 


nii de aprinși la hartă, le fu de ajuns doar să zărească 
armele lui Achile ca să dea înapoi ca o turmă ce vede 
lupul gonind. Patrocle urmat de Aiax împing spre cetate 
gloatele fugare. 

Puternicul Sarpedon, regele Liciei, fecior al lui Jupi- 
ter, se încăieră cu Patrocle, iar Jupiter din Olimp stă în 
cumpănă, cui să dea biruința. Numai Junona îl înfruntă, 
strigîndu-i : 

— Fă ce-ţi poruncește destinul, Jupiter ! Feciorul tău 
trebuie să moară. 

Jupiter înclină îndurerat capul divin, și în aceeaşi clipă 
= Sarpedon căzu la picioarele lui Patrocle. 

Beţia victoriei turburîndu-i cumpătul, Patrocle uită 
_povețele lui Achile și alergă vijelios către zidurile Troiei. 

Deasupra norilor, marele zeu chemă pe Apolon și-i 
spuse : 

— Aleargă, fiule iubit, smulge trupul fratelui tău Sar- 
pedon din ploaia de suliţi ! Clătește-l de sînge în apa Seca- 
"“mandrului, îmbălsămează-l cu sucuri divine, apoi încredin- 
țează-l somnului și morţii ! 

Apolon îndeplini porunca, apoi alergă în ajutorul lui 
Hector. 

Îmbărbătat de zeu, Hector ocoli mulțimea, căutînd pe 
ucigașul lui Sarpedon. 

Patrocle, înșelat de Jupiter, nu mai voia alta decît să 
se bată cu Hector. El aruncă sulița şi ucise pe vizitiul lui 
Hector. Zeul Apolon, mîniat de cutezanţa lui Patrocle, îl 
izbi cu braţu-i tare în creștet. 

Patrocle amețeşte de durere ; ochii i se întunecă, iar 
coiful îi cada. Lancea i se frînge în mâini, scutul şi platoşa 

i se desprind de pe trup şi alunecă la pămini. Despuiat 
de arme, Patrocle privește cu ochi rătăciţi cum se apropie 
umbrele morţii. Două suliți deodată îl străpung : una ea 
lui Euforb, fratele lui Hector, alta e a lui Hector. Acesta 
îi luă armele, apoi alergă după vizitiul Automedon, cu 
gînd să-i răpească fugarii nemuritori ai lui Achile. Auto- 
medon scăpă cu fuga, biciuind spinările cailor. 

Menelaos se încăieră cu Euforb la trupul lui Patrocle ; 
el voia să-l ducă la îngropăciune, fiindcă murise pentru 
el ; Euforb fu rănit, dar Hector, Enea și Glaucus îi vin 
în ajutor. Menelaos fu înconjurat de Aiax. şi Teucru 
săgetătorul, fratele lui Aiax Telamonianul. Sîngele curgea 
în valuri, dar trupul rămînea la pămînt. Menelaos trimise 
pe Antiloh, feciorul lui Nestor, să-l vestească pe Achile 
de moartea prietenului său, apoi el tîrî leşul spre corăbii, 
apărat de scutul lui Aiax. Niciodată nu s-a bătut Aiax mai 
îndîrjit, dar nici troienii nu se lăsau mai prejos, Anti- 
loh ajunse la cortul lui Achile. Cînd află eroul de moartea 
lui Patrocle, se prăbuşi pe vatră plingind şi se spoi cu 
cenușă pe ochi și pe faţă. Îl auzi şi Tetis, buna lui mamă, 
din fundul oceanului, şi porni a plinge și ea. Zînele mării 
porniră cu ea la cortul lui Achile. Ieșind din valurile mării 
ca o ceată de umbre, valurile se despicau la trecerea ala- 
iului lor divin. 

Mama duioasă își îmbrățișează fiul, iar el începe a i se 
jelui, înecat de suspine : 

— Un singur prieten am avut, mamă. Astăzi a fost 
ucis, dar nu-l pot răzbuna, căci armele mele se află în 
mîinile lui Hector. Vai, mamă, nu de mult părintele tău 
ceresc m-a cinstit mai presus decît pe toţi muritorii, as- 

cultind rugămintea mea nebună. Dar ce-mi mai ajută acum 
și gloria, cînd prietenul meu cel mai drag este mort ? Viaţa 
mi-e o povară şi nu mai voiesc s-o port, dacă nu-l pol 
răzbuna. 

Cu lacrimi în ochi, zeița îi răspunse : 

— Mă tem, copil iubit, că în scurtă vreme după mear- 
tea lui Hector te așteaptă şi pe tine soarta lui. De ce vrei 
să mori ? — 

Achile vorbi, aprins de mînie și de durere : 

— Ar fi de o mie de ori mai bine să mor în clipa 
aceasta, căci n-am ştiut să-mi apăr prietenul, pe care . 
l-am dus departe de ţară şi de părinți. Am stat nepăsător 
lîngă corăbii și am așteptat să piară atiţia viteji. 

Piară dușmănia ce-a stat între mine și Agamemnon, 
cășunîndu-ne amîndurora atîta mîhnire! Trebuie să-i 
jeruiesc lui Patrocle viaţa lui Hector. Sau, cine știe, poate 
că zeii vor să cad eu însumi, ucis de călăul celei mai 
dragi fiinţe. Dar ce sîntem noi muritorii decît niște um- 
bre ? Cînd voi muri, îmi voi găsi odihna iertătoare, sub 
pînzele negre. De voi învinge, mi-oi potoli durerea, știind 
că pe Hector îl vor plînge nemîngîiate și-și vor şterge de 
lacrimi obrajii cei tineri atîtea frumoase troience. Du-te, 
rogu-te, la fiul lui Jupiter, la meșterul Vulcan, și cere-i ` 
„să-mi făurească o armură și arme ! : 
Zeița îi făgădui şi plecă la atelierele lui Vulcan. 

Pe cîmpul de luptă, troienii și aheii rămăseseră încleș- 
„taţi lîngă trupul lui Patrocle. Troienii voiau să-l arunce 
cîinilor, iar aheii să-l ducă lui Achile ca să-l îngroape ca 
„pe un viteaz. Hector îl prinse de cap, cercînd să-i taie gî- 
tul ; Aiax îl trăgea de picioare. Se părea că Hector va ră- 

mwîne cu capul, iar Aiax cu leșul ciopîrţit. Atunci Junona 
it chemă pe Achile la capătul zidului, iar Minerva îl în- 
“lui într-un nimb de lumină scînteietoare. El strigă de 
vrei ori cu putere oștenilor învrăjmășiţi, iar cîmpia se 
cutremură. Îngroziţi de glasul său de araraă și de nimbul 
de lumină al Minervei, troienii lăsară trupul și se risipiră 
care încotro. Aheii îl pun pe năsălii și-l duc lui Achile. În 
noaptea aceea, căpeteniile troiene ţinură mare sfat. Vărul 
lui Hector, Polidamas, care dobîndise de la zei darul pre- 
vederii, grăi astfel troienilor : 

— Prieteni, să cumpănim cu grijă hotărîrea ce vom 
lua. După mine unul, cred că ar îi mai cuminte să tre- 
cem între zidurile prietenoase ale cetăţii, să ferecăm bine 
porțile cu zăvoare grele, ca să nu ne apuce zorile pe cîm- 
pie. Atita vreme cît Achile a stat departe de ai săi, am 
tras şi eu dimpreună cu voi nădejde că am putea aprinde 
corăbiile aheilor. Dar acum mă tem cumplit de soarta 
Tiionului, a femeilor și a copiilor noştri. 

Dar Hector, căruia Jupiter îi întunecase Jucecata, răs- 
punse cu minie : 

— Polidamas, sfaturi de acestea să dai fricoşilor şi co- 
piilor ! Noi vom aștepta aici pe cîmpie și vom ieși în în- 
timpinarea lui Achile, Ori va pieri el și vom arunca în 
mare pe toţi ai lui, ori vom muri noi cu toţii de moartea 
cea mai dulce, pentru patrie ! 

Frumoase vorbe, dar sărmană judecată! Mulțimea 
troienilor se împărți în două : unii urmată pe înțeleptul! 
Polidamas ; iar alții, bizuindu-se pe braţele și pe curajul 
lor și ale lui Hector, au rămas noaptea pe cîmp. 


ÎMPĂCAREA LUI ACHILE 


Zeița Tetis ajunse la palatul de aramă încrustat cu stele 
A] zeului faur, Vulcan, pe care-l găsi plin de funingine, 
lucrînd în atelier. Ea îi spuse fără ocol pentru ce a venit, și 
nu fu nevoie să se roage mult: zeul Vulcan se şi apucă 
de lucru, şi în scurtă vreme armele lui Achile erau gata; 
din aramă, aur și argint. A 

Mai întîi ieși scutul din mîinile sale. Dar ce scut! Pe 
margini îl prinse cu trei cercuri de aur, îi puse o curea de 
argirit, iar discul i-l făcu din trei foi groase și ţepene de 
aramă. Pe suprafaţa pavezei, zeul-faur săpă o mulțime de 
podoabe în argint şi aur : pămîntul, cerul, oceanul, soarele 
n drumu-i neobosit, discul lunii și stelele care se scaldă 
dimineaţa în ocean. Două mîndre cetăţi vin la rînd. Una 
deșteptată 'de veselia unei nunţi. La lumina torţelor, 
nuntaşii însoțesc perechea fericită la căminul ei. Văzdu- 
hul răsună de cîntece de flaut și de liră, iar tinerimea se 
prinde în cercuri, jucînd. = 
Femeile se minunează în pragul porților, la trecerea 
alaiului. 

În aceeași cetate, se adună poporul în for, unde se 
desfășoară o judecată. Doi oameni își apără pe rînd un 

tatea unuia sau a altuia. Bătrinii, așezați pe bolovâni de 
piatră, vorbesc pe rînd, trecîndu-şi din mînă în mină 
toiagul autorităţii. În mijlocul lor, au pus la pămînt doi 
talanţi de aur, preţul judecății nepărtinitoare. 

În cealaltă cetate se văd două oştiri, ale căror armuri 
strălucesc pînă la nouri. Pe cînd fruntașii lor se ceartă la 
împărțirea prăzii, iar femeile şi copii stau ascunși pe după 
ziduri, o seamă de tineri ies pe furiș din cetate, întovără- 
şiți de Minerva şi de Marte, zugrăviți în aur. Ei se năpus- 
tese asupra turmelor de vite și ucid pe ciobani. La strigă- 
tele ciobanilor, armatele din cetate ies în goană pe cîmp. 
Îmboldite de vrajbă, armatele încrucişează armele pe 
cîmpie, iar oraşul e mîntuit. Zeul-faur mai înfăţişează un 
ogor mănos, pe care harnicii țărani întorc brazdele din- 
tr-un cap în altul. La fiecare capăt de lan, plugarii î își ră- 
coresc buzele cu vin întăritor. 

Zeul lucrează în aur, dar, cu măestria lui, înnegrește 
pămîntul în urma plugului, de parcă ar fi trecut brăzda- 
rul prin el. Mai în lături, zeul Vulcan făuri un lan de grîu 
copt. Secerătorii taie paiul de jos, iar spicele se prăvălese 
pe brazdă. Pe urma pasului lor, trei cosaşi leagă snopi, pe 
care o ceată de copii se grăbesc să-i ridice în brațe. Cu 
toiagul rezemat în brazde, stă în mijlocul lor regele ţării, 
încununat cu coroane de flori. El îi opreşte de la lucru şi-i 
duce departe, unde-i așteaptă un ospăț bogat. Alături se 
vede o vie încărcată cu struguri negri, presăraţi în bel- 
şug de aur. Corzile viței se sprijină pe haraci de argint, 
bine rînduiți. Hotarul viei e însemnat cu un şanţ de me- 
tal mai întunecat, iar gardul viu e de cositor alb. E timpul 
culesului. Pe o potecă strîmtă, printre, butuci, o ceată 

burdalnică de flăcăi şi fete aduc coșurile de struguri, iar 
în urma lor, un copilandru pășeşte cîntînd. Tinerii toţi 
răspund cu cîntece la cîntecul lui și merg în șirag, păşind 
upă măsura versului. 

Iată şi o cireadă de boi, croită din aur și metal cenușiu, 
calcă pajiștea înflorită, pe malul unui rîu cu valuri zgo- 
motoase.. Îi urmăresc patru păstori de aur și nouă cîini 
sprinteni. Pe neașteptate, doi lei fioroși, ieșind din dum- 
bravă, încolţesc taurul mîndru care merge în fața junci- 
lor sfioase. Răgetele lui, sporite de lătratul haitei de cîini, 
răsună pînă departe în păduri. În fața păstorilor și a cîi- 
'nilor îngroziţi, leii sfirtecă prada şi-i înghit măruntaiele 
'scăldate în sînge, 

Mai încolo, se vede o vilcea presărată cu tîrle și colibe 
printre care păşește o turmă de oi albe ca zăpada. 

Zeul-faur împodobește pavăza cu icoana unei adunări 
eşti. Flăcăi cu săbii de argint la brîu şi cu coarne pe 
nti, şi fete, înveşmîntaţi în straie subţiri de in horese 
inîndu-se de mîini. Încovoind genunchii uşor, se învîr- 
c în joc ca roata în mîna olarului sau se strîng laolaltă 
şi se pierd în mulţime. În mijlocul horei, doi tineri saltă 
în joc și cîntă. Scutul e gata. Pe cercurile mari de pe mar- 
g ini, meşterul zeu face să se rostogolească valurile ocea- 
nului. Lăsînd scutul deoparte, el făurește platoşa, coiful 
şi sandalele, apoi le dă pe toate zeiţei ca să le ducă lui 
„Achile. 


La revărsatul zorilor, zeiţa Tetis era la. cortul lui A- 
e şi-l găsi încă plingiad la căpătiiul prietenului. Ea îi 

dădu armele şi se cufundă în mare. Achile adună pe toţi 
grecii și vorbi lui Agamemnon : 

— Rege, iată-mă nedumerit şi pe mine cum am putut 
păstra în inimă atîta mînie faţă de voi toţi, pentru o fe- 
meie ! Nenumăraţi dintre aheii cei mai vrednici au muş- 
cat ţărina, iar Hector și ai lui s-au bucurat de vrajba noas- 
tră. Dar să nu mai vorbim de trecut, măcar că ne doare ! 
De-acum înainte, rege, războiul e datoria noastră. Înar- 
mează-ţi vitejii şi nici un duşman să nu ne mai scape! 
Eu voi păși în fruntea tuturora ! 

Agamemnon, sprijinit în cîrjă, îi răspunse : 

— Adeseori mă învinuiră aheii că te-am nedreptăţit 
pe tine, Achile. Nu, nu sînt chiar atit de vinovat. Deasu- 
pra noastră, în Olimp, sălășluieşte un zeu mare și puter- 
nic, şi care, cind vrea, ne turbură judecata, El mi-a po- 
ruricit să te jignesc pe tine, Achile. De cîte ori vedeam pe 
Hector sfărimind zăgazurile noastre, de atitea ori îmi 
aduceam aminte cu durere de nesocotinţa la care m-a îm- 
pins Jupiter, Sînt fericit că te-ai întors. Şi ca să ştii și tu 
cît sînt de fericit, voi duce în cortul tău darurile făgăduite, 

Sfăâtul se sparge şi oștile merg să se ospăteze. Agamermn- 
non trimite la cortul lui Achile darurile făgăduite. Cînd 
Briseida, frumoasă ca Venus, intră în cort și văzu leşul 
lui Patrocle fără suflare, se prăbuși asupra lui plingînd: 

— Bunule Patrocle, strigă ea, prieten din urmă al ne- 
norocilor mele, ce strălucitor şi voios te-am lăsat la ple- 
carea mea! N-aş fi crezut niciodată să te găsesc lipsit de 
strălucirea ochilor tăi. Vai, suferințele mele au venit una 
după alta, într-o goană nebună : mai întîi mi-am văzut 
logodnicul zăcînd în faţa zidurilor, străpuns de lănci ; trei 


88 


ați iubiţi l-au urmat curînd pe drumul veșniciei. În 
irma lor, departe de patrie, am cunoscut în robie binecu- 
întarea milei tale. Ca să mă faci să uit un trecut scăldat 
de sîngele morţilor mei dragi, tu fluturai înaintea ochilor 
mei icoana unei zile viitoare, cînd în Grecia, departe, 
veam să fiu mireasa lui Achile. Nu voi uita niciodată 
blîndețea miîngiierilor tale şi ochii mei nu vor înceta nici- 
odată să lăcrimeze la amintirea ta. 

Cu ea împreună, celelalte sclave, plingînd moartea lui 
Patrocle, își plîngeau nenorocirile lor. 

Pe cîmpul de luptă Achile își încearcă armura, care i 
se potrivește pe trup de minune. El poartă în mînă lancea 
lungă și grea, pe care centaurul Chiron o dăruise tatălui 
Peleu.. Din toată oștirea, numai Achile putea s-o învirte 
cu o singură mînă. Vizitiul Automedon nu stă nici el locu- 
lui, ci dă zor la înhămatul cailor divini. Cînd totul e gata, 
Achile se urcă în carul de luptă, strălucitor ca soarele, 
Junona dezleagă limba unuia dintre telegari ; acesta în- 
toarce capul către stăpînul său şi-i zice : 

— Ca întotdeauna te-om duce, stăpîne, la izbîndă, și 
te-om aduce iarăși teatăr în cort, dar slava pe care vei 
căpăta-o astăzi va scurta numărul zilelor tale. Fuga noas- 
ră nebună nu-ţi va putea fi de nici un folos. Dar de vei 
zruţa viața lui Hector, amîndoi veţi vedea bătrineţele 
albe. = 

Achile strigă : 

— Să-l iert pe Hector? Să-l las pe bunul Patrocle 
nerăzbunat ? Niciodată ! Hector și eu ne vom înălța astăzi 
pină la zei. La luptă, fugarule! Du-mă la moarte și la 
biruință ! 


an 


Achile porni cu chioie de război, izbindu-se în oastea 
troiană, 

În lumea zeilor se ivi o mare îngrijorare. Jupiter chemă 
în grabă pe toți supușii săi nemuritori care răspunseră 
chemării, ci numai Oceanul rămase trist și singuratic în 
peșterile sale adînci. Jupiter le vorbi astfel : 

— Grabnică moarte va dezlănțui feciorul lui Peleu | 
Coboriîţi de-a valma cu oştirile și apărați cu strășnicie fie- 
care pe ai voştri ! Altminteri, mă tem că Achile, mîniaţ 
de moartea prietenului său, va prăbuși chiar astăzi porţile 
Nionului, 

În palatele Olimpului, Vrajba se deșteptă cea dintii, 
întărîtînd cu otravă cele două cete de zei care alergau la 
Troia. De partea aheilor erau Junona, Minerva, Neptun, 
Mercur și Vulcan ; iar pe troieni îi apărau Marte, Apo- 
lon, Diana, Latona, Xantus și Venus. Iată-i, ating pămîn- 
tul ! Ei îmbărbătează oștirile şi larma războiului umple 


văzduhul ! Zeii se încleștează cu zeii şi cu oamenii, iar ` 


Jupiter tună din înălțimile cerului, sporind măcelul. 

Achile ucide în dreapta şi-n stînga și nu mai jefuiește 
pe învinşi, ci caută numai pe Hector. Enea, mînat de o do- 
rință nesăbuită, îi iese în cale, voind să se măsoare cu el. 
Puterile lor nu sînt egale și bunul Enea ar fi ajuns la ca- 
pătul zilelor, dacă puternicul Neptun, prietenul aheilor, 
nu-l smulgea îndată din făfă lui Achile. 

Apolon păzeşte pe Hector şi nu-i îngăduie să dea piept 
cu Achile. Dar Achile ucide pe fratele lui Hector, pe Poli- 
dor. Văzîndu-l cu măruntaiele în pumni, Hector vrea să-l 
răzbune. El aruncă lancea, dar Minerva o prinde din zbor, 
și o întoarce. lin, la picioarele lui Hector. Apolon prinde 

ndată de veste ; el învăluie pe Hector într-un vă! auriu 
i-l duce cu sine. Zădarnic împunge Achile norul de aur: 
cu lancea! Zădarnic spumegă de mînie! Zeul-soare l-a 
scuns bine pe Hector, Achile se răzbună pe cine întilnește 
n cale. Văzînd pe Hector fugind, troienii aleargă din fața 
lui Achile ca stolul de lăcuste în fața parei de foc. Ei ajung 
la ţărmul rîului Xantus, crezînd că vor scăpa de moarte 
înot peste apele lui prietenoase. Bătrînul rîu iubea pe 
troieni, care în fiecare an îi aduceau jertfe bogate, și voi 
să le ia apărarea. El rugă pe Achile să îndepărteze mă- 
celul de la apele sale. Achile însă disprețui pe micul zeu. 
El grăbea să ajungă înaintea lui Hector la porţile Troiei 
şi lepădă lancea pe malul rîului. Apoi se repezi cu sabia 
în mînă în vîrtejul apei, ucigînd de iznoavă pe câţi ajun- 
Igea. Dintre toţi fugarii, Achile și-alese doisprezece tineri 
mai chipeși ; el îi trimise vii la corăbii, ca să fie jertfiți pe 
mormântul lui Patrocle. 

Achile întîlni pe Licaon, fiul lui Priam, fără arme, cătînd 
să scape cu fuga. Eroul îl: cunoscu, căci îi fusese rob și-l 
răscumpărase Priam. 

= — Mare minune văd ochii mei, zise Achile. Oare este 
Licaon ? Atunci toţi troienii uciși de mine se vor scula din 
pămîntul negru şi-mi vor ieşi pretutindeni în față. Să-l 
întîmpin deci ca să cunoască ascuţișul amar al săbiei mele ! 
AX Dar Licaon îmbrăţișă picioarele viteazului, rugîndu-l: 
— Aibi milă și cruță-mi viaţa ! Adu-ţi aminte că am 
fost oaspetele tău şi am mîncat pîine în casă la tine, înainte 
de a mă vinde la Lemnos ! Dacă îmi dai drumul, Vei avea 
de la tata două sute de tauri. 

Achile îi răspunse nemilos : 

— Nu te mai gîndi la răscumpărare, după moartea lui 
Patrocle ! De-acum pe toţi prinșii îi voi ucide, și cu atit 
mai vîrtos pe fiii lui Priam. Mori şi tu, prietene, căci a 
murit și Patrocle, care era cu mult mai chipeș, mai viteaz 
decit tine ! Priveşte-mă și pe mine cît sînt de mîndru și 
de mare ! Şi totuşi, de aproape de tot mă adulmecă 
moartea, 

-El înjunghi& pe Licaon şi-l aruncă în fluviu. 

Zeul Xantus, mînios, se repede asupra lui Achile, tî- 
rînd nămol şi pietre ca să-l înece, Achile cel sprinten la 
fugă grăbea pasul, dar valurile înalte erau gata să-l aco- 
pere, Văzind că nu mai e chip de scăpare, Achile înalţă lui 
Jupiter o rugă fierbinte ; Junona îl aude şi mînă degrabă 
la el pe Vulcan, fecioru-i beteag, zeu preamărit al focu- 
lui. El suflă atîta văpaie, că arde verdeaţa şi pomii și le- 
şurile plutind pe ape. Aburii se ridică în văzduh și cîmpul 
se usucă. În albie, fierb apele ca într-un cazan, sub vil- 
vătaia mistuitoare. După ce-l chinuie îndelung, se îndură 
Junona de el, socotind că nw se cade să înjosească pînă 
într-atita un zeu în faţa unui biet muritor, 

Atunci se dezlănţui războiul între nemuritori. Marte și 
Venus, loviți de Minerva, se scaldă în sînge. Jupiter, so- 
cotind că au întrecut măsura, cheamă la dînsul pe fiii în- 
vrăjbiţi : 

— Destul, prea vă întreceţi! Veniţi cu toții lingă mine! 
Apolon, tu singur mai rămii şi veghează la viaţa lui Hec- 
tor ! Nu-l lăsa pe Achile să dea năvală în cetate ! 

Achile ieșise tocmai atunci din apă și se îndrepta la 
Troia, cu gînd s-o cucerească pînă nu ajungeau gloatele 
troiene la porţi. 

Dar Apolon îi scoase în cale pe viteazul Agenor, în 
vreme ce oștile troiene risipite intrau năvălanice prin por- 
tile date în lături. Agenor înfruntă pe Achile cu vorba: 
— Tare mai crezi că vei pune chiar astăzi mîna pe 
oia, viforosule Achile! Nu uita că după nouă ani ai ajuns 
de unde ai pornit ! 

Şi Agenor zvîrli o suliță, care se frînse de scutul lui 
Achile, Ar fi pierit Agenor, de bună seamă, dacă Apo- 
lon nu-l învăluia într-un nour de fum. 

Prin porţile largi, încă nu trecuse întreaga oaste tro- 
'iană în cetate, iar primejdia era mare. De aceea Apolon, 
luînd chipul lui Agenor, se ivea ici și colo prin fum ca o 
“umbră înșelătoare, chemînd pe Achile la luptă. Tot îm- 
pungind norul cu lancea, Achile se depărta de porţi. 

* Abia tîrziu, luîndu-și seama, el se opri deodată, dar 

împrejuru-i nu mai văzu nici un troian, iar norul se spul- 
eră, străbătut de razele soarelui. Atunci înţelese Achile 
viclenia zeului-soare, dar era prea tîrziu, căci troienii toți 
erau în cetate, Ei au tras porţile, au pus zăvoarele şi s-a 
așezat fiecare la locul lui, pe ziduri, pe turnuri, la porți. 
Ei erau gata acum să se apere cu săgeți, cu bolovani și cu 
foc, dispreţuind puterea lui Achile. 
În dreptul porţilor Schee, Hector se surghiunise afară 
de ziduri şi ținea morți să dea singur piept cu Achile. El 
“se propti în faţa porţilor, îmbrăcat în armura smulsă de 
la Patrocle, și-l aștepta liniştit pe Achile. 


MOARTEA LUI HECTOR 


Smulgîndu-și părul se ruga Priam, bătrinul rege, de 
fiul său : g 

— Hector, nu-l mai aştepta pe dușman! Dacă te bi- 
ruie Achile, rămînem cu toții fără apărare. O mulțime de 
fii mi-a ucis ori i-a vîndut în robie, de nu-i mai văd de 
„mult cu cetele de oșteni intrînd în cetate. Vai, ce prăpăd 
ar fi, însă, dacă ai pieri tu, vajnicul apărător al nostru, al 
tuturora ! Fie-ţi milă de mine, sărmanul, și nu mă face 
martor al nenorocirilor ! Vedea-voi fecioarele mele răpite, 
copiii uciși, casele pustiite, pruncii cu grumazul tăiat ; 
nurorile tîrîte de învingătorul crud și duse în robie ; iar 
pe mine, la urmă, cîinii mei flămînzi mă vor sfîşia înaintea 
porţilor. Un bătrîn mort fără cinste, sfişiat de cîini la 
răscruce de drumuri e urît și de batjocura omenirii. 

Așa vorbește Priam, dar Hector rămîne neînduplecat. 
Apoi mama Hecuba își sfiîşie pieptul și plînge, sa ap 
de fiul ei cel mai drag : 

— Copilul meu, cinstește sînul care te-a hrănit şi fugi 
de dușmanul care e gata să te ucidă! Vrei să mă lași pe 
mine și pe biata femeia ta cu copilul în braţe să te plîngem 
cît vom trăi ? | | 

 Zădarnic se roagă bătrînii, căci Hector gîndeşte astfel 
sinea sa : «Dacă intru și mă furişez după ziduri, Poli- 
jamas își va bate joc de mine că nu l-am ascultat şi am 
jus oștirea la pieire. Troienii și troiencele vor spune : 
A E ector cu neghiobia lui ne-a pierdut !“ Vai, mai bine să 
intru în pămînt, decît să-i aud vorbind astfel. Trebuie să 
dau piept cu Achile! Sau mor cu fală, sau mîntui pe 
troieni de groaza lui W» 
Stînd rezemat de zid, Hector își înfipse lancea alături 
în pămînt. El își rotea privirile de la cîmp la cetate, de la 
ouri la glia cea neagră, ca omul ce așteaptă moartea. Nici 
cuvînt pentru părinţii săi nu-i venea pe buzele arse de 
ere. Ochii săi căutau pe Achile. 
Dar cînd îl văzu alergînd ca vîntul, îmbrăcat în armura 
strălucitoare, cînd îi auzi chemarea de luptă, Hector se , 
cutremură. El fugi de-a lungul zidurilor, iar Achile se 
ținea după el ca şoimul ce urmărește un porumb. Aleargă 
acum amiîndoi pe sub zidul înalt, iar paşii îi duc pe sub 
dealul vecin, în preajma smochinului sălbatic. Ei zboară- 
pe drumul bătut de care alături de fîntînile din care ţișnesc 
izvoarele rîului Scamandru. Un izvor e fierbinte ca o fla- 
cără şi acoperit toată iarna de aburi; altul e limpede și 
rece ca gheața. Apele amîndurora se scurg în jgheaburile 
de marmură, la care veneau altădată fetele misye de la 
ia cu rufele la-nălbit. 
De trei ori ocoliră amîndoi cetatea lui Priam şi, oricît 
era Achile de sprinten, tot nu-l putea ajunge pe celălalt 
din fugă, căci ei nu alergau pentru răsplăți la întreceri, 
ci plata învingătorului era chiar viața învinsului. 

Din Olimp, toţi zeii urmăreau cu ochii goana lor sălba- 
tică, Nici marele Jupiter nu mai putu scăpa viața lui 
Hector, El mină pe Minerva să rînduiască izbînda lui 
Achile cum s-o pricepe mai bine. După al patrulea ocol, 
cind luptătorii ajunseră iarăși la fîntînă, zeița Minerva 
ieși în întîmpinarea lui Hector, la înfățișare leit Deitob, 
fratele lui cel mai drag, și rosti vorbe înșelătoare : 

— Nu mai fugi, frate Hector ! De cine te temi ? Iată, 
sîntem doi acum, şi am dîrză credinţă că împreună îl vom 
birui pe Achile. 

Hector se opri în sfîrşit şi-i răspunse : 

— Tot tu, iubite frăţior, eşti mai curajos dintre toți și 
mă iubeşti mai mult ! Mi se pare și mie că vom înirînge 
pe Achile. 

Hector aruncă lancea către Achile. 

Dar atunci, în Olimp, Jupitâr întinse o cumpănă mare 
şi puse în talgerele ei ursita lui Hector și pe a lui Achile. 
Cumpăna cu soarta lui Hector cobori greoaie pînă în bez- 
nele infernului. Viaţa lui era pecetluită ; însuși Apolon 
îl părăsi și urcă în Olimp, căci nu-l mai putea ajuta ! În 
aceeași clipă, Hector căzu străpuns de lancea lui Achile. 
Privind împrejuru-i, Hector nu mai zări pe Deilob și 
pricepu înşelăciunea Minervei. Cu ultima suflare, el mai 
putu grăi : 

— Achile, tu care știi bine că întotdeauna am luptat 
cinstit și că mi-am apărat ţara și familia, primește darurile 
tatei și încredințează-i trupul meu ca să-i dea cinstea de 
pe urmă ! Așa aș fi făcut și eu în locul tău, 

Dar Achile îi strigă : 

— Altădată ascultam rugămintea unui învins, chiar 
dacă nu era viteaz ca tine, dar acum plăteşte preţul sîn- 
gelui ! Nu eu ţi-o cer, ci Patrocle, pe care l-ai ucis. Nici o 
milă, nici o rugăminte nu te va mai scăpa de ura mea. 

Zicînd, Achile îi smulse lancea din piept și risipi sîngele 
eroului. Cruzimea lui Achile nu mai avea margini; el 
legă picioarele lui Hector în curele, și-l atîrnă de caleașca 
sa. Rostogolindu-l prin pulbere, Achile îl purtă în triumf 
către mare. Furia răzbunării rămăsese ultimul său sfetnic. 

Ce jale, ce zbucium în cetatea lui Priam ! Bătrînul rege 
voi să iasă pe poartă ca să ceară trupul feciorului său, 
dar îl opriră troienii. Mama Hecuba își smulgea părul și 
tipa. Numai Andromaca nu ştia nimic. Ea îi pregătise 
cină fierbinte, bucuroasă că Hector va lupta de acum la 
adăpostul zidurilor. O treziră însă tipetele troienilor. An- 
dromaca porni către ziduri, neliniştită. 

De pe turn, văzu telegarii lui Achile tirînd leşul bărba- 
tului ei. Ochii femeii se împăienjeniră și ea căzu la pămînt. 

Pletele i se deşiră și podoabele de pe ea se împrăștie, 
alături de broboada zeiţei iubirii, darul ei de nuntă. Cum- 
natele ei o împresoară și o ridică de subțiori. Cînd sim- 
" ţirile i se deşteaptă, Andromaca începe a se jelui : 

-— Vai, Hector, amindoi ne-am născut în aceeași zodie 
nefericită! Tu în palatul lui Priam de la Troia; eu în 
pădurile de pe muntele Tebei, în palatele tatălui meu, 
căruia îi ziceau Şoimanul. Vai, de ce oare mi-a mai dat 
„el viață ? Tu astăzi te duci în bezna negrului pămînt, iar 
pe mine mă lași văduvită, crudule, cu un prune atît de 
mic în braţe. De-acuma nici tu n-ai să-l mai poți ajuta, 
nicj el nu-ţi va fi sprijin la bătrinețe, dacă zeii l-or meni 

cu zile multe. Muncă şi frămintare va fi viața lui ; unii 
îi vor răpi ogorul, alţii îl vor despuia de alte averi, pînă 
va creşte ca să și le apere. Nici tovarăși de joacă nu va 
găsi, mergînd mereu cu capul plecat și cu lacrimi în ochi. 
Va cerși de la prietenii tatălui său ; pe unul îl va trage 
de mantie, pe altul de mînă. Poate că vreunul milos îi 
va întinde paharul ca să-și ude buzele, dar ceilalţi copii 
îl vor alunga, vor pălmui pe cel ce nu are tată. Şi se va 
întoarce, sărmanul, plin de lacrimi la mama îndurerată 
care nu-l va putea ajuta. Bietul Astianax ! El, care mai 
înainte, stînd în braţele tatei, se hrănea numai cu măduvă 
de oaie ! Iar dacă nu mai voia să se joace, adormea în 
leagănu-i cald sau în brațele doicii ! O, copile, tatăl tău 
v-a apărat de dușmani, pe tine și pe întreg norodul. De 
azi înainte cine o să vă mai apere? Acuma, trupul său 
lîngă corăbii va hrăni viermii şi cîinii, căci aşa vrea crudul 
Achile. Vai, bietul meu soţ, stai gol pe nisip, cînd acasă 
te așteaptă straie frumoase și curate, veșminte albe, țesute 
şi spălate de mîna femeilor. 

Aheii încetară lupta mai multe zile ca să îngroape trupul 
lui Patrocle. Achile arse trupul pe un rug uriaș ; el strînse 
oasele şi cenușa, punîndu-le în groapă. Alături de mort 
intrau în pămînt comori de aur şi de argint, arme lucrate 
de meșteri vestiți, lucruri îndeosebi preţuite de Patrocle. 
Apoi, ce cruzime ! Doisprezece tineri troieni sînt înjun- 
ghiaţi şi arşi pe rug, iar cenușa lor e risipită pe mormînt. 

Urmează prînzul morților, apoi încep jocuri de luptă 
în cinstea lui -Patrocle : alergări de care, lupte cu lănci, 
cu arcul, trînta, cestul cu mănuşi de piele, întreceri la 
fugă şi săriturile. Achile scoate din cort bogăţiile prietenu- 


Jui său și pe ale sale ca să răsplătească pe jucători. Tinere- 
tul se întrece în avînt pentru a cinsti pe erou şi pentru a-și 
ta vitejia. 

Noaptea, oștenii merg la corturi, ci numai Achile nu 
poate închide ochii. Din negurile nopţii îi pare că se des- 
prinde o nălucă pe care o asemuie cu chipul lui Patrocle. 
Prietenul său îl mustră cu privirea, dar nu-i vorbește. 
“Crezind că nu l-a cinstit îndestul, Achile iese din cort, 
înhamă telegarii, apoi ocolește de trei ori cu carul mormîn- 
tul lui Patrocle, tiîrînd și trupul lui Hector prin țărină. 
Douăsprezece zile la rînd a batjocorit Achile trupul erou- 
lui, dar sufletul său tot nu se liniştea ! 

Zeii din Olimp cârteau pe ascuns împotriva cruzimii lui 
Jupiter, căci numai el îngăduia lui Achile să necinstească 
pe erou. În ziua a douăsprezecea, însă, Apolon se ridică 
plin de mustrări în adunarea zeilor. Mihnit că nu l-a putut 
ajuta pe Hector în clipa din urmă, așa vorbi zeul mărit 
al soarelui : 

— Ce sălbatici sînteţi, zei ai Olimpului ! Oare nu vă 
îndurerează cruzimile lui Achile ? Oare Hector nu v-a 
adus cele mai fragede jertfe ? Nu-i veţi mai scuti trupul 
de batjocuri.şi sufletul de rătăciri la porţile infernului ? 
Ce crimă a făcut Hector ? El a murit eroic, apărînd ţara și 
poporul său, odată cu altarele voastre din Troia. Pentru 
“aceasta voi îl puneţi pe o treaptă cu cel din urmă mișel ? 
Nu veţi mai da cetăţii troiene trupul său ? Nu-l veţi mai 
înapoia femeii, copilului și părinţilor ca să-l așeze în pă- 
mînt ? Voi jertfiți totul mîniei lui Achile care nimicește 
floarea tineretului. El a pierdut orice simțire omenească 
şi orice cuviință față de voi. Opriţi-l pe Achile să mai 


tirască în țărină trupul lui Hector, dacă nu vrea să ajungă 
ținta urii vreunui zeu nemuritor! Eu unul nu voi mai 
putea îndura multă vreme această rușine pentru oameni 
şi pentru zei, De ce batjocorește el făptura acestui pămînt 
nesimţitor ? 

Cuvintarea cîntărețului Apolon, care mîngiie pe zei 
şi pe oameni cu sunetul lirei şi cu viersul său melodios, 
înduioșă adînc pe tatăl ceresc. Jupiter trimise îndată lui 
Achile potuncă să înapoieze regelui Priam leşul fiului 
său. Apoi mină pe curierul Mercur la regele Priam. Zeul 
-Mercur alergă la Troia, iar la miezul nopții însoţi pe bă- 
trîn printre armatele dușmane, El adormi ochii străjerilor 
cu toiagul fermecat cu care a adormit cîndva pe uriașul 
Argus, cel cu o sută de ochi. Regele Priam intră nevăzut 
în cortul lui Achile, căzu la picioarele lui, sămiă mîna 
care i-a ucis atiţia feciori, apoi se rugă plingind : 

— Adu-ţi aminte, Achile, de tatăl tău bătriîn ca și 
mine şi înconjurat de duşmani! El e totuşi mai puţin 
nefericit cîtă vreme ştie că feciorul său eroic se va înapoia 
curînd în brațele sale. Ci mult mai de plins este soarta 
mea. Am crescut în palatele mele cincizeci de feciori ca 
brazii de tineri şi de frumoși, dar numai cîțiva au mai 
scăpat de braţul tău neînvins. Acum, nu de mult, mi-ai 
doborit pe cel mai vajnie, pavăza vie a poporului nostru, 
pe care Troia întreagă îl plinge. De jalea lui Hector venii 
acum la tine, înfruntînd umbrele morţii. la aminte la zei, 
la nefericirea şi umilința mea, la tatăl tău bătrin ca și 
mine şi mai puţin nefericit ! Înapoiază-mi rămășițele lui 
Hector, ca să le îngrop la Soa; după cinstea faptelor 
-sale și a neamului său ! 

Pe Achile îl înecară lacrimile la auzul acestor cuvinte 
care-i aminteau de tatăl său, şi el dădu bătrînului mîna 
să se ridice. Iată-i plîngînd pe amîndoi, unul de dorul 
părintelui, altul de jalea feciorului ! Singuri și nevăzuţi 
de nimeni, dușmanii de peste zi se tinguie unul în braţele 
altuia. 

— Vai, rege, e neîndoielnic pentru mine că un zeu te-a 
călăuzit prin beznele nopţii, întunecînd ochii străjerilor. 
Ce inimă de aramă ai și cită dragoste poartă în ea, ca să 
înfrunte atitea primejdii de moarte! Ce soartă ne-au 
“dăruit zeii tuturora și cît de șubrede sînt bucuriile noas- 
tre! Tatălui meu i-a hărăzit voința zeilor pe o zeiţă de 
"soţie și se părea că norocul în casa lui avea să sălășluiască 
"de-a pururi. Dar în mijlocul averilor agonisite pentru el 
și pentru mine, eu nu voi mai putea să-i fiu mîngiierea 
bătrineţelor, căci și mie mi-e sortit să putrezesc pe cim- 
piile Troiei. Potoleşte-ţi, bătrine, durerea ! Morţii nu mai 
învie, oricît i-am chema. Mai bine întărește-ţi sufletul, 
căci multe nenorociri mai avem cu toţii de îndurat ! 
Achile iese din cort ca să îngrijească trupul lui Hector ; 
el îi spală sîngele de pe răni şi colbul pătruns în piele, 
cît l-a rostogolit în ţărină. Ce minune ! După douăsprezece 
"zile, trupul lui Hector a rămas întreg ; el nu s-a învinețit, 
nu s-a umflat; viermii nu au pătruns în măruntaiele 
lui. Achile spală cu apă trupul nevătămat, care parcă ar 
„fi murit atunci. El înțelege că un zeu a avut grijă de 
bunul Hector, şi se cutremură de mînia acelui zeu răz- 
bunător. Întorcîndu-se, Achile spune regelui : | 

— Dormi, bătrine, liniștit, lîngă cortul meu, ca să nu 
e vadă cineva aici ! Miine dimineaţă ia-ti feciorul şi du-te 

cu aceeași călăuză care mi te-a adus. Dar spune-mi, cîte 
zile vă îmebuie ca să îngropaţi cu cinste pe Hector ? 

— Douăsprezece zile, răspunse Priam. Trebuie să că- 
răm din munţi copacii aromaţi pentru rugul inalt, după 
rangul celui mort. 

Achile răspunse : 

— Rege, îţi dau cuvîntul meu că nimeni dintre noi nu 
va turbura înmormântarea. Veţi avea vreme să-l plingeţi 
pe Hector şi să-l încredințaţi pămîntului primitor. Poate 
așa voi găsi şi eu odihna pierdută a sufletului meu. 

Ei merg la culcare, dar la miezul nopţii zeul Mercur 
îl deşteaptă pe rege şi pleacă împreună, înainte de a se 
trezi aheii. l 

Zărind de pe ziduri pe regele Priam întorcîndu-se cu 
dragul lor Hector, troienii veniră grămadă în întimpinarea 
lor. Toți ochii pluteau în lacrimi. Cea dintii îl jeli iubita 
soție pe Hector : 

— Tînăr te-ai mai dus de pe lume și m-ai lăsat vä- 


duvită, singură în palat, să cresc un prunc fără tată. Mă - 


tem că n-o să-l văd crescînd alături de mine, cînd va că- 
dea cetatea troiană. Căci ai pierit tu, care o păzeai şi ve- 
gheai, tu, care ocroteai pe copii și pe mame. De acum 
înainte ele vor fi tîrîte la corăbii. Voi cădea și eu în robie 
şi tu, copile drag, vei sluji unui stăpîn crud, fără de su- 
flet. Sau poate vreun dușman înverșunat te va arunca de 
pe ziduri şi te va zdrobi, de ciudă că tatăl tău Hector i-a 
ucis în război pe tata, pe fiul sau pe fratele său. Căci 
pe mulți a mai făcut şi Hector să muște țărîna, şi era 
tare crud în război. Dar cu înverșunarea lui a apărat ce- 

tatea, şi de aceea norodul îl plinge acum. Groaznică jale 
ai lăsat, Hector, părinților tăi, dar mie mi-ai lăsat o du- 
mere şi mai amară ! Mie nu mi-ai întins mîinile din patut 
de moarte, mie nu mi-ai spus o vorbă bună, de care să-mi 
aduc aminte cât voi trăi. 

Apoi mama Hecuba jelui pe Hector + 

— Iubitul meu fiu, odoru] meu scump, te-au iubit zeii 
cît ai fost viu, şi de aceea te îngrijiră şi mort, ca să nu 
„cazi pradă viermilor şi fiarelor. Zeii, care nu i-au înviat 
lui Achile prietenul, te-au păstrat pe tine întreg și curat, 
de parcă ai fi încă în viaţă, sau parcă te-ar fi ucis chiar 
acum săgețile mîngiietoare ale lui Apolon. Așa ți-arătară 
zeii iubirea lor. 

Jelui moartea lui Hector şi cumnata sa Elena : 

— Hector, tu inimii mele mai scump decît oricare din- 
„tre cumnațţii mei, fraţi ai lui Paris care mă aduse la Troia... 
mai bine muream pe drum !! De cînd am părăsit ţara 
părinților mei și am venit între ai voștri, un cuvînt rău 
nu am auzit de la tine. Ba mă apărai ca un frate și de 
mustrările altora. De azi înainte, nimeni din Troia nu-mi 
va mai lua apărarea. 

Troienii toți, plîngînd moartea lui Hector, își plingeau 
şi a lor nenorocire. Fiecare se vedea fără apărare și pradă 
corbilor, în fața mîniei lui Achile. 

Tinerimea aduse lemne înmiresmate, clădind un rug 
înalt. În ziua a douăsprezecea, prietenii scoaseră pe Hector 
din casă, îl așezară pe rug, aprinseră lemnele şi, alături 
de para dogoritoare, plîngeau cu toții din adîncul inimii. 
Spre seară, norodul se strînse în jurul rugului și stinse 
ul cu-vin, după vechile datini. Prietenii adunară oasele 

atbite de flăcări și le înveliră cu pînze subțiri purpurii, 
Apoi, împreună cu frații care i-au mai rămas lui Hector, 
ei îi puseră oasele într-o raclă de aur. Săpară o groapă 
adiîncă şi ascunseră în fundul ei racla cu rămășițele lui 
Hector. Bocetele şi tipetele stişiau văzduhul, Oştenii gră- 
mădiră bolovani deasupra mormiîntului şi înălţară o movilă 
înaltă de pămînt. Se rînduiră paznici de noapte în jurul 
mormâîntului, iar poporul se adună la bogatul ospăț de 
înraormântare. 


ULTIMELE ZILE ALE TROIEI 


După douăsprezece zile, războiul crud puse din nou să 
se înfrunte pe oamenii care şi-au plins morţii în pace. 
Hector nu mai era şi luptele de cîmp încetară. Se încăie- 
rau dușmanii numai la ziduri și la porți, iar aheii tot nu 
izbuteau să dărime zidul înalt, apărat de vajnici oșteni. 
Lăncile și spadele nu se mai încrucișau ca odinioară, 
"ci arcașii duceau greul luptei. Printre arcași, cel mai dibaci 
era fiul lui Priam, Paris cel frumos. De pe culmea zidului, 
el săgetă mulțime de luptători, iar grecii clocoteau de 
miînie că nu-şi pot răzbuna morţii. Războiul se tărăgăna 
şi nimeni nu dobîndea biruință. 
Dar iată, din depărtare sosește la Troia o armată de - 
fecicare-amazoane, în frunte cu regina Pentesilea, fiica 
lui Ares-Marte, zeul războaielor. Regina ucisese din gre- 
eală pe scumpa ei soră și jurase să-și piardă și ea viaţa 
în război. Si cum tatăl ei olimpic sprijinea cu drag pe 
troieni, Pentesilea porni în ajutorul lor, hotărită să alunge 
e ahei de la zidurile Troiei. Ea sosi pe neașteptate, atit 
furtunoasă, încît aheii nu avură timp să se opare, Ei 
luară fuga şi se îngrămădiră în faţa corăbiilor. 
Achile și Aiax erau departe, la mormîntul lui Patrocle, 
nd auziră ţipete şi zăriră vîrtejuri de colb, Fitalergară 


în ajutorul aheilor. În vreme ce Aiax aduna oastea răvă- 
şită şi o întorcea la luptă, Achile întîmpină pe regina ama- 
zoanelor. Pentesilea îi aruncă o lance grea, dar armura 
divină i-o trimise înapoi. Mînios din cale-afară, eroul izbi 
în piept pe regina amazoanelor cu uriașa sa lance. Cînd o 
văzu pe regină căzînd, Achile se aplecă să-i smulgă lan- 
cea din piept. Dar atunci chipul dulce și fermecător al 
fecioarei înduioşă inima eroului care vărsă multe lacrimi 
pentru ea și o îngropă cu cinste. 

Şi nu trecu mult de la moartea amazoanei, cînd în 
ajutorul Troiei sosi din Egipt un mîndru și frumos fecior 
de faraon, cu faţa albă ca laptele, uriaș la făptură, viteaz 
neîntrecut în războaie. Era Memnon, feciorul zeiței Aurora 
şi nepot al lui Priam. Memnon nutrea o vie speranţă că 
va ucide pe Achile şi va scăpa Troia de la pieire. El întîlni 
mai întîi pe Antiloh, viteazul și iscusitul fecior al lui Nes- 
tor bătrînul, şi-l ucise. Dar Achile, care-l iubea pe Antiloh 
mai mult decît pe toţi ceilalţi ahei, sări să-l răzbune. Ei 
se luptară din greu și lupta ţinu pînă seara, dar pînă la 
urmă Memnon căzu mort la picioarele lui Achile. 

Atunci, din ceruri, zeița Aurora începu a plinge şi a-și 
sfîșia obrajii de durere, rugîndu-se de mai-marele Jupiter 
să nu părăsească pe fiul ei. Mai-marele zeilor îi ascultă 
rugămintea și-l prefăcu pe viteazul Memnon în roua zo- 
rilor, care cade pe frunze dimineaţa, înainte de înălțarea 
Aurorei. Astfel zeița își vede în' fiecare dimineaţă pe fe- 
ciorul drag, care se topește de căldura ei. 

„Dar şi Achile, după atitea biruinţi, se apropia tot mai 
mult de capătul vieţii, căci el alesese gloria în locul bă- 
tiîneții tibnite. La naşterea sa, zeița Tetis îl scăldase în 

apele mocirloase ale Stixului, riul infernului, şi astfel nici 
> armă nu putea străbate trupul eroului. Dar cînd l-a cu- 
undat în apă, ea l-a ţinut de un călcîi pe care nu l-au 
udat apele Siixului, și astfel călcîiul lui Achile rămăsese 
primejduit de ascuţitele arme. 

Într-o zi, cînd Achile se îndrepta spre templul lui 
Apolon, îl zări pe zeu alături de arcașul Paris. De trei 
ori îi strigă Apolon să se oprească, dar Achile înainta 
“mereu. Mîniat, zeul apucă mîna lui Paris cu arcul și slo- 
bozi o săgeată otrăvită în călcîiul lui Achile. Acesta căzu 
mort. 

Pentru armele şi trupul lui Achile, o luptă crîncenă se 
'dezlănţui între ahei şi troienii care cutezară din nou să 
iasă de după ziduri. Jupiter îşi aruncă trăsnetul între ta- 
pere, și abia atunci izbutiră aheii să ia trupul și armele 
lui Achile. Pentru armele divine, luptară între ei iscusitul 
Ulise și puternicul Aiax. Fie că Ulise a fost mai tare, fie 
că judecătorii au judecat strîmb, Ulise avu izbînda. Dar 
marele Aiax, mîhnit şi rușinat, și-a pierdut minţile și s-a 
înjunghiat cu sabia. Astfel, într-o singură zi, aheii au pier- 
dut doi mari eroi. 

Troienii s€ simțeau din nou mai tari şi Paris tintea 
mereu cu arcul pe cei mai viteji. 


Frumosul Paris se afla într-o zi pe zidul Troiei, cînd 
așul Filoctet, prietenul lui Hercule, îl ajunse cu o să- 
gcată otrăvită. Paris nu muri, dar, cuprins de groaznice 
chinuri, fugi în munţi, la zîna Enone, care mai de mult 


îi fusese soție și pe care el o părăsise pentru frumoasa 
Elena. Zîna, pricepută în leacuri, l-ar fi putut vindeca, 

dar nu voi s-o facă, ci-l lăsă îndelung să se chinuiască, 
pînă ce moartea puse capăt suferințelor sale. 

După moartea lui Paris, fratele său Deitob, frumos la 
chip ca un zeu, îndrăgostit de Elena, se cunună cu ea și 
amîndoi duseră casă bună la curtea regelui Priam. 

__ Războiul dezlănţuit în jurul Troiei nu mai contenea, 
şi zădarnice erau încercările aheilor de a trece peste zid. 
Părea că luptele nu vor mai înceta niciodată. Zece ani 
erau aproape de împlinire, fără ca zeii să alunge pe ahei 
ori să dărime Troia. Deznădejdea adincă îi cuprinse pe 
troieni şi pe greci deopotrivă. Eroii cei mai străluciți din 
„amîndouă taberele pieriseră de mult, şi cu toate acestea 
sîngele curgea în valuri, jerită cruntă a zeului Marte, de-o 
parte şi de alta a mărețelor ziduri cu fruntea înfiptă 
în cer. 


HOMER 
Odiseea 


Minunată yi minunat realizată ideea D-lui Gh, Anilre- 
escu de a prezenta copiilor şi tineretului nemuritoarea 
capodoperă, Odiseea lui Homer, într-o formă accesibilă pu- 
terii lor de înțelegere. 

Cu o dibăcie vrednică de toată lauda, domnia-sa a ştiut 
să aleagă şi să păstreze toate podoabele acestei comori 
literare, într-atât, încît chiar şi cei ce o cunose bine în ori- 
ginal nu-şi pot da seama ce e lăsat deoparte, decit con- 
rolînd capitol cu capitol amîndouii textele. 

Limba neaoş românească şi claritatea stilului fac din 
citirea acestei cărți un adevărat deliciu intelectual. 

Se cuvin deci D-lui Gh: Andreescu laude fără de nici 
rezervă. I le aduc, rugîndu-l să mă ierte dacă mulțimea 
eocupărilor mele nu-mi îngăduie să i le aduc cu mai 
nulte cuvinte. 


1. Al. Brătescu-Voineşti 
1934 


DUP ARDEREA TROIEI 


Văzind că după zece ani zidurile Troiei rămîn neclin- 
tite, Ulise-Odiseu cel iscusit urzi cu ajutorul Minervei, 
zeița înţelepciunii, un plan ciudat, pe care însă nu-l dez- 
vălui nimănui. Pentru a-i încerca trăinicia, el îşi puse chiar 
viața în primejdie. Se îmbrăcă în straie de cerşetor, scri- 
jelă trupul său cu răni sîngeroase și, luîndu-și chip de 
bătrîn, se furişă în cetatea troienilor. El voia să măsoare 
porțile Troiei ca să vadă pe unde ar intra o mașină uriașă, 
. cu care să distrugă cetatea. Ulise nu se sfii a se arăta 

Elenei, prea-frumoasa soție a lui Deifob. Bănuia Ulișe 
că Elena nu-l va vinde troienilor, pentru că ea dorește în 
_ adîncul sufletului întoarcerea la Sparta, la soțul dintii şi 
la copil; că ar face bucuroasă aheilor un bine, ca să-și 
dobiîndească iertarea de la ei și de la bunul Menelaos. 
Ulise avu dreptate în bănuielile sale, căci Elena nu-l dădu 
pe mîna troienilor, deși părea că-l recunoaște. Dar voind 
ea să știe neîndoielnic de este Ulise ori nu, îl trimise la 
baie, iar roabele sale îl spălară, îl unseră cu uleiuri înmi- 
resmate și-l îmbrăcară cu veșminte strălucitoare. Așa cum 
arăta acum, Ulise nu se mai putu ascunde de ea. Dar Elena, 
luîndu-l deoparie, îl rugă să i se încreadă, să-i spună de 
ce a venit şi dacă-l poate ajuta cu ceva. Ulise îi mărturisi : 

— Vreau să cunosc tainițele Troiei, ca să ştiu pe unde 
aș pătrunde mai lesne cu oamenii mei. 

Şi Elena îi spuse tot ce știa, ba îl şi ajută să iasă din 
cetate nevătămat. Acum, ştiind ce are de făcut, Ulise 
adună căpeteniile ahee şi puse meșteri pricepuţi să întoc- 
mească un cal uriaș de lemn, pe care-l umplu cu oșteni. 
- Aheii împinseră namila pînă lîngă porţile Troiei, apoi, pre- 
făcîndu-se că se întorc acasă, dădură focului şi tabere şi 
corturi. În zori ei se urcară pe corăbii şi părăsiră țărmul, 

Văzîndu-i pe ahei plecaţi, troienii se încumetară să iasă 
din cetate pînă la țărm, şi mare le fu bucuria cînd nu mai 
- văzură picior de grec în jurul cetăţii, Unii se uitau cu 
mirare la locurile unde cu o zi înainte fuseseră cortul 
“lui Ulise, al lui Agamemnon și ale altor eroi de temut, 
„care erau acum departe. 

Multe căpetenii trecură de poartă, iar printre toţi fru- 
mosul Deifob și frumoasa Elena păreau asemenea zeilor 
fără de moarte. Îndemnată, se pare, de vreun zeu potriv- 
nic aheilor, Elena ciocăni în lemnul scobit şi strigă numele 
"lui Menelaos și ale multor fruntaşi ahei. Menelaos, auzind 
glasul femeii iubite, ridică braţele, și era gata să-i răs- 
pundă, dacă nu-i acoperea Ulise gura cu pumnul. Numai 
astfel scăpară cu toții de la moarte. 

În jurul calului, troienii se sfătuiau ce să facă cu el: 
unii ar fi voit să-i dea foc; alții să-l arunce de pe munte ; > 
alții doreau să-l păstreze ca pe un dar ceresc. Zeița Mi- 
nerva, duşmănoasă, sprijini în adunare pe cei din urmă, 
şi astfel, în amurg, calul de lemn fu în cetate. La miezul 
nopţii, cînd troienii ameţiţi de băutură dormeau adînc, 
grec furișat în cetate deschise ușa tăinuiţă a namilei, 

Ostașii, sărind pe scări, deschiseră porţile cetăţii. Oştile 
grecești de pe corăbiile care s-au întors pe furiş intrară 
în cetate şi Troia fu în noaptea aceea arsă din temelii. 
Troienii care mai scăpară cu zile au fost puși în lanţuri 
şi duși în robie. 

După aceea, zeii care i-au ajutat pînă atunci pe greci 
îi părăsiră în voia soartei, lăsîndu-i pe fiecare să plece 
pe alte drumuri. Unii n-au mai ajuns acasă, iar alții au 
ajuns tîrziu, după multe și grele pățanii. Pe mulţi i-a 
pedepsit Minerva, supărată că au cutezat să-i aducă jertfa 
în amurgul serii, ameţiţi de băutură. 

Menelaos plecă în zori, cu corăbiile grele de comorile 
Troiei și de roabe tinere și zvelte. 

Nestor bătrinul, împreună cu viteazul Diomede, ajun- 
seră curind acasă, Mirmidonii lui Achile au pluiit noro- 
coși, cîrmuiți de Pirus-Neoptolem, iscusitul fiu a! lui 
Achile. Aiax, fiul lui Oileu, a căzut de pe catarg în mare. 
Menelaos a ajuns la Sparta abia după opt ani, împreună 
cu frumoasa Elena, după ce a zăbovit multă vreme în Fe- 
nicia, în Sidon și chiar în Egipt. 

Pe Agamemnon, la întoarcerea în Argos, l-a ucis vărul 
său Egist, care-i răpise şi femeia, pe Clitemnestra, sora 
frumoasei Elena, născute amîndouă dintr-un ou. 

Răzleţiţi de flota cea mare a lui Agamemnon, Ulise și 
corăbierii săi, care navigau spre patria lor Itaca, poposiră 
în insula locuită de neamul ciconilor dușmănoși, care 
ajutaseră pe troieni. Jefuind insula, itacienii luară ca 
pradă multe averi și fete tinere și frumoase. Ulise, știind - 


112 


că ciconii sînt mulţi și viteji, porunci oamenilor săi să-și 
ducă repede prada la corăbii și să fugă pe valurile ocro- 
titoare. Fi nu-l ascultară, ci întinseră ospețe pe țărm cu 
carne şi cu vin din belșug. În timpul nopţii plecară din 
oraș crainici repezi, ce duseră vestea prăpădului, şi în 
zori sosi mulţime mare de ciconi cu armele în mîini, pe 
jos ori pe care de luptă. Ei loviră cu putere în mica oaste 
a lui Ulise, moleșită de vin. De dimineață pînă seara {inu 
lupta, iar în amurg, aheii, slăbiţi și împuţinaţi, abia izbu- 
tiră să dezlege odgoanele corăbiilor și să fugă pe mare. 
Părăsind o parte din avuţiile jefuite, precum și femeile, 
ei fugiră pe valuri ; dar nu toţi, căci fiecare corabie pier- 
duse cîte șase vislași. 

Iar în mijlocul mării, neînduratul Jupiter dezlănţui îm- 
potriva itacienilor furtunile cerului. Pămîntul și apele 


fură învăluite cu o pînză de nori negri, iar din creștetul 


cerului cobori o noapte adincă. Crivăţul sufla şi sfișia 
valurile cu zgomote înfricoşătoare. Abia izbutiră neferi- 
ciții itacieni să scape cu viață, după nouă zile și nouă 
nopţi de luptă cu talazurile. Ei puseră piciorul pe ţăr- 
mul locuit de oamenii care se hrănesc cu lotus, floarea 
uitării, asemănătoare nufărului la înfățișare. Lotofagii, 
mîncători de lotus, erau un popor pașnic și liniștit, care 
nu cunoșteau viclenia. Ei poftese pe itacieni să guste 
frunze de lotus, darul plăcut al patriei lor. Din clipa în 
care oștenii lui Ulise ating cu buzele acele roade dulci 
ca mierea, ei nu se mai supun căpeteniei, nici nu mai vor 
să ştie de patria lor. Ei nu mai doresc altceva decât să-și 

petreacă viaţa în mijlocul acelui popor. Uită pină şi nu- 
mele patriei, Itaca. Cu sila îi smulge Odiseu din acele 
locuri pe oştenii care se ospătaseră cu roadele de lotus, 
iar pe cei care nu le gustaseră abia îi opreşte să nu se 
înfrupte din ele. În scurtă vreme, toţi oștenii sînt în bărci 
şi încep a bate cu lopeţile apa spumegată a mării. 


CICLOPUL POLIFEM 


asc 


Suflînd în urma corăbiei, vîntul îi mînă în insula Ci- 
clopilor, pămînt nearat și nesămănat și totuși hărăzit de 
zei cu daruri înzecite decît dobîndesc muritorii cu sudoa- 
rea frunţii. În pajiștile înflorite tot anul, pășteau turmele 
de capre şi de oi. Inima lui Ulise, îmboldită de vreun zeu 
duşmănos, era dornică peste măsură să cunoască seminția 
înfricoșătoare a ciclopilor, să afle cum trăiesc făpturile 
care nu ascultă de legi şi nici de zei nu se tem. El opri 
corăbiile întrzo insulă depărtată, ci numai corabia sa 
aruncă odgoanele pe insula Ciclopilor. 

Plecă apoi Ulise cu o ceată de doisprezece inși, purtînd 
în brațe urcioare de vin vechi şi tare, prada luată de la 
ciconi. Iată-i acum pe toţi la gura peșterii în care să 
lăşiuia Polifem ! Cum ciclopul nu se afla acasă, ei intrari 
şi priveau cu luare-aminte la mulţimea de urcioare așe- 
zate cu rînduială, Dar iată-l şi pe uriașul Polifem în pragul 
peșterii, cu o claie mare de ramuri pe spinare. El trinti 
la pămînt legătura, iar zgomotul căderii îngrozi pe ahei, 
care se furișară prin cotloanele peșterii. Polifem așeză la 
gura peşterii o stîncă atît de grea, de n-ar fi putut-o urni 
o sută de oameni. Apoi aprinse focul din vreascuri şi, 


115 
se 


la lumina flăcărilor, zări feţele îngrozite ale oaspeţilor săi 
nepoftiţi. 

— Cine sînteţi voi, străinilor pe care dorinţa de jafuri 
vă aduce în casa mea ? strigă Polifem. Toţi încremeniră, 
ci numai Ulise cuteză să iasă la iveală, proptindu-se în 
faţa ciclopului. i 

— Nu sîntem furi, răspunse el, ci luptători de pe țărmul 
Troiei. Pribegind pe mare, ne plecăm la picioarele tale 
şi te rugăm să ne găzduiești, dacă te temi de Jupiter. 

Dar ciclopul se răsti la el : 

— Se vede că nu ești teafăr, străine, dacă mă ameninți 
pe mine cu zeii din Olimp. Ciclopii sînt mult mai presus 
decit zeii. Dar unde v-aţi lăsat corăbiile cu ceilalţi tovarăşi? 
întrebă ciclopul, îndulcindu-și deodată glasul cu viclenie. 
Sint şi ei pe aici pe aproape, sau marea dușmănoasă i-a 
înecat ? 

Ulise îi răspuhse cu prefăcută jale : 

— Vai, bunule Polifem, furtunile stirnite de Neptun au 
sfărîmat corăbiile noastre, iar corăbierii sînt pradă jivi- 
nelor mării ; numai noi, cîţi ne vezi, am ajuns la tine, plu- 
tind pe rămăşiţele vaselor. 

În tăcere, uriașul întinse mîinile fioroase şi apucă doi 
soldaţi. El le zdrobește capetele de o slincă, îi ronţăie 
în dinţi, cu oase cu tot, apoi se culcă cu faţa în sus și 
adoarme. Ulise l-ar ucide în somn cu paloșul, dar știe că 
ciclopii nu mor. Și chiar de-ar fi zburat sufletul lui în 
infern, de bună seamă că şi aheii ar fi putrezit acolo, în 
faţa stîncii uriașe. 

În zori, ciclopul se trezi flămînd, mai înghiţi doi o$- 
teni şi porni la cîmp, așezînd pietroiul greu în fața peșterii. 

Către seară, mînă din nou în peșteră turmele de oi, apoi 
alți doi oșteni îi potoliră foamea. Ulise dădu ciclopului 
să bea din vinul vechi şi tare, adus cu urciorul de la 
corabie. Polifem bău pină se ameți, apoi prinse chef de 
vorbă : 

— Care e numele tău, străine ? 

— «Nimeni» (Odiseu) e numele meu, răspunse Ulise, 
_ticluindu-și bine treburile. 

— Îţi mărturisesc din inimă că nu am băut niciodată 
un vin atît de bun. ie, Odiseu, îți voi da dovadă de mul- 
țumirea mea. Pe tine te voi înghiţi cel din urmă. 

Așa grăind, ciclopul se culcă pe spate și adormi, iar 
Ulise apucă degrabă un ţăruș ascuțit pe care-l vîri în foc. 
| Si cum ciclopul avea un singur ochi în mijlocul frunţii, 
către ochiul acesta îndreptă Ulise virful țărușului aprins, 
Ei înfipse adînc şi-l răsuci cu putere. 

Din ochiul ars izvorau șiroaie de sînge şi de apă, iar 
ciclopul orbit urla îngrozitor. Auzindu-l, ciclopii din veci- 
nătăţi se grămădiră la poarta peșterii lui şi încercară ză- 
darnic să ridice bolovanul. Apoi îi strigară de afară : 

— Ce e cu tine, Polifem, de ne trezești în miezul 
nopţii cu zbierete de moarte ? Cine a venit să te prade ? 
“Ce uriaș luptător ţi-a frînt puterea ? 

Polifem se zbătea de durere și nu se putea ridica de jos. 

El le răspunse gemînd : 

— Vai mie, «Nimeni» a pătruns în peştera mea. Sint 
prada Yicleniei, nu.a puterii, pentru că «Nimeni» nu se 
poate lăuda că m-a răpus în luptă dreaptă. 

— Dacă e «Nimeni», îi răspunseră dînşii supăraţi, 
ne mai trezi din somn ! Şi ciclopii se împrăștiară pe la 
casele lor. 

După o vreme, Polifem se sculă de jos, dădu în lături 
stinca de la intrare şi chibzui cum să-i prindă pe ahei 
cînd vor încerca să iasă, Berbecii și oile uriașe începură 
să se strecoare afară, iar Polifem le pipăia spinările cu 
mina. Văzindu-l, iscusitul Ulise pricepu îndată cum vor 
scăpa. El legă cîte doi pari groși între doi berbeci, și de pari 
agăță cîte un oștean. Polifem nu pipăia pîntecele oilor 
şi nu găsi nici un om. Mai rămăsese Odiseu. El ochi un 
berbec uriaş, pe cel mai voinic, şi se apucă vîrtos cu 
mîinile amîndouă de lina ce-i atîrna sub pîntece. Pipăin- 
du-l, Polifem simţi că trece berbecul său alintat și-i vorbi 
astfel : 

—  Berbecelul meu drag, de ce oare astăzi ieși cel din 
urmă tu, care întotdeauna erai cel dintăi ? De ce nu poți 
vorbi, ca să-mi arăţi unde se află nemernicul care mi-a 
scos ochiul ? Cum l-aș zdrobi ! 

Dar berbecul nu ştia vorbi, şi Odiseu ajunse la corabie. 
Din mijlocul apei, el strigă batjocoritor : 
` — Ehei, ciclopule, caută-ne mult și bine, că noi sîn- 
tem departe! De-ai fi avut şi doi ochi, ţi-i scoteam pe 
amândoi, şi tot nu ne găseai. 

Ciclopul, auzindu-l, se repezi la țărm, pe cărările știute, 
“apoi aruncă o stincă uriașă într-acolo de unde venea 
glasul lui Ulise. Stînca se prăbuși în fața corăbiei, apele 
se dădură în lături şi un hău adînc se căscă sub corabie, 
care se urni către țărm înapoi. Abia o împinseră corăbieri 
cu lopeţile în larg. cînd Ulise iarăși strigă : 

— Ciclopule nerod, cînd te va întreba cineva cine ţi-a 
scos ochiul, să-i spui că ţi l-a scos Odiseu, adică Nimeni, 
fiul lui Laerte din Itaca ! 

Ciclopul își aduse aminte atunci de o veche prevestire 
că un muritor viclean și isteț îi va scoate într-o zi 
“ochiul. La acest gînd, otrava miîniei i se revărsă în sînge, 
căci el aștepta şi se ferea de vreun uriaș spăimîntător, iar 
nu de un omuleț neînsemnat ca Ulise, pe care l-a lăsat 
să doarmă noaptea lingă el în peşteră. 

— Trebuia să-ţi sucesc gîtul din prima seară ! mormăi 
Polifem, aruncînd altă stîincă uriașă spre corabie. Ne- 
_ maiputînd-o ajunge, Polifem se rugă plîngînd de puter- 
nicul său tată, zeul Neptun-Poseidon : 

— Zeule care tremuri apele şi pămîntul, tu care te 
lauzi că-mi eşti părinte și că eu sînt fiul tău, ascultă-mi 
rugămintea ! Ulise, distrugătorul cetăților sfinte, fiu al 
lui Laerte din Itaca, să nu-și mai vadă niciodată moşia 
părintească ! Iar dacă soarta se împotrivește rugăminţii 
mele, fă ca Ulise să ajungă acasă cît mai tîrziu vei putea ! 
Şi chiar atunci cînd va âjunge, să nu se afle pe vasul său, 
nici cu tovarășii săi de luptă, ci singur, pe o corabie 
străină, dus de milă ! În casa lui, să intre pe o uşă dosnică 
și să fie întimpinat de neînduplecaţi duşmani ! 

Ulise îşi regăsi celelalte corăbii şi porniră împreună la 
drum. 


CIRCE VRĂJITOAREA 


De cum se arătă în răsărit Aurora cu degetele-i tran- 
dafirii, corăbiile lui Ulise pluteau pe marea liniștită, sub 
un cer senin. Ele ajunseră la Eolia, insulă plutitoare, in- 
conjurată de ziduri de aramă, de stinci și de prăpăstii. 
Acolo domnea regele Eolus, căruia zeii i-au dat în stă- 
pînire vînturile zburătoare. El avea doisprezece copii şi 
ospăta cu ei cînd Ulise îi trecu pragul. O lună de zile îl 
tinu Eolus pe Ulise la curte, rugîndu-l să-i povestească 
isprăvile triste ale războiului troian. După o lună, Odiseu 
îF vesti că ar vrea să plece acasă. Bunul rege nu-l finu 
în silă, ba la plecare gîndi să-l ajute într-un fel. El îngră- 
mădi vînturile furtunoase într-un burduf de bou, legă 
burdutul la gură, apoi îl sui pe corabia lui Ulise, ca să 
nu-l mai necăjească pînă va ajunge în Itaca. Doar Zefirul 
rămase liber ca să împingă vălurile. 

Nouă zile și nouă nopţi de-a rindul a stat Odiseu la 
cîrmă, singur. Într-a zecea zi, el zări ogoarele Itacei şi pe 
ai săi aprinzind focuri pe țărm. Fericit că-şi vede patria 
şi zdrobit de neodihnă, el aţipi cu mîna pe cîrmă. Mari- 
narii însă tot şopoteau între ei. Ziceau că Ulise se în- 
toarce acasă cu comori de aur şi de argint în burduf. Iar 
cînd îl văzură adormit, eì se și repeziră la burdut şi-i 

jesfăcură lanţul de argint. Vînturile ferecate de Eolus 
e năpustiră libere, învăluind corabia şi-o azvirliră în 
gul mării. Urletele vînturilor îl deșteptară pe Ulise. 
E] se ridică în picioare şi, nemaizărindu-și patria, gîndi 
să se arunce în mare. Văzind însă că vînturile l-au întors 
Ja insula lui Eolus, intră în palatul regelui, care-l întrebă 
imit : 

| — Ceecu tine, Ulise ? De ce te-ai întors ? Ce nenoro- 
cire ţi s-a întîmplat ? Nu te-a dus Zefirul acasă ? Noi te 
credeam acum în mijlocul celor dragi din Itaca. Ulise îi 
răspunse cu glasul înecat de rușine: 

— Nebunia oamenilor mei ne-a pierdut. Nebunia pe 
ei, şi somnul pe mine. Ajută-mă, prietene, că este în pu- 
terea ta ! Bătrinul Eolus se întristă și se mînie deopotrivă. 

— Om fără de noroc, zise el, eu nu mai am ce-ţi face. | 
Se vede că vreun zeu te urmăreşte, iar eu nu mă pot 
împotrivi. Mă tem pentru soarta mea şi a copiilor mei, 
dacă te-aş ajuta a doua oară. Pleacă, du-te cît mai repede 
de pe insula noastră, nu ne face păriași la blestemul tău ! 

Au plecat deci aheii din insula plutitoare, și alte. şase 
le și şase nopți de drum tăiară dînşii din greu cu lopețile 
apa iurburată, de vinturi. Într-a șaptea, itacienii se apro- 
“piară de un port minunat, între două stînci uriașe, care 
deschid o trecere strimtă între ele. Vasele toate zorese să 
„intre în această împrejmuire îngustă, legîndu-se de ţăr- 
muri cu odgoanele, Nici un val nu se ridică ; faţa apei e 
netedă şi liniștea deplină. 


[i 


„ Ulise nu se încrezu în liniștea ciudată și opri corabia 
sa «tară din portul îngust, El trimise trei oșteni încercaţi, 
dimpreună cu un erainic, să cerceteze care este norodul 

nutrit de acel pămînt bogat, care părea a rodi de trei ori 
pe an. 

'Trimișii pornesc pe drumul mare, deschis de căruţe, 
care din munţii înalţi tîrăsc comorile smulse pădurilor. 
Ei întîlnesc lîngă o fîntînă pe o fecioară, copila lui Anti- 
fate, regele lestrigonilor. Cu urciorul în mîini, ea scotea 
apă din fîntîna argintată. Itacienii o salută și o întreabă 
“ce popor sălășluiește aici şi ce rege îl stăpînește. Fata le 
arată un palat care ajungea pînă la cer, palatul tatălui 
ei. Oştenii intră în” palat şi cea dintii ființă pe care o 
întîlnesc este regina, mare cît un munte. Ea îşi cheamă 
soțul, pe fiorosul Antifate, iar acesta, fără altă vorbă, 
prinde un oștean și-l ronțăie în dinți. Ceilalţi o rup la 
fugă, dar arătarea începe .a zbiera, de răscolea toată 
cetatea. Într-o clipă, lestrigonii uriași vin alergînd .de 
pretutindeni, mulțime nenumărată, şi prăvălese asupra 
corăbiilor o ploaie de stînci. 

O zarvă îngrozitoare se înalță de la corăbii cu strigă- 
tele de moarte ale oștenilor şi cu scrîșnetul corăbiilor 
care săr în mii de ţăndări. Cei prinși sînt străpunși de lănci 
şi puși în frigare. | 

Măcelul şi moartea bîntuiau în strîmtoare, cînd Ulise, 
dinafara portului, taie funia corăbiei și îndeamnă pe ai 
săi să se plece cu toate puterile pe lopeţi. Undele spinte- 
cate spumegă pe visle, departe de stincile care plouă în 
port. Corabia lui Ulise zvicneşte sub braţele tari, dar vai, 
celelalte sînt înmormîntate în sînul ici port, într-o 
singură ruină laolaltă. 


Odiseu înainta acum în neștire, iar vîntul îl îndreptă 
spre insula Eea, unde se înălța palatul de piatră albă al 

Circei, temuta 'vrăjitoare. Ajungînd acolo, Ulise își luă 
arcul și săgețile şi porni în pădure, unde dobori un cerb 
mare şi frumos. Şi cum ştia că ostașii îi sînt flămînzi, el 
ridică în spinare cerbul cît era de greu și-l duse la ai săi. 
Dar, trecînd printr-un luminiș de pădure, el zărise palatul 
alb al Circei şi mînă pe cumnatul său Euriloh cu zece 
oameni ca să-l cerceteze mai de-aproape. Euriloh plecă 
cu oștenii, dar pe drum le ieşiră înainte o mulţime de lupi 
şi de lei fioroşi care, în loc să-i sfişie, se gudurau prie- 
tenoși, clătinînd lungile lor cozi. Fuseseră şi ei odată oa- 
meni, dar vrăjitoarea Circe îi prefăcuse în animale cu 
| farmecele ei. 

Cînd marinarii ajunseră la palatul zeiţei, ea cînta un 
cîntec divin și țesea o pînză albă de mătase. Ei o strigară, 
iar zeița îi pofti în casă, fără să-i întrebe cine sînt : ostașii 
_intrară încrezători. Numai Euriloh, mai bănuitor și mai 
păţit, se piti după zid și rămase afară. Zeița aduse 'mîn- 
căruri şi băuturi gustoase în care pusese farmecele «i, 
şi astfel marinarii uitară de ţara lor. Apoi îi lovi uşor 
cu o nuieluşă, strigîndu-le : «La cocină i» Iar ei se pre- 
făcură unul după altul în purcei şi intrau în coteţe. Şi.cum 
erau acuma porci, cu rîÎt, cu păr și codițe, şi grohăiau în 
limba lor, zeița le dete să măniînce jir şi ghindă din pă- 
dure, nefierte, nedrese. Euriloh, văzînd că oamenii lui nu 
se mai arată și nemaiauzindu-i vorbind, se întoarse mîhnit 
la corabie, plîngîndu-se lui Ulise. 

Acesta își luă arcul și porni la castelul zeiței vrăjitoare, 
Pe drum, el dădu cu ochii de zeul Hermes-Mercur, crai- 
icul zeilor, care purta în mînă nuiaua de aur, făcătoare 
vrăji. Mergînd alături, zeul îl întrebă : 

— Pe unde umbli, biet de tine, fără călăuză în păduri 
necunoscute ? Nu știi că tovarășii tăi sînt închişi ca porcii 
în cocine ? Te duci să-i scoţi de la Circe ? Ca să nu rămii 
şi tu cu ei, fă ce-ţi voi spune eu! Uite, floarea aceasta 
vrăjită e mai tare decît farmecul Circei, 

Şi zeul îi dete o floare de leac, albă ca zăpada, pe care 

_numai zeii o puteau smulge din pămînt. După ce-l învăţă 
pe Ulise ce să facă cu floarea, zeul Mercur se duse în 
treburile lui. 

Ulise ajunse la poarta Circei şi o strigă. Zeița îl pofti 
în casă şi-l ospeți cu toate bunătăţile. Dar cînd îl lovi 
cu nuielușşa, Ulise rămase tot Ulise, nu se prefăcu la 
chip. Îl învățase Mercur ce să facă ! El se repezi cu sabia 
la zeiţă, ca şi cum ar fi voit s-o taie, iar ea, spăimintată, 
îngenunche rugîndu-l : i 

_— Cruţă-mă, dragul meu ! Cine ești tu oare ? Din ce 
țară vii ? Din ce oraș? Ce nume porți? Mă uimești cu 
puterea ta. Pină astăzi nimeni nu s-a împotrivit vrăjilor 
mele. Nu cumva tu ești chiar Ulise care vii de la Troia? 
Dar mi-a spus Hermes-Mercur că vei trece pe aici cind 
te vei întoarce acasă. Rămii cu mine, Ulise, că de mult 
te-aștept ! 

Îi răspunse îndată Ulise : 

__— Cum să am încredere în tine, cînd tu ai închis în co- 
teţe pe ai mei ? Să aştept să-mi răpești şi mie, pe nesim- 
tite, puterile ? Atunci mă voi căi, dar va fi tîrziu. 

-n Zeița îi jură îndată jurămîntul zeilor, şi Ulise își băgă 
sabia în teacă. 

Slujitoarele Circei intrară în casă. Erau patru nimfe 
și driade, fiice ale izvoarelor, ale pădurilor, ale rîurilor 
sfinte ce-și duc apele în-mare. Ele aşternură pe scaune 
covoare de purpură, puseră pahare de aur pe mese de 
argint și amestecară cu apă multă vinul tare și gros ca 
untdelemnul. Apoi încălziră un ceaun cu apă și-i pregă- 
tiră lui Ulise o baie fierbinte, ca să iasă toată osteneala 
drumului din trupul său. Îl îmbrăcară cu o tunică şi o 
manta în fire de aur, îl așezară pe un jilţ larg şi moale, 
iar la picioare îi puseră un scăunaş de lemn. Zeița îl pofti 
să ia de pe masă bunătățile, dar el îi răspunse : 

— Circe ! Ce om cinstit se poate bucura cînd știe că ai 
săi se află într-o nenorocire mare de la care numai dînsul 
i-ar putea scăpa ? 

Zeița ieşi în curte cu nuiaua vrăjită în mînă, Deschizind 
ușa cocinei, ea scoase pe cei care fuseseră oștenii lui 
Ulise şi-i unse cu un leac pe care numai ea îl știa. Într-o 
clipită, ei se prefăcură în oameni şi nici unul nu uitase 
cine era. Plingeau şi riîdeau de fericire, îmbrăţişind pe 
Ulise şi stringindu-i mîinile. Palatul se umplu de veselie. 
Trimis de Circe, Ulise îşi trase corabia de pe mal 
într-o peşteră “și-și ascunse averile. Soții săi se bucurau 
că-l revăd nevătămat împreună cu cei pierduţi de Euri- 
loh. Acum plecară cu toţii la palatul Circei, ci numai 
Euriloh, înspăimîntat la culme, nu voi să-i urmeze, El 
nu porni decit cînd văzu că rămîne singur pe țărm. Dar 
Circe îi primi bucuroasă. Un an întreg îi tinu ea pe 
toți — erau cincizeci de vislași fără Ulise și Euriloh — pe 
hrană şi băutură. Şi nu i-ar mai fi lăsat să plece niei= 

odată. dacă într-o zi marinarii, dornici de a-și vedea 
patria. nu-i spuneau lui Ulise : 

— Dacă nu ai uitat că ai și tu casă, copil și ţară, gîn- 
deșie-te că e vremea să plecăm ! Roagă pe zeița Circe 
să ne lase a pregăti corabia ! 

Chinuit el însuși de dorul patriei, Ulise căuţă pe Circe 
și îi spuse: 

— Frumoasă zeiță, cum să-ți mulțumim pentru tot ce 
ai făcut pentru noi ? Eu nu ştiu de ne dorești plecarea, 
dar e vremea să ne întoarcem la vetrele părintești. Fie-ţi 
milă de lacrimile noastre și îngăduie-ne să călătorim 
mai departe, către patria noastră ! 

— Fiu al lui Laerte, răspunse Zeița, dacă sufletul tău 
nu te leagă de insula Eea și de mine, eu nu te voi opri. 
Poate și zeii doresc aceasta. Te voi ajuta chiar să ajungi cu 
bine acasă, dar să nu crezi că drumul pe care pornești 
acum te va duce de-a dreptul în Itaca. Numai ocolind 
prin infern, unde proorocul Tiresias îți va arăta drumul, 
şi numai după ce te vei întoarce la mine ca să te învăţ 
ce măi ai de făcut, corabia voastră vă va duce cu bine 
acasă. 

Zeița dădu itacienilor hrană şi vin din belșug, apoi 
suflă în urma lor o boare lină. Ei plîngeau, înspăimîntaţi 
de gindul că vor merge în lăcașul morţii, dar lacrimile 
nu-i ajutau cu nimic. 

Vîntul împinse pe ahei pînă la țărmurile joase ale Ocea- 
nului, în pădurea sfintă a Persefonei, a Proserpinei, 
soția neîndurată a lui Hades-Pluton, stăpînul infernului. 
În pădurea infernului nu creșteau decît copaci fără 
rod ; săleii şi plopi. Trecură prin ţinuturile fără soare 

ale cimerienilor, pe unde mișunau umbrele morţilor în- 
“dreptîndu-se către infern. Aheii traseră corabia la țărm, . 
iar Ulise intră singur în tristul lăcaș al lui Pluton şi al 
Proserpinei. El văzu cu groază riîurile înfricoșătoare : 
Aheron, Flegheton, Cocit și Stix, mai curînd dire de nă- 
mol sau de flăcări decît fluvii curgătoare. O stîncă uriașă 
" despărţea rîurile zgomotoase, a căror flacără duduia ca 
trăsnetul cînd aleargă în ceruri. 

Apropiindu-se de apa Stixului, Ulise săpă cu sabia o 
groapă în pămînt și aduse morţilor prinoase de lapte 
şi miere, vin dulce cu apă, deasupra cărora presără făină. 
„El chemă umbrele ușoare să guste din jertfele sale și le 
făgădui jertfe şi mai bogate cînd se va întoarce în Itaca. 
Soldaţii săi rămași dincolo de poarta infernutui tăiau vite 
negre şi i le dădeau ca să le verse sîngele în groapă. Ulise, 
cu sabia în mînă, oprea toate umbrele să soarbă sînge, 
şi astfel umbrele nu-l recunoșteau. Sosi apoi și umbra 
așteptată a proorocului Tiresias, care se plecă deasupra 
“gropii. Sorbind o gură de sînge, el cunoscu pe Ulise și-l 
„întrebă : 

— Ce cauţi pe aceste înfrigurate meleaguri, Ulise ? 

Iar Ulise îi răspunse : 

— Pe tine te caut. Spune-mi, rogu-te, care e drumul 
ce mă va duce acasă. 

-— Tu nu rîvnești, răspunse bătrinul, decît să ajungi 
fericit în patria ta, dar un zeu dușmănos îţi. va semăna 
în cale nenumărate piedici. Tu nu te vei putea ascunde 
niciodată de privirile lui Neptun, care te urăște de moarte 
după ce ai răpit vederea feciorului său Polifem. Și totuși, 
vei pune odată și tu piciorul în patria ta, tu și însoțitorii 

tăi, dacă veţi cruța turmele lui Apolon, zeul prea-mărit 
al Soărelui, în ziua cînd vînturile mării vă vor lepăda 
pe insula sa. Ia seama bine la cele ce-ţi spun, că altminteri, 
de vă veți ospăta din carnea frumos-încornoraţilor boi 
ai lui Apolon, vînturile dușmănoase vă vor sfărima 
corabia. Ele vor îneca pe tovarășii tăi pînă la unul, 
şi numai tu singur, după ce vei rătăci îndelung pe mare, 
vei ajunge tîrziu în patrie pe vas străin, căci al tău va 
fi fost sfărîmat de valuri. Acasă vei afla numai suteriați, 
și nu vei scăpa de ele pînă cînd nu vei cunoaște un popor 
care nu a auzit de Neptun. Atunci vei aduce jertfe zeului, 
și el te va ierta. 

Tiresias tăcu şi se întoarse printre umbre. Abia atunci 
se apropie și umbra mamei lui Ulise, serbind din sîngele 
jertfei. Recunoscîndu-și fiul iubit, ea îl întrebă : 

— Cum ai ajuns aici, fiul meu drag ? Ce zeu neîndurat 
te-a azvirlit de viu în lumea întunecată a umbrelor ? 

Iar Ulise îi răspunse : 

— Am venit de bunăvoie, scumpă mamă, dar te întreb 
și eu cum ai ajuns aici, căci Ja plecarea mea erai sănă- 
toasă. Spune-mi, ce știi de fiul meu Telemac, de tata şi 
de Penelope ! Mai îmi este ea credincioasă ? Mai vede ea 
de gospodărie și de fiul nostru ? 

Mama cu ochii în lacrimi îi spuse : 

— Soţia ta a rămas acasă şi plinge zi şi noapte de dorul 
tău, Telemac crește liniștit lîngă mama sa, iar Laerte îşi 
petrece viața la țară, muncind pămîntul și jelindu-te pe 
tine. Cît despre mine, nu m-a răpit o moarte spăimîntă- 
toare, ci m-am stins încet, rănită de săgeata lină a Artemi- 
- dei-Diana, zeița vînătorii. 

Ulise voi să-și îmbrățișeze mama, dar nu o putu prinde 
în braţe, căci ea nu era decît o umbră fără trup. 

Vorbind, mama se depărtă, nu însă fără a-și întoarce 
mereu capul ca să-și mai vadă fiul iubit. Veniră în urma 
ei nenumărate umbre, femei tinere și frumoase, care 
trăiseră în glorie pe pămînt ; se perindară umbrele celor 
ce supăraseră pe zei; se ivi Agamemnon, căpetenia de 
odinioară a aheilor. Ulise -mult se uimi de ivirea lui atît 
de grabnică în infern. Doar îl știa plecat de la Troia, după 
ce adusese - jertfe zeilor prieteni. Cînd află însă Ulise 
că fruntașul eroilor a murit străpuns mișelește de Egist, 
mult se întristă de soarta lui. 

, De departe, se vedea venind o umbră uriașă și mîndră, 
care întrecea pe toate celelalte. Era Achile, cîrmuitorul 
umbrelor. Achile sorbi o gură de sînge și cunoscu pe 
Ulise. 

— Ce e cu tine, vestitule Ulise ? îl întrebă Achite. Iar 
ai călcat rînduielile oamenilor de rînd ? Cum ai înfrînt 
legile morţii ? 

— Ce fericit ești tu, mărețule Achile, chiar aici între 
morţi, răspunse Odiseu, căci ești primul printre ei ! 

Achile clătină capul cu tristeţe : 

— Aș dori mai bine să fiu în viaţă și să slujesc pe cel 
din urmă dintre oameni, decât să fiu stăpîn peste umbrele 
străvezii. Dar spune-mi, ce știi de tatăl meu și de fiul 
meu Pirus-Neoptolem, că nu i-am mai văzut de cînd am 


plecat cu tine la Troia. 


— De tatăl tău Peleu nu știu nimic, spuse Odiseu, dar 
de fiul tău îți pot spune multe. De cînd l-am adus la 
Troia, după moartea ta, fiul tău a fost necontenit cel 

dintii printre fruntași. La sfat se întrecea cu mine și cu 
bătrînul Nestor. Pe cîmp, el a luptat cu avînt neîntrecut 
pînă la dărimarea Troiei. 

Achile, mîndru de vrednicia fiului său, începe a se 
plimba cu pași mari, cugetînd în sinea lui şi zimbind la 
gîndurile care-i fluturau prin minte. 

Se ivi şi umbra zeescului Hercule, ţinînd uriașa-i mă- 
ciucă de care se îngrozeau și umbrele morţilor. Hercule 
se aplecă, bău sînge, apoi vorbi astfel : 

— Şi pe tine te mînă, Ulise, destinul dușmănos care 
m-a chinuit viaţa întreagă. E drept că după atîtea suferințe 
zeii mă primesc acum la mesele lor și mă cinstesc pentru 
că am ales calea eternei glorii. 

Vorbind astfel, Hercule se amestecă printre umbre. 
Atunci, din fundul infernului,  Persefona-Proserpina 
împinse umbrele cu un vuiet asurzitor, De teamă ca nu 
cumva zeița morții să trimită asupra sa lasmele fioroase 
ale infernului, Odiseu se întoarse la corabie, unde mari- 
narii îngroziţi îl așteptau. 

Porniră la drum cu vislele, apoi un vîntuleţ prieten îi 
luă sub aripa lui și-i împinse departe. În faptul serii ei 
ajunseră la insula Circei. 

Zeița îi ospătă din belşug cu fripturi calde şi cu vin 
roșu, apoi arătă eroului ce necazuri mai avea de îndurat: 

— Miine vei pleca de la mine, căci nu mă iubeşti, Fie | 
Vei ajunge acolo unde dorești, dar nu uita că ai încă 
multe primejdii de întîmpinat pînă acasă ! Veţi trece mai 
întîi pe lîngă insula sirenelor, zîne frumoase ale mării 
care încîntă pe muritori cu armonioasele lor glasuri, 
Cei care le ascultă coboară pe insulă, dar atunci sirenele 

le împing corabia în larg și pier. Ei mor de foame și de 
sete, iar osemintele lor vor înălbi pămîntul. Ca să nu 
vă pierdeţi firea, pune pe oștenii tăi să-și umple urechile 
cu ceară topită și să te lege pe tine zdravăn de catargul 
corăbiei, ca să asculţi neprimejduit cîntecul vrăjit al 
sirenelor, Ă 

Vei ajunge după aceea între două căi unde clocotese 
furioase țalazurile mării. De o parte se află niște stinci 
înalte şi ascuţite, de care se izbesc valurile cu vuiet. Zeii 
spun că sînt niște stînci călătoare. Nici o pasăre în zborul 
ei de săgeată nu poate trece printre ele. Nici porumbeii | 
lui Jupiter, care aduc zeilor ambrozia, nu trec nevătămaţi 
printre ele. Stîncile rătăcitoare răpese de fiecare dată cîte 
unul, iar Jupiter pune mereu alţi porumbei în loc, ca să 
nu li se ştirbească numărul. O singură corabie omenească, 
mergînd să aducă lîna de aur, a trecut printre stînci, dar 
pe aceea chiar, abia a scăpat-o Junona cu mîna ei. O 
stîncă e înaltă ca un munte, iar creștetul ei pluteşte în- 
tr-un nour negru, vara ca şi iarna, și nici un vînt nu 
poate risipi negura. Un om, chiar dacă ar avea douăzeci 
de miini sau douăzeci de picioare, nu s-ar putea urca 
sau coborî de pe stîncă, atît de netedă şi de lucioasă este. 
În mijlocul stîncii se cască o peșteră întunecoasă cu fața 
către infern. Îndreaptă-ţi corabia spre ea, mîndrule 
Ulise ! Acolo s-a cuibărit Scila ! Glasul ei răsună zi și 
noapte ca mugetul unui leu mînios. Scila e atît de furioasă, 
că nici zeilor nu le vine lesne s-o privească în față. Ea 
are douăsprezece labe, șase gitlejuri lungi și şase capete 
hide. În fiecare cap are cite trei şiruri de dinţi legaţi 

între ei, asa încît boturile Scilei par niște peştere ale 
morţii, Cutundată pînă la mijloc în văgăuna apelor, ea nu 
scoate la suprafață decît capetele, pescuind din valuri 
delfinii și cîinii de mare. De pe corăbii, apucă tot cite șase 
marinari o dată, unul de fiecare bot. 

Stinca megieșă e cu mult mai scundă şi hrăneşte în 
sînul ei pe Caribda, o altă iazmă, cu botul veşnic căscat. 
De trei ori pe zi, cu mugete sfişietoare, Caribda soarbe 
tajazurile negre și tot de atitea ori le varsă afară cu o 
iuţeală de nespus. Fereşte-te de Caribda, căci însăşi mîna 
lui Neptun, puternicul zeu stăpîn pe mări, nu te-ar mai 
putea smulge morţii, dacă vei aluneca pe văgăunile gitle- 
jului ei. Ţine mai bine corabia aproape de Scila și cere cu 
glas puternic ajutorul mamei ei Krate, zeița care i-a dat 
naştere și care singură o poate ţintui o clipă în fundul 
peșterii întunecate ! De vei asculta din fir-a-păr toate 
cîte ti-am spus, vei ajunge în sfirşit la insula lui Apolon, 
unde pasc cirezile zeului-Soare. Cruţaţi cirezile Soarelui 
şi veţi ajunge cu bine acasă. Spune aceasta și corăbieri- 
lor tăi ! 

În zori, Ulise și ai lui se avintară din nou în larg, iar 
vintul zburător îi apropie de insula sirenelor. Deodată 
vîntul se oprește, cerul se înseninează și marea se poto- 
leşte. O zeiţă leagănă dulce, farmecă şi adoarme valurile. 
Corăbierii sar în picioare, string vălurile nefolositoare şi 
le aruncă în fundul corăbiei. Fiecare se așază apoi pe 
locul său și valurile încep să spumege de lopeţi. Ulise, 
cu o sabie tăioază în mînă, împarte în bulgări o bucată 
mare de ceară. El dă fiecăruia cîte un bulgăr şi, în curînd, 


132 


topind ceara în mîini, fiecare îşi înfundă bine urechile. 
Apoi marinarii leagă pe Ulise de catarg. Opritori puter- 
nice îi înlănţuiese mîinile și picioarele, iar el nu se mai 
poate mişca. Lopătarii răscolesc valurile cu lovitura nă- 
prasnică a vislelor. Sirenele încep îndată cîntecul lor 
armonios : 

— O, faimosule Ulise, gloria grecilor, oprește-ţi corabia 
să ne asculţi glasul mîngiietor ! Nimeni nu a trecut pe 
lîngă noi fără să soarbă sunetele dulci care curg de pe 
buzele noastre. Versurile noastre îi încîntară. Toţi au plecat 
mai învăţaţi în patria lor. Nimic nu ne e necunoscut. Noi 
știm toate luptele crîncene pe care troienii și voi, grecilor, 
le-aţi purtat, după voinţa zeilor, pe cîmpia plină de faimă 
a Ilionului. Noi știm că grecii au cucerit Troia prin iscu- 
sința ta, Ulise. Noi cunoaștem tot ce se întîmplă pe în- 
tinsul pămînt și-ţi vom povesti totul cîntînd, de ne vei 
asculta zile sau ani de-a rîndul. 

` Cuvintele lor sînt însoţite de un cîntec ceresc, iar Ulise 
dorește să prelungească vraja acelei cîntări și durerea de 
a cunoaște tainele lumii. El face oamenilor săi semne ca 
să-l dezlege. Dar Euriloh se ridică și-i stringe mai tare 
legăturile. Él îndoiește numărul frînghiilor care-i încon- 
joară mîinile. Marinarii se pleacă pe visle cu şi mai multă 
rivnă, iar nava fuge departe de acele locuri primejdioase. 
Treptat, depărtarea topește glasurile vrăjite, care nu se 
mai aud. Atunci corăbierii slăbesc legăturile lui Ulise, iar 
ei îşi scot ceara din urechi. Primejdia trecuse. 

Abia pierdură din ochi insula sirenelor, cînd deodată 
privirile căpitanului sînt izbite de un fum negru şi de 

talazuri ce cresc. Un zgomot asurzitor huruie în aer. Lo- 
peţile cad din mîna lopătarilor înspăimîntaţi. Valurile 
izbesc în coasta corăbiei cu lopeţile înțepeniie. Ulise 
aleargă de la om la om și încearcă să insufle curaj fiecă- 
ruia cu imbolduri şi rugăminți. 
— Voi, vislași, le strigă el, apucaţi visla și împingeţi cu 
braţul neobosit valurile umflate ! Poate că Jupiter, ca 
răsplată pentru strădaniile voastre, ne va miîntui de 
moarte. Tu, călăuză, care ţii în mînă cîrma corăbiei şi 
viața noastră, nu uita cumva șă îndrepți vasul departe de 
acea stîncă, de acel fum, de acele talazuri îngrămădite. 
Şi Ulise arăta cîrmaciului Caribda, Mereu cu ochii la 
stinca de alături, singura ta ţintă să fie apropierea de 
ea ! Şi Ulise arăta cu ochii Scila. Fugi de șuvoaiele acestea 
repezi ! Dacă te vor tîrî cu ele, tu vei fi unealta pieirii 
noastre, i 
Toţi îl ascultă, dar Ulise nu le vorbi de Scila, de jivina 
aceea grozavă, pitulată în stînca de care ei se apropiau. 
Numai la auzul numelui ei, toți lopătarii ar fi fugit de 
la visle și s-ar fi îngrămădit unul peste altul în fundul 
corăbiei. Pieirea tuturora ar fi fost atunci neîndoielnică. 
Ulise urcă la proră şi de acolo, cu piciorul bine înțepenit 
în scînduri, așteaptă cu armele în mîini pe duşmana din 
: munte, care ar încerca să-i răpească vreun tovarăș. Dar 
el n-o zări. În zadar se căznea s-o dibuiască în peștera 
întunecată. 
Corăbierii intrară cu chipuri îngălbenite în viltoarea 
celor două jivine. Dintr-o parte-i ameninţă Scila, iar din 
alta Caribda înghite valurile cu vuiet nemaipomenit. Ea 

varsă apoi undele afară din gitlej, într-un cerc larg, atît 
de turburat, de pare un cazan care mugeşte pe flacăra 
arzătoare. Apoi spumele se răspîndesc în mare. Apa 
clocotește cu murmur grozav, ţișnește în aer și acoperă 
cu spumă culmile celor două stînci. Iar cînd înghite iarăși 
talazurile uriașe ale mării, întinderea largă de apă turbu- 
rată se deschide și urlă de jur împrejurul stîncii. Ochiul 
omenesc, cufundindu-se în fundul prăpastiei, zărește 
nisipul greu. Groaza se citește pe chipurile marinarilor, 
Şi cînd toţi au privirile ațintite către Caribda, de unde 
primejdia venea mai amenințătoare, Scila se repede și 
smulge de pe puntea corăbiei şase corăbieri curajoşi şi 
puternici. Ulise zărește pe nefericiții săi marinari seutu- 
rînd brațele în aer. El aude glasul lor care-l rugau și-l 
chemau pe nume pentru cea din urmă oară. Fioroasa 
jivină a mării azvîrle pe marinari în fața peşterii sale 
şi-i sfișie, sărmanii. În crunta lor durere, ei scot ţipete 
de moarte, și întinzînd braţele, îl cheamă pe Ulise într-a- 
jutor. De groază, marinarii se apleacă cu piepturile pe 
vîsle și împing corabia departe, pe marea liniștită. 

Anevoie mîntuiți de moarte, itacienii poposesc într-o 
seară pe insula sfîntă a Soarelui. Aici pășteau turmele 
de boi ai lui Apolon, boi albi, cu frunţile late, adevărate 
podoabe ale pajiștilor. Ulise își amintește de sfaturile 
proorocului Tiresias şi ale Circei și astfel vorbește coră= 
bierilor săi : 

— Ascultaţi-mă, fraţii mei, ne aflăm acum pe insula 
lui Febus-Apolon, zeu prea-mărit al soarelui. Dacă putem, 
să ocolim mai bine insula aceasta, iar dacă nu, să fim cu 

mintea întreagă şi să nu înjunghiem vitele Soarelui ! 
Altminteri moartea ne paşte din urmă. 

Dar Eurilch se crezu mai cuminte și-i vorbi astfel: 

— Le ce eşti aşa de crud cu noi, Ulise ? Să plecăm pe 
întuneric și să zdrobim corabia de vreo stincă, pe drumuri 
pe care nici nu le cunoaştem ? Vom vedea noi miine di- 
mineaţă încotro să pornim ! 

De partea lui Euriloh veni şi vremea cea rea. Pe la 
miezul nopţii, o furtună cu ploaie se dezlănţui, învăluind 
pămîntul şi marea. Oștenii traseră corabia la adăpost, 
iar vîntoasele nu se mai opriră o lună. Merindele din 
corabie se terminară și marinarii ieşiră la pescuit, deși 
peștele nu le plăcea. Mai vînau ei cu arcul și cîte o pasăre, 
dar ce să le ţie de foame atitor flămînzi ? Şi aşa, într-o 
zi, cînd Ulise dormea, începu Euriloh a vorbi iarăşi ma- 
rinarilor : | 

— Fraţii mei, dureros e să moară cineva, dar moartea : 
de foame e cea mai rea și mai rușinoasă. Iată, acuma 
Ulise doarme ! Haideţi. să tăiem cîţiva boi din turma lui 
Apolon ! Pe zeu îl vom împăca noi cu jertfe bogate cînd 
vom ajunge acasă. 

Itacienii prinseră îndată boii cei mai grași, îi înjun- 
ghiară şi-i tăiară bucăţi. Ei se ospătară cu carne friptă, apoi 
adormiră greu, cu pîntecele plin. 

Apolon alergă la tatăl Jupiter şi i se plinse: 

— Iată, părinte al meu, ce a făcut Ulise cu boii mei 
nepreţuiţi ! Dacă nu mă vei răzbuna, voi fugi în împă- 
răția cea neagră a infernului şi nu voi mai împărtăși de 
azi înainte lumina mea decît umbrelor de sub pămînt. 

Dar furtunosul zeu îl mîngiie cu aceste cuvinte : 

— Aleargă mai departe cu telegarii tăi pe bolta 
cerească, Soare nemuritor, căci te voi răzbuna împotriva 
itacienilor. Carnea boilor tăi va fi ultimul lor ospăț. 

Semnele lui Jupiter începură să se arate. Bucăţiie de 
carne se tirau pe pămînt, iar cele răsucite în frigări înce- 
pură a mugi. În ziua a şaptea, Zeus potoli marea ca să-i 
îndemne pe ahei la drum. Aceştia scoaseră corabia de la 
adăpost și plecară. Dar Jupiter înălță deasupra lor un nour 
întunecat. Furtuna puternică rupse catargul și-l trînti în 
mijlocul corăbiei, zdrobind capul cîrmaciului, apoi Jupiter, 
miînios, aruncă fulgerul său în proră. Corabia fără cîrmaci 
se înviîrti pe loc și mirosul de pucioasă umplu văzduhul. 


_ Marinarii fură înghiţiţi de valuri ca niște umbre, și nici 


unul nu mai rămase pe corabia sfărîmată. Din rămăşiţe, 
Ulise îşi întocmi o plută. Vîntul îşi schimbă ţinta și-l 
împinse cu pluta înapoi, între Scila și Caribda, tocmai 
cînd Caribda înghiţea lacomă apele mării. Ca să nu fie 
înghițit, Ulise se agăţă de ramurile unui smochin de pe 
coastă și rămase spinzurat, pînă ce Caribda vărsă din 
gura ei catargul și toate rămăşiţele corăbiei. Atunci, dîn- 
du-și drumul din copac, el se prăbuşi peste scîndurile în- 


grămădite şi se lăsă dus de valuri, fără cîrmă, prefăcîn- 


du-și palmele în visle. Jupiter din ceruri, oricît era de 
supărat pe Ulise, întoarse privirile Scilei în altă parte, 
şi-l scăpă de pieire. Puhoiul de ape îl împinse mereu 
înainte, vreme de nouă zile, iar în ziua a zecea îl duse 
în insula Ogigia, unde se afla fiica zeului Atlas, sprijinito- 
rul cerului. Zeița cu plete frumoase și cu grai omenesc 

îl primi cu drag pe Ulise pe care-l aștepta de mult. Vreme 
de şapte ani rămase el la curtea zeiţei, pînă i se uri şi de 
zeiţă şi de ședere multă. Dar cu ce era să se întoarcă acasă, 
_ cînd nu mai avea corabie ? În sufletul ei, zeița ar fi vrut 
să-l facă să uite de fiul Telemac şi de soţie și de patria 
Itaca, dar Ulise ofta mereu și nu se gîndea decit la ai săi. 
Dorul de patrie îl mistuia cumplit ! 


ZEN ÎȘI AMINTESC DE ULISE 


Pe mări, cu sufletul sfîrtecat de griji, regele Ulise a 
luptat cu tărie împotriva unui trudnice destin. El a năzuit 
mereu către zile mai bune pentru el și pentru tovarășii 
săi dragi, pe care îi mînase către Itaca, ţara lor de mult 
“părăsită. Zădarnică trudă ! Nebunia lor le-a adus moar- 
tea! De șapte ani suspina bietul Ulise de dorul patriei 
sale, pe insula Ogigia, unde îl țintuise dragostea nimfei 
Calipso. Pomenit de toate popoarele, el nu fusese uitat 
nici de copila lui Jupiter, de Minerva, zeița înțelepciunii, 
care l-a-nzestrat cu darurile sale. 

Dar ce folos ? Poseidon-Neptun, zeul stăpîn pe mările 
‘unde rătăcea Ulise, îl ura cumplit din ziua în care acesta 
luase vederile fiului său Polifem. El nu-l mai îngăduia 
pe mișcătoarea sa împărăție. lată însă, într-o zi, Neptun- 
“Poseidon plecase la capătul Oceanului. Atena-Minerva 

află prilejul cel mai nimerit să aducă aminte zeilor de 
Ulise : : 

— O, părinte al meu, o dreaptă pedeapsă a primit Egist, 
„ucigașul ! Dar inima mea e plină de o vie părere de rău 
cînd mă gîndesc la soarta nemeritată a înţeleptului Ulise. 
Nefericitul de el ! De multă vreme e întemnițat pe insula 
“umbrită de păduri, Ogigia. Calipso ţine cu tot dinadinsul 

să robească pe acel prinț nefericit care se află ziua şi 
noaptea în prada celor mai crunte dureri. Ea nu mai înce- 
tează de a-i spune vorbe de dragoste şi de mîngiiere, nă- 
dăjduind că-l va face să uite pe nesimţite scumpa lui 
Itaca. Dar Ulise, dornic să vadă ridicîndu-se în aer fumul 
de la căminurile ţării sale, ar primi bucuros după aceea 
moartea în schimb. Oare inima ta, zeu al Olimpului, nu 
tremură în faţa durerii lui ? Oare nu ţi-au plăcut jert- 
tele pe care ţi le-a adus pe țărmurile Troiei ? Pentru ce, 
dară, ești aprins de atita mînie ? 

Zeul răspunse vijelioasei sale fiice : 

— Ce vorbe au fluturat pe buzele tale, fiica mea ? Aș 
putea oare uita vreodată pe marele Ulise, a cărui înţelep- 
ciune întrece cu mult pe a tuturor celorlalți muritori ? Pe 
Ulise care, din cinste pentru tine, a jertfit de atitea ori 
pe altarele zeilor din Olimp ? Suferințele lui Ulise nu 
vin de la mine. Numai zeul care împresoară cu apele sale 
pămîntul, fratele meu și unchiul tău Neptun, se îndărăt- 
nicește în ura lui nestinsă, de cînd eroul lipsi de vedere 
pe fiul său Polifem, care se înalță asemeni unui zeu prin- 
tre ciclopi. Din ziua aceea nefericită, de cînd Ulise a scos. 
ochiul lui Polifem, Neptun caută pe toate căile să-l înde- 
părteze de patria sa. L-ar fi ucis, de bună seamă, dacă 
n-ar fi ştiut că eu și voi, ceilalţi zei, avem grijă de viaţa 
lui Ulise. Spune, cum să facem totuși ca să-l ajutăm ? 
Neptun va trebui să-și lăcătuiască odată ura. 

Zeița răspunse bucuroasă : 

— O, tatăl meu, cinstit de zei şi de oameni, poruncește 
lui Mercur, trimisul tău ceresc, să zboare numaideciît pe 
insula Ogigia şi să vestească frumoasei Calipso cu plete 

lungi, fiica lui Atlas, hotărîrea ta nestrămutată! Sâ 
spună să nu mai ţină cu sila pe Ulise care lincezește 
de urît, În vremea aceasta, eu voi merge în Itaca să însu- 
fleţesc curajul fiului său Telemac. Îl voi învăţa să-şi pună 
rînduială în casă, apoi să plece să-şi caute părintele. 
Dealtminteri este și timpul ca faima lui Telemac să în- 
ceapă a cutreiera pămîntul. 

Dobindind astfel îngăduința lui Jupiter pentru Ulise, 
zeița cu ochii albaștri se încălță cu sandalele de aur zbură- 
toare, prinse în miini o suliță cu virf de aramă, neînvinsă 
în luptă, și zbură tocmai în Itaca, luînd chipul lui Mentes, 
rege al tafienilor, vechi prieten al lui Ulise. Ea intră în 
casă și găsi pe tînărul Telemac în mijlocul peţitorilor ma- 
mei sale. Trîntiţi alene pe piei de bou, peţitorii petreceau 
neîncetat. Paharnicii le potriveau vinul și apa în cupe, iar 
slugile ștergeau mesele cu bureţi. Alţii le umpleau tale- 
rele cu bucate și cu carne friptă. Tinerii aceştia veniseră 
pe rînd, atrași de frumuseţea și de averile Penelopei, ca 
să-i ceară mina. Și cum Penelopa nu voia să se mărite 
şi nu le dădea nici un răspuns, peţitorii s-au așezat unul 
cîte unul în palat, după obiceiul vremii. Telemac nu avea 
nici o putere împotriva lor și privea- cu dale” cum îi mă- 
cinau averea. 

Zărind acum pe zeiţa Minerva în chipul lui Mentes, Te- 
lemac sări de la locul lui şi o întimpină. O însoţi în sală, 
îi puse lancea lingă armele lui Ulise şi o îmbie să se- 
așeze pe un scaun larg, acoperit cu pînză de in. Îi puse 
apoi la picioare un scăunaş scund, ca să stea în voie. O 
slujnică turnă oaspetelui apă dintr-un ibric de aur, ca să 

se spele într-un vas de argint. Peţitorii se așezară la mese, 
după ce-și spălară mîinile. După ospăț, ei pofteau jocuri 
și cîntece, Chemară deci pe cîntărețul Femios, pe care 
Ulise la plecare îl lăsase acasă pentru a aminti în cînte- 
cele sale Penelopei de gloria aheilor și de soțul ei. Acum, 
credinciosul cîntăreț era silit să cînte pentru desfătarea 
peţitorilor. Telemac se afla cu oaspetele său divin mai 
departe și-i vorbi astfel : 

— Hei, străine, dacă s-ar întoarce tata acasă, cum le-ar 
mai pieri mișeilor pofta de joc! N-am ce le face, că sînt 
mulți şi eu nu știu încă a mînui armele. Dar mai întîi, 
rogu-te, tu cine ești ? Din ce țară vii ? Ce nevoi te aduc? 
Pe ce corabie ai trecut marea, că doar n-ai venit pe jos 
în insula noastră. Pe tatăl meu l-ai cunoscut ? A fost el 
vreodată oaspetele tău ? Ai fost tu oaspetele'lui ? 

— Sînt fiu de corăbier îndrăzneţ, din neamul tafienilor, 
îi răspunse Minerva. Mă numese Mentes şi trec pe aici 
cu corăbiile după negustorie prin ţările străine. Am fier 
în corabie și vreau să-l schimb pe aramă. Tatăl tău și cu 
mine am fost oaspeți şi gazde. Am auzit, de la mulţi trecă- 
tori că Ulise a sosit acasă. Mă mir că nu-l văd. El trebuie 
să sosească din zi în zi, este undeva pe aproape. Tu nu 
pierde vremea ! Cheamă chiar miine la sfat pe bătrîni și 
pe cei mai de frunte ahei şi, de faţă cu diînșii, îndeamnă 
pe tinerii peţitori să plece acasă. Roagă-i să nu-ţi mai 
risipească averea lăsată ţie de Ulise la plecare. Spune şi 
mamei tale, dacă vrea să se mărite, să se întoarcă întîi 
la casa tatălui ei, ca să primească de la părinți o nouă 
zestre ! Ia-ţi apoi o corabie bună și pleacă în lume să 
capeţi veşti despre tatăl tău. Dacă afli că a murit, fă-i o 

înmormîntare cum i se cuvine unui bărbat vrednic ca el | 
Cată apoi de te scutură de netrebnicii aceștia cum vei şti, 
cu puterea sau cu viclenia ! 

Şi Minerva dispăru ca un pescăruș, iar Telemac inja- 
lese că a vorbit cu un zeu. 

Înflăcărat de o sfintă cutezanţă, el se întoarse între 
peţitori, schimbat la chip şi părăsind neagra tristeţe de 
pe chipu-i tineresc. Avea privirea semeaţă a unui bărbat 


și curajul vorbei. Peţitorii ascultau pe aedul Femius, care 


le cînta fără voia lui, însoţindu-și glasul cu cîntecul de 
liră, un cîntec trist ca de moarte. Atunci, asemeni unei 
umbre triste, cu vălul pe față, cobori de pe treptele înalte 
frumoasa Penelope, sprijinită de .două roabe. Ea se opri 


„„ pe trepte și astfel vorbi aedului Femius : 


— Cîntăreţule a multe știutor, de ce pomenești mereu 
numai de oameni și isprăvi care mie îmi aduc durere ? 
Nu știi că sufletul meu nu va înceta să plingă pe Ulise 
care s-a pierdut ? Mai bine cîntă acestor tineri, care vor 


să petreacă, alte cîntece mai vesele ! 


Dar Telemac de data aceasta vorbi ca un bărbat în 
toată firea : 

— Pentru ce te mînii, mamă, pe alesul muzelor, din 
sufletul căruia curg armonioasele stihuri ? Nu cîntăreţii 
sînt pricina adevărată a nefericirii tale. Aceasta vine numai ` 
de la Jupiter, marele zeu care împarte între oameni, după 
placul său, binele și răul. Femius nu trebuie dojenit pentru 
meșteșugul său. Du-te, mamă, înapoi în odăile tale, ia-ți 
îndeletnicirile dragi, pînzele și fusul! Cîrmuieşte mîinile 
harnice ale femeilor tale! A grăi în adunări este partea 
bărbaţilor, iar aici trebuie să fie de azi înainte partea mea, 

dacă stăpinul acestui palat are puterea să se arate adevă- 
rat stăpin. 

Penelope e uimită de cuvintele înțelepte şi curajoase 
ale fiului ei, care acum îi amintea de Ulise. Ea se duce 
şi îndeamnă pe femei să grăbească fusul. Iar peţitorii 
se uimese şi ei de schimbarea lui Telemac, bănuind că 
oaspetele străin l-a sfătuit împotriva lor. Antinous, cel 
mai semeț dintre toţi, îl întreabă : 

— Nu cumva, Telemac, te pregătești de domnie în locul 
tatălui tău ? ! Aceasta stă în voinţa zeilor și a poporului. 

Telemac zise : 

— Eu nu cer zeilor şi poporului decît să mă apere de 
jaful vostru. 


CĂLĂTORIA LUI TELEMAC 


Telemac chemă în forul cetăţii adunarea poporului, pe 
care n-o mai chemase nimeni de la plecarea lui Ulise. 
Telemac, intrînd în adunare mîndru ca zeii, ţinea în mînă 
o suliță lungă. Lîngă dînsul erau doi cîini mari şi frumoși 
care-l urmau pretutindeni. Un bătrîn întrebă : 

— Cine a deschis sfatul ?: Ce vrea să spună ? Vrea să 
vorbească de nevoile obștei, sau ale oastei ? 

Iar Telemac, primind sceptrul din mîna lui, răspunse : 

— Bătrîne, eu v-am chemat, dar nu în numele poporu- 
lui, nici pentru nevoile voastre sau ale oștirii. V-am rugat 
acum să veniți numai pentru nedreptăţile care mi se fac 
mie, unuia singur. Prea greu mă apasă nevoile, și nu am 
cui mă plinge decît vouă. Mi-am pierdut părintele, apoi 
casa mea a'fost năpădită de ceata peţitorilor mamei, care 
distrug avutul meu și nu se gîndesc să mai plece pe la 
casele lor. Ei sînt feciorii fruntașilor noștri. Ei au tăbă- 
rit pe turmele mele, prefăcîndu-se că așteaptă un răs- 
puns. Ei beau vinul vechi pe care tata l-a pus la păstrare 
în pivnițe adînci şi momesc pe fetele roabe. Ajutaţi-mă, 
oameni buni, căci numai voi îmi puteți da o mînă de 
ajutor ! Doar tatăl meu nu a nedreptăţit pe supușii săi 
cît a fost acasă și nu am auzit pe nimeni plîngîndu-se 


145 


Jà 


de el. Telemac începu a plinge cu glas tare, înduioșind 


inimile celor ce-și aminteau de Ulise. 
Antinous, cel mai nelegiuit dintre peţitori, luă cuvîntul: 
— Telemac, trufașule palavragiu, ce vorbe nedrepte îţi 
ieșiră din gură ? Nu pune pe seama noastră toate supă- 
rările tale ! Nu mai vorbi de mama ta, al cărui suflet e 


viclean ca nimeni altul ! Trecură pînă azi trei ani, iar 


al patrulea e pe sfirşite, de cînd își bate joc de cei mai 
de frunte cetățeni ai Greciei. Vă voi spune adevărul, să-l 
ştie toți cetăţenii. Începînd a ţese o pînză uriașă, cu te- 
sătura fină ca de paianjen, Penelope ne-a spus : «Tineri- 
lor care-mi cereţi mîna, marele Ulise nu mai este pe lume. 
Dar aşteptaţi-mă să sfiîrșesec o lucrare căreia-i închin 
viaţa ! Pînza pe care am început s-o tes acum va fi lin- 
țoliul pentru mormîntul bătrînului Laerte, socrul meu. 
Ce ar zice femeile din Grecia dacă el în mormînt nu va 
fi acoperit „cu un giulgiu țesut 'de mîna mea, nora lui ?» 
Noi am aşteptat-o. Ziua întreagă ea se îndeletnicea cu 
țesutul pînzei albe, nemăsurat de mari, iar la lumina făcli- 
ilor destăcea tot ce lucrase ziua. Astfel, vreme de trei ani 
înșelă inimile noastre lesne încrezătoare. Dar una din 
femeile ei a dezvăluit înșelătoria Penelopei.- Noi intrarăm 
într-o noapte în atelierul ei și văzurăm cu ochii cum 
descusea țesătura pe care o lucrase în ziua aceea. Numai 
așa o puturăm. sili să isprăvească odată pinza ei fără de 
sfîrşit. Telemac, ascultă hotărîrea pe care am luat-o astăzi 
cu toţii, noi peţitorii Penelopei ! Du-te şi-i spune să pără- 
sească palatele tale și să urmeze, pentru alegerea unui soț- 
demn de ea, doar îndemnul inimii sale, odată cu voința 


146 


tatălui său. Pină atunci, nici unul dintre noi nu va părăsi 
palatele şi vom urzi distrugerea întregii tale averi. 

Răspunse Telemac : 

— Antinous, cum să îndepărtez cu silnicie pe mama 
din casa tatălui meu? Pe ea care m-a născut și m-a 
crescut ? Voi putea eu, oare, să dau înapoi mamei zestrea 
primită de la tatăl ei? De va pleca mama din casa ei, 
alungată de mine, mă tem că zeițele-furii, care pedepsesc 
pe cei tineri, se vor ridica împotriva mea. Nu, eu nu voi 
alunga niciodată pe mama din casa ei. Duceţi-vă mai 
bine voi pe la casele voastre, unde vi-i rostul ! Dacă vreţi, 
să rămîneţi la mine, eu mă voi ruga în fiecare zi lui Jupi-! 
ter să vă pedepsească și să mă răzbune. 

Bătrînul Haliterse îi luă apărarea, zicînd : 

— Să ia aminte peţitorii de năpasta care-i pîndește | 
Ulise nu va mai întîrzia mult pe unde se află, și va pe- 
depsi pe mulţi. De aceea să se ridice la vreme poporul 
nostru pentru a alunga din casa lui Ulise pe acești tineri 
care se bizuie pe ranguri și pe avere ! 

Peţitorul Eurimac îi răspunse batjocoritor : 

— N-ai decît să ghicești copiilor care te-or crede, nu 
nouă. Că Ulise a murit nu este îndoială, dar păcat că nu 
ai murit şi tu odată cu el, ca să nu mai biigui treaz. Nu-l 
mai ațița pe Telemac, dacă nu vrei să plăteşti pagubele 
pentru proorocirile tale mincinoase. Mai bine sfătuiește 
pe Telemac să facă ce i-a spus Antinous, că bine l-a 
învățat ! 

— Am înţeles, vorbi Telemac, nu am nimic de așteptat 
nici de la voi, nici de la ei care se tem de voi. 

Se ridică atunci bătrinul Mentor, prieten cu Ulise și 
dascălul lui Telemac, spunînd : 

— De azi înainte nu se vor mai găsi cîrmuitori buni și 
drepți, dacă poporul acesta, care nu a văzut decît bine 
de la Ulise, se leapădă de el și nu-i apără fiul. Nu-i pling 

pe aceşti peţitori care vor îndura pedeapsă grea la în- 
toarcerea lui Ulise, ci pling poporul care e atit de nu- 
meros şi se teme totuși de o mină de oameni, pentru- că 
sînt obraznici şi avuțţi. 

Eurimac îi strigă ameninţător : 

— Mentore, nesocotitule, nu întărîta norodul impotriva 
noastră ! Cu toată mulțimea voastră, voi nu ne puteţi 
birui, chiar dacă Ulise ar lupta alături de voi. 

Adunarea se încheie, fără folos. Telemac se duse la 
țărmul mării şi, spălîndu-și mîinile în apa albastră, în- 
dreptă către Minerva o fierbinte rugă. Zeița nu întirzie 
să i se arate din nou, schimbată la chip asemenea lui 
Mentor, înțeleptul bătrîn. Ea îi vorbi astfel : 

— Dacă n-ai fi feciorul lui Ulise, n-aș crede că vei 
duce la capăt lucrul greu la care te voi pune. Cum te văd 
chibzuit și curajos, nu mă îndoiesc că sameni cu tatăl 
tău. Nu-ţi mai pierde vremea cu peţitorii, că-i vezi bine 
cît sînt de netrebnici ! Tu pregăteşte-te de drum să-l cauţi 
pe Ulise şi eu te voi ajuta, adunîndu-ţi oamenii cei mai 
buni din cetatea noastră. 

Telemac grăbi pasul către casă. Aici găsi pe tineri 
peţitori pregătindu-și ospăţul cu mare veselie. Antinous 
îi ieşi înainte și, făcîndu-se că-l sfătuiește de bine, îi luă 
mina zicindu-i : 

— Potolește-te, Telemac, nu te mai frămînta pentru 
lucruri de nimic! Vino mai bine și petrece cu noi ca și 
pînă acum și vom Tace rost de o corabie ca să-l cauţi pe 
taică-tău. 

Dar Telemac îl înfruntă supărat, smulgîndu-şi mîna din 
mina lui : 

— Nu, de azi înainte eu nu-mi voi mai pierde vremea 
cu voi. Ori plec ori nu, eu voi dori un singur lucru, și 
anume, moartea voastră. Nu vezi că am ajuns să nu mai 
am o corabie a mea ? 

Antinous îl părăsi și se duse între peţitori. 

— Băiatul acesta, zise Antinous, vrea să ne ucidă pe 
toţi. Cine i-o fi băgat în cap nebunia, căci pînă azi era 
la locul lui ? El nu știe că de pleacă se poate pierde prin 
străini și ne lasă altă grijă, să-i împărțim averea. Peţitorii 
rideau de glumele răutăcioase ale trufașului Antinous. 

În vremea aceasta, Telemac se cobori în pivniţă şi 
scoase vin din cel-mai bun şi tot felul de merinde, cît 
să-i ajungă la drum lung cu douăzeci de oameni. Apoi 
porunci bătrînei Euricleea, care-l crescuse de mic, să 
trimită merindele la corabie fără să simtă peţitorii, nici 
mama Penelope. Cit se pregătea el în casă, Minerva, luînd 
chipul lui Telemac, dădea raita prin cetate și alese două- 
zeci de oameni de credință. Cu ei trase o corabie la țărm, 
iar aceste toate se petrecură mai devreme de miezul nop- 
ţii. Peţitorilor nici prin gînd nu le trecu că Telemac a 
plecat. Corabia cu oamenii şi cu tot ce le trebuia pe drum 
zbura pe valuri, în vreme ce pețitorii dormeau adînc. Mi- 
nerva se afla pe corabie, cu înfățișarea lui Mentor. 

În zorii zilei, Telemac și ai săi opriră la nisiposul Pilos, 
unde bătrinul Nestor tocmai atunci înălța jertfe bogate 
zeilor, E] îi îmbie la ospăț, apoi îi întrebă cine sînt. Te- 
jemac se grăbi să-i răspundă : 

„— Venim din Itaca. Sînt fiul lui Ulise, care împreună 
cu tine a cucerit Troia cea sfîntă, şi merg să culeg vești 
despre tata, dacă trăiește sau dacă s-a pierdut. Dacă ai 
vreo veste despre el, nu te sfii, spune-mi tot adevărul, 
„clei pentru aceasta am plecat de acasă! Voi şti ce am 
"de făcut, iar mama își va rîndui viața după această știre. 
Telemac vorbi bătrînului de necazul ce-l are cu peţitorii, 
iar Nestor răspunse : 

— Fiule, cu drag mi-aduc aminte, privindu-te, de fiul 
meu Antiloh, cu care semeni foarte, la chip și la fire. 
Cit despre tatăl tău, nu cred că s-a pierdut, că prea îl 
păzea puternica Atenă. Cel mai bun sfat al meu ar fi să 
mergeţi la Menelaos, care de curînd s-a întors la Sparta, 
după ce a colindat oceanul, de la Troia pînă în Egipt. Îţi * 
dau pe feciorul meu Pisistrate să te călăuzească, iar co- 
rabia și oamenii tăi vor rămîne în grija noastră, 

Apoi bătrînul Nestor jertfi zeilor nemuritori, și Miner- 
vei cea dintii. Mai înainte de a tăia junca de jertfit el 
puse o foiţă de aur pe coarnele ei, ca să placă zeilor mai 
mult. După jertfă, Minerva se înălță în zbor de vultur 
şi toți se bucurau de minune. Un car și doi cai cu gîtul 
frumos încordat așteptau afară. Telemac și Pisistrate, fiul 
lui Nestor, urcîndu-se în car, telegarii îi duseră ca vintul, 
pină seara. 

Cind ajunseră la palatele lui Menelaos, tinerii găsiră 
lume multă adunată. Menelaos sărbătoarea două nunți : 

cununa pe fiica sa Hermiona cu Pirus-Neoptolem, feciorul 
măritului Achile ; iar pe fiul său Megapente cu fiica unui 
fruntaș din Sparta. Slugile lui Menelaos, după rînduiala 
stăpînului, deshămară îndată caii nădușiţi de fugă şi-i pū- 
seră în faţa ieslelor pline de ovăz și de orz alb. Ei re- 
zemară carul lui Nestor de perete, apoi duseră pe oas- 
peţi în sala cea mare. Oaspeţii se minunară de palatul 
poleit cu lumină de soare și de lună. Ei intrară în băi de 
piatră albă, lucioasă ca marmura, unde robii îi scăldară, 
ungîndu-i cu uleiuri înmiresmate. Apoi oaspeţii fură pof- 
tiți la masă bogată. Se așezară pe mesele lustruite frip- 
tură caldă și coșuri cu pîine. Vinul îl băură din cupe de 
aur. Telemac șopti lui Pisistrate : 

— Ia uită-te, dragul meu, în sala aceasta luminată, ce 
orbitoare sînt aurul, argintul, arama, fildeșul și chilim- 
barul ! Cred că numai la zei poți afla atita bogăţie și 
frumuseţe. Itaca noastră nici n-a visat atitea comori. Me- 
nelaos, auzind șoaptele lui Telemac, astfel îi vorbi : 

— Nu ne asemui cu zeii, tinere! Comorile zeilor nu 
cunose moartea, ci ale noastre sînt primejduite la fiecare ` 
pas. Vai, cîte am tras și eu în pribegia mea! Ce n-am 
văzut ? Ciprul, Fenicia, Sidonul, Egiptul, Etiopia! În 
Africa, de-a lungul mării, se află atîtea minuni! Acolo 
se nasc miei cu coarne şi oile nase de trei ori în fiecare 
an. Laptele curge necontenit. Pe alocuri am prădat, aiurea 
am fost primit în ospeţie şi.mi s-au făcut daruri bogate. 
Doream să trăiesc mult ca să mă bucur de comorile pe 
care zeii mi le-au dăruit. Dar sufletul meu s-a întunecat 
cînd am auzit că fratele meu Agamemnon a căzut răpus. 
Mereu îl plîng pe bietul meu frate care atîta a trudit la 

Troia pentru mine ! Și nu numai pe el, ci și pe ceilalţi 
- eroi care au luptat pentru mine, dar au pierit la Troia 
sau pe drum. Îndeosebi mă doare inima de Ulise cel în- 
ţelept, pe care zeii nu l-au lăsat pînă acum să ajungă 
acasă. Ce prieten mi-a fost! Am aflat că și astăzi îl pling 
soţia sa Penelope şi tatăl Laerte, ca și fiul Telemac, ajuns 
acum în floarea vîrstei. 

Telemac izbucni în lacrimi. Menelaos, privind, i se 
păru că e chiar fiul lui Ulise, dar stătea în cumpănă. 
Atunci Elena, asemenea Artemidei-Diana, zeiţa lunii și 
vînătorii, coborî pe scările largi. Sclavele îi aduseră un 
scaun de lemn încrustat, un covor de lină moale și un 
coș de argint. Frumoasa Elena luă o furcă de aur cu lină 
și se așeză, punînd picioarele pe scăunel. Ea întrebă: 

— Menelaos, cine sînt oaspeţii ? După cît îmi spun 
ochii, niciodată n-a fost pe lume atita asemănare cit este 
între Ulise şi fiul său, pe care-l vedem acum în faţa 
noastră. 

Menelaos dădu din cap și zise : 

— Așa e, femeie, și mie mi se părea, dar ochiul fe- 
meiese cunoaște mai bine fața copiilor. Și mîinile şi căută- 
tura, pletele, trupul şi glasul, toate sînt ale lui Ulise. De 
aceea a plins cînd vorbeam de el. Vai, a venit la mine 
feciorul celui mai drag prieten ! Dar el rătăcește departe 
şi nu vine să stea alături de mine, să-i pot auzi glasu de 
argint şi cuvintele înțelepte. 

Elena, fiica lui Jupiter, cea născută dintr-un ou, turnă 
în vinul potrivit-cu apă o băutură fermecată, care aduce 
uitarea şi îndulcește suferințele omeneşti. Nici o durere 
nu mai turbură sufletul muritorilor, cînd gustă din bău- 

tura vrăjită pe care Elena a căpătat-o din Egiptul rodnie 
"în tot felul de leacuri minunate, de magi şi vrăjitori. Tur- 
nînd băutura vrăjită, preafrumoasa Elena vorbi de Ulise 
şi de isprăvile lui. Apoi Elena porunci slujnicelor sale 
să rînduiască paturile pentru gazde și pentru oaspeţi. Toţi 
merseră la culcare, iar dis-de-dimineaţă Menelaos trezi 
oaspeţii și întrebă pe fiul lui Ulise : 

— Acum, cînd eşti odihnit, spune-mi, fiule, ce nevoi 
te-au alungat pînă la noi ? 

— Casa mea e năpăstuită de o ceată de tineri peţitori 
ai mamei care-mi jefuiesc avutul. Dar nu pentru a-i alunga 
pe ei am venit la tine. Altceva mă aduce. În drumurile 
lungi pe care le-ai bătut ai auzit multe vești ce taină 
şi te-ai întîlnit cu călători și chiar cu zei. Spune-mi, dară, 
auzit-ai ceva despre tatăl meu, bunule Menelaos ? 

Bălanul Menelaos gemu și grăi : 

— Ticăloșii ! Voiesc în lipsa lui Ulise să-i ia femeia şi 
averea ? Pe fiul lui voiesc să-l ucidă ? Dar nu ştiu ei oare 
ce vor. păți cînd eroul se va întoarce acasă ? Facă Jupiter 
ca Ulise cel iscusit să se răzbune pe ei, să nu se piardă 
ca bietul meu frate ! Și acum îţi voi spune tot ce știu 
despre Ulise de la bătrinul Proteu cel cu o mie de chipuri, 
“zeu al mării. Venind odinioară spre casă, am fost nevoit 
“să rămîn vreme îndelungată în Egipt, ca să aduc jertfe 
zeilor mîniaţi. Numai în insula Faros din fața Egiptului, 
"de unde pleacă corăbierii, am stat douăzeci de zile. Merin-. 
dele -mi se isprăviseră și nu mai ştiam ce să fac, de nu se 
“îndura de mine o tînără zeiţă, fiica bătrînului Proteu. 
„Ea mă învăţă cum să ajung la bătrîn şi cum să-i smulg 

„tainele pe care le păstra. Și atunci eu şi cîțiva marinari 

ne-am îmbrăcat în piei de focă, ne-am culcat în gropi de 
nisip, pe aproape de locul unde zeul Proteu venea să se 
culce seara în mijlocul focilor urât mirositoare. Moșneagul 
sosi, numără focile ca în fiecare seară și se culcă liniștit 
pe nisip. Cînd îl văzurăm adormit, noi îl apucarăm şi-l 
ținurăm strîns, întrebîndu-l ce să facem ca să ajungem cu 
bine acasă. El se prefăcu îndată leu, dar noi nu ne speriam 
şi-l ţineam bine. Apoi se prefăcu în foc, în balaur, în 
panteră, în porc mistreţ și cîte-i mai veniră în gînd. Și 
noi nu-l slăbeam din miini, că așa ne învățase zeița, fiica 
lui, Atunci el se prefăcu iar cum a fost la început și ne 
întrebă ce dorim să aflăm. «Vrem să știm, bătrîne, îi 
răspunserăm, ce trebuie să facem ca să ajungem acasă 
şi să nu pierim aici de mîna vreunui zeu răzbunător. 
Spune-ne care zeu e mîniat pe noi și cum îl putem îm- 
păca ?» Și zeul bătrîn cu o mie de chipuri mă îmvăţă: 
«Înainte de a te urca în corăbii, jertfește lui Jupiter, apoi 
întoarce-te în Egipt, căci de acolo vei nemeri drept 
acasă !» Îl mai întrebai, dornic cum eram să știu, ce au 
făcut aheii plecaţi din Troia ? Cu jale aflai atunci de 
soarta fratelui meu Agamemnon ucis de Egist. Apoi l-am 
întrebat pe zeu ce știe de Ulise. «Pe acesta, răspunse 
Proteu, îl ţine zeița Calipso, fiica lui Atlas, în peștera 
insulei Ogigia. El nu are tovarăși, căci toţi au pierit, nici 
corabie nu are ca să înfrunte marea. Dar fiind el tare 
iscusit, va găsi într-o zi mijlocul de a îugi de la ea ca să 
ajungă acasă.» Spunînd aceste vorbe, Proteu se aruncă 
în apă și se duse la fund. Mai mult nu am putut afla de 
la el F 

Menelaos, povestind tot ce știa, pofti pe Telemac să 
rămînă multă vreme la dinsul și-l rugă să primească 
"daruri bogate pe care să le ducă în casa tatălui său. Dar 
Telemac îi răspunse : ; 

— Tu vrei să mă ţii la tine, și-ţi mulțumesc. Dar tre- 
buie să fiu cît mai curînd acasă, căci casa mi-e plină de 
dușmani. Tu vrei, Menelaos, să-mi dăruiești un cal frumos, 
dar ce să fac eu cu el, cînd la noi nu se află pășuni decit 
pentru capre ? Tu vrei să-mi dai daruri scumpe, dar dru- 
murile pînă la mine acasă sînt bătute de furi, și n-aş putea 
ajunge acasă cu ele. 

Atunci Menelaos îi făgădui o cupă de aur frumos 
Jucrată de zeul focului, de Efestos- Vulcan. 


ÎNTOARCEREA LUI ULISE PE MARE 


Sus în Olimp, zeii cerului se striînseră împrejurul lui 
Jupiter. Minerva rupse tăcerea, cea dintii, cu aceste 
cuvinte : 

— Tată Jupiter, adu-ţi aminte măcar tu de Ulise, căci 
zeii ceilalți, pe care i-a cinstit cu atîtea jertfe, nu se mai 
gîndesc la el. După atîta nerecunoştință, unde vei mai găsi 
stăpîni buni ca el pentru noroadele pe care vrei să le 
cîrmuieşti ? Pe Ulise îl sfișie dorul de ţara lui, dar Ca- 
„lipso îl ţine legat de insula Ogigia. El nu are nici corabie, 
nici vislaşi cu care să se mai întoarcă pe marea adiîncă. 
Iar acum, iată, peţitorii pîndese pe fiul său care se întoarce 
acasă ! Ei vor să-l ucidă pe Telemac. 

— Fiica mea, răspunse Jupiter, ţi-am mai dat o dată 
învoire să-l păzești şi să-l ridici în ochii lumii. Aibi deci 
grijă de viaţa lui, ajută-l şi-l învaţă ce are de făcut, căci la 
Calipso voi trimite pe Mercur să-i dea de veste care e ho- 
tărirea mea. 

La porunca lui Jupiter, Mercur îşi legă de glezne ari- 
pile de aur cu care trecea în zbor peste pămînt şi peste 
ape. El cobori în insula Ogigia, la peștera zeiţei Calipso, 
pe care o găsi ţesînd,un covor. Cintind, ea făcea să alu- 
nece pe gherghef suveica de aur. Peștera în care locuia 

zeița se afla în mijlocul unei păduri de anini, de plopi și 
" chiparoși. În pomi se aciuaseră tot neamul de păsări fru- 
mos cîntătoare și încruntatele păsări de noapte. Nici una 
nu lipsea dintre vietăţile pădurilor sălbatice. Apa lim- 
pede izvora din fintini ; de jur împrejur se vedeau numai 
flori. Mercur, veşnicul călător, care văzuse toate colțurile 
„pămîntului, privea cu nesaţ la frumuseţile din juru-i, și 
mult ar fi dorit să aibă și el parte de liniştea acelor gră- 
dini fermecătoare.. Numai pe Ulise nu-l văzu, căci Ulise 
plîngea departe, pe țărm, sătul de natura frumoasă şi de 
zeița care-l ţinea de şapte ani ferecat. Zeul Mercur dez- 
vălui zeiţei hotărîrea lui Jupiter de a dărui lui Ulise liber- 
tatea, dar zeiţa mîniată îl înfruntă cu aspre cuvinte:, 

— Ce nedrepţi sînteți voi, zei din Olimp ! De ce vreţi 
să-mi răpiți un om pe care, dacă nu-l smulgeam eu din 
apa răzvrătită a mării, l-aţi fi căutat în infern ? Voi aţi 
voit să-l ucideţi, iar eu l-am ajutat să trăiască. Voi face 
totuşi voia lui Jupiter: voi da lui Ulise libertatea. 
„Zeul plecînd, Calipso porni la țărm, unde-l găsi pe 
Ulise înlăcrimat, cu gindul la patria pierdută. Ea îl trezi 
din visare cu vorba : 

l — Ulise, bietul de tine, nu te mai căina ! Te voi lăsa 
să pleci în ţara în care te-ai născut, căci nu mai vreau să 

„te văd plingiînd. Te voi învăţa eu însămi ce să faci ca să 
ajungi acasă. 


Dar Ulise crezu că ea îl încearcă numai, ori că vrea să-l 
„ înșele. Atunci zeița îi jură jurămîntul zeilor şi-i risipi în- 
„ doielile. Ei se întoarseră la peşteră, iar slujnicele, nimfe 
ale izvoarelor, le aduseră hrana dorită : lui Ulise carne 
îriptă, iar zeiței ambrozie şi nectar. Zeița vorbi apoi : 

` 

— Tu vrei să pleci acasă, pentru că nu mă iubești! 
Du-te, eu nu te opresc ! Dar nu sînt eu oare mai tînără şi 
mai frumoasă decît soția care te așteaptă acasă ? Ce fe- 
meie muritoare poate fi mai presus decît o zeiță ? Doream 
să-ți dau și ţie nemurirea și tinerețea eternă, dar tu ești 
atît de nesocotit, încît pui o viață trecătoare înaintea unei 
fericiri nesfîrşite. 

— E drept, mărită zeiță, răspunse Ulise, femeia mea 
de acasă nu e frumoasă şi tînără ca tine, nemuritoare, dar 
mie mi-e dor de țara mea, oricît este ea de săracă, și de 
fiul meu pe care l-am lăsat în braţele maicii sale, cînd 
zeii m-au trimis la Troia. Dacă la întoarcere un zeu ne- 
prieten mă va ucide, voi muri fără să cîrtesc. 

A doua zi de dimineaţă, ieșiră amindoi la țărm și zeița 
îi ajută lui Odiseu să-și întocmească o plută de lemn. 
Ea îi'puse în mînă un topor de aramă cu două guri și cu 
coadă de măslin. Îi mai dădu şi o bardă mare şi grea, 
cu care să reteze de la pămînt copacii cei mai înalţi: 
aluni, plopi şi brazi. Zeița se întoarse la peştera ei, iar 
Ulise tăie cu toporul douăzeci de copaci uriaşi, pe care-i 
curăţi de scoarță și de ramuri, apoi îi ciopli cu barda, 
făcîndu-i în patru muchii, Puse cîţiva alături pe pămînt 
şi cu un sfredel le dădu găuri prin care trecu vîrfurile 
celorlalți. După ce copacii se îmbucară bine, Ulise îi mai 
întări cu scoabe de aramă. Pluta lui Ulise nu avea pereţi, 
dar avea fundul larg și lung cît fundul unei corăbii mari. 
E! închipui apoi un acoperiș din scînduri strîns legate 
între ele. Aici avea să stea corăbierul cînd ploaia și vre- 
mea rea îl vor trimite la adăpost. Ulise făcu și un catarg, 
pe care-l ridică în sus și-l prinse bine de podea cu nuiele 

răchită. El scoase din bardă lopeţi și o cîrmă. Ca să 
vasul mai greu și să nu-l fluture valurile, îngrămădi 
lemne pe fund. Zeița îi aduse o pinză groasă şi largă, 
din care el croi vălurile, legate de catarg cu fringhii de 
răchită. Trecu -apoi -nişte bile lungi pe sub pintecele 
vasului și-l împinse încet pînă la apă, iar în ziua a cincea 
termină lucrul. Zeița îi aduse mîncare pe alese şi multă, 
îi dădu un burduf cu vin bun și unul mai mare cu apă, 
îl îmbrăcă în straie înmiresmate şi-i suflă din urmă o 
boare de vînt. Ulise, priceput corăbier, nu se folosi de 
vîsle, ci prinse vălurile de catarg și miînui cîrma cu di- 
păcie. Douăsprezece zile călători numai cu mîna pe cîrmă, 
zi şi noapte fără hodină, noaptea numărind stelele şi 
privind uimit constelaţiile. Apoi zări de departe ţărmu- 
rile păduroase ale feacilor, vecini cu Itaca. 

Dar ce nenoroc ! Tocmai atunci Poseidon-Neptun se 
întorcea de la neamurile lui, etiopienii pirliţi de soare, 
şi zări pluta lui Ulise alunecînd ușor pe valuri. Zeul 
clocoti de mînie. Îngrămădind stoluri de nori cu tridentul, 
el răscoli furtunile, acoperind pămîntul şi apa cu o ne- 
gură de nepăţruns. Pluta lui Odiseu, izbită de un uriaş 
talaz, se risipi în mii de frînturi și-l aruncă pe erou 
departe în jocul vînturilor de miazănoapte și de miazăzi, 
care se luaseră la trîntă pe mare. O zînă a mării, tînăra 
şi frumoasa Ino, fiica Armoniei, se înduioşă de soarta 
muritorului Ulise și străbătu pînă la el pustiul de ape, 
asemenea cufundătorului. Ea îi aduse o grindă rătăcită 
pe care Ulise încălecă. Apoi îi dădu drept talisman o pinză 
subțire, spunîndu-i : 


— De-acum aruncă scîndura, căci vălul meu te va 
duce la țărm. Cînd vei ajunge acolo, trimite-mi pinza 
înapoi pe vînt. Dar Ulise, veșnic neîncrezător, nu lăsă 
nici scîndura, pînă cînd nu i-o smulse un val puternic. 
Abia atunci porni înot către țărm, numai cu vălul zeiţei. 
Sfirşit de neodihnă, după două zile ajunse, ajutat de 
Minerva, în limanul unui fluviu liniștit. Aruncă zeiţei 
Ino talismanul și îndreptă o rugă fierbinte zeului stăpi- 
nitor pe fluviu. Zeul îşi trase undele înapoi şi-i aduse 
la picioare nisipul cald. Ulise, despuiat de veștminte, 
înaintă pe ţărmul necunoscut. El își închipui un acoperă- 
mint din frunzele veștede şi se culcă la rădăcina unui 
măslin. De teama fiarelor şi îngheţului, grămădi peste sine 
o claie mare de frunze, apoi se culcă în mijlocul ei. Minerva 
îi picură în ochi un somn mîngiietor, de nu se mai trezi 
două zile şi două nopţi. 

Apoi zeița intră în palatul bunului Alcinous, regele 
feacilor, în ţara căruia se afla acum Ulise. Ea se arătă în 
vis fecioarei Nausicaa, fiica lui Alcinous, luînd chipul unei 
tovarăşe de joacă, şi-i zise : 

— Rău mai leneveșii, Nausicaa mea ! De cînd stau ne- 
înălbite rufele tale ! Ai uitat că ţi se apropie măritișul ? 
Vrei poate să te prindă peţitorii cu rufele murdare ? Hai, 
scoală-te ! Du-te la tata Alcinous:și cere-i un car și doi 
catîri să mergem la rîu cu grămada de rufe ! 

Fecioara se deșteptă din somn în pragul zorilor și în- 
tîmpină pe măritul ei Păi Regele împlini zimbind 
rugămintea copilei sale. 


Și iată pe Nausicaa la drum în trapul catirilor, însoțită 
de două mîndre fecioare. În car, ele duceau rufele de 

spălat și bucate bune şi vin dulce amestecat cu apă multă. 
Abia au clătit ele albiturile în rîu, pe jgheaburi de piatră, 
că pădurea și începu să vuiască de riîsete și de ţipete, 
iar soarele se opri din mers, cătînd la ele. Frumoase erau 
cu toatele, dar Nausicaa le întrecea, precum Artemis- 
Diana, alergînd la vînătoare. cu nimfele izvoarelor, le 
întrecea pe toate în înălțime și frumuseţe. De tipetele lor 
se deșteptă şi Ulise și se tot întrebă unde se află şi cine 
or fi zînele de pe malul rîului ? Dar fiind el de tot des- 
puiat, fără nici o pînză ori haină, apucă o ramură mare 
cu frunze dese, și-o puse dinainte ca pe o pavăză şi se 
apropie de fete. Înfăţișarea lui era fioroasă ! Barba şi 
părul său erau pline de pietricele și de scoici. Cu părul 
zburlit, Ulise părea un leu scăpat din pădure, gata să 
sfîşie juncile sfioase, care de frică nu mai pot fugi. Trupul 
lui era umflat de apa sărată a mării. Fetele ţipau îngrozite 
și fugeau, ci numai Nausicaa, îmbărbătată dinadins de 
Minerva, se opri în loc şi-l privi curajoasă. Cind o văzu 
atit de mîndră şi vitează, Odiseu îngenunche înaintea ei, 
spunindu-i : 

-— Rogu-mă ţie, regină sau zeiţă, nu știu cine eşti, dar 
astfel îmi pari după strălucirea și gingăşia chipului tău, 
după mindreţea boiului tău. Dacă pluteşti în împărăţia 
Olimpului, sau dacă luminezi drumul vreunui norod a) 
acestui pămînt spre fericirea părinților tăi și a bărba- 
tului care te va duce în căminul său, îndură-te de un nà- 
păstuit al soartei ! Rătăcitor de îndelungată vreme, am 
fost aruncat de furtuni, singur și despuiat de veștminte, pe 
malurile acestui ţinut. Spune-mi, regină, unde mă aflu, 


„care este calea cea mai apropiată spre un lăcaș omenesc 

şi dă-mi un veștmînt cât de uşor să pot străbate cu el în 
mijlocul așezărilor omenești | 

— Străine, pari un om ales şi ascuţit la minte, răs- 
punse Nausicaa. Așa vor zeii să dăruiască unor muritori 
frumuseţe, altora înţelepciune. Îţi făgăduiesc şi-ţi jur că 
vei avea de la noi tot ce-ţi lipseşte: veştminte, hrană, 
adăpost. Te afli în insula feacilor, iar Alcinous este re- 
gele lor. Eu sînt fiica lui. Haideţi, fetelor, nu fugiţi de 
omul acesta ! E un pribeag nefericit, dar sufletul lui e cu- 
rat și blind. Nu vă temeţi, noi feacienii nu avem nici un 
dușman, de cînd zeii ne-au dat insula aceasta, departe de 
îngrămădirile omenești care se bat pentru averi sau pen- 
tru ogoare. Daţi străinului mîncare şi vin ! Daţi-i să se 
spele cu apă, să se ungă cu ulei aromat, ca să poată îm- 
brăca o haină curată ! | 

Ulise luă din mîna fetelor uleiul și veștmintele, apoi, 
adăpostit de tufișuri, se spălă cu apă dulce de rîu, își cu- 
răță barba și părul de mulţimea de scoici şi de pietricele, 
Se unse cu ulei, își uscă pletele în vînt şi se curăţi de 
spuma sărată a mării. Minerva îi dădu o strălucire zeească 
şi atita tinerețe, că fetele rămaseră uimite de schimbarea 
pribeagului. Ele îl ospătară din belșug, apoi Nausicaa le 
șopti : 

— Omul acesta ni-i trimis de zei. Dintr-un biet pribeag 
cum ne păru, iată-l cum seamănă cu zeii ! O, de-ar rămîne 
printre noi ! De-aș avea parte de un soț ca dînsul ! Apoi, 
îndreptîndu-se către străin, îi grăi astfel : 

— Să mergem, străine, la părinţii mei ! Eu mă voi urca 
în căruță să mîn catîrii, iar tu vino după mine cu fetele, 
pînă la port. Acolo vei vedea mulțimea de corăbii în fața 

templului lui Neptun. Toată munca oamenilor noștri atirnă 
de acest zeu mărit. Ei nu-și petrec timpul pe ogoare, nici 
în război, ci lucrul lor de căpetenie este doar să taie lem- 
nul pentru a construi corăbii şi catarge. Ei fac funii de 
nave şi vîsle pentru a împinge corăbiile. Pentru marea 
alinată de vînt, ei țes pînze mari pe care le leagă de ca- 
targe. Dar cînd vom ajunge acolo, tu rămii mai încet în 
urmă și intră în cetate abia cînd noi vom fi la porţile 
casei noastre ! Să nu zică lumea ceva cînd m-o vedea cu 
un bărbat așa de chipeș lîngă mine! Cînd vei socoti că 
noi sîntem acasă, pornește şi tu! Orice copil îţi poate 
arăta palatul. Îndată ce vei trece pragul, vei găsi pe mama 
în faţa vetrei, învîrtind în mînă fusul cu lînă de culoarea 
purpurei. Alături de ea vei vedea pe tata, care la ceasul 
acesta gustă vinul cel bun, asemeni unui zeu care gustă 
nectarul. Aruncă-te în genunchi în fața mamei, căci dacă 
. vei avea sprijinul ei, nimeni nu te va lăsa cu rugăminţile 
neîmplinite. 

Rămînînd singur, Ulise îndreptă o fierbinte rugă Mi- 
nervei, care încă nu i se arăta pe faţă. 

Totuşi ea se ivi cu chip de fată și-l învălui într-un nor 
des, de nu-l mai vedea nimeni. La întrebarea lui, zeiţa 
vorbi : 

— Îţi voi arăta casa regelui și te voi călăuzi pînă acolo. 
Vei găsi la masă pe fruntașii ţării cu regele. Vorbește în- 
tii reginei ! Numele ei este Areta, virtutea. Inima ei e tro- 
nul bunătățţii, iar sufletul ei comoara înțelepciunii. Cîștigă-i 
încrederea, şi te vei vedea curînd în patria ta, dacă vrei 
să pleci de la noi. 

Zeița pieri, iar Ulise intră nevăzut într-un palat cu 
porţile de-aur. Cînd ajunse în faţa reginei, ceața din ju- 
ru-i se risipi, El îngenunche atunci, ivindu-se pe neaștep- 
tate, ca zeii, apoi începu : 

— Descătușat din cele mai înfricoșate primejdii, după 
ce vînturile mi-au sfărîmat corabia și au nimicit pe ai 
mei, vin, regină, să mă așez la picioarele tale, cerînd aju- 
tor ţie şi soțului tău, marele rege Alcinous. Să vă dă- 
ruiască zeii un şir neîntrerupt de ani fericiţi, vouă şi tu- 
turor urmașilor voştri. Fie-ţi milă, regină, și ajută-mă să 
pun piciorul în patria mea, după douăzeci de ani de 
pribegie ! 

Tăcînd, Ulise merge de se așază pe valră, în cenușă, 
spre uimirea celor de față. Regele însuşi se ridică de pe 
tron și, luîndu-l de mînă, îl așază pe un scaun aurit, în 
locul celui mai drag dintre feciorii săi, Ospăţul împiedică 
orice întrebări, iar noaptea trimite pe oaspeţi şi pe gazde 
la culcare. ă 

Cu vărsarea zorilor, zeița Minerva străbate drumurile 
cetăţii, stîrnind uimirea poporului, cu cîte povesteşte des- 
pre Ulise. Ea strigă cît poate, s-o audă toți ; 

. — Grăbiţi-vă, fruntași ai feacilor, să vedeţi pe cel mai 
de seamă oaspe al nostru și să ascultați nemaipomenitele 
sale isprăvi ! Să nu ne fie de mirare dacă este cumva un 
zeu. Veniţi să ni-l facem prieten, că nu cumva, mîniat 
pe noi, să se răzbune ca alţi zei alungaţi de pe la pill 
muritorilor ! fica 

Feacii se îngrămădeau la ușa palatului să-l vadă pe 
Ulise, poleit de Minerva cu frumusețe fără pereche; 

Regele Alcinous, el însuşi uimit de înfățișarea şi vor- 
bele înțelepte ale lui Ulise, aprindea tot mai mult dorința 
poporului, zicînd : 

— Străinul acesta ne roagă să-l trimitem acasă, așa 
cum am mai făcut și cu alţii. Mie mi se pare că e un om 
vrednic și că nu supărăm pe zei de l-om trimite, ci poate 
dimpotrivă, că prea seamănă cu zeii. Să ne grăbim deci 
să punem pe apă una din multele noastre corăbii, dintre 
cele mai bine smolite şi mai noi! Să trimitem la visle 
cincizeci și doi de tineri voinici care să-l ducă acasă ! 

Vorbele lui Alcinous găsiră îndată răsunet în inimile 
poporului și se întinse un mare ospăț. Fu chemat și aedul 
Demodoc, cîntărețul orb căruia Jupiter, în schimbul meş- 
teşugului divin cu care l-a dăruit, i-a răpit vederea. Atît 
de avari sînt zeii ! Demodoc începu a cînta din liră, însa- 
țind-o cu glasu-i divin. El cîntă isprăvile de la Troia care 
făcuseră ocolul pămîntului, Ulise începu a plinge și-și 
trase haina peste ochi ca să nu-l vadă nimeni. Dar Alci- 
nous, zărindu-l, opri cîntecul aedului și îmbie pe cei ti- 
neri la frumoasele jocuri de luptă. 

Atunci, frumosul Eurial rugă pe Odiseau să se întreacă 
cu cei tineri-la jocuri ; acesta îi răspunse : 

— Vai, tinere, după atitea necazuri, nu mă mai pot 
întrece cu voi. 

— Nu pari, străine, îl înfruntă Eurial, să fii încercat 
în luptele cu care se dobîndește eroica glorie. Mai curind 
aş crede că zilele tale au urmat, una ca și alta, pe băncile 
vaselor de negustori, | 

— Tinere, îi spuse Odiseu cu dispreț, tu înfrunţi pe 
oaspetele tău, care nu are dreptul de a lupta cu tine. Dar 

te voi ierta, fiindcă știu că Jupiter din ceruri nu este prea 
darnic cu muritorii. El nu înzestrează pe un singur or 
cu toate harurile sale. Unul nu are o înfățișare atrăgă 
toare, dar arta vorbirii, ca o mîngiiere cerească, îl înfru- 
museţează şi-l încunună. Toţi, cu ochii ţintă la el, sînt în- 
cîntaţi cînd într-o adunare numeroasă rostește cugetările 
sale desăvirșite, îmbrăcate în haina modestiei. Altul, deși 
frumos ca un zeu, e lipsit de comorile sufletului și nu se 
- pricepe a ridica cuvîntul înaripat în adunările obștești. 
Așa, frumusețea ta strălucește deasupra tuturor semeni- 
lor tăi, dar nu de la tine trebuie să ceară cineva semnele 
celei mai înalte înțelepciuni. Tinere, să ştii că nu sînt ne- 
încercat în jocuri de luptă, cum ai spus, ci în vremea tine- 
reții mele am ţinut un loc de frunte printre cei mai stră- 
luciți luptători ai seminţiei omenești. Multele suferinți 
mi-au înfrînt puterile tinereții, dar oricît sînt de copleșit 
de ele, voi încerca din nou să mă întrec cu voi la jocuri. 

Zicînd acestea, Ulise ridică o piatră mare și grea, pe 
care o aruncă mult mai departe decît aruncaseră discul 
cei mai puterici discoboli, apoi întoarse fața spre cei tineri: 

— Deoarece Eurial m-a silit să cale ospeţia, sînt gata 
să mă întrec cu voi în luptă, ci numai cu fiul lui Alcinous, 
gazda mea, nu mă pot întrece. Dealtminteri, la fugă, acolo 
unde Laodamas întrece pe toţi, eu nu mai mă pot bizui pe 
puterile mele. 


Alcinous opri pe oaspe de la truda încercărilor, cci 
taţi văzuseră ce putere avea Ulise. Demodoc, aedul orb 
începu din nou cîntarea isprăvilor de la Troia. Vorbi dw 
Achile, de Menelaos și Agamemnon, de Hector, de Aiax 
și chiar de Ulise, despre multele sale isprăvi. Cînd De- 

modoc tăcu, începu numărătoarea darurilor de ospeţie pe 


care regele, fruntașii și poporul trebuiau să le dee oaspe- 
telui. Apoi cu toţii, precum s-a hotărît, aduseră darurile 
la corabia care avea să plece cu Ulise. 

Întorcîndu-se cu toţii la palat, aedul își începu din nou 
cîntecul. El zugrăvi noaptea de groază cînd Troia a căzut 
prin viclenia lui Ulise. Dar oaspetele plingea iarăși cù 
capul acoperit şi Alcinous îl văzu plîngînd. 

El opri pe cîntăreţ, spunînd : 

— Oaspetele căruia am închinat ospăţul și jocurile 

noastre ca unui frate trimis de Jupiter se întunecă la au- 
zul întîmplărilor povestite acum. Poate că plinge pe ci- 
neva din ai lui care a pierit acolo. Poate plinge de dorul 
de acasă. Spune deci, prietene, cu adevărat care este nu- 
mele tău, din ce ţară vii şi care este pămîntul dorințelor 
tale ! Nu te mai teme ! Corabia noastră te va duce acasă, 
chiar dacă ai sălășlui la capătul lumii. Nu ne va opri nici 
groaza unei proorociri. ce ni s-a făcut că Neptun ne va pe- 
depsi amar de vom stărui să ajutăm pe cei oropsiţi de 
dînsul. 
_.— Aş vrea şi eu să fiu fericit ca voi, începu Ulise, și 
de aceea nu vă fac. bucuros părtaşi ai tristelor mele adu- 
ceri-aminte. Mă veți cunoaşte, fără îndoială : sînt fiul lui 
Laerte, regele Itacei, iar numele meu e Ulise-Odiseu, po- 
menit în legendele care au ocolit pămîntul și cerul. Lăca- 
şul spre care năzuiesc acum e insula Itaca, aşezată lîngă 
Epir, la apus de soare. Ea este brăzdată de stinci şi pră- 
păstii, dar mie mi se pare cel.mai încîntător col de pă- 
mint, căci este patria mea. 

Și Ulise le povesti cum a văzut Troia în noaptea de po- 
mină şi de sînge. Feacii ascultau cu ochii ţintă la eroul al 
cărui glas era curgător ca viersul de liră. Ei se cutremu- 
rau împreună cu dînsul de soarta nefericită a marinarilor 
pe care i-au sfişiat Polifem și Scila sălbatică şi mai cu 
seamă de soarta celor căzuţi cu miile în frigările lestrigo- 
nilor. Feacii vărsau lacrimi și pentru nefericiţii care au 
supărat pe Apolon, plătind cu viaţa nesocotinţa de a în- 
junghia vitele Soarelui. Ei suspinau laolaltă cu Ulise pe 
insula Ogigia, în peştera zeiţei Calipso. Ei tremurau cu 
Ulise de groază și de durere în faţa malurilor înalte ale 
insulei lor, de care Ulise nu se putuse agăța zile întregi. 
Cind Ulise ajunse cu povestea la ziua aceea în care plu- 
tea între bucurie şi teamă, el proslăvi în frumoase tu- 
vinte bunătatea reginei, a regelui și a întregului popor 
feacian. Atunci toţi ochii erau umezi de lacrimi. fierbinţi, 
căzute de-a dreptul din izvoarele adinci ale sufletului ome- 
nesc, cu milă de alt om. Ei nu mai stătură la îndoială și-i" 
aduseră atitea daruri, cît nu luase Odiseu la plecarea din 
Troia. Apoi lopătarii iscusiți se urcară într-o corabie nouă 
şi plecară pe mare spre Itaca. 

Acum Ulise era de mult pe drum, legănat de valuri. 
Chinuit de nesomn, stătu zile întregi cu ochii deschiși. 
Dar de la o vreme, Minerva îi trimise un soma adînc şi-l 
adormi la picioarele vislașilor. El nu se mai trezi nici cînd 
ajunse la ţărmul patriei sale şi cînd marinarii, ca să nu-l 
trezească, îl ridicară lin și-l așezară pe nisip. Îi puseră: 
alături odoarele scumpe dăruite de feaci, sia i ca vă- 
lurile şi plecară pe mare înapoi. 

L Numai ei, sărmanii, avură o tristă soartă la întoarcerea 
acasă ; se prefăcură, cu corabie cu tot, într-o stană de pia- 
trä, în fața norodului îngrozit care-i aștepta pe țărm. De 
cealaltă parte a cetăţii, un munte prăvălatic se înclină cu 
zgomot asurzitor deasupra așezărilor omenești, amenin- 
tind să le îngroape. Astfel se răzbună Neptun, zeul mării 
și al cutremurelor, împotriva supușilor săi care se încu- 
metaseră de atitea ori să ajute pe cei prigoniţi de dinsul. 

Ulise tresări tîrziu din somnul adinc şi scrută cu ochii 
zarea tărimului unde se afla, Minerva îi împăienjenise 
ochii, astfel ca să nu-și cunoască țara și să nu meargă de-a 
dreptul la palatul său. Acolo ar fi dat peste peţitori și ar fi 
avut o moarte grabnică. 

Ulise îşi rotea privirea în toate părţile, şi pentru că 
nu-şi dădea seama unde se află, începu a se plinge: 

— Unde mă aflu oare ? Ce fel de oameni hrăneşte 
pămîntul acesta ? Sînt oare din nou în mijlocul unui po- 
por sălbatic ? Unde să-mi adăpostesc comorile de la feaci? 
De ce feacii nu m-au lăsat acasă, cum le-a fost vorba ? 
Doar mi-au lăsat aici toate comorile, nu m-au jefuit. 

Tocmai cînd era mai deznădăjduit, văzu un ciobănaş 

tînăr, frumos îmbrăcat într-o haină de piele și cu sandale 
“în picioare. Cum îl văzu, îl întrebă : 
— Dragul meu, tare sînt bucuros că te întilnese. Se- 
“pare că ţinutul acesta e pustiu, căci nu mai văd pe altci- 
neva, de cind aştept. Spune-mi, rogu-te, unde mă aflu ? 
În ce ţară ? Ce fel de oameni locuiesc acest pămînt sau 
insulă; căci nu mai știu ce-o fi ? Îţi îmbrăţişez gèAunciii 
ca unui zeu și te rog să-mi spui încotro s-o iau. 


Ciobanul, care nu era decît zeița Minerva, îi răspunse : 

-— Numele acestei ţări sărace, dar plină de pășuni pen- 
tru capre, a ajuns vestit în lumea întreagă, de cînd vitejii 
ei fii au luptat la Troia. Aceasta e Itaca. Dar tu cine ești ? 
De unde vii ? 

Şiretul Ulise scorni repede o poveste lungă, de care 
zeiţa făcu haz, apoi îl opri şi se dădu pe faţă. 

— Nici măcar un zeu nu te întrece în şiretenie, Ulise, 
vorbi Minerva. Lasă acum vicleniile, că pe mine nu mă 
intreci ! Vino mai bine să ascundem comorile de la feaci ! 

Și zeița îi arătă o peșteră adincă, unde așezară aurul, 
arama, straiele de sărbătoare și toate bunătăţile primite 
de la feaci. Apoi Minerva trînti o piatră grea la intrarea 
peşterii şi ieşi afară, să pună la cale cu Ulise pieirea 
peţitorilor. 

— Că te vei răzbuna pe obraznicii peţitori ai nevestei 
tale, nu mai avea nici o îndoială, începu zeiţa. Dar trebuie 
să știi să nu le cazi în mînă, ci să-i loveşti cînd ţi-o veni 
ție bine. Altminteri păţeşti ca Agamemnon, care a fost 
tăiat chiar în pragul casei sale. 

— Vai, zeiță mare, strigă Ulise, dacă "nu aveam un 
sfetnic înțelept ca tine, de mult eram pierdut. Vino și azi 
în ajutorul meu, ca la Troia ! Dă-mi curaj ca atunci ! 

— Te voi ajuta şi de acum înainte, zise ea. Te vei răz- 
buna pe cei care-și bat joc de averea și de familia ta. 
Dar mai întîi te voi preface la chip ca să nu te cunoască 
nimeni. Pielea ţi-o voi zbîrci, capul pletos ţi-l voi cheli, 
de să nu te mai cunoască nimeni. Așa urit, cu ochii și 
pleoapele încreţite, vei merge în faţa peţitorilor și a ne- 
vestei tale. Dar pînă a ajunge acasă, unde te așteaptă 
Penelope, du-te și caută-ți adăpost la stîna porcarului 

tău credincios, Eumeu. Rămii la Eumeu cîteva zile, pînă 
vin eu cu Telemac. El a plecat acum, după sfatul meu, 
la Menelaos, ca să-l întrebe de-tine. Dinadins l-am pus 
la încercare, ca să-l întăresc şi să-l învăţ, dar mai cu 
seamă pentru a-i crește faima în lume. Nu-ţi place oare 
ca fiul lui Ulise să fie tot atit de isteţ ca şi el ? Poate va 
voi Jupiter să fie însă mai norocos decît dînsul. Acuin 
peţitorii îl așteaptă să se întoarcă și vor să-l ucidă chiar 
la marginea mării, cînd o coborî din corabie. Dar nu te 
îngrijora, că am pus eu lucrurile. la cale şi vom ride la 
mă de nepricopsiţii aceia. 

Zeița suflă asupra lui Ulise și-l prefăcu într-un moşneag 
zbîrcit și bătrîn de cînd lumea. Ea plecă la Menelaos ca 
să-l grăbească pe Telemac. 


IN ITACA 


Ulise mergea acum cu pas bătrînesc la stîna lui Eu- 
meu, mai-marele peste porcari în stînele sale. Eumeu era 
în pridvor, cînd auzi cîinii bătînd furioși. leşi repede afară 
şi văzu că încolțiseră pe un bătrîn. Era chiar Ulise, dar 
păstorul nu-l cunoscu. Şiret ca întotdeauna, Ulise se trînti 
la pămînt, aruncă toiagul, şi nu făcu nici o mișcare. Cîlinii, 
rinduiți în jurul lui, mîrîiau fără să-l muște. 

Eumeu alungă zăvozii uriași, apoi luă pe bătrîn de mînă. 

— Dacă nu eram acasă, începu Eumeu, te mincau fia- 
rele acestea, unchiașule. Altă belea îmi mai trebuia. că 
n-am destule ! Mi se împuţinează turmele văzind cu ochii. 
Cu scroafele o mai duc eu cum o duc, dar numărul vierilor 
scade din zi în zi. Abia mai am trei sute cincizeci. Muncesc 
de dimineaţă pînă noaptea, şi nici noaptea n-am hodină 
cu paza. Pentru ce ? Ca să satur niște nemernici îmbulziţi 
la curtea stăpînului meu, chipurile ca peţitori ai doamnei. 
O, de i-aș vedea morţi cînd s-o întoarce stăpinul, dacă 
mai trăiește, sărmanul ! Dar poate ești flămînd, străine, 
şi eu te ţin de vorbă. 

' Eumeu ieși afară, aduse în brațe doi purcelusi, îi fripse 
și pofti pe oaspete la masă. Vinu! bun însoți gustarea fra- 
gedă!și limbile oamenilor se dezlegară. Eumeu oftä-; 

— Hei, ce turme avea stăpînul meu! Dar ce folos! 
Sărmanul e mort pe undeva, cine știe ! Numai femeia lui, 
buna Penelope, îl tot așteaptă și întreabă pe toți călătorii, 
fără să afle ceva, căci toți care-i aduc ştiri nu ştiu nici ei 
nimic. În schimb, ea umple de daruri pe toţi mincinoşii. 
Să nu cumva să-mi îndrugi și tu vreo poveste, că nu te 
cred ! Te voi găzdui şi te voi hrăni ca pe un frate, fără să 
mă plăteşști cu minciuni, 

Ulise nu se dădu bătut : 

— Cu toate acestea, zise el, îţi voi dovedi într-o zi că 
Ulise trăieşte şi că se va întoarce acasă. El se va răzbuna 
pe acești peţitori netrebnici, | 

În vremea aceasta, Minerva alerga la palatul lui Mene- 
laos din Sparta și se arătă în vis lui Telemac, zicîndu-i : 

— Deşteaptă-te, fiu al lui Ulise! Nu rătăci prea multă 
vreme departe de casă ! Nu știi că palatul tău e plin de 
dușmani ? 

Telemac se trezi, se îmbrăcă, iar cind Menelaos se ri- 
dică din patul în care dormise alături de frumoasa lui soție 
cu păr de aur, tînărul îi ceru învoire să plece. Menelaos 
îi zise : 

— Nimic, mai i urit! nu mi se pare decit să ţin pe un 
oaspe cu sila, ori să-l alung dacă el vrea să rămiie. lată, 
"totuși, darul făgăduit, pentru că nu ai voit să primesti 
altele mai scumpe și mai multe. 

Telemac luă cupa de aur, se despărţi. de ide Şi plecă 
împreună cu Pisistrate în carul cu telegarii ageri. Ajun- 
gind la portul lui Pilos unde lăsase corabia, mulțumi tînă- 
rului Pisistrate și-și adună lopătarii, care se așezară la 
vise. Un străin, pe nume Teoclimene; rugă pe Telemac 

să-l ia cu sine, şi Telemac îl îmbie să se urce în corabie. 

"În vreme ce ei se apropiau de casă, peţitorii Penelopei 
aflară abia acum de plecarea lui Telemac, pe care-l cre- 
deau la ţară, e bunicul lui. Antinous întrebă pe bunul 
Nemon : 

— Cine i-a dat lui Telemac corabia ? 

— Chiar eu i-am dat-o, răspunse Nemon. Era, sărma- 
nul, tare necăjit. Nu puteam să nu i-o dau. 

Şi Nemon se întoarse la tatăl său și se lăsă de pețit. 
Penelope află şi ea abia acum de plecarea fiului ei și o 
cuprinse o mare teamă să nu i se întîmple vreun rău pe 
drum lui Telemac. Ea îl credea tot copil neștiutor. Peţi- 
torii se prefăcură că-i poartă de grijă, dar trimiseră în 
taină o corabie cu douăzeci de oameni care să uită pe 
Telemac la întoarcerea în port. 

Pe cînd corabia lui Telemac luneca ușoară pe valuri, 
Ulise sfătuia cu Eumeu. 

— Nu e cuminte lucru să stau aici, pe cheltuiala voas- 
tră, vorbi Ulise, căci nici voi nu sînteţi mai avuţi decît 
mine. Mai bine ar fi să merg mîine dimineaţă la palat, ca 
să-mi cerșesc pîinea. Peţitorii tot nu mănîncă din punga 
lor, și nu le va veni greu să-mi întindă o bucată de pîine 
sau de carne, că nu sărăcesc dintr-atita. Poate voi mai găsi 
şi eu prilejul să fiu de ajutor în casă, la tăiat lemne sau 
la făcut focul. 

Dar Eumeu nu-l aşteptă să-şi termine vorba : 

— Vezi-ţi de treabă, bătrîne ! strigă el. Vrei poate să 
isprăveşti cu zilele ? Păi tu nu ştii, se vede, ce fel de oameni 
sînt peţitorii. Te vor da în brînci cum te-or vedea, de nu 
te-or lovi de moarte. Să aşteptăm pe Telemac, şi el ne va 


174 


“spune ce trebuie să faci. El e acum stăpînul nostru, și el 
trebuie să hotărască. Noi ceilalți trebuie să ascultăm. Am 
fost şi eu odinioară fecior de oameni cu stare și am trăit o 
viață dulce la casa părinţilor mei. Dar o sclavă fenician: 
m-a vîndut unor corăbieri din neamul ei, și de atunci am 
pierdut libertatea. Din mîna lor m-a cumpărat Ulise și - 
eram mulţumit să-mi duc viaţa pe lîngă dînsul, dacă nu 

se prăpădea, sărmanul. ~ 

În acest timp, Telemac ajunse în dreptul stînelor de 
care îngrijea Eumeu. Se dădu jos din corabie şi rugă pe 
unul dintre tovarăși să găzduiască pe oaspetele Teocli- 
mene, pînă va sosi el acasă. Corabia luă drumul portului, 
dar Telemac se opri la stînă, bănuind că peţitorii îl aş- 
teptau cu armele în port. 

Eumeu şi Ulise auziră cîinii scheunînd ca la vederea 
“unui prieten. Se auziră paşi în curte, apoi Telemac intră 
în casâ. Eumeu se ridică de pe scaun așa de repede, că-i 
lunecă o cupă din mînă. El prinse pe tînăr în braţe, îi 
sărută fruntea, ochii şi mîinile, gemînd de bucurie, ca un 
„părinte bātrîn care-şi vede singurul fiu întorcîndu-se din- 
tr-o călătorie lungă şi primejdioasă. Eumeu îi încropi un 
pat din ramuri verzi, peste care aruncă cîteva piei de 
animale. Telemac întrebă cine este bătrînul, şi Eumeu îi 
răspunse : 

— Străinul spune că e născut la Creta, dar, urmărit 
de soartă, a străbătut nenumărate cetăţi şi popoare, pînă 
ce a ajuns să caute în coliba mea un adăpost de bătrineţe. 


Tu vei hotărî asupra destinului său, aşa cum îi este rugă- 
mintea. 

— Vai, cît aș dori să te adăpostesc cum se cuvine în 
palatul meu, oaspete pe care cerul mi te trimite! zise 
Telemac. Dar, spre rușinea tinereţelor mele, eu nu mai 
sînt stăpîn în palatele pe care mi le-a lăsat tatăl meu 
drag, care de douăzeci de ani ne-a părăsit. Vei rămîne 
totuși în coliba bunului Eumeu, iar eu îţi voi trimite cu 
dinsul tot ce va fi de nevoie vieţii tale. Cit vei rămîne 
pe lîngă casa noastră, fii bine venit ! 

Apoi Telemac trimise pe Eumeu la oraș ca să vestească 
mamei Penelope sosirea lui. Abia a plecat Eumeu, cînd 
Minerva se și ivi în prag, tînără şi frumoasă, cu chipul ei 
zeesc. Ciinii puternici se înfiorară la ivirea ei şi fugiră 
urlînd în fundul curţii. Zeița nu se arătă lui Telemac. Ea 
chemă pe Ulise în curte și astfel îi grăi : 

— De ce te mai ascunzi de fiul tău? Arată-i-te lui 

Telemac şi plecaţi amindoi în cetate, după ce veţi urzi 
împreună pieirea dușmanilor voştri! Eu voi fi mereu 
lîngă voi ! Zeița îl atinse ușor cu o nuia și-l întineri ea 
odinioară. Îl acoperi cu veştminte strălucitoare-şi-i insuflă 
vigoarea tinereţii. Zeița plecind, Ulise intră în colibă. Te- 
lemac avu acum credinţa că vede un zeu, dar cina își re- 
cunoscu părintele, se aruncă în braţele lui și amîndoi iz- 
bucniră în plins. Apoi alunecară cu gindul în goană peste 
trecutul dureros şi începură a chibzui cum să se răzbune. 
Ulise îşi întrebă fiul cîţi peţitori sînt și din ce neam. Tele- 
mac îi numără : 
'. — Sint cincizeci şi doi din Dulihoion, cu şase slujitori ; 
doisprezece din Itaca, douăzeci și patru din Same ; două- 
zeci din Zacint. Sînt mulţi şi nu-i putem lovi pe toți 
deodată. Trebuie să căutăm ajutoare. 

— Avem sprijinul zeilor, zise Odiseu, Jupiter şi Mi- 
nerva sînt de partea noastră. Cu ei împreună vom izbuti 
neîndoielnic asupra dușmanilor. Miine dimineaţă tu te vei 
duce la palat. Întovărăşit de credinciosul porcar, eu te 
voi urma curind, îmbrăcat în zdrenţe de cerşetor, și voi 
intra în mijlocul peţitorilor, nechemat. De mă vor certa 
sau mă vor lovi peţitorii, tu să nu mă aperi decît cu vorba ! 
Şi, ceea ce e mai presus decît toate, nu vei spune nimă- 
nui că Ulise e printre voi. Numai în felul acesta voi putea 
afla cine dintre ai mei îmi poartă credinţă și cine mă 
duşmăneşte. Nici mama ta nu trebuie să știe că am sosit, 
ca să nu-și dee turburarea pe faţă. Femeile sint slabe şi nu 
le poţi încredința taine primejdioase. 

A doua zi, de cum răsăriră zorile, Telemac porni spre 
cetate, urmat de departe de Eumeu şi de Ulise în chip: 
de cerşetor, căci Minerva îi schimbase iarăși chipul. 

Telemac ajunsese de mult la palat şi se bucura de îm- 
brăţişările scumpei sale mame, cînd Ulise și Eumeu băteau 
încă, cu pas bătrînesc, cărarea ce ducea la palat. Le ieși 
înainte Melante, păstorul de capre, cărînd la ospăţul peţi- 
torilor cele mai frumoase capre din stîna sa. Cum îl văzu 
pe Ulise întășurat în zdrenţe și încovoiat de batrtneți; că- 
prarul începu a-l ocări cumplit : 


— Niciodată nu s-a putut spune mai pe drept că un 
netrebnic călăuzește pe altul. Unde duci, porcare, pe cer- 
şetorul acesta pleşuv şi înfometat, gunoiul jertfei și al 
ospeţelor ? Mai bine dă-mi-l mie să mă slujească, mătu- 
rîndu-mi curtea, şi va plăti astfel zerul de lapte cu 'care 
“se va hrăni! Văd eu bine că nu-i place munca, ci vrea 
mai degrabă să-și câpete piinea din cerșit, dar te înere- 

dințez, porcare, că de-ţi va trece prin minte să-l cari în 
palate printre peţitori, toate scaunele-i vor zbura în cap 
şi-i va trece pentru totdeauna pofta de cerșit. 

Furios, căprarul Melante se repezi la Ulise-și-l izbi cu 
piciorul în coastă. Pe Ulise nu-l clinti lovitura, ci numai 
miînia îi întunecă vederile. Puțin a lipsit să nu crape capul 
neghiobului. Eumeu luă apărarea necăjitului său oaspe, 
strigînd : 

— Nerușinată și netrebnică slugă, așa te porți cu oas- 
peții care-ţi vin în casă ? Nu te temi că Ulise, care trăiește 
încă, va veni într-o zi înapoi în palatele lui și te va în- 
treba ce ai făcut cu averea pe care ţi-a dat-o în seamă la 
plecare ? Dar Melante căprarul tot nu se înduplecă.. 

— Ce tot trăncănești, vulpoi bătrîn ? zbieră el. Să mă 
ajute zeii să văd şi pe Telemac străpuns de lăncile peţito- 
rilor, pe cît ştiu de bine că Odiseu s-a prăpădit departe 
de tărîmul Itacei ! 

Şi Melante porni spre oraș, înaintea celor doi drumeți, 
care ajunseră mai tîrziu la poarta palatului. 

— Rămii după mine, zise Eumeu lui Ulise, căci de ne-or 
vedea peţitorii pe amîndoi te vor da afară, bătrîne. 

— Mergi înainte ! răspunse Odiseu. Să nu te neliniș- 
teşti de mă vor înjura sau mă vor bate peţitorii, căci sînt 
învăţat cu nevoile. Furtunile pe mare și bătăliile pe uscat 
mi-au întărit inima. Voi mai îndura multe nevoi, căci 
foamea dorește acestea, foamea cea cruntă și neîndurată, 
izvorul. tuturor nenorocirilor. Ea înarmează stolurile le 
corăbii. care, înfruntînd primejdiile mării, duc blestemul 
războiului pe țărmuri îndepărtate. 

Ulise văzu un cîine mare şi slab, culcat pe o grămadă 
de gunoi. Era Argus, cîinele său credincios de odinioară, 
care începu să ridice capul și să ciulească urechile Ja stă- 
pînul său. Eroul îl crescuse odinioară cu mîna lui. Minat 
de o tinereţe înflăcărată, Argus-a purtat odinioară un crîn- 


cen război neamului sprinten al căprioarelor și iepurilor 


şi cerbilor. Acum, copleșit de bătrinețe și de boală, el stă- 
tea nebăgat în seamă pe gunoiul pe care slugile regelui îl 
lăsaseră în fața casei. Acolo era părăsit cîinele Argus, plin 
de murdărie. El recunoscu pe Ulise şi încercă să se tirască 
la picioarele lui. Dar bietul cîine nu-şi mai: putu arăta 
bucuria decît bătînd alene din coadă. Ulise îl priveşte ; 
din ochii lui curg lacrimi ; el și le șterge ca să nu-l] vadă 
păstorul plingînd. 

— Cum se poate, Eumeu, să arunce oamenii aceștia 
un cîine așa de frumos pe gunoi ? zise Odiseu în sfîrșit. 
Se pare că a fost un cîine -strașnie. Acum nu știu dacă 
sprinteneala sa la drum era tot așa de deosebită ca fru- 
museţea lui. Sau poate era prost ca cei din neamul lui 
care, fiind bine îmbuibaţi la mesele regilor, nu' fac alta 
decit să doarmă şi să desfete pe stăpîn. (Ar, 

— O, cît greșşești ! grăi păstorul. Este cîinele acelui 
erou, mort poate de multă vreme departe de ţinuturile 
noastre. De ce nu ai venit să vezi şi tu pe Argus așa cum 
era atunci cînd l-a părăsit Ulise, plecînd la Troia ? Te-ai 
fi minunat de el și, de la cea dintii privire, ai fi mărturi- 
sit vioiciunea și sprinteneala lui la fugă. Zădarnic mai 
căuta să scape în desișurile pădurii fiara pe care el a ză- 
rit-o. Niciodată nu-i pierdea urma. Acum e copleșit de 
suferinţă, stăpînul lui e mort într-o ţară străină, iar fe- 

meilė care slujesc în acest palat, niște trîndave, nu mai au 
nici o grijă de bietul animal, lăsîndu-l să moară. Uite, așa 
sînt robii ! Omul care și-a pierdut odată libertatea nu se 
mai poate întoarce la virtuțile sale. O singură zi de robie ' 
— așa a voit marele Jupiter, al cărui tunet se rostogolește 
pe îniinderile cerului — o zi de robie răpeşte unui muritor 
jumătate din însușirile sale. Rostind aceste vorbe, el intră 
în sala mare și se îndreptă către peţitorii Penelopei, 

Argus, care după douăzeci de ani îşi revedea stăpînul 
drag, încercă în zadar să-i mai dee un semn de iubire. 
Privindu-l pentru ultima dată, bătrînul cîine moare. Ulise 
nu cuteză să-l mîngiie, ca nu cumva să-l vadă cineva. 
Intră deci şi el în sala unde ospătau peţitorii. Cum îl zări, 
Tolemae umplu un coș cu tot felul de bucate și i le trimise, 
Odiseu le puse în desagă şi se aşeză pe scara de piatră, 
Dar atunci Melante, văzîndu-l, întărîtă pe Antinous, cel 
mai hain dintre peţitori, şi acesta mustră pe Eumeu: 

—— Cine te-a pus, porcarule, să ne aduci beleaua asta 
pe cap? Nu eram și aşa destui care mîncăm din avutul 
altuia ? 

Dar Telemac îl înfruntă : 

— Vai, ce grijă părintească mai ai pentru averea mea ! 
Dacă ești atît de grijuliu, de ce nu pleci acasă ? 

Antinous, furios, repezi după Ulise un scăunaș. Eroul 
ñu se clinti, căci era puternic, dar fapta lui Antinous supără 
pe mulţi peţitori, îndeosebi -pe Amfinomus, cel mai cu 
suflet dintre toţi. El îl. poftește pe Ulise la masă și fiecare 
“îi dă cîte ceva din parte-i. Ulise primește fărîme de carne 
și piine, apoi se așază în pragul sălii. Din odaia ei de sus, 
regină Penelope aude că un cerșetor a fost lovit şi izgonit 

din casa ei. Ea trimite după Eumeu și-l roagă să-i aducă 
pe cerșetor ca să-l miluiască ea, stăpîna casei. Eumeu îl 
cheamă, dar Ulise răspunde : 

— Spune reginei că voi veni mai tirziu ! Să se mai po- 
tolească zarva din casă! Am multe să-i spun în liniște. 
Eumeu vesti pe regină, apoi plecă la stîna lui. 

În palatul lui Ulise, se pripășise mai de mult un cerșe- 
tor, căruia-i ziceau Irus, un căpcăun nesăturat, mare de 
stat şi rău de gură. Intrînd şi el în sală, văzu pe Ulise care 
trebuia să împartă cu el de azi înainte fărămiturile de la 
masa peţitorilor. Aceasta nu-i venea deloc la îndemină 
căpcăunului, şi el îndată căută prilej de ceartă noului cer- 
şetor, Antinous atita aştepta. Îl îmbie pe Irus să se bată 
cu Ulise pentru locul de la masa lor. Lui Ulise nu-i venea 
bine să-și arate puterile, dar nici să se lase bătut, cări 
“atunci trebuia să părăsească palatul. Căuta deci să scape, 
zicînd că nu e drept ca un biet bătrin să fie pus să lupie 
cu un tînăr puternic. Dar cînd văzu că toţi peţitorii vor 
să-l vadă luptind, el își dezbrăcă haina săracă, arătindu-și 
braţele vînjoase, pielea netedă şi albă, care nu se potri- 
veau deloc cu chipul lui zbîrcit de bătrîneţe. Dar peţitorii, 
cărora Minerva le luase minţile, nu luară în seamă nimic. 
Lupta începu. Irus se repezi la Ulise şi-l izbi în piept. 
Eroul ^u se clinti, dar cînd își repezi pumnul greu în fața 
cerșetorului, Irus căzu grămadă, cu falca ruptă și urlind 
de durere. Picioarele i se zbăteau în aer. Izbinda aceasta 
îi aduse lui Ulise cîtăva vreme de liniște. Peţitorii îl aplau- 
dau şi-l potteau să strîngă demîncare de la toți. Amfino- 
mus, tot el cel dintii, îi întinse o cupă de vin și-i vorbi 

astfel cu blîndeţe : | 

— Fii fericit de azi înainte între noi, străine, iar zeii 
să înfrumuseţeze zilele tale din urmă cu podoaba voioşiei, 
căci multe cred că ai avut de îndurat pină acum. 

Ulise luă cu bucurie cupa din mîna lui şi-i zise : 

— Tu singur, Amfinomus, îmi pari cel mai cuminte 
din toată adunarea aceasta şi-mi pari vrednic de părintele 
tău. De aceea ţie îți vorbesc. Nu urma în faptele tale pilda 
pețitorilor reginei ! Ei risipesc acum bunurile altora, dar 
sint asemenea unor iezi pe care o ciută neștiutoare i-a 
așezat în cuşca unui leu. În curînd leul se va întoarce în 
vizuină şi-i va ucide. Adevăr grăiesc vouă că Ulise nu va 
mai pribegi îndelung, departe de patria sa. Toate zvonu- 
rile care aleargă pe întinsul pămînt pomenesc de întoar- 
cerea lui Ulise. El va veni, și este mult mai puternic decît 
voi toţi. El se va răzbuna cu sîngeroasă cruzime pe cei 
care i-au pîngărit vatra strămoșească. Tu, prietene Amfi- 
nomus, du-te în casa părinţilor tăi şi te fereşte în cea din 
urmă clipă de cumplita lui răzbunare, căci Ulise nu va, 
intra în palatele sale fără să verse şuvoaie de sînge vinovat. 

Amfinomus înţelese adîncimea acestor cuvinte şi 
cobori privirea în pămînt, mîhnit, dar nu plecă. Minerva îi 
întunecase judecata, căci nu voia să mai scape acum de 
pedeapsă nici unul dintre peţitori. 

Pe neașteptate, regina Penelope, mînată de Minerva, 
se ivește în pragul sălii, însoţită de femei. Peţitorii sînt 
uimiţi, iar dragostea lor pentru regină nu mai PL it 
margini. Penelope vorbește peţitorilor ; 

— Cînd Ulise a părăsit pămîntul Itacei, el mi-a strîns 
mîna şi mi-a spus: «Femeie iubită, dintre toţi luptătorii 
care plecăm acum, puţini se vor mai întoarce acasă, căci 

precum auzii, troienii sînt și dînșii vrednici minuitori de 
arme și de care de luptă. Nu ştiu care-mi va fi soarta, dezi 


ia bine aminte la vorbele mele ! Veghează asupra avuţi- 


ilor noastre şi creşte pe -copilul Telemac în teama de zei ! 
Cînd cele dintii fire de păr vor miji în bărbia copilului 
nostru, caută-ţi un alt bărbat și părăsește palatele lui Te- 
lemac !» Așa au sunat cele de pe urmă cuvinte ale lui 
Ulise. lată, a venit vremea să părăsesc aceste palate, ca 
să las averea cuvenită fiului meu. Văd însă că averea mea 
se .risipeşte pe miini străine, pe cînd bunurile voastre rá- 
mîn neatinse. 

Peţitorii se prind pe dată să-i aducă daruri bogate, să-i 
arate dărnicia şi averea cît mai mare, iar robii lor încep 
a căra în palatele lui Ulise minunate și nepreţuite odoare. 
Cu această şiretenie Penelope umple de comori palatele 
sale. 

Regina se întoarse în cămările ei, iar peţitorii sînt mul- 
țămiţi că i-au cîștigat inima. Sala înaltă şi largă era dlu- 
minată de o spuză de făclii de care îngrijeau tinerele 
roabe. Fiind tirziu, Odiseu se apropie de fete și le trimise 
la culcare, ca să-și facă de lucru în sală cu aprinsul şi cu 
stinsul făcliilor și să -mai tragă cu urechea la sfaturile 
pețitorilor. Fetele însă nu vor să plece. Melanto, sora că- 
prarului Melante, o roabă tînără cu obraji trandafirii, îl 
înfruntă cu aspre vorbe. Dar Telemac le izgoni la culcare 
şi Ulise rămase singur în sală, cu Telemac. 

— Ascultă, Telemac, vorbi el, cheamă pe credincioasa 
Euricleea şi duceţi de aici în pod toate armele lui Ulise |: 
Dacă te vor întreba peţitorii, spune-le : «Dragii mei, văd 
că vă certaţi mereu, şi tare mă tem să nu vă scoateţi ochii 

cu sulițele acestea, care mi se pare că vă îmbie la fapte 
nebunești. De aceea le-am luat din fața voastră.» Telemac 
se duse cu armele în pod, iar în urma lui intră Melanto 
care încearcă din nou să alunge pe Ulise din sală. Dar 
Penelope, coborînd tocmai atunci pe treptele de marmură, 
o auzi ocărînd pe Ulise. Penelope o iubea mult pe Melanto 
şi o crescuse ca pe copilul ei, împlinindu-i toate dorinţele. 
Acum, tînăra sclavă îi plătea dragostea cu necredinţă. Vă- 
zîndu-i răutatea, regina îi strigă plină de mînie : 

— Sclavă obraznică şi nerușinată, știi doar că am oprit 
pe străinul acesta să-i cer. vești despre soarta soţului meu. 

Melanto fugi speriată, iar Ulise se aşeză pe marmură 
la picioarele reginei, care-l întrebă : 

— Cine ești, străine ? Care e cetatea în care ai văzut 
lumina zilei ? 

El răspunse : 

— Nu-i pe lume om care să nu fi auzit de frumuseţea 
şi înţelepciunea ta, regină, Am auzit că asupra supușilor » 
tăi domnești cu blindeţe și cu dreptate, Fii și cu mine atit 
de îndurătoare ! Întreabă-mă orice vei voi, dar ocolește 
întrebările despre fiinţa mea fără de noroc! Am foarte 
multe lucruri să-ţi spun. Am văzut cele mai minunate col- 
“puri ale pămîntului. Întreabă-mă ! 

— Nu mai vorbi de frumuseţea și de gloria mea ! răs- 
punse regina. Acestea au fost daruri de la zei, pe care 
Ulise le-a dus cu sine peste lume. Partea mea în viaţa pe 
care o trăiesc acum în silă e o căsnicie pe care o urăsc 
şi pe care am încercat de patru ani încoace s-o înlătur. 
Dar astăzi chiar părinţii mei mă silesc s-o fac, și de aceea 
ochii mei sînt necontenit scăldați în lacrimi. 

Din porunca reginei, bătrîna Euricleea aduse un vas 
u apă și se aplecă să spele picioarele oaspetelui, după obi- 
cei. Pe cînd- îl spăla, ea văzu pe genunchiul lui un semn 
de demult, o rană făcută de un mistreţ la vînătoare. Eu- 
ricleea răsturnă vasul de apă și era gata să ţipe, dar Ulise 
cu privirea o opri să vorbească. Bătrina tăcu, Penelope 
nu auzi, nu văzu nimic şi-şi urmă cuvîntul : 

— Noaptea, cînd lumea toată doarme, eu aştept zădar- 
nic somnul, întinsă în culcușul meu. Uneori, foarte arare, 
adorm, dar somnul mi-i întretăiat de visuri turburătoare. 
Iată, astă-noapte zeii mi-au trimis un vis ciudat, pe care 
nu-l știu în nici un chip tălmăci. Se făcea că în curtea mea 
creșteau douăzeci de boboci de gîscă, dar într-o zi un vultur 
uriaș, cu ciocul încovoiat, coborînd ca un fulger din piscu- 
rile munților, îi măcelări pe toţi într-o clipă, apoi se ridică 
şi pieri asemenea fulgerului. Dar el se întoarse și, așezia- 
du-se pe strașina casei, îmi vorbi cu glas omenesc : «Visul 
“tău nu va fi o nălucire deșartă. Bobocii crescuţi în bătă- 
“tura curţii tale sînt prinții peţitori, iar eu sînt Ulise, care 
mă întorc, în sfîrşit, de peste lume, ca să te mîntui odată. 
de ei». 

— De ce mai vrei să-ţi tălmăcesc un vis atît de limpede, 
grăi Ulise, uimit el însuși de semnul trimis de zeiţa Mi- 
nerva, cînd ai auzit chiar cuvintele soțului tău ? 

— Visele sînt de nepătruns, suspină regina. Limbajul. . 
e îndoielnice și nelămurit. Două porţi se deschid acestor 
vedenii : una, de fildeş, nu aduce muritorilor decît icoane 
trecătoare, alta, de corn lustruit și străveziu, aduce semne 
devărate, care se împlinesc. Cum pot eu crede că nălu-... 
ea visului mi-a venit pe calea aceasta, iar nu pe cea în-.: 

şelătoare ? Dar spune-mi, străine, l-ai văzut pe Ulise vreo- 
dată ? Ai vorbit cu el ? 

— L-am văzut, răspunse Odiseu, îmi amintesc foarte 
bine cînd a fost în casa tatălui meu. 

Şi regina nu se mulțumi, ci iarăși îl întrebă . 

— Ce haine purta Ulise pe atunci ? Şi Odiseu răspunse : 

— Nu știu dacă mai purta încă hainele date de tine, 
căci pe multe locuri unde a fost oaspete a primit daruri 
de preţ. Dar îţi voi spune : el purta, pe cît mi-aduc aminte 
după douăzeci de ani, o haină groasă de lînă purpurie, 
țesută în două părţi și prinsă cu un ac într-un giuvaer de 
aur pe care era desenat un cîine. În labele cîinelui se 
zbătea o ciută. Toţi se mirau de frumuseţea desenului. Și 
cîinele și iedul parcă erau vii şi se mişcau. Mai văzui pe 
Ulise o tunică subţire ca pînza de paianjen care strălucea 
“ în soare. 

Penelope începu a plinge, căci hainele de care vorbea 
pribeagul erau făcute chiar de mîna ei, iar de giuvaer își 
amintea foarte bine. Regina plecă plingînd în odăile sale. 
În sala cea mare de la intrare, Ulise își închipui un culcuș 
din pielea rămasă de la vitele tăiate la ospăț. El nu-şi mai 
găsea pic de somn, căci ochii lui fuseseră martori îndure- 
raţi ai nelegiuirilor ce se petreceau pînă în toiul nopţii în 
palatul său. El voia să pună mîna pe un paloş ca să-i 
ucidă pe toţi ce-i batjocoreau căminul, dar își izbi cu pum- 
nul încheietorile inimii şi o sili să-și potolească bătăile 
ce răsunau ca un clopot în urechile sale. Somnul, mîn- 
jiierea nefericiţilor, nu se lipea de pleoapele lui Ulise, și 
atunci zeița Minerva îi împînzi vederile cu farmecul dulce 
al somnului. 

În zori, palatul se umplu'cu încetul de zgomotele mu!- 
ii care se trezea şi de glasul slugilor care alergau după 
eburi. Eumeu, iar după dînsul toţi păstorii, adunau la 
lat roadele pămîntului darnic. Veni şi Filetes, cîrmuito- 
bouarilor, care văzînd pe Ulise întrebă : : 

— Cine e bătrînul acesta ? Nu pare un om de rînd. 
Apoi îi întinse mîna prietenos. Bine ai venit, bătrîne, poate 
aici vei găsi alinarea suferințelor, căci multe vei fi în- 
durat în viaţă. 

Se bucură inima lui Ulise de credinciosul său Filetes. 
Dar Melante, cum sosi, iarăși ocărî pe oaspete cu vorbe 
ele. Ulise răbda și nu spunea o vorbă, așteptînd ziua 
"răzbunării. El înălţă lui Jupiter o rugă fierbinte, şi semne 
“divine începură să se arate. Jupiter răspunse eroului cu 
pubuit de tunet pe cer senin, iar în statul peţitorilor care 
pregăteau moartea lui Telemac se arătă venind dinspre 
stinga un vultur cu un porumbel în gheare. Semn răv, 
de urgie divină, erau pentru dînșii vulturul zburînd din- 
spre mîna stingă, precum și tunetul din senin. Amfinomus 
„le tălmăci voinţa lui Jupiter, dar nici un peţitor nu părăsi 
„palatul în care moartea îi pîndea. Telemac aduse în mij- 
locul peţitorilor pe Ulise, căruia-i încărcă brațele cu bu- 
nătăți. Dar Antinous izbucni iarăși împotriva cerșetoruiui. 
"Un altul, pe nume Csetip, cînd văzu că Telemac îi ţine 
partea, aruncă asupra lui Ulise cu un butur de.bou. Eroul 
se feri, dar osul izbi pe un slujitor. Telemac îi strică: 


— Mare noroc ai avut, Csetip, că nu ai nimerit pe oas- 
“petele meu, căci ţi-o jur că te găuream cu sulița, de nu 
te mai întorceai la părinți. Să nu mai cuteze cineva aici, 
în casa mea, să-și arate obrăznicia, căci acum nu mai sînt 

copil să pot răbda. Mi-ajunge să văd cum îmi risipiţi tur- 
mele şi-mi beţi vinul. Nu voi mai îngădui să-mi loviți 
oaspeţii şi nici să-mi batjocoriţi roabele. 

Dar Jupiter le luă peţitorilor minţile, căci ei, în loc să 
se cumințească, izbucniră în risete, ca nebunii. Atunci 
Teoclimen, ghicitorul pe care Telemac îl adusese cu sine 
în Itaca, le vorbi astfel : 

— Netfericiţilor, ce vi s-a întîmplat de au împietrit fe- 
tele voastre ca în fața unei primejdii nevăzute ? Un nour 
întunecos vă ocolește de pretutindeni. Urlete izbucnesc. 
Obrajii voştri sînt scăldaţi în lacrimi. Rîuri de sînge și- 
roiesc în jos, de-a lungul pereţilor și stilpilor de marmură. 
Tinda și ograda palatului se scufundă în întuneric și des- 
chid un drum al cărui capăt e fundul negru al infernului. 
Soarele nu mai strălucește pe cer, iar din lăcaşul negru al 
morților pînă la voi se răspîndesc văluri întunecate de 
miazmele morții. Fugiţi cît mai e vreme, ca să nu vă ajungă 
prăpădul ! ! - : 

Zădarnică fu însă prevestirea lui Teoclimene. Peţitorii 
voiau să înece în hohote de rîs ceea ce ar fi trebuit să-i 
sperie cu dinadinsul. 


E ZIUA RĂZBUNĂRII 


Îndemnată de Minerva, regina Penelope aduse în mij- 
locul peţitorilor un arc uriaș, o torbă de săgeți și două- 
sprezece inele pe care eroul nu le luase cu sine la Troia, 
— Luaţi seama, rosti ea, la vorbele mele, prinți trufași, 
voi, care în lipsa bărbatului meu aţi pus stăpînire pe casa 
şi averile sale ! A sosit și ziua în care va trebui să ascult 
porunea pe care mi-a dat-o la plecare. Pe acela dintre voi 
care va izbuti să întindă arcul lui Ulise şi să străbată cu 
săgețile zburătoare cele douăsprezece inele înșirate aici la 
pămînt îl voi urma în casa lui. Voi părăsi locaşul în care 
am intrat întiia oară în zilele celei mai fragede tinereţi, ca 
să las fiului meu averea sa. 
Păstorul Eumeu ia arcul şi săgețile din mîna reginei. 
Plingind, el le'aşeză pe masă. Filetes, păstorul credincios, 
plinge și el, iar astfel stirneşte mînia lui Antinous, care 
strigă : 
— 'Ţărănoi nerozi, de ce urlaţi ? Vreţi să vă creadă 
regina plini de credință ? Nu vă temeţi, că doar n-a venit 
Ulise ca să îndoaie arcul. Eu cred că printre noi nici unul 
u va face aceasta. Astfel grăi Antinous, gîndindu-se la 
peţitorii ceilalţi, căci în sinea lui se şi credea învingător. 

Rînd pe rînd încearcă prinții toţi să îndoaie arcul, dar 
coarda țeapănă ca de oţel nu se supune braţelor lor plă- 
pinde, Antinous și Eurimac, socotindu-se mai tari, așteaptă 
să încovoaie cei din urmă arcul. Dar cînd le vine rîndul, 
nici ei nu sînt în stare să-l clintească, şi rămîn uimiţi de 
puterea eroului care odinioară mînuia arcul din lemn de 
corn ca pe o jucărie de copil. Curajul le piere şi cu toții 
stau îngroziți, ca nu cumva să se întoarcă Ulise acasă. 

Atunci Ulise chemă pe Filetes și pe Eumeu, zicîndu-le : 

— Credincioșii mei păstori, nu vă uimiţi de cele ce vă 
voi spune ! Eu sînt Ulise, stăpînul vostru. Nu mă întrebaţi 
mai mult ! Ajutaţi-mă să lupt cu petitorii reginei ! Staţi 
lîngă mine, şi-mi veţi cunoaşte puterea ! 

Păstorii varsă lacrimi de bucurie la auzul vorbelor sale, 
dar Ulise nu le dă răgaz. Grăbindu-i să intre în sală, el le 
zice : 

— Zorii ! Eu voi cere arcul ca să-mi încerc puterea, 
iar tu, Eumeu, să mi-l aduci, oricît s-or mînia pețitorii,! 
Tu, Filetes, mergi de ferecă porţile şi uşile toate şi spune 
Euricleei să nu lase să iasă nici o femeie din odăi, de vor 
auzi ţipete și larmă în sala cea mare. Apoi vino la noi! 

Intrară în sală pe rînd. Ulise ceru și el să-şi încerce pu- 
terea cu trcul, dar peţitorii îi răspunseră cu un ropot de 
ocări. Antinous mai cu seamă nici nu voia să audă că un 
cerşetor se încumetă a-şi încerca puterea cu ei. Poate chiar 
se temea că cerşetorul va cîştiga, făcîndu-i de ruşine. Nici 
nu se gîndea însă că cerşetorul era Ulise. 

Mînia peţitorilor o potoli regina, care le grăi înțeleaptă : 

— De ce nu-l lăsaţi şi pe dînsul, prinților peţitori, să-și 
încerce norocul ? Doar nu cred că va rîvni la răsplata pe 

care v-am făgăduit-o vouă. În schimb, îi voi da veștminte 
noi, o sabie frumoasă la brîu şi-l voi mîna în patria sa 
cu o corabie a noastră. 

Eumeu aduse armele și le puse în mîna lui Ulise. Re- 
gina Penelope ieși din sală, pe cînd Ulise își cerceta armele. 
Peţitorii, văzîndu-l cum le întoarce pe toate părţile, își 
- ziseră că străinul e, fără îndoială, un negustor de arme. 

Dar Ulise încovoie deodată arcul și, în spaima peţito- 
rilor, străbătu cu săgețile ușoare toate cele douăsprezece 
inele înșirate în curte. Fără să zăbovească, Telemac se 
apropie de el şi-i atîrnă la cingătoare sabia făgăduită de 
Penelope. Eroul își lepădă zdrenţele pînă la mijloc și se 
- așeză în prag, cu arcul în miini. 

Ridică arcul, iar prima săgeată nimeri în gitul lui 
Antinous, care căzu fără suflare. Peţitorii credeau că l-a 
ucis din greșeală și se- năpustiră asupra lui. Dar Ulise îi 
opri cu vorbe care semănau deznădejdea ; 

— Fiinţe obraznice și nerușinate, nu mai credeaţi să 
mă vedeţi ? De aceea aţi năvălit ca lăcustele asupra avu- 
tului meu ? Voiaţi să-mi răpiți și femeia, fără să vă în- 
groziţi de zei și de răzbunarea mea ? Acum priviți cum 
deasupra voastră plutesc zeițele morţii ! 

Eurimac, în genunchi, el, cel mai neruşinat, se ruga 
acum de Ulise, uitînd că l-a ocărît și l-a lovit : 

— Dacă ești cu adevărat Odiseu, ești răzbunat cu moar- 
tea lui Antinous. El voia să-ți ucidă copilul. Lasă-ne să ne 
întoarcem în casele noastre, și te-om: cinsti ca pe un zeu ! 

— Cunosc eu cinstea voastră, strigă Odiseu. Voiţi poate 
să vă întoarceţi cu prietenii şi cu slugile ca să-mi încon- 
juraţi palatul ? Voiaţi să fiți mai şireţi decît Ulise ? Nici 

PP 
unul nu veţi scăpa de moarte. Apărați-vă, ori muriţi ca 
niste mişei ! 

Eurimac se înarmă cu un paloş, dar o săgeată îi închise 
gura pe vecie. Genunchii tuturora tremurau în faţa morţii. 
Telemac îl dobori pe Amiinomus, care încercase să-l lo- . 
vească din spate pe Ulise, apoi alergă în odaia de arme și 
se întoarse cu patru scuturi, patru coifuri și opt lănci. 

Robul Melante se strecură în dosul casei, unde o portiță 
rămăsese deschisă, și se întoarse cu arme pentru doispre- 
zece luptători, El vrea să mai aducă și alte arme, dar Ulise 
îl zărește și trimite după el pe Eumeu și pe Filetes. Aceștia 
îl dibuiesce în odaia cu arme, îl leagă burduf și zăvorese 
uşile pe dinafară. După această ispravă, păstorii se întore 
alături de Ulise. 

Zeița Minerva se ivește înarmată, cu înfățișarea bă- 
trînului Mentor, dascălul lui Telemac. Ea îl îmbărbătează 
pe Ulise înconjurat de gloata dușmanilor înarmaţi. Prefă- 
cută în rînduiică, zeița se așeză sus pe grindă, rînduind 
loviturije de suliți. Ceata peţitorilor scădea văzind cu 

chii, în dosul grămezii de leșuri care creştea tot mai 
mare. Minerva, din înălțime, clăteşte cu putere scutul 
greoi, iar zăngănitul armei împietri de groază pe duşmanii 
lui Ulise. Ei erau secerați ca spicele de mîna secerătorului. 

Numai doi scăpară pînă la urmă, iertati de Telemac, 
pentru că fuseseră aduşi acolo de peţitori cu sila : craini- 
cul Medon și cîntăreţul Femius. Recunoscători lui Teleinac 
și uluiţi de groază, aceștia ies în curtea palatului și nu le 
vine a crede că sînt în viață. Pe ceilalți nici armele lor, 
nici rugăminţile nu-i mai scăpară de minia lui Ulise. Scla- 
vele cele necredincioase, douăsprezece la număr, spălară 


192 


de sînge podeaua de marmură, tîrînd leșurile în tinda 
Fură şi ele apoi spînzurate de streașina casei, alături de 
necredinciosu! Melante. 

Bătrînei Euricleea, văzînd atîţia morţi grămadă, îi veni 
să chiuie de bucurie. Dar Ulise o mustră : 

— Nu ţipa, doică, dar mai cu seamă nu chiui de bucu- 
rie, căci nu e nici o laudă să aduci oamenilor moarte ! Pe 
aceștia nu i-au doborît decît fărădelegile lor. Lipsa lor de 
omenie le-a adus pedeapsa. 

Odiseu trimise pe bătrînă să ducă reginei vestea atît de 
așteptată. Coborînd în grabă pe scara care ducea în sala 
mare a palatului, Penelope se opri departe de Ulise şi-i 
vorbi : 

— Îţi mulţumesc, străine, pentru binele pe care Ulise 
al meu nu ar mai fi putut să mi-l facă, din fundul negrului 
pămînt. 

Ulise zîmbi, dar Telemac o îndemnă : 

— Jiii, mamă, pe tatăl meu! De ce eşti așa 
de nepăsătoare cu el ? 

— Nu sînt defel nepăsătoare, fiul meu, dar eu nu ştiu 
cine este acest străin. Prea mulți înşelători aleargă pe 
drumuri, şi chiar unii zei vin de înșeală pe oameni 1 

Ulise îi încuviinţă spusele, adăugînd : 

— Încă nu am terminat treburile pe ziua de azi. Şi 
apoi, prea sîntem plini de sînge. Hai să ne spălăm, iar în 
curte cîntărețul Femius să cînte cît va putea mai tare. 
Fetele să danseze şi să chiuie de bucurie, așa încît cine va 
trece pe drum să zică: «Azi e petrecere mare în curtea 
lui Ulise. Pesemne că se mărită Penelope. A așteptat 
destul», 

Ulise ieși din sală, se scăldă, se pieptănă, iar Minerva îi 
dădu iarăşi înfăţişare de tînăr. Dar cine să creadă că mă- 
car de astă dată Penelope va sări de gît soțului ei? Ea 
{l privea cu luare-aminte, îl cunoștea, dar încă nu ştia ce 
să creadă, Ca să încerce pe Ulise îl întrebă : 

— De ce nu spui slugilor să aducă patul nostru de 
nuntă şi să-l încarce cu blănuri și pînze ? 

— Cum poate cineva aduce patul ? strigă Ulise. Doar 
l-am făcut cu mîna mea din trunchi de măslin retezat 
mai sus de pămînt, Și l-am făcut așa, pentru ca niciodată. 
ca și el, căsătoria noastră să nu se mai dezlege. 

Auzindu-l], Penelope îşi îmbrăţişă soţul cu drag şi toate 
îndoielile i se risipiră. 

— Nu te supăra pe mine, dragul meu, zise ea, dar dacă 
Elena ar fi fost mai prevăzătoare, ar fi simţit îndată că 
zeii vor s-o batjocorească. Ea n-ar fi fugit cu Paris, dacă 
s-ar fi gîndit la viitor. 

Ulise plecă fruntea înţelegător şi o sărută. Noaptea îi 
trimise pe toţi la culcare, iar în zori Ulise plecă la ţară, 
la tatăl Laerte. Luă cu dînsul pe Telemac și pe cei doi 
păstori. credincioşi, cu toţii bine înarmaţi. Uşile palatului 
fură zăvorite, iar femeile toate se încuiară în camerele 
de sus. Ca să nu-i vadă nimeni, Minerva învălui pe Ulise 
şi ceata sa într-un nor luminos, şi astfel ei ajunseră ne- 
văzuţi la tatăl Laerte. 


PACE ÎN ITACA 


Stafeta zeilor, înaripatul Mercur, chemă umbrele peţi- 

torilor uciși de Ulise şi le călăuzi în infern. Umbrele îi 
urmau ascultătoare, cu țipete jalnice, ca un cîrd de corbi 
rătăcitori prin noapte, alcătuind un lung și spăimîntător 
șirag. Zburau peste talazurile oceanului și, trecînd prin 
porțile Soarelui şi prin țara Visului, ajunseră în cîmpia 
în care înfloreşte aișorul, arborele morţii. Din această 
cîmpie neguroasă, umbrele celor căzuţi fără de cinste se 

depărtară şi se pierdură în negrul orizont al infernului, 
pornind la judecata din urmă. 

Cînd astfel se petreceau lucrurile în infern, Ulise cu 
Telemac și cu cei doi păstori credincioși ajungeau pe 
ogorul bătrînului Laerte, nefericitul tată al lui Ulise. In- 
trînd într-o livadă înfrumuseţată prin muncă stăruitoare, 
Ulise găsi pe tatăl său singuratic. El săpa pămîntul în 
jurul unui copac tînăr și era îmbrăcat într-un veștmînt 
de muncitor, plin de colb şi de cenușă. În picioare purta 
cizme înalte, ca să se ferească de înțepăturile mărăcini- 
lor, iar fruntea îi era acoperită cu o cușmă ge piele de 
căprioară. Așa umbla bătrînul, nutrind în piept marea 

durere pentru fiul pierdut. Aplecîndu-se asupra bătrînului, 
Ulise îi vorbi: | 


— Caut un om pe care-l cheamă Laerte. Odinioară am 
primit în casa mea un oaspe de la care păstrez o amintire 
neştearsă. Niciodată nu mi-a venit din ţările îndepărtate 
un om mai de seamă. Spunea că numele tatălui său e 
Laerte. Patria lui e Itaca. Şi dacă nu mă înșel, aceasta e 
patria lui. Spune-mi, unde îl pot găsi ? 

Auzindu-l vorbind despre Ulise, bătrînul lăsă lucrul 
neisprăvit și ridică ochii la străin, întrebîndu-l : 

— Şi unde a plecat el de acolo ? 

Ulise răspunse : 

— Tată, eu sînt fiul pe care-l aștepți de douăzeci de 
ani. Oprește-ţi lacrimile, căci trebuie să vorbim şi de alte 
lucruri care ne zorese ! La curte am ucis pe toţi peţitorii 
şi acum trebuie să dăm socoteală de ei. 

Auzindu-l, bătrînul își prinse fiul în brațe și stătu mult 
așa, ca pierdut, cu picioarele tremurînd. Ei merseră în 
casă, unde Telemac și păstorii pregătiseră o masă bogată. 
Atunci veni Dolios grădinarul cu cei șase fii ai săi, și 
toți îl îmbrăţțișau pe Ulise și se bucurau de sosirea lui. 

Dar pe cînd ei se ospătau, în oraș ajunse știrea morții 
peţitorilor şi îndată alergară de pretutindeni neamurile 
celor uciși, care ridicară leșurile și le duseră acasă. Apoi 
se adunară în for și se sfătuiau ce să facă. Tatăl lui An- 
tinous, Eupit, rău și nedrept, căci avea cui semăna fiul, 
vorbi așa fruntașilor adunaţi : d 

— Fraţilor, Ulise a fost o mare năpastă pe noi. El ne-a 
pierdut toate corăbiile și oamenii toți pe care i-a luat la 
Troia. Abia ajuns acasă, ne-a ucis și pe cei mai buni copii 
rămași în cetate. Dar pe deasupra, el a ucis și pe fiii prie- 
tenilor noștri din insulele vecine, şi acum ne va băga 

în război cu părinții acelora. Negreșit, el va căuta să fugă, 


dar noi să nu-l lăsăm, ci să-i ieşim înainte şi să-l ucidem ! 
Toţi de față erau de părerea lui şi strigau împotriva lui 
Ulise. Dar atunci veniră din cetate cîntărețul Femius şi 


„crainicul Medon care scăpaseră de moarte, nefiind vino- 

vaţi. Medon le vorbi : 

— Oameni cu teamă de zei, luaţi aminte ce vă spun ! 
Ulise a făcut cu voia zeilor ceea ce a făcut. Am văzut 
cu ochii noștri pe Minerva care-l ajuta sub chipul lui Men- 
tor cel înţelept. Cind ea se repezea spre peţitori, ei se 
prăvăleau ca spicele de grîu în mîna secerătorului, 

Iar bătrînul Haliterse, care şi în for luase apărarea lui 
Telemac, vorbi : 

— De atitea ori v-am spus, prieteni, să nu mai lăsaţi 
pe fiii voştri să-și bată joc de casa unui om care pe vre- 
muri a fost stăpînitorul nostru, ba încă un cîrmuitor bun 
și cu dragoste de oameni. Voi nu m-aţi ascultat, și rău 
ați făcut. Deșteptaţi-vă ! Nu porniţi cu război împotriva 
lui Ulise, căci zeii care-l ajută vor mai vărsa sînge ome- 
nesc. Şi de ce să sîngereze poporul pentru cîţiva prinți 
nelegiuiţi ? X 

După vorbirea lui Haliterse, itacienii se împărțiră în 
două cete. De partea lui Eupit erau neamurile morților 
şi slugile lor ; de partea lui Haliterse erau poporul şi 
fruntașii care voiau liniște în țară. Aceștia se despărţiră 
de Eupit şi se împrăștiară pe la casele lor. Eupit, în frun- 
tea celor dintii, porni cu zarvă mare la palatul lui Uiise, 

În ceruri, zeița Minerva se înfățișă mîhnită tatălui ei 
ceresc, stăpînul trăsnetelor, zicîndu-i : 

— Tată al meu, oare nu se va mai sfirși prigoana lui 
Ulise ? Nu mi-ai făgăduit tu oare că-i vei reda liniștea, 
după ce va scăpa de Neptun ? Priveşte în jos, la Itaca, pe 
Eupit, care răscoală pe cetățeni și vrea să-l ucidă pe Ulise ! 
Hotărăște să pui odată capăt războiului ! 

— Copila mea, răspunse zeul, nu ţi-am îngăduit oare 
să-l ajuţi cum te vei pricepe ? Du-te, deci, și fă tot ce vei 
crede ca să-l scutești pe Ulise de suferinți ! Apoi înte- 
meiază în Itaca o pace fără de sfîrșit și aibi grijă de Ulise 
pînă la adînci bătrîneţe ! 

Tocmai acum, Eupit, în fruntea unei cete mari, se 
apropia de mica ceată de oameni ai lui Ulise, care se în- 
torceau la palat. Minerva îndemnă pe Laerte : 

— Ia mai încearcă-ţi o dată puterile din tinereţe ! În- 
vîrte lancea ca odinioară și zvirle-o de-a dreptul la ţintă ! 

Laerte o ascultă şi apucă lancea cu dreapta, rugîndu-se 
cu glas tare de Minerva. Lancea căzu ca un trăsnet pe 
coiful lui Eupit și-l sfărîmă odată cu capul. Eupit căzu la 
pămînt, iar Ulise cu ai săi porniră într-un iureș.năvalnic, 
Dar Zeița strigă tuturora : 

—, Opriţi-vă ! Puneţi capăt războiului și vărsării de 
sînge ! E voinţa lui Jupiter. El m-a trimis aici. 

Auzind glasul de aramă al zeiței, oamenii lui Eupit 
îngălbeniră de groază şi se împrăștiară care încotro apucau. 
Numai Ulise şi Telemac, văzindu-i fugind, se năpustiră 
cu mai multă mînie împotriva lor, şi nu lipsea mult să-i 
` ucidă pe toţi. Dar atunci, marele Zeu din nouri azviîrli în 
mijlocul luptătorilor trăsnetul său de foc, și ei se opriră 
cu toţii. Zeița Minerva, la chip leită Mentor cel înţelept, 


198 


încheie între dinșii o pace care nu avea să mai sfirșească 
niciodată. 

Acasă, Penelope il primi pe soțul ei cu lacrimi în ochi, 
iar cînd auzi că războiul a fost alungat din Itaca, se rugă 
î de Ulise: 

— De azi înainte să nu ne mai părăsești niciodată! 
Lasă, Ulise al meu, truda războaielor pentru alţii mai ti- 
neri | 

— Ştiu că nu te vei bucura prea mult cînd vei cunoaște 
adevărul, zise el, dar trebuie să ştii ce ne mai aşteaptă. 
Noi trăim pe o insulă și, fiind înconjurați din toate părţile 
„de apă, nu ne putem mișca nici hrăni fără învoirea lui 

Neptun, stăpinul apelor şi al Oceanului. Trebuie, deci, să 
 dobîndesc iertarea lui. Iată, îţi voi spune totul. Cind am 
coborit în infern, proorocul Tiresias mi-a dat poruncă să 
cutreier din nou drumurile cu o vislă în mînă şi să merg 
cu ea pînă voi întilni un popor care nu cunoaşte sarea în 
bucate şi care nu a auzit de corăbii, nici de visle, aripile 
corăbiilor. Ca semn că am găsit acest popor care nu cu- 
| noaște marea, îmi va ieşi înainte un trecător care va zice 
că eu ţin în mînă o lopată pentru vînturat griul, iar nu 
o vîslă pentru tăiat valurile apei. Cînd voi găsi acel călă- 
tor, eu trebuie să înfig vîsla în pămînt și să jertfesc lui 
Poseidon-Neptun un vier și un berbec. Astfel Neptun se 
"va împăca, iar eu mă voi întoarce acasă ca să jertfesc 
tuturor zeilor. După aceea, voi ajunge cu ai mei cei dragi 
"la adinci bătrîneţe și voi trimite pe mare corăbiile, fără 
teamă de ura lui Neptun. 

VERGILIUS 


Eneida 


Această lucrare alcătuită de D-l Gh. Andreescu este 
binevenită. Ea va constitui, sînt sigur, una din frumoasele 
cărți care contribuiesc la formarea sufletului elevilor, la 
întărirea simțământului naţional și la împrăştierea bine- 
facerii învăţăturii şi culturii clasice antice. 

Legenda Romei, pe care autorul o înfățișează tinerimii, 
după Eneida, poema strălucită a lui Vergilius, poetul na- 
tional a! Romei și al Romanilor, al gintei latine şi al uma- 
nității, «care a ştiut să slăvească în cîntecul său melodios 
măreția şi puterea Romei de la originea ei pînă la culmea 
epocii augustiene», este bine aleasă, căci e cea mai însem- 
nată din toate legendele romane., 

Cartea este scrisă într-o limbă uşoară şi frumoasă, su- 
biectul este: cu pricepere tratat și nu ştiu cum aş putea 
s-o recomand mai bine, spre a fi cît mai răspîndită printre 
elevi, convins că este o carte utilă. 


Prof. univ. Iuliu Valaori, 1935 


ARDEREA TROIEI 


În ziua cea din urmă a Troiei, cînd grecii părăsiră 
ţărmul, nu se mai afla înaintea porţilor decît uriașul cal de 
lemn. Dar apoi poporul începu a ieşi din cetate şi-l privea 
cu uimire. Ce bucurie pe troieni ! De zece ani doreau ei 
ziua aceasta. Nici nu le venea să-şi creadă ochilor că nu 
mai văd duşmanii pe cîmpie. leșeau pe rînd copii, femei, 
bărbaţi și roiau murmurînd în preajma namilei de lemn. 
lar cei care cîrmuiau destinele cetății se întrebau : ce vor 
face cu calul ? Ce rost i-au dat grecii cînd l-au făcut? 
Unii strigau cu tărie să-l tragă în cetate, alţii se dădeau 
de ceasul morții, străduindu-se să arate soţilor că namila 
de lemn este o mașină de război, o înșelătorie grecească, 
și că trebuie arsă în foc sau înecată în mare. În vreme ce 
ei sfătuiau fără folos, iată, din virful unui deal se coboară 
gonind preotul Laocoon, care ducea de mînă pe cei doi 
copilași ai săi. Abia trăgindu-și suflarea, el strigă de pe 
deal troienilor : 

— Nefericiţilor, v-aţi pierdut mintea ? Vă închipuiți 
că dușmanii sînt acum departe ? Nădăjduiţi că grecii vi~- 
cleni vă vor aduce daruri sfinte la plecare ? Oare atît de 
putin îl cunoaşteţi voi pe Ulise ? Credeţi-mă ! În pîntecele 

calului acesta se află pitiți luptători sau vreo maşină care 
va izbucni, sfărîmînd zidurile și cetatea noastră. Fără în- 
doială, vi se întinde o capcană în care vă aruncați ca orbii. 
Eu, unul, mă tem de greci chiar cînd ne vin cu daruri. 

Ca să întărească spusele sale, preotul aruncă o săgeată 
de fier în trupul lemnos, care răsună din adîncuri cu zgo- 
mote surde și zăngănit de arme. Dar troienii nu voiau 
să audă nimic, pentru că zeii pizmași le răpiseră și auzul 
și mintea. Ei tot se îndoiau de spusele preotului și voiau 
cu dinadinsul să înfrunte duşmănia destinului. 

Şi cum stăteau încă nedumeriți și-și aruncau priviri 
întrebătoare, iată se apropie de ei o ceată de ciobani, du- 
cînd cu larmă mare în mijlocul lor pe un flăcău străin, 
de bună seamă grec, legat cu mîinile la spate. El se zbătea 
și plîngea în mîinile lor, arătînd nespus de îngrozit, pre- 
cum poate și era. El se dăduse prins de voia lui și-și punea 
viața în primejdie de moarte numai ca să izbutească vi- 
cleșugul grecilor. Tinerii troieni făceau roată împrejurul 
prinsului şi rîdeau de soarta lui. El fu tîrît în fața regelui, 
Atunci păru mai liniştit, ba începu a sg şi ruga cu glas 
tînguitor : | 

— Sărman de mine, oare nicăieri pe lumea aceasta nu 
voi mai putea găsi un adăpost ? Abia am scăpat din miîi- 
nile lui Ulise, pierzînd astfel nădejdea că-mi voi mai vedea 
părinţii și patria, iar acum din nou să mă aștepte moartea ? 

La auzul unor cuvinte atît de triste, inimile tuturor se 
înduioșară, iar regele Priam îl şi întrebă : 

— Din ce neam ești, tinere ? Ce întîmplare te-a ama 
în mîinile troienilor ? - 

Fără a-și pierde cumpătul, prinsul născoci o poveste, 
pe jumătate adevărată, care avea tocmai de aceea darul 
de a îi lesne de crezut : 

— Numele meu e Sinon. Sînt grec și am pornit cu oas- 
tea lui Agamemnon să lupt împotriva voastră. Nu voi spune 
decît adevărul, deși adevărul mă poate duce la moarte. 
Dacă destinul a făcut din Sinon un nefericit, nu va face 
din el şi un mincinos. Trăiam liniștit în mijlocul grecilor, ` 
atîta vreme cît a vieţuit căpitanul meu Palamede, sub 
scutul căruia am plecat de acasă, ca rudă săracă a lui, 
Dar Palamede, precum ştiţi şi voi, îl supărăse rău pe Ulise 
acum zece ani, cînd au fost să plece la Troia. Ulise nu 
se împăca cu, gindul să-şi lase nevestica cu copilul în 
brațe şi să plece la război. Cînd Palamede, cu mulţi vestiți 
căpitani, a venit să-l cheme la Troia cum le-a fost legă- 
mîntui la nunta prea-frumoasei Elena, Ulise se prefăcu 
nebun. Dar Palamede, care era tot așa de iscusit ca şi 
Ulise, pricepu că e teafăr şi printr-o şiretenie îi dădu în- 
şelătoria pe faţă. Ei bine, Ulise nu i-a iertat niciodată lui 
Palamede că a fost mai isteț decît el şi că l-a făcut să 
ajungă la Troia* Apoi, în timpul războiului, la adunările 
fruntașilor, Palamede se întrecea mereu în înțelepte sfa- 
turi cu Ulise, şi adeseori s-a dovedit chiar mai prevăzător. 
- Dar Palamede ura din inimă războiul, şi tocmai acest lu- 
cru l-a pierdut, căci într-o zi Ulise îl învinui că a primit 
daruri de la regele Priam pentru a încheia pace cu grecii. 
Fiind osîndit la moarte pentru vînzare de neam, el a fost 
ucis. Totuși, Aiax cel mare și alți fruntași, nevoind să 
creadă în trădarea lui Palamede, i-au luat trupul și l-au 
înmormîntat după datini. Din ziua morţii lui Palamede, 


traiul meu între greci a devenit o povară. Tăcut și cu 
` ochii în jos, trebuia să mă furișez printre oșteni, ca să nu 
stîrnesc bănuieli și să nu-mi atrag ura cuiva. Și îndeosebi, 
începînd dintr-o zi, cînd am avut nesocotinţa să mărtu- 
risesc unui p-ieten al lui Ulise că voi răzbuna moartea lui 
Palamede, soarta mea a fost peeetluită. Din acea zi, Ulise 
mă urmărea necontenit şi căuta orice prilej să mă prindă. 
Pentru aceasta, s-a prefăcut că cercetează oracolele, care 
i-ar fi spus: «Așa cum la începutul războiului aheii au 
sacrificat o fecioară, pe Ifigenia, fiica lui Agamemnon, 
ca să dobîndească sprijinul zeilor, astăzi, dacă ei vor să 
înfrîngă Troia, trebuie să jertfească un grec, un bărbat». 
Toţi grecii au înghețat de frică auzind oracolul, căci pe 
fiecare îl putea alege moartea. Atunci Ulise, prefăcîndu-se 
că a vorbit cu proorocul Calchas, se întoarse cu fața la 
oştire și strigă cu glas de tunet numele meu. Toţi răsu- 
flară ușuraţi că s-a găsit o victimă. 

Am fugit noaptea de la altar cu tîmplele legate în 
panglici — semn al jertfirii care se apropia. Am fugit ru- 
„pînd lanțurile și am așteptat pînă am văzut pe greci ple- 
caji. Acuma vin la voi cu inima plină de îneredere. Min- 
tuit de moarte, vă rog să-mi dăruiţi libertatea şi să mă 
primiți între voi. Nici o legătură nu mă mai ţine de ahei, 
care m-ar ucide fără milă. 

Cind Sinon își încheie cuvîntul, nici unul dintre troieni 
nu-l mai socotea dușman și nimeni nu bănuia că toată 
cuvîntarea nu a fost decît o minciună. Priam strigă cio- 
banilor : 

— Băieți, dezlegați-l și lăsaţi-l liber! De-acum îÎna- 
inte, Sinon, tu eşti troian şi nu te vei simţi nieiodată 

străin de noua ta patrie. Spune-mi, totuși, care e rostul 
acestui cal de lemn, pe care grecii l-au părăsit pe cimpiile 
Troiei ? Este vreo mașină de război, sau un dar închinat 
vreunui zeu ? 

Sinon răspunse : 

— Zei ai cerului şi ai mării, altare sfinte in fața cărora 
era să fiu jerttit, nu luaţi în nume de rău destăinuirea pe 
care voi face-o troienilor, căci de azi înainte eu sînt tro- 
ian și nu mai datorez nimic acelora care au încercat să 
mă ucidă prin viclenie. Fugind de la altar, m-am adăpostit 
într-o mlaștină, unde am așteptat să plece grecii, cum era 
vorba. Vai, dacă ei mă găseau ori nu, eu tot nu-mi mai 
vedeam niciodată părinţii și copiii. Mă tem însă că grecii 
se vor răzbuna pe dînşii în locul meu. Ei vor plăti pentru 
mine. Cel puţin să-i răzbunațţi voi ! De aceea vă voi spune 
totul. Rege, calul de lemn a fost menit să împace cu grecii 
pe Minerva, după ce ei, nerecunoscătorii, au cutezat să-i 
jefuiască templul. Ei au furat statuia zeiţei, ucigînd paz- 
nicii, apoi au scos statuia în cîmp ca s-o trimită la Argos. 
Zeița le-a arătat pe loc miînia ei, începînd să arunce din 
ochi scîntei. O sudoare sărată trecu pe trupu-i de piatră, 
şi toţi văzurăm cu groază cum clătina braţul cu lancea, 
semn de groaznică mînie. Lucrurile acestea vă sînt cu- 
noscute, de bună seamă, căci vi le-a adus zvonul, cel peste 
tot răzbătător. Proorocul Calchas a poruncit atunci aheilor 
înnebuniți de groază să caute a împăca pe zeiţă, înălțîindu-i 
monumentul acesta de lemn, atît de mare, încît să nu în- 
capă prin porțile Troiei ca să-l așezați lîngă temple, El a 
voit să nu puteţi duce calul în cetate, ci să-l sfărimaţi, 
să-l pîngăriţi, și astfel să vă lovească ura Minervei. Căci 

dacă voi puteaţi aduce calul în cetate, toate popoarele 
Asiei se răsculau împotriva grecilor. Și Calchas proorocul 
a sfătuit pe ahei să ceară din nou ocrotirea zeiței, aducînd 
înapoi din Argos statuia furată. Grecii s-au întors acasă 
numai pentru a redobîndi iertarea zeilor, cu rugăminţi la 
vechile lor altare. Ei vor să-şi reaprindă focul sfînt, dar se 
vor întoarce curînd la Troia. Fiţi cu luare-aminte și aştep- 
tați-i cu armele în mîini ! 

Troienii toţi crezură că Sinon a spus adevărul. Şi pentru 
ca nimeni să nu mai cîrtească împotriva minciunilor lui 
Sinon, Minerva trimise troienilor o minune, care le în- 
tunecă judecata. Preotul Laocoon săvîrșea o jertfă lui 
Neptun înaintea altarelor, cînd din mijlocul mării line 
țîşniră într-un salt uriaș doi balauri negri, înaintînd spre 
port. Capetele lor roşii de sînge se înălțau deasupra valu- 
rilor, iar trupurile lor, însemnînd două cercuri uriașe, pă- 
reau că alunecă pe fața apelor. Se aruncară pe mal și se 
apropiau cu ochi scînteietori şi cu şuierături groaznice. 
Norodul înspăimîntat începu să fugă. Balaurii se îndreptau 
spre Laocoon, dar, întilnind pe cei doi fii ai săi, se înco- 
lăciră împrejurul lor. 

Bătrînul sare într-ajutorul copiilor cu armele în mîini, 
dar jivinele se reped și la el, îl împresoară și înalţă cape- 
tele. Acoperit de venin, el luptă zădarnic să scape din 
strînsoare și aruncă spre ceruri strigăte deznădăjduite, ca 
un taur rănit, pînă ce cade înăbușit înaintea altarului, lîngă 
fiii săi. Balaurii se descleștează alene de-trupurile moi și 
merg să se așeze la altarul Minervei, sub ochii îngroziţi ai 
troienilor. Nimeni nu se mai îndoiește că zeii l-au pedep- 
sit pe Laocoon și că ei poruncesc troienilor să aducă uriaşul 

de lemn în cetate. Îi leagă deci corzi în jurul gîtului, îi 
pun tăvăluguri de lemn sub picioare și-l tirăsc ca pe roți 
pînă la porţile Troiei, în cîntece de veselie. Şi fiindcă 
porţile erau prea strimte și scunde pentru el, troienii dă- 
rîmă o bucată de zid, împingind namila de lemn către 
poarta templului Minervei. Copiii şi tinerele fete sînt fe- 
riciți să atingă cu degetele lor funiile care trăgeau calul. 
În drum, de patru ori se izbeşte namila de praguri și de 
patru ori se aude zăngănit de arme dinăuntru. Troienii 
însă împing mai departe calul, pînă ajung la poarta tem- 
plului. În zadar Casandra, fiica lui Priam, ştiutoare a vi- 
itorului, strigă plingînd ce-i „așteaptă, căci Apolon, care-i 
dăduse darul ghicirii, nu lasă pe nimeni să-i creadă pro- 
orocirile. Troienii cerebrează în cîntece şi ospețe noua lor 
sărbătoare. 

Dar noaptea alunecă din ceruri și cu ea odată fiecare 
se duse să se culce în casa lui. Toţi erau ameţiţi de băutură 
şi căzură cu trupurile amorţite de somn. Nici o suflare nu 
se mai auzea în orașul adormit, cînd, în puterea nopții, 
Agamemnon se înapoie furiș la ţărmul mării cu oștile 
sale, purtînd un fanar aprins pe corabia împărătească. 

Stolul de corăbii îl urmează de aproape şi toată armata 
se îndreaptă în tăcere spre porţile Troiei, Fanarul era un 
semn ; Sinon veghea de mult în așteptarea lui ; cînd îl 
zări, el se furișă sub pîntecele calului, căruia-i deschise 
ușița tăinuită. În liniște adîncă, patru sute de luptători 
coboară la pămînt pe funii ori pe scări, aleargă la porţile 
cetății, sugrumă străjile și deschid calea oștirilor grecești. 
Cu ei împreună alunecă în jos pe frînghii și crudul Ulise, 
Pirus-Neoptolem, fiul lui Achile, tot așa de avîntat ca şi 

tatăl său ; doctorul Mahaon și bălanul Menelaos. Ei dau 
“năvală în orașul adormit, pe cînd prin porţile deschise 
intră alergînd gloatele grecești de pe aonibi{, care' se în- 
torseseră cu toatele în port. 

Lumea dormea somn greu după lungi necazuri în în- 
treaga Troie, cînd umbra nefericitului Hector, fiul lui 
Priam, se arătă lui Enea în somn, plin de răni, de nămol, 
„de sînge închegat, precum Enea și-l amintea tîrît în colb 
„după carul lui Achile. Umbra glăsui astfel : 

— Deşteaptă-te, Enea, fugi fără zăbavă dinaintea fo- 
cului ! Dușmanul e în mijlocul zidurilor, și Troia a căzut. 


Ne-am luptat destul pentru ea, acuma n-o mai putem 
ajuta în nici un chip. Dacă putea fi mîntuită cu bărbăţia 


braţelor, ar fi fost mîntuită de noi amîndoi. Sînt alte puteri 
care luptă împotriva ei. Nu putea să cadă decît prin vi- 
clenie, dar astăzi i-a sosit ziua din urmă. Destinul voiește 
să facă din tine un rege al troienilor risipiţi. Ia cu tine 
statuile zeilor şi ale strămoșilor cetăţii „și întemeiază cu 
ele dincolo de mare o cetate nouă și glorioasă | 

Hector aduse lui Enea chipul Vestei, zeiţa altarelor și 
a focului, apoi pieri într-un mour. În urma lui se stinse și 
focul sfînt de pe altar, aceasta însemnînd sfîrșitul Troiei. 

Neorînduiala şi măcelul erau în toi în cetate și de pre- 
tutindeni se auzeau strigăte de groază. Enea asculiă o 
clipă și i se păru că aude țipete pînă la casa tatălui său 
Anchise. Tot astfel, cînd un lan e sfișiat de flăcările pe 
care un vînt furios le împinge din urmă, sau cînd o cm- 
pie e înecată de puhoaie care se prăvălesc din creștetul 
munților la vale, dezrădăcinează copacii și risipese munca 
plugarului, ciobanul neliniștit, din culmea unei stinci, se 

silește să ghicească pricina sunetelor pe care nu le des- 
luşeşte prea bine. Enea înţelese că Troia a fost vîndută 
şi că prețul vînzării a fost plătit vînzătorilor. El fu cu- 
prins de furia războinică, deși înţelegea că totul e pierdut. 
ÎI întîmpină preotul Pantus cu mîinile pline de vase sfinte 
şi de chipurile zeilor cetății biruite. 

— Aceasta e noaptea din urmă a Troiei ! strigă el. Nu 
mai există troieni, nici Troia, nici slava ei pe care o cre- 
deam eternă. În cetate grecii sînt stăpîni. Flăcările mis- 
tuie totul. Uriașul cal de lemn aruncă din pîntecele sale 
ostași, iar Sinon, pe care Priam l-a scăpat de la moarte, 
întinde focul cu o torță din casă în casă, bătîndu-și joc 
de bunătatea troienilor. Valuri de greci intră mereu pe 
porţi şi ucid pe cei ce încearcă să fugă. 

Cînd Enea, aţițat de cuvintele preotului, își îndreptă 
ochii spre cetate, nu mai văzu decît flăcări și fum. Pe dată 
el puse mîna pe arme și porni, neînsoţit de nimeni. Nu 
merse mult și întâlni o ceată de troieni cu armele în miîini, 
gata de moarte. Printre ei se afla şi Coreb, logodnicul 
Casandrei. Zădarnic îl tot rugase Casandra să plece din 
Troia, că nu mai e nici o speranţă. Coreb venise la Troia 
să lupte. 

— Încercarea voastră e o zădărnicie, le vorbi Enea. 
Zeii au părăsit altarele și templele, iar voi apăraţi o pa- 
trie care nu mai există. Haideţi, dară, să murim cu toţii, 
aruncîndu-ne în vilvătaie! O singură mîntuire mai- e 
pentru învinşi, să nu mai spere în nici o mîntuire.! 

Tinerii nu se înspăimîntă, ci pornesc la luptă cruntă. 
Ei înaintează printre mormane de leşuri şi printre flăcări. 
Ucid mulțime de ahei, apoi se-înarmează cu coiturile, cu 

scuturile și săbiile lor. Viclenia prinde, și pe toţi care le 
ies în cale îi ucid. Cînd își dau seama că au căzut în mîi- 
nile troienilor, ei sar ca mușcaţi de șarpe și vor să fugă, 
dar prea tîrziu. Unii caută scăpare la țărm; alţii, de 
groază, încearcă să intre în pîntecele calului. Ce ruşine ! 
Dar ce folos ? Nici unul nu scapă. 

Casandra se iveşte în mijlocul soldaţilor greci, cu mîi- 
nile legate, smulsă din templul Atenei. Ea ridică ochii 
către cer, iar Coreb, logodnicul îndrăgostit, nu poate în- 
dura. El se repede mînios în mijlocul grecilor, iar troienii 
îl urmează. O smulg pe Casandra din mîinile lor, dar 
troienii de pe acoperișul templului, crezîndu-i greci, îi 
atacă cu o ploaie de suliți. La rîndul lor, grecii dumiriţi îi 
primesc şi ei cu armele în miîini. Troienii, atacați de pre- 
tutindeni, avînd împotrivă pe viteazul Aiax, pe Menelaos 
şi pe Agamemnon, dau înapoi ; Coreb se aruncă în săbii și 
moare pentru logodnica lui, iar grecii o duc din nou în 
tabăra lor. Mergînd tot înainte cu puţini luptători, căci 
ceilalți erau la pămînt, Enea se pomeni în fața palatului 
lui Priam, unde măcelul și moartea domneau mai crîncene 
ca oriunde. Grecii se străduiau să urce pe zid, iar troienii 
îi striveau sub dărîmături. Grinzile şi tencuielile aurite, 
trufașe podoabe ale lăcaşului regilor, fură smulse şi arun- 
cate asupra dușmanului. ` 

Enea și oamenii săi se furișară în curtea dinăuntru a 
palatului, printr-o ușiţă tainică. Ei urcară pe acoperiş, 
alături de turnul cel mare de pe care se vedea întreaga 
Troie, nădăjduind zădarnic să-l ajute pe regele Priam. 

Loviră cw topoarele rădăcina turnului, prăvălindu-l peste 
ahei cu zgomot asurzitor. Alţi greci se ureară pe dărîmă- 
turile turnului și căzură de asemenea sub bolovanii arun- 
cați de troieni. 

Înaintea porților, Pirus-Neoptolem, feciorul lui Achile, 
alerga de la un capăt la altul al oștirii sale, îmbrăcat în 
armura: strălucitoare. El era asemenea unui șarpe care, 
la întoarcerea primăverii, iese dintr-un ascunziş, umflat 
de sucuri veninoase, îmbrăcat în. piele proaspătă și strălu- 
citoare ca razele soarelui. El se mișcă alene, se îndoaie cu 
uşurinţă, îşi înalță capul cu trutie și clatină limba cu trei 
furci. Pirus: grăbeşte atacul la intrare, aruncă focul pe 
acoperiș, apoi ia în mînă tîrnăcopul cu două tăișuri și 
sparge poarta de lemn întărită cu aramă. El o zguduie din 
pitini şi croiește o crăpătură largă care descoperă în fața 
dușmanului: palatul în întregimea lui, sălile lungi şi ca~ 
merele regelui. Femeile înlăcrimate scoteau țipete sfișie- 
toare. Cu copiii în braţe, ele îmbrăţişau porțile şi le săru- 
tau, ştiind că nu le vor mai vedea niciodată 

Pirus, tot așa de arzător în luptă ca și tată] său Achile, 
dă asaltul din urmă, Nici baricadele, nici apărătorii lor nu 
se mai pot împotrivi. Loviturile repetate de berbec răs- 
toarnă poarta, iar meterezele sînt o piedică zădarnică. 
Aheii îşi deschid drumul cu sabia, intră mînioşi, măce- 
lărind pe toţi câţi întîlnesc în cale. 

În pragul palatului, Pirus se îmbăta de sînge, iar pe 
urma lui călcau fraţii Menelaos: și Agamemnon. Cale cinci- 
zeci de încăperi ale palatului împodobite cw aur se pră- 

bușiră, iar din ele se iviră cincizeci de nurori ale lui Priam, 
plingind. 

, Cind văzu bătrînul Priam cetatea sa în prada urgiei și 
pe dușman biruitor în palatul său, se înarmă cu sabia ne- 
folositoare și se acoperi zădarnic cu aramă. Greutatea pla- 
toșei întrecea cu mult puterea umerilor săi. Într-una din 
curțile palatului era un altar al zeilor casei, umbrit de un 
dafin bătrîn. Acolo se strînseră regina Hecuba cu cele 
cincizeci de nurori şi cu fiicele sale, ca nişte porumbițe 
sfioase, înspăimîntațe de furtună. Ele stăteau nemișcate în 
jurul altarului pe care-l îmbrăţişau zădarnic. Mama 
Hecuba, văzînd pe bietul ei soţ acoperit de arme tinerești, 
astfel îi strigă : 

— Nefericitule, de ce te-ai înarmat ? Ce vrei să faci ? 
Nu avem nevoie de un apărător ca tine. Nici Hector, de-ar 
trăi, nu ne-ar mai putea mîntui acum de pierzanie. Vino, 
vino mai degrabă să te ascunzi între noi ! Ea duse pe bš- 
trîn între femei. În acest timp însă Pirus alerga pe sălile 
palatului după un fiu al lui Priam, pe care îl rănise greu. 
Înainte de a-l lovi de moarte, tînărul cade lîngă altar și 
moare la picioarele părinţilor săi. Priam se înăbușe de 
i minie şi nimic nu-l mai poate opri. El strigă lui Pirus : 

— Barbarule, dacă mai este în cer o dreptate care răz- 
bună crimele, să răzbune fapta-ți nemiloasă ! Ai îndrăz- 
nit să ucizi un copil sub ochii părinților săi, Altădată 
Achile, cu care tu te lauzi că ţi-ar fi tată, s-a purtat alt- 
€ minteri cu mine. El mi-a dat rămășițele lui Hector să le 
îngrop şi m-a păzit pînă am ieșit din taberele aheilor, 


213 


Vorbind astfel, bătrînul aruncă cu braţul neputincios 
o suliță, care abia atinse scutul lui Pirus. Acesta îi răs- 
punse furios : 

— Du-te și te plinge tatălui meu ! Povestește-i ruși- 
noasele mele fapte și spune-i că are un fiu care necinstește 
numele său ! Şi fără să respecte altarul, el se năpusti ne- 
milos asupra bietului bătrîn ai cărui pași călcau șovăiel- 
nici pe marmura scăldată de sîngele fiului său ; îi prinse 
cu o mînă pletele albe, iar cu alta, trăgînd sabia, i-o viri 
adînc în piept. 

Acesta fu sfîrşitul unui puternic rege, căruia atîtea 
popoare i se supuneau. Într-o singură noapte, tronul său 
fu răsturnat, împărăţia sfărîmată, iar cetatea prefăcută în 
cenușă. Grecii îi tăiară capul, iar trupul său întins la pă- 
mint rămase amestecat în mulțimea morților. 

Sfîrşitul înfricoșător al bătrînului rege aduse aminte 
lui Enea de soarta părintelui Anchise, de Creusa, soția 
lui pe care o părăsise în această noapte și de iubitul fiu, 
Julus-Ascaniu. Însoţitorii lui pieriseră toți ; unii fuseseră 
ucişi; mulţi, sleiţi de puteri, căzuseră de pe ie 
unde se aflau ; dar alţii se aruncaseră singuri în flăcări, 
văzînd că totul e pierdut. 

Enea, fără însoțitori, se întorcea acasă, plimbîndu-și 
privirile pe limbile focului. În templul Vestei zări pe fru- 
moasa Elena adăpostită lîngă altar. Îngrozită de ura troie- 
nilor și a grecilor, această femeie, pricina tuturor nenoro- 
cirilor a două popoare, voia să scape cu viață la adăpostul 
zeilor. La vederea ei, bunul Enea fu cuprins de o ură săl- 
batică, necunoscută eroului, 

«Cum, își zicea el, această femeie care ne-a pricinuii 
un război nenorocit se va duce înapoi la Sparta, urmată de 
femeile noastre, care vor fi roabele ei ? Ea își va reve- 
„dea soţul, casa, copilul şi părinţii ? Doar pentru dinsa a 
fost prefăcută Troia în cenușă, Priam a fost ucis și ţăr- 
murile noastre scăldate în sînge. Să piară ! Oricât ar fi de 
lipsit de glorie să ucid o femeie, voi fi iertat că am înde- 
părtat o urgie și că mi-am răzbunat patria.» Dar atunci, 
frumoasa Venus-Afrodita, divina mamă a lui Enea, ocro- 
titoarea Elenei, se ivi înaintea lui în toată strălucirea, gri- 
julie de soarta fiului ei și-i vorbi : 

— Fiul meu, ce înseamnă atîta furie ? Ţi-ai uitat fa- 
milia ? Nu te mai gîndești oare la tatăl Anchise, pe care 
bătrînețea îl împiedică a se apăra ? Nici la Creusa, buna ta 
soţie, nici la fiul tău iubit, la Julus-Ascaniu ? Ei sînt în- 
conjuraţi de nesfîrşite primejdii şi, dacă au scăpat pînă 
acum, scăparea lor se datorește numai mie, care veghez 
asupra lor. Nu-ţi mai pierde vremea cu Elena, căci nu ea 
a distrus Troia, ci dușmănia zeilor. Iată, voi împrăștia ceața 
care întunecă privirea ta muritoare ca să vezi pe zeii care 
luptă împotriva Troiei. Priveşte pe Neptun-Poseidon cu 
tridentul în mîini, cum îngrămădește stînci peste stînci, 
mormane de sfărimături, nori de colb şi de fum ! El zgu- 
duie temeliile Troiei. Mai încolo, Junona, cu sabia la brîu, 
adună mînioasă oștile aheilor de la corăbii și-i mînă în ce- 
tate. Minerva, învăluită într-un nour strălucit, clatină fu- 
rioasă scutul ei cu capul Gorgonei, ale cărei reci priviri 
încremenesc pe muritori. Jupiter însuși ajută pe greci, în- 
tărîtînd pe zei împotriva voastră. Aleargă, fiul meu drag, 

lasă Troia şi apără pe ai tăi ! Eu voi fi mereu pe urmele 
voastre, căci destinul așteaptă de la tine multe și mari is- 
prăvi. Cu aceste vorbe, zeița pieri din ochii eroului. 

El văzu flăcări alergînd pe drumurile Troiei și Furiile 
dezlănțuite alături de zeii dușmănoși care-i grăbeau ru- 
ina. Astfel pe creștetul unui munte înalt geme un frasin 
sălbatic, sub izbiturile îndoite ale cioplitorilor. Copacul se 
împotrivește şi clatină coama sa zguduită, dar curînd el 
cade sub izbituri și se rostogolește cu zgomot în vale. Enea 
înțelese că se împotriveşte zădarnic şi se întoarse degrabă 
acasă, trecînd printre flăcări sub ocrotirea zeilor. El zori 
pe ai săi să se pregătească de fugă și fiecare își luă de acasă 
numai ce avea mai scump, Tatăi Anchise, abia tîrîndu-și 
povara bătrîneţii pe picioarele slabe, nu se îndura să plece. 
El voia mai bine să moară acolo, în ziua din urmă a Troiei, 
decît să-şi mai tirască osînda pe alte tărîmuri. Dar Enea 
nu se înduplecă. El se rugă plîngînd părintelui său : 

— Cum poţi crede, dragă tată, că eu, fiul tău, pot pă- 
răsi Troia fără de tine ? Mai bine murim aici cu toții, de- 
cît să te părăsim. Vrei, într-adevăr, să ne ucizi în acest 
chip ? Nu va trece mult şi ne vei vedea pe toţi scăldaţi în 
sînge. Ușa e deschisă și în curînd va intra ca vîntul pinis; 
plin de sîngele lui Priam. 

„“Rostind aceste cuvinte, Enea își îmbrăcă armura și voia 
să plece înapoi la măcel. Creusa, soția lui, luă pe Julus 
în braţe şi i-l întinse zicîndu-i : 

— Dacă pleci la moarte, ia-ne și pe noi ca să murim 
cu toții! 

Dar atunci în fața lor se petrecu o minune de nespus. 
Pe creștetul micului Julus se aprinse o lumină vie, ca o 
stea ce împodobește fruntea unui zeu, arătind câ acestui 
copil îi hărăziseră zeii o viaţă plină de glorie. 

Bătrînul Anchise, cunoscînd astfel voința zeiler, fu gata 
să plece în lume. Enea luă pe tatăl său în spinare, pe Ju- 
lus de mînă, iar Creusa venea *din urmă încet. Fiecare 
ținea în mîini vase sfinte și statui ale zeilor. Din urmă 
se alăturau troienii mulțime, cu speranța că bunul Enea 
îi va duce la mintuire. Dar deodată Enea lvă seama că 
scumpa lui Creusa nu se mai ţine pe urma lor. El încre- 
dință troienilor, care erau acum la porțile îndepărtate ale 
Troiei, pe tatăl Anchise și pe Julus-Ascaniu, şi se avîntă 
îndurerat s-o caute pe Creusa. E! trecu pe lingă palatul lui 
Priam arzînd în flăcări, apoi se abătu pe la templul Juno- 
nei; unde văzu pe fiorosul Ulise păzind comorile jefuite de 
greci din cetate. Femeile și copiii îngroziți stăteau în pi- 
cioare în șiruri nesfîrşite, alcătuind convoaiele de robi. 
Enea, uitînd primejdia, striga cu putere numele Creusei, 
nepăsător de moarte. Dar zeii prieteni îi aduseră în cale 
umbra Creusei, care-i vorbi : 

— Nu mă căuta zădarnic, iubitul meu Enea, căci zeii 
n-au voit să merg cu tine. Tu vei ajunge în Italia udată 
de apele domoale ale Tibrului, unde vei găsi o altă soţie. 
Acolo vei întemeia o cetate cum n-a mai fost pe lume. 
Mă vei uita și vei înceta să mă plingi. Nu te mai teme de 
soarta mea ! Eu nu voi ajunge niciodată sclavă în țara 
grecilor. Aibi grijă de copilul nostru ! 

Enea vru să-și îmbrăţișeze soția, dar nu putu măcar 
s-o atingă, pentru că ea era acum o umbră, un vis înaripat. 
El se întoarse la ai săi, îndurerat. O mare mulţime de tro- 
ieni îl așteptau la poarta dosnică a cetății, dornici să plece 
cu el, cînd steaua dimineţii începea să răsară deasupra 
muntelui Ida, lăcaş iubit al marelui Jupiter. Grecii erau 
acum stăpîni pe cetate și nu mai era pe lume nici o pu- 
tere care să vină Troiei în ajutor. 
i ) 


RĂTĂCIREA PE MARE 


Din toată mulțimea de vase troiene, Enea puse mîna 
pe douăzeci de corăbii și grămădi în ele pe fugarii care-l 
urmau, împreună'cu statuile zeilor şi cu odoare cîte au 
mai putut lua din Troia. Ei trecură marea şi se opriră în 
insula lui Licurg. Enea se grăbi să adune crengi ca să 
înalțe un rug, dar din fiecare crenguţă ruptă din copaci 
“isneau picături mari de sînge și gemete de durere se au- 
'eau din toată pădurea. Uimirea şi groaza îi cuprinse pe 
toți, iar din pămînt se auzi un glas adînc. 

— Vai, Enea, de ce mă chinuieşti ? Nu-mi mai rupe 
brațele dureroase ! Mai bine fugi din locurile acestea pri- 
mejdioase, unde prietenia aduce moarte ! Eu sînt Polidor, 
fiul lui Priam. Tata m-a adus cu averi nemăsurate la 
curtea prietenului său Licurg. Dar după căderea Troiei, 
văzînd acesta că nimeni nu-i va mai cere socoteală de 
aptele sale, m-a ucis şi a pus stăpînire pe averi. Bleste- 
mată sete de aur, la cîte crime nu împinge ea sufletele 
muritorilor ! După ce m-a ucis, regele a înfipt pe 
{mormîntul meu o pădure de săgeți de oțel, care au 
mcolţit. Copacii aceștia pe care îi vezi au răsărit din 
»rațele mele. 

Troienii ridicară un rug în einstea lui Polidor și plecară 
înainte de a mai da cu ochii de locuitorii acelui ținut. Ei 
se urcară în corăbii și plutiră pînă în insula Delos, unde se 
afla vestitul oracol al zeului Apolon. Enea îngenunche în 
faţa templului și întrebă oracolul ce cale e mai bine să 
urmeze troienii. Oracoul răspunse : 

— Vitează seminţie troiană, pămîntul care a dat naş- 
tere străbunilor tăi te va primi cu drag în sînul lui. 

Troienii uimiţi se întrebau care va fi fost pămîntul 
strămoșilor, iar Anchise tălmăci astfel oracolul : 

— Insula Creta a dat naștere lui Teucru, părintele pă- 
rinţilor noştri. Acolo să mergem | 

Și ei plecară bucuroşi la Creta, crezînd că acolo e ca- 
pătul suferințelor. Cum ajunseră, se apucară să-și dureze 
lăcașuri trainice, căci insula era pustie. Troienii cultivau 
pămîntul şi așteptau roadele-i bogate, cînd între ei se ivi 
ciuraa ucigașă. Seceta şi foamea îi ţineau tovărășie, Dez- 
nădejdea îi cuprinse pe troieni şi Enea gîndea să se în- 
toarcă la oracol, cînd în mijlocul nopţii i se arătară în- 
tr-un vis strălucitor penaţii, sufletele strămoșilor, care-i 
vorbiră astfel : 

— Apolon vă poruncește prin gura noastră să nu vă 
opriţi într-o insulă atît de mică, deşi, e drept, de aici au 
venit pe lume cele mai frumoase meşteşuguri şi cultul 
zeilor mari | Trebuie să ajungeţi în Hesperia faimoasă 
prin curajul fiilor ei şi prin rodnicia pămîntului. Ea 
se numește astăzi Italia, după numele căpeteniei sale, 

Italus. Zeii vă vor răsplăti îndeajuns pentru suferin- 
tele voastre. 

Troienii plecară în zori spre Italia, dar în mijloeui' mă- 
rii un nor vinețiu se lăsă deasupra lor. Corăbiile răzleţite 
de vint se pierdură una de alta în întuneric. Fulgerele 
străbăteau norii, iar ploaia udă pe oameni și-i îngheţă de 
frig. Palinurus, cel mai bun cîrmaci, pierdu și el drumul şi 
nu mai știa unde se află. Rătăciră astfel prin întuneric 
două zile și două nopți. Abia în ziua a treia se zăriră de 
departe niște insule. Ei traseră pînza de pe catarguri și 
se așezară la lopeţi, poposind în insulele Strofade, sălașul 
fioroaselor Harpii. Troienii găsiră pe țărm o mulțime de boi 
frumoși şi mari, pe care-i prinseră și-i tăiară, începînd 
un bogat ospăț. De abia se așezară ei pe brazde cw friptu- 
rile calde dinainte, că Harpiile se năpustiră asupra: lor, 
vîjiind în văzduh cu aripile de oţel. Ele smulgeau carnea 
din mîinile troienilor, o murdăreau și o stricau cu mirosul 
lor nesuferit. Niciodată mînia zeilor nu a scos din infern 
mai uricioase chipuri. Ele aveau capete de fecioare, dar 
erau galbene de foame și cu burţile nesăturate în veci. 
Miinile lor erau înarmate cu gheare tăioase. Zădarnic se 
năpusteau troienii cu armele, căci penele lor erau tari ca 
arama. Văzînd troienii că e cu neputinţă a rămîne acolo, 
strînseră tabăra și se urcară în corăbii. Cocoţată pe un 
copac, Celeno, cea mai mare dintre Harpii, îi blestemă 
spăimîntător : 

— Nu v-a ajuns că ne-aţi tăiat boii, voiți să ne alun- 
gaţi și pe noi ? Cutezaţi să ridicați armele împotriva noas- 

tră ? Ne veţi plăti îndrăzneala. Voi, care năzuiţi acan 
spre Italia, să nu ajungeţi lesne acolo ! Să înfruntaţi mii 
de necazuri, iar vînturile dușmănoase să nu vă dea răgaz ! 
Cînd veţi intra într-un port italic, unde vă veţi dura ce- 
tatea, să treceţi printr-o foamete atît de mare, de să vă 
roadeţi şi mesele ! 

Înfricoşaţi de blestem și scîrbiți de murdăria Harpii- 
lor, troienii părăsiră insula. Poposiră abia în portul Chao- 
nia, unde aflară pe Helenus, fiul lui Priam, care ţinea 
darul profeţiei de la zei. El scăpase din Troia și domnea 
peste cetăți grecești. Mai auziră troienii că Andromaca, 
văduva marelui Hector, se află și ea aici. 

Enea porni îndată spre cetatea lui Helenus, iar pe 
drum întîlni pe Andromaca, aducînd jerfte lui Hector. 
Cînd Andromaca zări pe Enea în veștminte troiene, crezu i 
că are o nălucire şi leșină. Apoi, deşteptîndu-se, în- 
trebă : 

— Eşti tu cu adevărat, Enea, sau mă înșeală ochii ? Iar 
dacă ești o umbră, de ce nu l-ai adus și pe Hector cu tine ? 
Vorbind, ea suspină zdrobită de durere. 

— Nu te îndoi, Andromaca, zise el, sînt Enea, și tră- 
iese. Dar ce s-a întîmplat cu tine ? Te știam cununată cu 
Pirus. 

— Fericite au fost troiencele arse pe rugul biruitoru- 
lui ! Ele nu au îndurat batjocura dea fi trase la sorți 
între oșteni, nici de a fi duse roabe în casa învingătorilor, 
Pe mine m-au purtat pe toate mările. Da: acum, toţi tro- 

enii care trăim sub oblăduirea lui Helenus mulţumim 
zeilor în fiecare zi. 

Nu sfîrși Andromaca de vorbit, cînd se ivi și Helenus, 
înconjurat de mulțime. El se bucură de sosirea troienilor 
şi-i primi ca pe niște fraţi. Maseră acolo troienii cîteva zile, 
pînă cînd Enea, văzînd că pe mare aleargă un vînt priel- 
nic, îl întrebă : 

— Tu, Helenus, cunoşti voința zeilor; spune-mi, ce 
trebuie să fac spre a ajunge în Italia ? 

— Fără îndoială, răspunse Helenus, tu cutreieri mările 
cu voia zeilor şi ei îmi îngăduie să-ţi destăinuiesc unele 
fapte. Pe altele nu ţi le pot spune încă. Vei ajunge în Italia, 
la capătul călătoriei tale, cînd lîngă albia unui rîu vei găsi 
intr-o dumbravă o namilă de scroafă albă la care vor suge 
deodată treizeci de purceluși albi. Nu te teme că va tre- 
bui să rozi din lemnul mesei ! Te va ajuta Apolon să treci 
cu ușurință blestemul Harpiei. Nu te opri însă în insulele 
apropiate, căci toate sînt pline de greci dușmănoși ! Cînd 
vei ajunge în dreptul Siciliei, ocoleşte-o mai bine decît să 
treci prin strîmtoarea ce-o desparte de Italia ! Aici pămiîn- 
tul a fost odată legat, dar un cutremur mare a săpat o 
orăpastie adîncă, umplută apoi de ape. Acolo și-au făcut 
-ulcuşul două făpturi ale groazei, de care nimeni nu se 
poate feri : Scila şi Caribda. Mai bine ocolește Sicilia, cît e 
de mare ! Nu uita însă, Enea, nu pierde nici un prilej să 
înalţi jertfe Junonei, care te urmăreşte cu ura ei, cum a 
urmărit şi cetatea noastră ! Cum vei ajunge în Italia, du-te 
la Cume şi opreşte-te la peştera Sibilei, care scrie prooro- 

cirile-ei pe frunze. Ea îţi va desluși multe taine, de care eu 
nu am voie să-ți vorbesc. 

Helenus se întoarse la ai săi şi le porunci să umple co- 
răbiile troienilor cu hrană și vin, cu aur și argint, cu fildeș 
şi vase scumpe, cu armele lui Pirus, cu cai, călăuze şi vis- 
lași câţi lipseau corăbiilor lui Enea. Andromaca aduse și ea 
lui Julus-Ascaniu daruri de preţ, zicîndu-i : 

— la de la mine, drag copil, daruri lucrate de mîna 
mea, cele din urmă daruri pe care le primeşti de la ai tăi! 
Tu îmi aminteşti de copilul meu Astianax, pe care grecii 
l-au aruncat de pe metereze și care îţi semăna atit 
de mult. 

— Cu toate necazurile voastre, îi zise Enea, ce fericiți 
sînteţi vei, care ați ajuns la capătul rătăcirilor ! Dar noi, 
care mai avem atita de cutreierat, cînd ne vom opri oare 
ca să înălțăm noua Troie ? O vom înălța vreodată ? 

Troienii plecară în toiul nopţii, iar cînd stelele începură 
să pălească, ei zăriră de departe pămîntul dorit. Cu toții 
strigară din toată puterea : «Italia, Italia !» Vîntul îi duse 
în dreptul unui templu al Minervei. Pe țărmul care era 
foarte aproape, troienii văzură patru cai albi pare pășteau, 
şi Anchise rosti cu mihnire : 

— Pămintul Italiei ne întîmpină cu război. Caii arată 
războiul, dar cînd sînt înhămaţi ascultă de frîu, deci pot 
îi şi aducători de pace. 

Troienii trecură mai departe pe lîngă Tarent, văzură 
vulcanul Etnei cu puhoaie de flăcări, apoi auziră mugetul 

„ spălmintător al apei care clocotea aburind. Anchise ridică 
__ mîna și spuse troienilor : 
„+ — Tată Caribda ! S-o ocolim ! 

Cîrmaciul Palinurus, în fruntea convoiului de corăbii, 
coti, depărtîindu-se de Scila și de Caribda. Deşi erau de- 
parte, valurile săltau corăbiile în văzduh, apoi le scutun- 
“dau pînă la nisip. Osteniţi, troienii aruncară lopeţile pe 
fundul corăbiilor și se încredințară vînturilor şi valurilor. 
Pe neaşteptate, ei se pomeniră într-un port liniștit, în faţa 

. vulcanului, Etna bubuia printre groaznice ruini și arunca 
nori negri de fum, cenușă şi smoală topită. După explozii 
cu pietne, lava se rostogolea ca un riu de foc. Se zicea că 

- sub muntele Etna se zvîrcoleşte din vechi timpuri gigantul 
Encelade pe-care Jupiter l-a ars cu trăsnetele sale. El 
aruncă din gură flăcări pe hornul vulcanului. Cînd uriașul 
se întoarce pe cealaltă parte, pămîntul se cutremură şi bu- 
buiturile se aud din depărtare. Troienii, aflaţi atum în Si- 
cilia la poalele vulcanului, de cum se treziră dimineața dă- 
dură cu ochii de o arătare omenească, slabă, rău îmbrăcată, 
care întindea miinile spre ei. Era un om, murdar cum nu 
se poate închipui, bărbos, cu spini în veştmintul sfîşiat, - 
Troienii îl chemară în mijlocul lor, iar el se apropie temă- ” 
tor şi începu a vorbi repede, ca unul care se temea să nu-l 
ajungă cineva din urmă. 

— Sînt grec, nu aveţi decît să mă ucideţi dacă vreţi. 

C Vai, nu vă daţi seama pe ce tărimuri primejdioase vă 
aflaţi : aici locuiește neamul fioros al ciclopilor. Cu trei 
buni mai înainte, a trecut pe aici Ulise care i-a scos ochiul 

tui Polifem cu un par înroșit în foc. La plecare, pe mine 

m-a uitat aici. De trei luni trăiesc ascuns în buruieni ori în 
peșterile fiarelor. Mereu aud pămîntul duduind de pașii 
celor o sută de ciclopi. Mă hrănesc cu ghindă şi buruieni, 
coarne și tot ce pot roade cu dinţii. Dar voi, netericiţilor, 
ce staţi aici şi v-aţi legat corăbiile de această insulă ? Dez- 
legaţi odată odgoanele și fugiţi cît mai e vreme ! 

Troienii mai stăteau la îndoială dacă să-l creadă ori 
nu, căci își aminteau mereu de Sinon și de Ulise, cînd 
deodată, sus pe munte se ivi ciclopul orb cu oile sale. El 


simţi mişcarea corăbiilor și începu a urla de se cutremurau. 


țărmurile Italiei ; ecoul venea înapoi de la poalele Etnei. 
Troienii dezlegară îndată odgoanele și se depărtară, pri- 
vind îngroziţi la neamul ciclopilor, înşiraţi pe țărm, ase- 
menea unei păduri de stejari înalţi. 

Enea nu mai opri corăbiile pînă la Drepana, unde dom- 
nea troianul Aceste. Regele Aceste îi primi pe ai săi cum 
nu se putea mai bine. Dar Enea avu de bifruritat « aici o 
mare durere, pierzind pe bătrînul Anchise. 

„De la Drepana, după înmormiîntare, troieriii porniră ia- 
răși spre Italia şi erau acum aproăpe de țărm. 

Dar Junona din Olimp zărește legănindu-se pe marea 
lină corăbiile troiene sosite în pragul Italiei. Pe cît ura ea 
de mult pe troieni, tot pe atita îndrăgea cetatea africană 
Cartagina, şi-ar fi voit s-o facă stăpîna lumii. “Și cu atit mai 
mult ura ea pe troieni, fiindcă știa că di in neamul troian 
se va naște într-o zi o mlădiță care va dărîma din temelii 
iubita ei Cartagină ! Zărind flota sirguitoare care se apro- 

pia de țelul dorit, Junona își zise : «Oare să nu fiu eu în 
stare să isprăvesc cu cel din urmă troian ? Să-mi uit răz- 
bunarea ? Tocmai eu, soția lui Jupiter, să mă las învinsă 
de un popor sortit să piară ?» 

Minioasă peste măsură, zeiţa alergă la regele Eol, care 
ţinea în lanțuri vînturile sălbatice din răsărit și apus, din 
miazănoapte şi miazăzi. Cu toiagul în mîini, el le potolește 
avintul care ar răsturna lumea de-ar fi lăsate în voia lor. 

— Rege al vînturilor, îi spuse Junona, tu, Eolus, căruia 
părintele zeilor ţi-a dat cumpănirea liniștii și a furtuni- 
lor, privește cîrdul de corăbii care se îndreaptă neturbu- 
rate către ţărmul Italiei! Dacă îţi aduci aminte că prin 
mine ai pătruns la ospeţele zeilor, nu îngădui unor muritori 
să mă înfrunte ! Răstoarnă şi împrăștie corăbiile troieni- 
lor ! Eu nu te voi lăsa nerăsplătit. Cea mai frumoasă zeiţă 
din cortegiul meu va fi soţia ta. 

— Tu ai dreptul să poruncești, iar eu datoria să ascult, 
mare zeiţă. Marea va fi mormîntul troienilor. 

Eolus izbește cu lancea pîntecele muntelui în care se 
zvîrcolesc vînturile. El îi găurește coasta, iar vînturile iz- 
bucnesc afară, împrăştiindu-se pe mare şi ridicînd talazuri 
pînă la cer. Marinarii strigă, odgoanele trosnesc, întinse 
peste măsură. Nourii negri întunecă vederea muritorilor, 
iar din ceruri se aude bubuitul fulgerelor. Moartea încon- 
jură corăbiile, iar Enea ridică mîinile spre cer, fericind pe 
cei care au murit cu glorie la Troia. El vede corăbiile sale 
izbite de stînci, ori înţepenite în nisip și lopeţile frînte î în 

mîna vislașilor. O corabie se învirti de trei ori în vîrtej, 
apoi lunecă repede la fund. Deasupra virtejului se ridică 
oameni și arme, scînduri și comori aduse din Troia. Citeva 
corăbii-se desfac din legături și se vede cum apa intră în 
ele, prin crăpăturile largi. 

Zeul Neptun-Poseidon din adînc simţi zgomotoasa fră- 
mîntare din înălțimile mării. Marele zeu se ridică deasupra 
valurilor şi, privind în depărtare, văzu prăpădul corăbiilor. 
Lesne pricepu zeul că sora sa neîmpăcată se răfuiește 
din nou cu troienii. El chemă la sine vinturile-neastimpă- 
rate și le strigă plin de mînie : 

— Cum aţi cutezat fără de voia mea să-mi răscoliți 
marea ? Pieriţi din cale-mi și spuneți lui Eolus că nu sînt ` 
pe mare doi stăpîni, ci numai unul, care poartă tridentul, 
şi că acela sînt eu. 

Neptun desprinse cu tridentul corăbiile înțepenite în 
stînci. Ele plutesc una după alta spre Cartagina. Freamă- 
tul valurilor se potolește, iar Neptun, biciuindu-și caii, co- 
boară din nou în împărăţia lui de cleștar. 

Enea, cu şapte corăbii, grăbeşte acum să ajungă la ţăr- 
mul Africii, unde-l împinsese furtuna. Troienii intrară 
într-un port liniștit, atît de pașnic, încît corăbiile stăteau 
lîngă țărm fără să le mai lege cu funii. Lîngă malul mării 
aflară un izvor de apă dulce curgînd dintr-o peșteră, ade- 
vărat dar pentru corăbierii însetaţi. Troienii aprinseră fo- 
cul din vreascuri uscate, izbind cu amnarul de oțel în piatra 
de cremene. Ei scoaseră din calele corăbiilor grîu] udat de 

ploaie şi-l măcinară între pietre, după ce l-au uscat la foc. 
În vremea aceasta, Enea se urcă pe o stîncă înaltă și caută 
cu ochii vreo aşezare omenească, dar nu zări altceva decît 
un mare cîrd de cerbi. El se luă după ei cu arcul și ucise 
şapte cerbi frumoși, cite unul de fiecare corabie, Marinarii 
duseră cerbii la corăbii și întinseră un ospăț cu carne friptă 
şi vin din belșug. Ei ar fi petrecut bucuroși, dacă nu s-ar 
fi întristat de soarta celor pierduţi pe furtună. 


LA CARTAGINA 


Pe cînd troienii aşteptau neliniştiţi, frumoasa Venus 
întîmpină pe tatăl ei ceresc. Marele Jupiter, rotindu-şi pri- 
virile asupra cerului și pămîntului, gîndea și el la soarta 
oştirilor troiene, urmărite fără zăbavă de ura Junonei. 
Venus-Afrodita îi vorbi astfel : 

„„—— Puternicul meu tată, căruia Universul i se supune, 
cu ce te-a supărat fiul meu Enea ? După atîtea suferinți, 
tu încă zăvorești calea lui spre Italia. Nu ne-ai făgăduit 
chiar tu că din sîngele troienilor va naște puterea romană ? 
Numai cu nădejdea aceasta mă mîngiiam după sfărimarea 
Troiei. De ce ne lași pe noi, copiii tăi, pradă urii unei zeițe 
neînduplecate ? Aceasta e făgăduinţa ta? : 

sai. Nu-ţi pierde cumpătul, copila mea ! zise Jupiter. 
Soarta troienilor nu se va schimba dih voința vreunui zeu 
dușmănos. Vei ajunge curînd să vezi înălțindu-se zidurile 
făgăduite. Chiar Junona cea minioasă se va îndupleca: în- 
tr-o zi, va ierta pe troieni și va ajuta în tot chipul stăpînirea 
romană, fiind adorată de numeroasele noroade ale ma- 
„relui imperiu. 


230 


Jupiter trimise apoi la Cartagina pe crainicul Mercur, 
ducînd poruncă reginei Didona să dea ospeţie troienilor 
cînd se vor abate prin regatul ei. Se temea Jupiter ca nu 
cumva lenicienii, vicleni din fire, să le întindă capcane 
primejdioase. 

În vremea aceasta, Enea nu-şi mai afla pace. În zori, 
luă pe credinciosul Ahate și cutreieră ţinutul necunoscut, 
după ce-şi puse corăbiile la adăpost. În inima unei păduri 
ei întilniră pe zeiţa Venus, prefăcută la chip asemenea unei 
tinere şi frumoase femei, înveșmîntată în straie de vină- 
toare, ca fetele spartane ori ca amazoanele iubitoare de 
război. Părul ei flutura în bătaia vîntului ; pe umăr purta 
un arc și torba de săgeți ; rochia îi era răsfrintă pînă la 
genunchi. Ea întrebă pe Enea şi pe Ahate : 

— Tinerilor, nu cumva ați zărit pe aici pe sora mea, 
înarmată ca și mine, urmărind un mistreț ? Era îmbrăcată 
într-o blană de-rîs. - 

— Nu am văzut pe nimeni, fecioară, prințesă ori zeiţă, 
că nu ştiu cine eşti după chip şi după vorbă, răspunse Enea. 
Fără îndoială, ești din neamul zeilor ; dar te rog, zeiţă, 
spune-ne şi nouă ce ţară este aceasta în care ne-au arun- 
cat vînturile duşmănoase ? Sintem într-un ţinut sălbatic, 
ori într-o țară locuită de oameni blinzi şi ospitalieri ? 

— Nu sînt zeiță, răspunse Afrodita, dar așa e portul 
fetelor de la noi. Eşti într-o ţară locuită de fenicieni, fu- 
giţi din cetatea Tirului sub cîrmuirea prințesei Didona- 
Elisabeta, -Fratele ei Pigmalion i-a ucis soțul, pe bunul 

Sicheu. Ea nu știa cine-i ucigașul, dar într-o noapte umbra 
lui Sicheu i s-a arătat aievea, scăldată în sînge, cu pieptul 
străpuns de pumnal, şi-i destăinui că fratele ei Pigmalion 
l-a ucis pentru a-i lua averea. Sicheu o sfătui să fugă cît 
mai curînd din cetate, arătînd și locul unde Pigmalion i-a 
ascuns comorile răpite. Didona plecă împreună cu mii de 
tirieni dornici să scape de nelegiuirile lui Pigmalion și luă 
cu sine comorile lui Sicheu. Ea ajunse cu multe corăbii 
pe aceste meleaguri sălbatice și cumpără de la regele 
maur, larbas, pămîntul pe care-și înalță acum cetatea. 
Pentru aurul primit de la ea, regele Iarbas s-a prins să-i 
dea o fășie de pămînt cît poate acoperi cu o piele de bou. 
Dar regina şireată a tăiat pielea în fășii atît de subţiri, încât 
a acoperit un loc pe care a încăput o mare cetate. Eu v-am 
spus destul. Dar voi cine sînteţi ? Ce necazuri vă aduc în 
Africa ? 

— Eu sînt Enea și-mi duc în Italia penaţii mîntuiţi din 
flăcările Troiei. Sînt fiul zeiței Venus, care m-a ajutat să 
plec de acasă cu douăzeci de corăbii ; însă marea mi-a în- 
ghițit pînă acum treisprezece, cu marinari cu tot. Ce să-ţi 
mai spun, zeiță ? Necazurile mele nu se pot povesti într-o 
singură zi. Dar mai bine învaţă-ne ce să facem pe tărîmul 
pe care ne-au adus valurile ! 

— Cu toate necazurile tale, zise ea, se pare că zeii au 
avut o nedezminţită grijă de tine şi de ai tăi. Nu-ţi pierde 
curajul, ei nu te vor părăsi nici de acum înainte. Corăbiile 
pe care le socoteşti pierdute se află în portul Cartaginei, 
douăsprezece la număr, miîntuite de Neptun. Una a alu- 


` 


232 


necat în fundul apei. lată acum ce ai de făcut! Du-te la 
regina Didona, pe care o vei găsi înconjurată de meșterii 
„care înalță cetatea. Ia-o pe acest drum și mergi pînă la 
capăt. Ce se va mai întîmpla va fi cu voia zeilor. 

Vorbind, zeița pieri din ochii lor, răspîndind în urma 
ei mireasmă de ambrozie. Mersu-i săltat ca zborul de pa- 
săre, asemenea mersului zeilor, arată lui Enea că a vorbit 
cu mama sa. El o chemă zădarnic să vină în braţele sale. 
Plecînd, zeița îi învălui într-o ceață deasă, astfel încît tro- 
ienii, înaintînd, să vadă totul fără să fie văzuţi. Fi se mi- 
nunară de hărnicia poporului care ridica noul oraș și se 
rugau de zei să le îngăduie și lor a ridica cetatea de pe ma- 
` lul Tibrului. Unii lucrau în port, alţii ridicau temple sau 
teatre, plăcute oamenilor și zeilor. 

Trecînd pe lîngă mulţimea de muncitori harnici, Enea 
rosti : 

— Ce fericiţi sînteţi că vă ridicaţi ziduri noi ! Eu le-am 
pierdut și pe ale strămoșilor. . 

Dar nimeni nu-i răspundea, căci nimeni nu vedea cine 
le vorbește. 

În mijlocul orașului, într-o dumbravă, cartaginezii, să- 
pînd pămîntul, au găsit un cap de cal, prevestitor de răz- 
boaie crunte. Aici se ridica acum un templu de aramă în- 
chinat de regină zeiței Junona, ocrotitoarea cetăţii. Chipu- 
rile pe care le văzu Enea zugrăvite pe pereţii templului 
îi alungară teama. Pretutindeni numai icoane din războiul 
troian și luptători din amîndouă taberele ! Priam și Hec- 


tor, Enea și Achile, Memnon, prietenul troienilor, şi mulţi 
ca ei umpleau pereţii. 

Pe cînd Enea cu ochii umezi de durere îşi amintea de 
Troia, Didona, frumoasa regină, apăru în drum spre tem- 
plu, urmată de un convoi de fete și băieţi, plini de veselie. 
Semăna cu Artemis-Diana, zeița vinătorii, însoţită de 
nimfele izvoarelor, cu torba de săgeți pe umăr. Așezată pe 
tron în ușa templului, ea judeca pe supușii săi și le dădea 
poveţe, împărțind fiecăruia munca de îndeplinit. Enea 
zări cu mare uimire în ușa templului pe Anteu, pe Ser- 
geste, pe Cloantus și pe ceilalți căpitani ai corăbiilor sale 
pierdute în furtună. Înconjurat de ceața Venerei, el aștepta 
nevăzut. Ilioneu, cel mai bătrin dintre căpitani, deschise 
cuvîntul : 

i — Regină mărită, căreia zeii ți-au îngăduit să ridici 
Ă nouă şi puternică cetate, fie-ţi milă de troienii care au 
scăpat cu viaţă din măcelul Troiei ! Nu am venit după 
'jaturi, nici cu război, ci ne rugăm să ne îngădui a face 
un scurt popas. Oamenii tăi nu ne lasă a cobori din corăbii 
și ne întîmpină cu arme dușmănoase. Noi călătoream spre 
Italia sub cîrmuirea lui Enea, eroul cel mai drept și mai 
curajos, dar o groaznică furtună ne-a despărţit de el. Te 
rugăm doar să ne îngădui a trage corăbiile pe mal ! După 
ce le. vom înfunda spărturile, vom pleca, păstrindu-ţi o 
amintire eternă. a, å 
u — Troieni, fiți bineveniți în mijlocul nostru și îndepăr- 
taţi. din suflete: orice teamă! răspunse Didona. Dar în 

acest ţinut sălbatic, noi ne temem de dușmani neaștep- 
taţi, și de aceea v-au oprit oștenii mei să coboriţi din 
corăbii. Pentru că știm acum cine sînteţi, ne bucurăm de 
oaspeţii pe care zeii ni i-au trimis, Cine nu a auzit de faima 
lui Enea şi de voi, troieni ? Vă vom da tot ce vă trebuie, 
iar dacă vi-e voia, rămîneţi ca cetăţeni ai Cartaginei ! Vom: 
fi bucuroși de nişte viteji ca voi. 
Chiar în clipa aceea, norul ce acoperea pe Enea pieri 
din juru-i şi regina uimită îl văzu în toată strălucirea pe 
' fiul Venerei. Zeița îi poleise chipul cu atita farmec; de 
părea mai curînd un zeu decît un muritor. « 
— Regină, începu el, în faţa voastră se află Enea, pe 
care glasul tău l-a pomenit. Să-ţi dăruiască zeii fericire < 
veşnică, răsplătindu-te pentru bunătatea ta ! Laudele noas- 
tre te vor preamări, oriunde ne vom afla. iett cu=: 
vîntul, Enea îmbrăţişă pe căpitanii săi, S 
— Vai, spuse regina înduioșată, cît seamănă suferin- 
fele voastre cu cele pe care noi le-am încercat ! Fiu al zeiţei 
Venus, vei găsi în ţara noastră cea mai duioasă ospeţie. 

. Didona arătă oaspeţilor palatele ei și. zidirile Carta- ` 
ginei. Ea trimise o sută de porci și douăzeci de tauri Ja 
corăbiile troienilor, ca să ridice jertfe şi să ospăteze. Re= : 
gina îl purtă pe Enea pretutindeni, arătîndu-i comorile 
“punilor, strămoşii ei. Ea îl duse să vadă covoarele de - 
purpură. feniciene, tacîmurile de -argint și vasele de aur 
sculptate, care povesteau isprăvile strălucite al strămoși=.: 
lor, Enea trimise pe Ahate la corabie să-l aducă Ja palat 

pe Julus-Ascaniu, împreună cu daruri de preț pentru re- 
gină, din comorile scăpate de la Troia. grite 

În acest timp Afrodita-Venus, temîndu-se de necre- 
dința punilor și de uneltirile Junonei, chemă la sine pe 
capilaşul ei, pe Cupidon-Amor, zeul cu aripioare albe, şi-i 
vorbi ; 

— Fiule, tu care subjugi inimile tuturora şi nu te temi 
de trăsnetele lui Jupiter, ba îl săgetezi fără teamă chiar pe 
dinsul, alungă din inima mea o mare grijă ! Fratele tău 
Enea e găzduit acum regește la palatul tirienei, dar mă 
îndoiesc cumplit de viclenia cartaginezilor. Ja deci chipul 
lui Julus şi mergi în locul lui la palatul Didonei, cu Ahate, 
care se îndreaptă acum spre corabie! Pe Julus Îl voi 
duce eu în Creta, pe muntele Ida, adormit, şi nu se va 
trezi pînă la întoarcerea ta. Cînd regina te va îmbrăţișa, 
strecoară-i în sîn săgeata otrăvitoare a iubirii ! Astfel nici 
o uneltive a Junonei nu va mai avea putere asupra regi- 
nei îndrăgostită de fratele său. iii 

Cupidon luă pe dată chipul lui Julus, își scoase aripile 
şi merse la palat cu oamenii lui Enea. Strălucirea chipului 
său și ochii vii de zeu încîntară pe regină și curtea ei în- 
treagă. Didona nu se mai sătura privindu-l și strîngîndu-l 
în brațe. Sărmana, nu știa că se joacă “cu cel mai temut 
dintre zei și nici nu-și dădea seama că el îi strecoară în 
inimă veninul iubirii. Zeul-Amor, îndemnat de mama sa, 
ştergea încet din inima reginei aducerea-aminte a lui 
Sicheu, soțul pierdut, şi sădea în locul či o nouă iubire. 

na luă în mină o cupă de aur, o ridică și cuvîntă 
astfel : 

— Stăpin al zeilor, sortește-ne tu ca ziua aceasta să 
ie începutul prieteniei dintre popoarele noastre, alun- 
ate de mari restriște din patriile lor ! Vino şi tu, Bacus- 
Dionisos, cu licoarea vrăjită a vinului tău, să ne luminezi ! 
Si tu, Junona, a cărei putere se întinde asupra stelelor, 
sfințește ceasul acesta ! 

Sorbiră toţi din cupele lor, iar un cîntăreţ din liră cîntă 
“luna și soarele, naşterea oamenilor și a făpturilor fără 
cuvînt, trăsnetul, fulgerele şi ploaia roditoare. Didona se 
îmbăta din plin de farmecul dragostei. Ea tot întreba pe 
“frumosul oaspe de Priam, de Hector, de Achile, de Mem- 
non, fiul Aurorei, apoi îl rugă : 

— N-ar fi mai bine, iubite oaspe, să ne înșiri întîmplă- 
rile din războiul troian de la început pînă în ziua nenoro- 
coasă cînd Ulise v-a înfrînt prin viclenie ? 

Enea primi bucuros, doar și pe dînsul îl scrijelase micul 
Amor cu săgeata pe care o tot învîrtea în mînă ! Îi era 
_şi lui drag să stea la poveşti cu regina. 

— Ca să fiu pe placul gazdelor mele, vorbi el, voi îm- 
prospăta durerile mele povestind, cu toate că stelele au 
început a păli de apropierea Aurorei. 

Și Enea povesti cum a început războiul și cum a pierit 
Troia, apoi pomeni de rătăcirile sale pe mare, de Harpii, 
de ciclopi, de furtunile stirnite de Junona, pînă la sosirea 
în pragul Cartaginei ; cînd își termină povestea, ochii 


d 


tuturor erau umezi de lacrimi, iar soarele călătorea sus, 
p2 căile cerului, 

Regina, rănită de săgeata iubirii, se mistuia neîncetat 
de o flacără tainică și pretutindeni i se părea că o urmă- 
rește chipul lui Enea, adînc săpat în inima ei. 

A doua zi, turburată, Didona vorbi surorii sale, singura 
fiinţă căreia i se putea destăinui : 

— Ano, ştii tu ce gînduri îmi turbură somnul şi-mi 
înspăimîntă sufletul ? Cine e străinul sosit de curînd în- 
tre noi ? Fără îndoială că este din neamul zeilor. Ai auzit 
ce isprăvi minunate povestește ? Cə soartă nemiloasă 
l-a purtat din urmă ? Ano, dacă nu aș fi jurat credinţă 
cenușii soțului meu, numai cu un om ca acesta aș dori 
să caut liniștea unui nou cămin. Dar, ce spun eu ? Mai 
curînd aș dori să mor, decît să-mi cale jurământul. 

Vorbind, îşi umezea pieptul cu lacrimi. Ana îi răspunse, 
căutînd. parcă să dea aripi unei porniri care și altminteri 
era greu de stăpînit : 

— Soră iubită, pînă cînd te vei împotrivi iubirii şi te 
vei teme de răzbunarea unui pumn de cenușă nesimţi- 
toare ? Crezi tu că umbrelor le mai pasă de credinţa și 
necredința noastră ? Nu vrei să cunoşti bucuria dragostei 
şi fericirea de-a fi mamă ? Te-am înţeles cînd nu ai primit 
mâna prinților din aceste țări sălbatice, dar ce mai poţi 
spune de un om-atit de deosebit ? Mai bine uită-te în jurul 
Cartaginei şi '-vezi: cite neamuri dușmane ne ameninţă ! 

Aştepţi poate ca Iarbas, vecinul de la care ai căpătat pă- 
mîntul, să vină într-o zi să ne sugrume, miniat că l-ai 
disprețuit ? Aştepţi poate să vină fratele nostru Pigmalion 
cu sute de corăbii ? Ce noroc pentru noi sosirea acestui 
erou, a cărui mînă puternică va apăra Cartagina ! Zeii ni 
l-au trimis, nu te îndoi ! Oprește-l aici și încredințează-i 
mîna ta și apărarea Cartaginei ! 

Reginei cu sufletul șovăielnic nu-i trebui un îndemn 
mai puternic să îngenuncheze înaintea patimii. Surorile 
intrară în templu şi ridicară jertfe zeilor, ca să oprească 
pe troieni la Cartagina. Ele citeau viitorul în măruntaiele 
animalelor jertfite. Dar cît de neștiutori rămîn cei care 
citesc viitorul! Ce folosesc jurămintele şi templele, cînd 
inima rănită nu ascultă decît de iubire ? O flacără dulce 
o mistuia pe regină. Ea rătăcea ieşită din minţi prin mij- 
locul cetăţii, arătînd lui Enea bogăţiile Tirului şi, uitînd 
ce face, îl ducza de mai multe ori în același loc ; apoi în- 
cepea să-i spună ceva, dar uita ce a voit să spună. Ea îl 
ruga mereu să-i povestească și-l asculta sorbindu-i cuvin- 
tele, Singură se otrăvea cu venin și căuta durerea. Serile, 
la despărţire, se frămînta prin clădirea pustie ori se culca: 
pe patul unde a stat Enea. În întuneric își închipuia că-l 
vede ţi-l aude, sau vorbea cu el în vis, Ținza în braţe 
acum pe adevăratul Julus, încântată de asemănarea ct: 
tatăl lui. -Era ca o căprioară străpunsă de săgeata unui 
vînăţor . nedestoinic, Biata făptură, rănită dar nu ucisă, 
aleargă cu săgeata în piept, căutînd locul unde să moară- 

liniștită. Zidurile Cartaginei rămineau neisprăvite, lucrul 
incetase şi uneltele dormeau pe drumuri. 

Din culmea cerului albastru, Junona privea zimbind pe 
regină, iar în minta îi încolți o şiretenie cu care credea că 
va putea îndepărta pe nesuferitul Enea de la tronul Italiei, 
Ea ţinu calea Venerei și-i grăi cu dulceaţă prefăcută? 

— Nu pot tăgădui izbînda ta și a fiului tău asupra 
Didonei, Dar hai să ducem tustrei la bun sfîrșit ceea ce 
voi amîndoi aţi început ! Să facem astfel încît să nu mai 
fie nici o deosebire între cartaginezi şi troieni ! Să unim 
pe Enea cu Didona prin lanţurile căsniciei, căci dragostaa 
e trecătoare. Ca stăpînă a nunții și a căsniciei, îi pot uni 
pe veci. Vom scuti pe Enea de rătăciri și vom închega din 
neamurile cartaginez şi troian o nouă seminţie care să fie 
stăpina lumii. Vom sfîrși astfel şi vechea noastră gilceavă ! 
Vom primi împreună jertfe de la amîndouă popoarele. 

Venus-Afrodita pricepu lesne că Junona vrea să înde- 
părtaze gloria italică a lui Enea. Dar aceasta e treaba lui 
Jupiter ! Astăzi, Enea trebuie ferit de primejdii ! 

— Numai un nebun s-ar încumeta să lupte cu tine, 
spuse Venus. Mă tem însă că nu vom putea întoarce po- 
runcile lui Jupiter, 


— Mă prind că Jupiter va fi de data aceasta de partea 
mea, strigă veselă Junona. Am şi pus la cale totul. Miine, 
regina va merge la vînătoare cu dregătorii cartaginezi, cu 
Enea și căpeteniile troiene, Eu voi stîrni o furtună cum- 


plită şi, pe întuneric, voi face ca Enea și Didona să nime- 
rească singuri în aceeași peșteră. Îi voi cununa chiar acolo. 
` Venus primi tocmeala. În zorii dimineţii, tinerimea ieși 
din cetate, iar vînătorii duceau plase cu ochiuri pentru 
vînatul mare. Unii purtau pînze şi pari eu vîrf ascuţit de 
fier, alţii erau însoţiţi de cîini cu mirosul ager. Fruntașii 
cartaginezi aşteptau de mult în pragul palatului pe regină, 
care nu-şi mai isprăvea gătelile. Telegarul reginei, înșeuat 
în aur şi purpură, musca perăbdător zăbala plină de spume. 
Tirziu se ivi şi Didona armată de alai, înveștmintată în- 
tr-o mantie de purpură, cu e torbă de aur pe umăr, cu 
pletele legate într-o bentiţă de aur. După ea veneau tre- 
ienii fruntaşi, micul Julus, iar alături de ea se afla Enea, 
asemănător lui Apolon în frumuseţe. 

Iată-i pe munții înalţi, în păduri umbroase, răscolind 
vînatul numeros, cînd deodată cerul începu a bubui şi o 
ploaie amastecată cu grindină-cit nuca se rostogoli din 
"nouri. Fiecare alerga acum să-şi caute adăpost, pe cînd 
puhoaiele coborau în goană de pe munți. Naşa Junona 
dădu semnalul, iar Pămîniv) naș îi întoarse-ecoul. Martori 
` la nuntă erau fulgerele scînteietoare și nimfele izvoarelor 
care urlau rostogolindu-se de pe crestele munților înalți. 
Didona ajunse în aceeași peşteră cu Enea. Întilnirea lor 
sub cerul întunecat ei o numiră nuntă. Ziua aceasta a fost 
cea dintii din șiragul menororărilor. Zvonul și începu să cu- 
treiere satele şi orașele, răspîndind vestea cea nouă, Zvo- 
nul este. cel mai grăbit dintre toate relele pămîntului. 
Trăieşte din iuţeală, iar pasul îi sporeşte vigoarea. Mai 

întîi mărunt și sfios, el dobîndește curînd o făptură uriașă. 
Picioarele lui ating pămîntul, iar capul îi plutește prin 
nouri. El este un gigant căruia i-a dat naştere Pămîntul 
mîniat împotriva zeilor. Piciorul acestei păsări stranii e 
tot atît de vioi pe cât îi este de repede zborul. Sub fiecare 
din penele sale se află ochi, urechi și limbi care nu tac 
niciodată. Ziua, stă de veghe pe acoperișurile caselor înalte 
sau pe turnurile ce străpung cerul. De acolo împrăştie 
spaima asupra oraşalor mari şi seamănă birfeala cu aceeași 
hotărîre cu care vestește adevărul. Noaptea plutește între 
cer și pămînt, văzînd în întuneric ca și pe lumina zilei. 
El porni și de data aceasta să colinde toate colţurile lumii 
și răspîndi veștile. adevărate, adăugînd de la sine tot ce-i 
părea că sperie mai mult pe muritori. Spunea că a sosit 
din Troia un erou cu care Didona nu se sfia să se înso- 
țească și să petreacă în desfătări, din toamnă pînă-n pri- 
măvară. Că ei amindoi, cuprinși de patimă nerușinată, au 
uitat că zeii le-au dat cari caii pe miini ca să le 
călăuzească. 

Din ‘loc în loc alergînd, zvonul ajunse și la principele 
Iarbas, care-i dăduse Didonei pămîntul. Iarbas era fiul 
lui Jupiter, căruia-i înălțase o sută de altare, unde ardea 
focul cel veşnic. Cînd auzi Iarbas din zvon cîte se spun 
despre Diodona și Enea, se mînie iames a şi se închină în 
genunchi stăpînului zeese : 

— Tată al meu; tu nu mai vezi ce e ct pe ne- 
grul pămînt ? Oare zădarnic îţi mai ridică altarul poporul 

maur, în fruntea căruia m-ai pus ? Qare numai din slăbi- 
ciunea lor se tem muritorii şi zeii de trăsnetele tale ? Știi 
tu că femeia pribeagă căreia i-am dăruit pămînt în ho- 
tarele noastre — căci așa a fost voia ta — a respins mîna 
mea, dispreţuind un  vlăstar zeesc? Această femeie a 
oploşit un fugar pe ogoarele mele și a împărțit Africa cu 
el. Acum el se plimbă prin Cartagina cu tineri ușuratici, 
de teapa lui Paris care a răpit pe Elena. Legat sub bărbie 
cu o cușmă frigiană, cu părul uns cu uleiuri înmiresmate, 
tîrăşte cu sine prada pe care nu se mai teme că va pier- 
de-o. În aceeași vreme, în cele o sută de temple pe care 
ţi le-am înălțat, eu îţi aduc necontenit jertfe, cărora nu 
vrei să le guști parfumul. 

Puternicul zeu îl auzi și chemă la sine pe Mercur-Her- 
mes, crainicul său cel harnic, zicîndu-i : 

— Aleargă, fiul meu, spre Cartagina, la Enea, care s-a 
apucat să dureze orașe punilor ! El a uitat că destinul l-a 
trimis în Italia să întemeieze Roma. Mama lui, frumoasa 
Afrodita, ni s-a tot lăudat cu el, dar nu ne-a spus că e 
nevrednic de un viitor așa de strălucit. Cu oameni păti- 
mași nu vom vedea niciodată Roma în fruntea popoarelor. 
Puterea Romei va sta în tăria fiilor ei. Spune-i, Mercur, 
lui Enea, că dacă nu se simte în stare a duce la bun sfîrșit 
făgăduielile, să lase fiului său Julus-Ascaniu grija -de a 
pune temeliile Romei ! Porunca mea este să- plece în clipa 
aceasta din Cartagina. 

_ Mercur porni în zbor pe aripile-i . de aur, trecu pe 
-deasupra muntelui Atlas, peste țara numizilor cu cai și 

călăreți neîntrecuți și ajunse la Cartagina. EI văzu pe 
Enea cum ostenea, înălțînd temeliile Cartaginei. La briu 
ținea o sabie încrustată cu stele și pietre scumpe şi pe 
umeri purta o mantie de purpură, dăruită de regină. Her- 
mes-Mercur îi vorbi, îndată ce se opri din zbor : 
— Enea, ai ajuns să pui temelii orașelor străine, de 
dragul unei femei ? Dacă nu te simţi în stare să mergi 
mai departe, lasă fiului tău coroana care i se cuvine! 

Mercur plecă în zbor, în vreme ce Enea, îndrăgostit de 
regină, îngheţă de groază, neștiind ce hotărîre să ia, nici 
ce: să spună Didonei. În sfîrșit, el chemă pe Mnesteu, pe 
Sergeste şi pe Serestus, le porunci să pregătească în taină 
corăbiile, să le încarce cu arme și să adune pe troieni la 
țărm. Dar zvonul cel crud ajunse la urechile reginei. Miş- 
carea din port, graba soldaţilor o neliniștiră, apoi curînd 
groaza o luă în stăpînire. Ea cutreieră orașul ca o torță 
aprinsă şi găsi pe Enea lingă corăbii, pregătindu-se în 
grabă de plecare. Orbită de durere şi de dragoste, îi 
strigă : 

— Credeai, trădătorule, că vei fugi de mine pe ne- 
simţite ? Nici jurămintele ce mi-ai făcut, nici dragostea 
pe care spuneai că mi-o porţi nu te-au oprit ? Nici moar- 
tea mea, care va urma faptelor tale, nu ţi-a mișcat sufle- 
tul de gheaţă ? Atit de puţin mă iubeşti, că vrei să fugi 
pe o mare răvășită de furtuni ? Nu te temi măcar de viaţa 
fiului tău pe care o pui în primejdie ? Înţeleg, tu fugi de 
mine. Dacă în ochii tăi am avut totuşi vreodată un cît de 

„mic preţ, îndură-te de soarta care mă așteaptă ! Neamu- 
rile Africii mă urăsc, tirenienii mă ameninţă, numele meu 
e pătat, începind din ziua în care tu ai pășit pe ţărmul 
Cartaginei. Vai, oaspete, căci nu-mi mai ești soţ, respectă 
măcar legile ospeţiei, căci te-am primit ca pe cel mai de 
preţ dintre oaspeţi ! Nu mă părăsi înainte de a sosi fra- 
tele meu să-mi dărime zidurile, sau maurul Iarbas să mă 
ducă în robie ! O, dacă cel puţin mi-ai fi lăsat în casă o 
dulce amintire, un copilaş pe care l-aș fi văzut acum ju- 
cîndu-se lingă mine ! 

— Îndurerat, Enea căuta să mîngiie femeia pe care o 
iubea. Dar abia putu îngăima cîteva vorbe : 

— Nu pot spune, regină, că nu m-ai primit regeşte. Îţi 
sînt recunoscător şi-mi voi aminti întotdeauna cu cea mai 
mare dragoste de tine. Te iubesc cum n-am iubit pe ni- 
meni şi n-am încercat să fug înainte de a-ţi vorbi. De 
căsătorie însă nu ţi-am vorbit vreodată. Dacă mi-aş fi do- 
rit o viaţă liniştită, aș fi rămas la Troia să îngrijesc de 
rămășițele ei. Aş fi refăcut din ruine curtea lui Priam. Dar 
iată, oracolele lui Apolon şi crainicul lui Jupiter, Mercur, 
îmi poruncesc să înfrunt primejdiile mării și să plec în 
Italia, oricît mă-doare că te părăsesc, zeiţă, pe tine de care 
mă leagă inima mea. În fiecare noapte, zeii patriei mele 
mi se arată în vis și mă roagă plingînd să-i duc acolo unde 
i-a hărăzit destinul. Aşa cum iubeşti tu cetatea încredin- 
tată ţie de zei, sînt și eu chinuit de dorul patriei mele din 
Italia, Pînă şi umbra tatălui meu mă trezește din somn şi 
mă mustră. Nici fiului meu nu trebuie să-i știrbesc gloria ! 

Am văzut cu ochii mei îngroziţi pe crainicul zeilor, trimis 
de Jupiter ; mă jur pe capul meu și pe al fiului meu că 
mi-a poruncit să plec neîntîrziat în Italia. Încetează, ro- 
gu-te, de a mă îndurera cu lacrimile tale, căci și altmin- 
teri sînt destul de nefericit pierzîndu-te. Nu plec de 
voia mea. 

Didona îl privea cu mînie și-i răstălmăcea cuvintele. 
Apoi îi răspunse, măsurîndu-l cu ochii : 

— Om viclean, maica ta nu este o zeiţă cum te lauzi, 
şi nici nu te tragi din neamul celor descinși la Troia. Tu 
te-ai născut în munte prăpăstios și o tigroaică te-a alăp- 
tat ! Nu vreau să mai sper într-o împăcare cu tine și nici 
să mă înşel a doua oară. Aşa răspunzi tu rugăminţilor 
mele, cînd ştii că nu voi mai trăi nici o clipă după plecarea 
ta ? Tăgăduiești că ai fost unit cu.mine prin cununie ? Iei 
zeii martori ai minciunilor tale ? Te juri pe capul copilu- 
lui tău, atrăgind asupra lui pedeapsa zeilor ? Nici măcar 
nu vrei să mă priveşti și stai cu ochii în pămînt ? Nici o 
lacrimă nu curge din ochii tăi cînd mărturisești atîta du- ` 
rere pentru mine, care te-am iubit mai mult decît pe mine 
însămi ? Nu mai este credință pe lume ! Nici Junona cea 
néîndurată nu m-ar privi cu ochi atît de reci. Te-am strîns 
de pe drumuri, rugător și jalnic ; ţi-am făcut loc în casă 
şi în inima mea, am împărţit cu tine grijile şi bucuriile : 
te-am luat tovarăș la domnie, pentru ca acum să spui că 
nù ai fost căsătorit cu mine şi că nu-mi datorezi nimic ? 
Cind te aud vorbind, furiile înlănțuie sufletul meu. Ce 
pedeapsă ți se cuvine ? Să dau poruncă soldaților mei să 
te ucidă ? Nu, nu voi încerca nimic. Te-am iubit prea 

mult și, ca să-ți arăt că te-am iubit, nu te voi opri să pleci 
acolo unde zici că te cheamă inima ta. Du-te în Italia ! Pe 
mine mă vor răzbuna zeii, nu mă îndoiesc, pentru că pe 
acest pămînt nu mai am pe nimeni care să mă răzbune. 
Cînd voi muri doar, umbra mea te va urmări și te va faze 
să te cutremuri de groază. 

Enea voia să-i răspundă, dar ea căzu leșinată şi scla- 
vele o duseră pe braţe în palat. El se întoarse la ai săi care 
erau gata de drum. 

„Didona, văzînd cum clocotea ţărmul de larmă, începu 
iarăși cu lacrimile și rugăminţile, dar nu izbîndi nimic. 
Apoi, umilindu-se, trimise pe sora ei la țărm, poate va 
dobîndi Ana ceea ce singură nu putea smulge de la Enea : 

— Vezi, sora mea, ce forfotă e pe țărm ! Ei sînt gata 
de plecare, iar eu nu am avut măcar timpul să mă învăţ 
cu gîndul că am fost părăsită. Du-te tu, care de multe ori 
ai fost pentru el ca o soră căreia-ţi încredința tainele, 
du-te și roagă-l pentru mine ! Spune-i că-l rog să nu plece 
pînă voi izbuti să mă învăţ cu gîndul despărțirii ! Spune-i 
că nu eu am surpat temeliile Troiei ! Nu-i mai cer decit 
să aștepte o vreme mai bună pentru călătoria pe mare. 
Nu-i voi mai aminti de căsătoria noastră pe care a uitat-o. 
E cea din urmă rugăminte pe care i-o fac. 

Ana se ducea și venea mereu de la țărm, dar nici ea 
nu putea smulge vreo făgăduinţă lui Enea. Zdruncinat el 
însuși de marea durere, răminea neclintit în faţa rugă- 
minţilor. Iar Didona, văzind că nu i-a mai rămas decît 
moartea, cutremurată de spaimă își pregătea altarele pen- 

tru jertfă. Apa sfîntă se înnegri, iar vinul se prefăcu în 
sînge. Ea nu spuse Anei, dar alte semne veniră s-o înspăi- 
minte. Din templul închinat primului soț, auzi în miezul 
nopții glasul lui Sicheu care o chema ; o cucuvaie cînta 
neîntrerupt pe acoperiş ; Didona visa mereu pe Enea care 
o părăsea pe drumuri depărtate, lăsînd-o să rătăcească în 
neștire prin păduri pline de fiare. Nemaiavind nimic de 
așteptat, ea se hotări să moară. Anei îi vorbi astfel : 

— Bucură-te și tu.cu mine, surioară, că am descoperit 
vraja cu care-l voi aduce înapoi pe fugar, ori voi isprăvi 
cu dînsul pe veci. Am dobîndit un leac de la capătul ocea- 
nului, cu care pot chema noaptea umbrele din infern. Ca 
să folosim bine leacul vrăjit, rogu-te, ridică în fundul 
curții un rug mare, aşează acolo armele lui Enea şi toate 
amintirile rămase de la el ! Așa a spus preoteasa cara mi-a 
adus leacul: să ard toate lucrurile care-mi pot aminti 
de el. 

Era noapte, cînd toate viețuitoarele dorm. Didona, lîngă 
rug, se pregătea de moarte și răscolea în minte cele din 
urmă gînduri. Lipsită de orice speranţă, ea își vorbea în - 
sine : «Ce voi face.? Voi îndura batjocura peţitorilor mei ? 
Mă voi duce plecată înaintea acestor principi rătăcitori ai 
pustiului, să le întind mîna ? Mă voi urca în corăbiile 
troienilor ca să devin sclava lor ? Mai bine să mor ! Vai! 
draga mea soră m-a împins cu sfaturile ei la moarte. Nu 
era de o mie de ori mai bine să nu fi călcat credința jurată 
lui Sicheu ? lată pedeapsa pentru greșeala mea h» 

În port, Enea, hotărît să plece, dormea pe corabie. Dar 
atunci din senin cobori  crainicul Mercur, care-i vorbi : 

— Fiu al Venerei, ce socoteli îți mai faci de stai ne- 
mișcat în port, cînd dușmanii te înconjoară de pretutin- 
deni ? Crezi că feniciana nu-și va aduce aminte pînă la 
urmă de sîngele ei şi nu se va răzbuna cumplit ? În zori, 
vei vedea ţărmul plin de corăbii și de armate. Priveşte, 
marea e liniștită, numai bună de plecare! Ce mai aş- 
tepţi ? 

Enea, speriat de vedenie, se sculă și dădu plecarea în 
fugă. Cu sabia ascuţită, el tăie odgoanele corăbiei sale, 
apoi corăbiile toate, una după alta, se desprinseră și por- 
niră împinse de vînt. 


Regina le privește cum lasă țărmul și se depărtează cu 


“pînzele umflate. Ar vrea să-și cheme oștenii cu torţe, să 


pună pe valuri corăbii după fugari, însă îşi dă seama -că e 
singură și nimeni nu o ascultă. Plingînd, își căinează jal- 
nica soartă : 

— Biată Didona, vei primi pedeapsa nelegiuirii tale. 
Ţi-ai călcat jurămintele ! Nu era mai bine să-l sfișii în 
miîini pe nelegiuit şi să-i arunci trupul în mare ? Furii răz- 
bunătoare, ascultaţi-mi glasul ! Chiar dacă trădătorul va 
pune piciorul în noua sa patrie, să fie primit cu războaie 
erîncene și să fie nevoit a cere sprijin de la străini ! Să nu 
se bucure mulţi ani după împăcarea cu popoarele Italiei. 
iar trupul să-i rămînă neîngropat, în mocirle ! Ura tirie- 
nilor să urmărească pe troieni necontenit și nici o pace să 
nu se încheie între cele două popoare ! Să se ridice din 
sîngele meu un om, un viteaz nemaivăzut ! Hanibal să se 

numească, și să fie cruntul răzbunător al suferințelor 
mele ! Chiar numai rostirea numelui său să îngrozească 
poporul născut din Enea ! | 

Cu obrajii tremurînd, galbenă ca moartea pe care o 
aștepta, regina se aruncă pe treptele rugului, trase din 
teacă sabia lui Enea, privi lung toate rămășițele troiene 
care aveau să se mistuie în flăcări dimpreună cu ea, 
apoi vorbi : 

— Scumpe amintiri, amintiri scumpe atita vreme cît 
cerul v-a îngăduit, primiţi sufletul meu și dezlănţuiţi-mă 
din chinuri ! Am ridicat un oraş măreț, am răzbunat moar- 
tea soţului, meu şi am pedepsit un ucigaș. Eram astfel fe- 
ricită, vai, şi aş fi rămas fericită, dacă la țărmul nostru 

n-ar fi sosit niciodată corăbiile troiene. Mor nerăzbunată, 
dar să mor odată ! 

Rostind aceste cuvinte, Didona privește spre mare şi 
vede corăbiile lui Enea în depărtări. Ea îşi înfige în piept 
sabia cu vîrful ascuţit şi se rostogolește cu un țipăt de dez- 
nădejde pe rug. 

Ce jale izbucni în palat ! Femeile năvăliră în jurul ei, 
iar Ana, sora care o îndemnase să-și calce jurămîntul, o 
luă în braţe și o sărută plingînd : 

— Pentru aceasta m-ai pus tu să-ţi pregătesc rugul, 
iubita mea surioară ? De ce nu ai vrut să murim odată 
amîndouă ? Tu ne-ai pierdut acum pe ui Cine va mai 
ridica cetatea Cartaginei ? 

Ana ceru apă și spălă rana adîncă apoi strînse în braţe 
'pe'surioară câre trăgea să moáră~ Didona cercă să se ri- 

dice, dar în piept rana deschisă şuiera și durerea cruntă 
o azvirli din nou pe rug. Şi cum nu murea de moarte fi- 
rească, sufletu-i nu se putea desface din cătușele trupești. 
Văzînd-o Junona cum se chinuiește din pricina ei, trimise 
pe zeița curcubeului să-i smulgă din creștet o șuviță de 
“păr bălai pe care stăpîna infernului nu voia să i-o taie. 
Zeița Iris, purtînd roua în pletele cu mii de culori, se opri 
deasupra muritoarei, îi rupse cu dreapta cîteva fire de păr 
şi i le închină zeiţei infernului. Astfel sufletul reginei se 
desprinse de trup, căldura i se risipi în aer și sufletu-i 
zbură în lumea umbrelor. 

Enea, de pe mare, văzu flăcările rugului pe care ardea 
trupul Didonei şi nu se dumirea ce înseamnă. Dar cîntă- 
rind firea reginei și gîndindu-se la durerea în care a lă- 
sat-o, bănui că ea și-a pus capăt vieţii. O mare jale cu- 
„prinse sufletul eroului, dar el nu mai putea schimba 
nimic. Vîntul puternic ţinea corabia în loc și atunci Pali- 
nurus, iscusitul cârmaci, ridică pînzele ca să plutească. în 
voia vîntului. Zeii îi duseră înapoi la Drepana, în Sicilia, 
la troianul Aceste. Enea hotări să ţină serbări pentru su- 
fletul lui Anchise, de la moartea căruia se împlinea acum 
un an. În timp ce femeile jeleau împrejurul corăbiilor, 
tineretul troian împreună cu sicilienii se înțrecură în 
jocuri de lupte. La întrecerea între corăbii luară parte nu- 
mai troienii, căci regele Aceste nu avea nici.un tel de 
flotă. El era un rege sărac. Căpitanii cei-mai de frunte 
ai troienilor cîrmuiau corăbiile lor.. Cloantus, pe «Scila» 
cea verzuie fu cîştigătorul, dar Enea împărți daruri de 
mîngiiere şi celorlalți. Trecură la jocuri de fugă. Aici fru- 

mosul Eurial fu cel dintii, cu ajutorul lui Nisus. Acesta 
căzînd, puse piedică şi sicilianului care se afla înaintea 
lui Eurial. Urmă «cestul», cel mai primejdios dintre jocu- 
rile vechi. Era o mănuşă mare ce îmbrăca mina pînă la cot şi 
era făcută din şuviţe de piele groasă, îngreuiată cu plumb 
şi cuie de fier. Cu cestul nu lupta orice voinic. Abia se găsi 
unul din tabăra lui Enea, uriaşul Dares. Dintre sicilieni 
se ridică uriaşul Entelus. care aduse în arenă nişte cesturi 
greoaie, Enea le ridică de jos, le cîntări în miini, apoi 
spuse lui Dares : 

— "Nu încerca, Dares, să lupţi cu ele, căci nu sînt pe 
măsura ta! 

Enea aduse alte patru cesturi, egale între ele, și lupta 
începu. Luptind, Dares fu la un pas de moarte şi l-ar fi 
ucis uriașul Entelus, dacă Enea nu se aşeza între ei, des- 
părțindu-i. Atunci bătrinul Entelus, ca să-şi arate pu- 
terca, luă de coarne taurul dobindit ca răsplată și-l izbi 
aşa de tare cu pumnul, de-i crăpă capul dintr-o dată. Apoi 
duse la altare taurul ucis și-l jertii zeilor. 

Urmă tragerea cu arcul la ţintă. Enea legă o porum- 
biţă de un catarg, pe care îl ridică singur cu mîna pu- 
tarnică, Săgeata unui arcaș nimeri în catarg, a altuia în 
sfoară, şi porumbiţa zbură. Cel din urmă săgetă pasărea 
din zbor. Regele Aceste, nemaiavînd nici o ţintă, aruncă o 
săgeată în vînt, şi săgeata zburînd luă foc! Aceste fu învin- 
gătorul. Începură jocurile de cai. Tinerimea troiană, în 
care micul Julus strălucea ca un astru, își încura caii în 
felurite chipuri, în fugă sau în rotire. Jocurile de cai 
troiene au fost apoi împrospătate în Alba-Longa de către 

Julus-Ascaniu și au: ajuns mai tîrziu cele mai frumoase 
jocuri eroice ale tinerimii romane. 

Junona, întotdeauna  mînioasă pe troieni, îi zări de 
departe pe cîmp la călărie. Ea trimise îndată în mijlocul 
femeilor care plingeau lîngă mormîntul lui Anchise pe 
zeița curcubeului, pe Iris, cu chipul unei troiene bătrîne. 
Iris vorbi astfel troiencelor care plîngeau : 

— Sînt şapte ani de la pieirea Troiei, şi noi tot nu mai 
“avem parte de liniștea unei cetăţi cu nume troian. Aici la 
Drepana sîntem între ai noștri. Unde vom mai pleca ? 
Ce mai doreşte Enea? Cît o să ne mai poarte pe dru- 
muri ? Astă-noapte mi s-a arătat în vis o zeiţă care mi-a 
poruncit să iau în mînă o făclie şi să stăvilesc goana smin- 
tită a lui Enea. 

În fața troiencelor uimite, zeița Iris aruncă o făclie 
aprinsă pe o corabie, apoi zbură în slăvi, îmbrobodită în- 
tr-un nour de aur. Femeile, înnebunite de Junona, se re- 
peziră furioase la corăbii şi împănară cîteva din ele cu 
făclii aprinse. 

Bărbaţii de pe cîmp zăresc la vreme prăpădul și se gră- 
besc să stingă flăcările. Dar Junona hrănea focul cu su- 
 flarea unui vînt puternic şi-l întindea din loc în loc, tot 
mai viu și nimicitor, cu toată apa turnată peste corăbii. 
Enea închină lui Jupiter o rugă sfişietoare, iar stăpînul 
cerului se îndură de el, trimițindu-i un nour încărcat de 
ploaie. Focul se stinse, dar patru corăbii alunecaseră în 
valuri. Rămîneau deci mulţime de oameni fără loc în co- 
răbii, şi Enea nu mai ştia ce să facă cu ei. Sfatul căpete- 

niilor hotărî să lase în Sicilia, la troianul Aceste, pe fe- 
mei, pe bătrîni şi pe toţi care nu vor să meargă mai 
departe. Toţi se apucară de lucru și clădiră în ţara lui 
Aceste o nouă cetate troiană, cu numele lui. Cind orașul fu 
gata, troienii urcară în corăbii și plecară, urmăriţi de la- 
crimile celor rămași la Drepana şi pe care nu aveau să-i 
mai vadă niciodată. 


INFERNUL 


Neptun, zeul Mării, rugat de frumoasa Venus, ieşi el 
însuși din valuri pe carul tras de telegari cu hamuri de 
aur şi deschise drum corăbiilor troiene, însoţit de zeii 
împărăției apelor, de balene, de tritoni şi delfini. Coră- 
biile înaintau cu vălurile umflate de vînt, iar cîrmaciul 
Palinurus, pe corabia lui Enea, în fruntea tuturor, călăuzea 
convoiul. Corăbierii dormeau cu lopeţile alături, căci 
vintul le ţinea locul. Dar din bolta semănată de stele, 
zeul Somn cobori la pupa corăbiei în chipul unui marinar 
și încercă să viclenească pe cîrmaciul Palinurus : 

— lată, valurile ne duc ele singure corăbiile ! Odih- 
nește-te și tu o clipă ! Nu vezi cum dorm ceilalţi ? Lasă-mă 
pe mine în locul tău şi fii fără grijă ! Odihnește-te, Pali- 
nurus ! 

Dar iscusitul cîrmaci nu se înduplecă : 

— Nu mă încred eu în vraja valurilor și nici în marea 
lină. Să las pe Enea și pe ai mei în prada închipuirilor ? 

Atunci Somnul îl mîngiîie pe frunte cu o floare muiată 
în rîul Lete, apa uitării, iar Palinurus adormi ca trăsnit, 
cu mîna încremenită pe cîrmă. Cum îl văzu adormit, zeul 

Somn îi dădu brinci cu atita putere, că bietul Palinurus 
se- prăbuși în valuri, tîrînd după el cîrma încleștată în 
miini. Zeul Somn se înălţă în văzduh. Corăbiile, călăuzite 
“de Neptun, mergeau la ţinta lor și se apropiară de insula 
sirenelor. Aici vintul aţipi în zbor şi era gata să-i lase 
pe troieni în prada înșelătoarelor zeițe. Enea simţi §0- 
văiala cîrmei și alergă la pupă. El se așeză în locul lui 
‘Palinurus și cîrmui mai departe corăbiile pe unâsle liniș- 
tite. Îndurerat de moartea bunului cîrmaci, Enea rosti 
plîngind : 

— Vai, Palinurus, de ce te-ai încrezut în liniştea ce- 
rului și a mării vidlene ? Acum oceanul te-a înghițit și 
trupul tău nu va mai fi îngropat în pămîntul patriei. 

Corăbiile ajunseră cu văluri umflate pe țărmul Italic, 
în portul Cume. Tineretul cobori nerăbdător pe țărm. 
Cîţiva porniră să găsească fiarele în vizuini ; unii căutau 
izvoare cu apă dulce și rece; alții izbeau cu fierul în 
cremene, să aprindă focul. Cel dintii gind al lui Enea 
fu să meargă cu cîţiva oșteni în întimpinarea Sibilei, care 
ghicea viitorul. 

— Preoteasă a lui Apolon, îi vorbi Enea, tu, care ești 
păzitoarea gurilor infernului, ajută-mi a cobori în negrul 
lăcaş la tatăl meu Anchise ca să aflu din gura lui viitorul 
meu și al urmașilor mei. 

Sibila de la Cume răspunse : 

— Nu-i greu a pătrunde în infern, dar dacă intri, e 
aproape cu neputinţă să te mai întorci la lumină. Poarta 
infernului stă veșnic căscată, dar trebuie să afli mai 

întîi dacă Jupiter îţi îngăduie să ieși. În pădurea din față 
creşte un copac pe care se află o crenguţă de aur. Dacă 
vei găsi crenguţa și vei putea-o rupe de pe tulpină, e 
semn că ţi-e îngăduită ieşirea din infern. Tu vei duce 
frumoasei Proserpina-Persetona, împărăteasa infernului, 
crenguţa de aur care-i este plăcută, și ea îţi va îngădui 
să te întorci în lume. Dacă însă, cu toată străduinţa ta, 
crenguţa nu se va desprinde din pom, nu intra în infern, 
căci acolo vei rămîne. 

Enea se afundă în pădure și alergă, cercetător, pe dru- 
muri neumblate. Doi porumbei, păsările Venerei, îi ies 
în cale, sărind din cracă în cracă pînă la copacul cu 
creanga de aur. În dreptul lacului Avern, la gura infer- 
nului, înăbușiţi de fumul şi de duhoarea nesuferită, ei 
ocolese din drum. Iată-i, se opresc acum într-un pom 
stufos, pe vîrful. căruia sclipea în soare o crenguţă cu 
totul şi cu totul de aur. Enea se urcă pînă în vîrful copa- 
cului, rupe crenguţa de aur şi se întoarce la ai săi. Sibila 
pornește atunci cu el dimpreună către lacul Avernului. 
Enea umblă îmbrăcat în armele lui scînteietoare. Ei intră 
în cîmpia largă a morţii, prin ţinuturi deșerte și întune- 
coase, locuite de umbrele sarbede. Luna acoperită de nouri 
răspîndește o lumină firavă şi înșelătoare ; cerul e tot 
umbrit și toate culorile pier. Lîngă intrare se tolănesc 
mîhnirea şi răzbunătoarele mustrări de cuget. Acolo 
sălășluiese bolile cu chip străveziu, bătrînețea cea tristă, 
teama, foamea dătătoare de rele îndemnuri, sărăcia ru- 
şinată, robia, moartea, Somnul — fratele morţii — și plă- 

cerile cu jalnice urmări. La poarta groaznicului lăcaș 
se vede războiul ucigător, ale cărui plete împletite cu 
năpiîrci sînt prinse cu panglici mînjite de sînge. În mijloc 
se înalță un ulm încărcat de frunziș nepătruns, loc de 
odihnă al visurilor zădarnice. Tot acolo .sălășluiesc jivi- 
nele infernului : centaurii cu chip de om şi trup de cal, 
balaurii cu multe capete şi cu limbi ascuţite care șuieră 
înspăimîntător. Enea, îngrozit, întinde către ele ascuțișul 
săbiei, neştiutor că are în față doar niște umbre fără de 
trup. Drumul ce străbate mijlocul infernului e tăiat de un 
rîu cu unde leneşe, pline de nămol cleios, de-a curmezişul 
căruia plutește ziua întreagă barca lui Caron, luntrașul 
sufletelor. Barcagiul pletos, mînjit de nămol din cap pînă 
în picioare, se uită chiorîş la muritorii ce coboară de vii 
în neagra împărăție. Însă ramura de aur, nepreţuitul dar 
pe care Enea îl aduce Proserpinei, înmoaie cerbicia lun- 
trașului. E] alungă stolul de umbre de pe băncile luntrei 
sale șubrede şi urcă pe eroul troian însoţit de Sibilă. 
Barca trosnește sub povara trupurilor grele și apa ţișnește 
în pîntecele ei prin încheieturi. Anevoie ajung pe malul 
din faţă şi calcă pe un pămînt mlăștinos, acoperit de 
trestii. Acolo se află groaznicul Cerber, păzitorul infer- 
nului, culcat în peștera sa. El cutremură și înfioară îm- 
părăţia largă a infernului cu lătratul celor trei boturi ale 
sale. Pe creştet, un şarpe care-i ţine loc de păr se ridică 
şi începe a șuiera pătrunzător. Sibila aruncă turte aducă- 
toare de somn, gătite anume. Cerberul deschide boturile 
lacome, prinde turtele și le înghite. Îndată el se întinde 

în gura peșterii pe care o umple cu trupu-i uriaș, apoi 
adoarme greu. Enea și Sibila înaintează şi pășesc pe ţăr- 
mul rîului care e cu neputinţă de trecut înapoi. Ei aud 
glasurile tinguitoare ale copiilor care au fost smulşi de 
la sînul mamelor ; aproape de ei sînt victimele jalnice ale. 
judecăților strimbe care i-au osîndit la moarte pe nedrept. 
Miînios, judecătorul sufletelor, cu o cumpănă în miini, le 
judecă din nou şi le cîntărește faptele bune sau rele. Tot 
acolo erau acei care din nerăbdare şi-au pus singuri capăt 
vieţii. Vai, cît ar mai dori acum să ia de la început viața 
cu toate nemulţumirile ei ! Dar Stixul cel mohorit, care 
se încolăcește de nouă ori în jurul infernului, nu-i mai 
lasă să se întoarcă în lumea pe care au urît-o înainte de-a 
o cunoaște ! În mijlocul îndrăgostiţilor care şi-au luat 
viața, Enea văzu pe regina Didona, cu rana adincă în 
piept, aşa cum a fost la Cartagina cînd s-a urcat pe rug. 
Chipul ei era gălbejiu ca luna în primul pătrar cînd se 
pierde printre nouri. Pe bunul Enea îl năpădiră lacrimile 
şi el îi întinse mîinile cu dragoste, chemînd-o : 

— Sărmană femeie, bănuiam eu, cînd am văzut foe 
în palatul tău, că ai îndurat o mare năpastă, dar nu cre- 
deam că-ţi vei lua viaţa din pricina mea. Îţi jur că am ple- 
cat silit și îndurerat din Cartagina. Vezi bine acum şi tu 
ce crunt destin mă urmăreşte, căci nu-ţi vei închipui că 
am venit de voie între morţi! Vai, chiar atît de mult 
te-a îndurerat plecarea mea ? Atît de mult m-ai iubit ? . 
Rogu-te, nu fugi ! Nu te feri de privirile mele ! E cea din 

urmă dată cînd îți mai pot vorbi. Plingînd, Enea voi s-o 

induplece, dar ochii ei rămîneau plecaţi în pămînt. Ca o 
stâtuie de piatră stătea Didona în fața lui, de parcă nu 
i-ar fi auzit glasul și gemetele. Apoi, fără să-și ridice pri- 
virile, se întoarse și pieri din ochii lui. În pădurea um- 
broasă, ea fugi la Sicheu, primul ei soţ, care o primi cu 
dragoste, căutînd să înlăture din sufletu-i marea durere. 
Înduioșat, Enea rămase multă vreme cu ochii în lacrimi, 
pînă-i aduse aminte Sibila să meargă mai departe. 

Ei intrară pe un tărîm unde se desfătau vitejii care 
şi-au dat viața pentru patrie. Îl întîmpinară cu multă 
bucurie soţii săi de arme şi de suferinţi de la Troia, și toţi 
voiau să-l vadă, să-i vorbească. Dar cînd umbrele aheilor, 
cu Agamemnon în frunte, îl zăriră pe eroul troian cu ar- 
mele sale strălucitoare, se năpustiră unele peste altele, 
fugind din faţa lui, de parcă s-ar fi aflat la Troia, ca odi- 
nioară, 

Înaintea lui Enea se opri Deitob, fiul lui Priam, atît 
de frumos odinioară. Acum el era groaznic ciopîrţit de 
răni. Cutremurat, Enea îl întrebă cum a ajuns în această 
jalnică stare ? Îi răspunse Deifob : 

— Ştii cine m-a batjocorit?  Nelegiuita spartană, 
Elena, soția mea, care m-a dat în mîna grecilor. Cînd calul 
de lemn a intrat în Troia plin de ostaşi, ea s-a prefăcut că 
serbează cu troiencele pe Bacus, pe zeul vinului și al des- 
frtului, dansînd și chiuind sălbatic pe străzile Troiei în 
miezul nopţii. În mîna ei ţinea o torţă aprinsă, ca bacan- 
tele. Dar torța ei avea atunci alt rost: să vestească pe 
greci că ușile Troiei s-au deschis şi că-i aşteaptă prada. 

Ostenit, în noaptea aceea m-am dat somnului fără griji, 
| dar ticăloasa mea soţie îmi ascunse armele, apoi chemă 

pe Menelaos în camera în care dormeam. El m-a ciuntit 
| cum l-a călăuzit ura, apoi m-a ucis. i 

Enea zărește apoi o închisoare largă, întărită cu trei 
cercuri de zid și înconjurată de un rîu năprasnic, Fleghe- 
tonul, ale cărui unde înflăcărate tîrăsc cu mare vuiet 
sfărimăturile stîncilor. Un turn înalt apără închi- 
soarea grozavă, ale cărei porţi se reazemă pe doi stilpi de 
nestemate. Înveșmîntată într-o rochie mînjită de sînge, o 
zeiţă-furie veghează ziua și noaptea la poarta închisorii 
care răsună de gemete, de lovituri sălbatice de bici şi de 
zornet înfiorător de lanţuri. În clipa aceea porţile închi- 
sorii se izbiră ca un trăsnet şi se dădură în lături, scoţînd 
la iveală o temniţă înflăcărată. 

„ — Iată, grăi Sibila, lăcașul celor mai mari pedepse ! 
Aici se chinuiesc zgîrciţii, înșelătorii de prieteni, ucigașii 
de fraţi și îndeosebi vînzătorii de patrie, pe care-i arde 
necontenit focul cel veşnic. Enea și Sibila ajung apoi la 
poarta împărătesei infernului, unde el atîrnă crenguţa de 
aur, darul către Proserpina. 

Deodată, ei se pomeniră în ţinutul însorit al sufletelor 
fericite. Acolo ardea un alt soare decît pe pămînt și alte 
stele sclipeau pe bolta cerului. O lumină dulce dădea viață- 
veșnică frunzişului verde. Sufletele petreceau în cîntece 
şi jocuri. Aici se aflau eroii, poeţii și cîntăreţii care au 
născocit iubirea de frumos. Aici se aflau cîntăreţul Orfeu 
şi prietenul său Museus, pe care-l întrebară de Anchise. 
Museus le răspunse : 

— Noi nu avem un loc anume unde locuim și nici nu 
avem ceva al nostru sau al altuia, ci toţi ne bucurăm de 
toate, de aceea trăim în pace eternă și mulţumire. Locuim 
în umbra dumbrăvilor, pe malul riîurilor, pe plaiuri de 
flori, pretutindeni unde ne place. 

Înaintară împreună și-l găsiră pe tatăl Anchise. 

— Tată, rosti Enea, de cînd te dorese ! El voi să-l îm- 
brăţișeze, dar nu putu, fiindcă Anchise era o umbră fără 
_ trup. Îl întrebă apoi ce ştie de ursita troienilor, şi An- 
chise începu a vorbi : 

— După ce din neamul lui Julus se va naște Romulus, 
cel dintîi rege al Romei, un şir nesfîrşit de eroi vor stră- 
luci în istoria lumii pînă la Cezar și la fiul său, August 
Octavian. Destinul a dat Romei la început un şir de 
războaie, dar după ce Octavian va lua pe umerii săi gri- 
jile Romei, o pace fără de- sfîrșit, pacea romană, se va 
așeza în lumea întreagă stăpînită de Roma. Acesta e 
viitorul pentru care zeii te-au scos din ruinele arzînde 
ale Troiei. Vezi tu sufletele acelora care se scaldă în rîu ? 
Vezi făpturile lor tăiate ca din stîncă și chipurile lor de 
eroi ? Aceștia sînt urmaşii împărăției tale din Italia. Sînt 
sufletele care se scaldă în apele uitării spre a se curăți de 
amintirile vieţii dintii, şi care pînă într-o mie de ani se 
vor întrupa în eroii al căror chip îl poartă umbrele lor 
acum. lată pe Caton, pe Cezar, pe Octavian, iată pe stră- 
nepoții tăi ! 

Tot vorbind, ei ajung la cele două porţi ale Cîmpiilor 
Elizee, numite porţile Somnului. Una e de corn, alta e de 

fildeș. Prin cea de corn trec umbrele adevărate, care 1es 
din infern și reînviază pe pămînt. Prin cea de fildeș ies 
amăgirile deșarte și visuriie înșelătoare. Anchise duce pe 
fiul său și pe Sibila la poarta de fildeș, prin care-i scoate 
la lumina soarelui. Enea se întoarce la corăbiile sale, unde 
soţii săi îl așteaptau înfriguraţi. 


IN ITALIA 


Troienii plecară de la Cume și începură a pluti pe tal- 
gerul liniștit al mării. Nu departe, Enea zări o pădure largă 
. prin mijlocul căreia șerpuia fluviul Tibru ca o panglici 
de argint, și opri convoiul. Se afla în țara în care regele 
Latinus, mlădiță a zeului Saturn, părintele lui Jupiter 
cîrmuia cu înțelepciune norodul său. Latinus. nu aves 
băieţi, ci o singură fată — Lavinia — binecuvînta cămi- 
nul său. Și era așa de frumoasă Lavinia, încît din fragedă 
copilărie veniră s-o pețească feciori de regi din toate col- 
țurile Italiei. Ea era făgăduită însă prințului Turnus, care 
era mai presus de toți prin vitejie, prin frumuseţe și prin 
naștere, înrudindu-se cu zeii. Regele, poporul și mai cu 
seamă regina Amata așteptau cu nerăbdare ziua nunții 
lui Turnus cu fecioara Lavinia, Dar semnele cerului arătau 
împotrivire acestei nunţi. Așa, într-o zi, împrejurul unui 
arbore sfint se îmbulziră cu zumzet un roi de albine. Abia 
se așezară ele pe frunze, că se și lipiră de parc-ar fi fost 
unse cu clei. Văzînd minunea aceasta, regele Latinus chemă 
la sine pe ghicitori. Un prooroc îi tălmăci astfel întîmplarea 
ciudată : 
— Va sosi curînd în ţară un prinţ străin, urmat de un 
popor numeros. El va veni din aceeași parte a lumii ca 

şi roiul de albine. Parcă-l văd întronat în palatele tale, 
rege, ca albinele care s-au lipit de frunze. 

Iar altă dată prinţesa Lavinia înălța jertfe la altarele 
zeilor, alături de tatăl ei. Flacăra de pe altar îi aprinse 
cosițele aurii, apoi veștmintele de pe ea și o înconjură 
cu vîrtejuri de foc și de fum, care ocoliră întreg palatul. 
De astă dată vracii prevestiră fecioarei un destin strălucit 
și o mare glorie, care va aduce însă poporului latin un 
crîncen război. Oracolele prevestiră o glorie eternă şi străi- 
nului care va sosi în Latium. Regele hotărî de aceea să 
tărăgăneze măritișul copilei și să aștepte pe stăpînul pre- 
` vestit. 

Și iată, sosi pe malurile Tibrului Enea cu troienii săi ! 
Ei întinseră o masă mare pe iarbă, dar neavînd pe ce așeza 
mâncarea, o puseră pe turte tari de aluat. Cînd isprăviră 
carnea și bunătăţile de la masă, troienii începură a ronțăi 
şi turtele uscate. Micul Julus strigă rizind : «Ne mîncăm 
mesele !» Enea tresări, căci în acest chip se împlinea bles- 
temul Harpiei de a-și mînca și mesele de foame. El spuse 
însoţitorilor săi : l 

— Să ne închinăm pămîntului hărăzit de ursită! 
Aceasta e patria noastră! Am înfrînt blestemul foamei, 
mîncîndu-ne mesele de aluat. 

Enea alcătui apoi o solie dintr-o sută de oameni, în 
frunte cu înțeleptul bătrîn Ilioneu, şi-i trimise la curtea 
regelui Latinus, cu daruri de preț. Cum ajunseră la rege, 
Ilioneu i se închină, rugîndu-l de găzduire. Îl mai rugă să 
le îngăduie a dura pe glia latină, cu mîinile lor harnice, 

` o mare și frumoasă cetate, çare va trăi în prietenie fără 
de sfirsit cu latinii, Regele îi răspunse bucuros : 

— Cunoaștem soarta vitregă a poporului troian. Soco- 
tiți-ne prieteni şi rămîneți la noi! Folosința pămîntului 
și a apei este liberă de la zei pentru toți oamenii. Spuneţi 
prințului vostru că vreau să-l văd şi să-l îmbrăţișez ca pe 
un prieten. Spuneţi-i că am o copilă pe care semnele ce- 
rului m-au împiedicat s-o dau după un prinţ italian. Zeii 
mi-au vestit sosirea unui prinţ străin, ursit a fi soțul prin- 
țesei și norocit să poarte pînă la cer gloria numelor noas- 
tre. Se pare că pe regele vostru mi l-au vestit proorocii și 
cred că nu m-am înșelat nici în tălmăcirea semnelor ce- 

răi. 

Regele Latinus dădu poruncă să se aducă solilor o sută 
de cai, dintre cei mai frumoși din hergheliile sale, apoi 
solii plecară bucuroși la Enea, cu vești de pace și de bună 
învoire. 

Dar cine ar crede că pe Junona a bucurat-o pacea din 
Italia ? Ea cobori îndată în fundul infernului şi chemă pe 
Alecto, înfricoșătoare furie, la vederea căreia și zeii îşi 
întorceau capul. Junona îi zise : 

— Copilă a întunericului, fă-mi un hatîr și mie, stăpîna 
cerului! Numai tu mă poţi răzbuna. Silește pe regele 
Latinus să-și întoarcă vorba dată lui Enea ! Tu poți cînd 
vrei să înarmezi frații împotriva fraţilor, să semeni vrajba 
în sînul familiilor, să aprinzi flacăra urii și să ațîți răz- 
boaie ucigătoare. Tu ai o sută de prilejuri și o sută de 
unelte de osîndire. Sfărîmă prietenia dintre cei doi regi 
și. aruncă în mijlocul noroadelor sămînța vrajbei ! 

Alecto înarmată cu veninul urii aleargă mai întîi în 
iatacul reginei Amata, de pe acum supărată că soţul ei 
a rupt logodna Laviniei cu Turnus. 

Alecto își smulge un șarpe de pe creștet și-l aruncă în 
sînul reginei. El se preface într-un şirag de mărgăritare, 
într-o panglică, apoi într-o buclă de păr. Veninul se stre- 
coară pe nesimţite în sînul femeii care la început, cu 
vorbe cumpătate, căuta să înduplece pe rege să-și mute 
gîndul de la unirea cu Enea. Dar dintr-o dată şarpele o 
mușcă și-i varsă veninul în inimă. Regina își iese din 
minţi. Înspăimîntată de vedenii, ea izbucnește în lacrimi 
și ţipete sfişietoare, apoi iese în goană pe ușa palatului. 
Își smulge părul și sfişie hainele-i scumpe. Ducînd de 
mînă pe Lavinia, aleargă pe ulițele pline de lume, stîrnește 
uimire, apoi mînie în inimi şi dorinţă războinică. 

Împlinindu-și aici menirea, Alecto aleargă la Turnus, 
pe care-l află dormind, şi se oprește lîngă patul lui. 
Șerpii din părul ei şuieră îngrozitor. Ea rostogolește fu- 
rioasă ochii brăzdaţi de vine de sînge, iar prințul la 
vederea furiei tresare din somn înspăimîntat și nădușit 
de groază. Alecto îl ameninţă cu pierderea scumpei sale 
logodnice, iar sufletul lui Turnus începe a clocoti şi a se 
aprinde de ură. El sare din pat, își adună oștirea în miezul 
nopții şi pornește către socrul său. 

De acolo, zeița neagră porni în tabăra troienilor unde 
zări pe Julus desfătîndu-se cu goana sălbăticiunilor din 
păduri, pe malul Tibrului. Ea aduse în calea copilului un 
cerb frumos, crescut în casa unui gospodar al locului. 
Cerbul învățat cu oamenii nu se ferea de ei și nu fugi nici 

din calea copilului. Dar cîinii de vînătoare îl încolţiră şi-l 
puseră pe fugă. Crezindu-l sălbatic, Julus îşi încordă arcul 
şi-l săgetă. El nu văzuse că pe coarnele cerbului atirnau 
ghirlande și că părul lui era pieptănat în fiecare dimi- 
neață și spălat cu apă curată de izvor. Alecto întinse mîna 
şi călăuzi săgeata copilului, iar cerbul rănit, căruia-i 
rămăsese un strop de putere, fugi de se ascunse în staul, 
trezind cu răgetele sale tot satul. La chemarea cerbului 
sosiră copiii, care începură a ţipa și adunară tot satul. 
Alecto, ascunsă în podul grajdului, trezi cu glas de bucium 
pe ciobanii din munți și pe ţăranii de pe ogoare, care 
sosiră toţi cu armele găsite la îndemînă. Tinerimea troiană 
făcu și ea zid în jurul lui Julus și bătaia fu gata. După 
ce căzură cei dintîi luptători din cetele învrăjbite, Junona 
chemă pe Alecto şi-i zise mulțumită : 

— Ajunge, Alecto ! De acum înainte, să mai poftească 
cineva să-i împace pe acești nebuni ! Așa vor sărbători 
troienii și latinii nunta Laviniei. 

Alecto își întinse negrele aripi și cobori în infern, în 
timp ce șerpii din părul ei șuierau îngrozitor. í 

Cu strigăte se adunară latinii la palatul regelui Latinus. 
Turnus învinuia pe rege că vrea să dea țara pe mîna tro- 
ienilor. Poporul, întärîtat de regină şi de ţăranii cu cer- 
bul, voia să se bată cu troienii. Numai regele, neîndu- 
plecat, vorbi latinilor : 

— Nebunia voastră vă duce la pieire. Opriți-vă ! Nu 
vă aruncați în prăpastie ! 

În mijlocul cetăţii se afla un templu al zeului Janus, 
cel cu două feţe: una însemna pacea, alta războiul. În 

vreme de pace, porțile templului erau închise ; la înce- 
putul războiului se deschideau ; regele însuși, în fruntea 
poporului, deschidea sau închidea porțile, hotărînd pacea 
sau războiul. De data aceasta, regele Latinus ţinu porţile 
închise, îndepărtînd războiul. El se zăvori în curţile sale 
şi lăsă libere frînele cîrmuirii. Junona cobori din cer 
mînioasă şi deschise porţile cu zgomot de trăsnet. Atunci 
Turnus își strînse armata și se pregăti de război. Cetățile 
„fimprejur, prietene cu Turnus, îl urmară. Războinicii își 
curățau scuturile ca să alunece pe ele săgețile. Unii își 
ascuțeau topoarele de piatră sau desfășurau drapelele, 
ascultînd chemarea trîmbiţei. De pretutindeni se auzeau 
ciocane izbind în nicovale şi săbii frecate de pietre. Ală- 
turi de Turnus se ridică și crudul Mezenţiu, regele etrus- 
cilor, dispreţuitor față de zei și nespus de crud cu poporul 
său. Alungat de etrusci, el şe adăpostise la Turnus. Cu el 
"venea frumosul său fiu, Lausus, al cărui suflet blînd îl 
deosebea de tatăl său. Mai era şi Aventin, fiul lui Hercule, 
îmbrăcat în haina de leu moștenită de la tatăl său. Unii 
purtau măciucă, ori praștii cu plumb. Printre vitejii vite- 
jilor strălucea feciorul lui Neptun, Mesap, îmblînzitorul 
de cai, pe care focul şi fierul nu-l puteau doborî. Sabinii, 
cei mai apropiaţi prieteni ai latinilor, le veniră și ei în 
ajutor împotriva lui Enea. Dintre toţi, Turnus era cel 
mai mîndru la înfățișare. Avea un coif împodobit cu aur 
"şi un scut pe care o himeră arunca flăcări din gură. Pe 
aurul care acoperea scutul se vedea Io, frumoasa fecioară 
schimbată de Jupiter într-o juncă, și Argus®cu cei o sută 

de ochi, pe care Hermes-Mercur l-a adormit cu nuiaua 
de aur şi l-a ucis în somn. 

În ajutorul lui Turnus veni şi viteaza amazoană Camila, 
cu fecioarele ei. Ele nu erau deprinse cu acul și cu furca, 
ci cu armele războinice care plac bărbaților viteji. Camila 
era din neamul volscilor. Ea zbura călare pe deasupra 
lanurilor de grîu fără să le atingă, şi tot norodul se adună 
s-o vadă cît e de frumoasă și cum călărește. 

Turnus trimise şi pe credinciosul său Venulus să ceară 
ajutorul lui Diomede, care luptase tot în primele rînduri 
împotriva Troiei, însufleţit de Minerva. 

În miezul nopţii, cînd locuitorii pămîntului şi ai văz- 
duhului, înmormîntaţi în somnul adînc, uitau necazurile 
zilei, mai-marele troienilor, copleşit de griji și de temeri, 
culcat pe malul Tibrului, izbuti anevoie să aţipească. În 
somn i se ivi icoana fumurie a bătrînului zeu al Tibrului, 
care se apropie de el și-i vorbi : 

— Principe născut din sînge zeesc, tu care ne aduci 
rămăşiţele și zeii scăpaţi din Troia în flăcări, nu te lăsa 
pradă negrelor gînduri ! Zeii vor să te oprești și să rămii 
pentru vecie în ţara în care te afli.. Eu însumi îţi voi că- 
lăuzi corabia pînă în ţara regelui Evandru, dușmanul de 
moarte al lui Turnus și al rutulilor, care-i încalcă mereu 
pămîntul şi-i robese poporul. El și cu fiul său Palas te vor 
ajuta. Cu ei vor veni și alte neamuri. 


Zeul Tibrului se scufundă în ape, iar Enea se trezi din 
somn. În zori el pregăti două corăbii ușoare și porni pe 
fluviu. În pădure văzu o scroafă mare, albă, cu purceluși 

albi, pe care Enea o prinse și o jertfi cu vlăstarele ei pe 


altarul Junonei. Era semn că a ajuns, în sfirșit, în ţara sa. 


După două zile de plutire, Enea intră în regatul regelui 


5 Evandru. O casă scundă şi fără nici un fel de podoabe 


era palatul acelui rege, căci însăși țara arcadienilor, mereu 
jefuită de rutuli, nu se putuse înjgheba niciodată. Enea, 
ajungind în faţa regelui, îi vorbi : 

— Am venit la tine, cel mai drept și mai blînd dintre 
grecii care pînă de curînd au fost dușmanii mei, să-ți cer 
ajutorul împotriva regelui Latinus și al rutulilor care te 
nedreptățesc. Voi aduce să lupte pentru tine oameni cu- 
rajoși şi încercaţi în multe războaie. 

„ Regele îl îmbrăţișă, zicîndu-i : 

— Sînt bucuros, Enea, că ai venit.- Te voi ajuta, cu 
toate că mă înrudesc cu Agamemnon şi cu Menelaos. Tot 
atît de aproape sînt însă şi de tine, căci am cunoscut pe 
vremuri pe tatăl tău Anchise, cu care am legat o strînsă 
prietenie. Ziua de azi, dragi oaspeţi, nu este pentru noi 
o sărbătoare de rînd, ci una închinată lui Hercule, care 
ne-a scăpat de o cruntă nenorocire. Colo sus, pe muntele 
ce-l vedeţi, ‘locuia o fiară nemaivăzută, uriașul Cachus, 
pe jumătate om. La intrarea peșterii sale negre se vedeau 
necontenit urme de sînge proaspăt de om și capete atîr- 
nate. Hercule l-a ucis chiar în această zi, și de atunci 
trăim fără groază în suflete. 

Apoi regele Evandru luă de mînă pe Enea și-l plimbă 
prin orașul și capitala sa săracă, unde pe vremuri au trăit 
neamul de oameni băștinaşi, născuți din trunchiuri de 

copaci. Aceștia nu munceau pămîntul și nu aveau averi, 
dar erau fericiţi pentru că toţi erau egali și nu se luptau 
pentru bogății. Evandru arătă cu mîna niște dealuri des- 
pre care mama sa, Carmencita, vestită prevestitoare, i-a 
spus că se vor numi colinele Romei. Între ele va fi și forul 
roman, unde se va aduna poporul la sfaturi. 

În Olimp, zeiţa Venus era îngrijorată de amenințările 
latinilor, de frămîntările Italiei și de uneltirile lui Tur- 
nus. Ea întilni pe Efestos-Vulcan, soţul ei slăvit, zeu al 
focului și al meșteșugurilor, și-l ispiti cu aceste vorbe : 

— Cînd ai făurit arme lui Achile ca să nimicească pe 
ocrotiţii mei, nu m-am împotrivit. Dar astăzi, cînd Enea 
al meu se află în mare primejdie, te rog să te înduri şi 
să-l ajuţi cu priceperea ta să cîştige războiul. 

Cum zeul stătea la îndoială, zeița vicleană îi înlănţui 
sufletul cu vrăjile iubirii. Îndrăgostit de ea, soțul Vulcan 
îi răspunse, mîngîind pletele-i bălaie : 

— De ce nu mi-ai cerut pînă acum să ajut pe troieni ? 
Vrei să făuresc arme pentru Enea ? Iată, îi voi face. Voi 
înroși în foc oţelul, voi topi argintul cu aurul și voi scoate 
arme cum nu s-au mai aflat în mîinile vreunui luptător, 

Astfel vorbind, zeul adormi fericit în braţele frumoasei 
soții, iar dimineaţa plecă la atelierele sale din peştera 
muntelui Etna, tocmai la ora cînd muncitoarea harnică, 
ce-şi ţine viaţa ei şi a copiilor din fus, la torsul lînei, 
plătită cu nimica toată, aţiță focul din cenușa vetrei și 
lucrează împreună cu roabele la flacăra torței. 

Lîngă Sicilia, în insula Lipari, se zăreşte din depărtare 
o trîmbă de fum ieşind dintr-o peşteră adîncă. Aici ard 

bubuind veșnicele focuri ale ciclopilor, calfele lui Vulcan. 
Se aud din depărtare țipetele nicovalelor izbite de ciocane, 
Scinteile scapără și flacăra umple cuptoarele de lumină, 
Ciclopii lucrează despuiaţi de veștminte, făurind fulgerele 
lui Jupiter, care stăpînea în ceruri cu puterea lor. Mai 
întîi ei împleteau trei sulițe de raze, trei de grindină, trei 
de ploaie, trei de flacără și trei de aprigă furtună. În ful- 
gere amestecau teama și mînia cumplită ce urmărese 
adesea pe muritori. Ciclopii munceau şi la un car pentru 
zeui Marte, un scut pentru Minerva — cînd zeul focului 
întră grăbit în atelier şi le strigă : 

— Lăsaţi totul la pămînt ! Avem de făurit arme pen= 
tru un mare viteaz. 

El împărți munca ciclopilor şi toţi se așezară vajnici 
pe lucru. Arama, argintul și aurul începură a curge valuri, 
oţelul fierbea într-un cuptor uriaș. Mai întîi, ciclopii 
întocmiră un ţeapăn scut pe care nu-l puteau înfrunta 
sute de dușmani. Scutul era făcut din șapte foi lipite 
una de alta. Ciţiva ciclopi suflau aerul din foale uriașe, 
întărind focul. Alţii căleau arama care sfiriia în apă. Peş- 
„tera clocotea de ţipătul nicovalelor. Ciclopii ridicau bra- 
țele vînjoase dintr-o dată, toți ca unul, sau îndoiau cu 
cleştele oţelul muiat în foc. 

Pe cînd Vulcan ostenea cu armele sale, Enea, trezit din 
somn în zorii zilei, se întîlni cu regele Evandru. Pe bătrîn 
îl însoțea fiul său Palas, iar pe Enea credinciosul Ahate, 
Evandru începu : 

— Strălucit prinţ al troienilor, ajutorul pe care ţi-l 
pot da eu cu oastea mea e prea mic și neînsemnat, dar 

alături de noi se află Etruria, ţară bogată și întinsă, cu 
un popor numeros şi viteaz. Ani îndelungaţi a îndurat 
Etruria jugul unui rege crud și trufaș, Mezenţiu, care nu 
s-a dat înapoi de la nici o nelegiuire. Nici o minte ome- 
nească n-ar putea născoci chinuri mai îngrozitoare decît 
acelea cu care el își pedepsește supușii. De curînd însă 
etruscii s-au răsculat și erau gata să pună mîna pe dinsul. 
Mezenţiu a scăpat cu fuga și a intrat în slujba lui Turnus. 
Etruscii au grămădit armate puternice, sub oblăduirea 
lui Tarhon, la granița rutulilor, ca să-l prindă pe Mezen- 
ţiu. Dar un prooroc bătrîn i-a vestit că nu vor izbuti de- 
cît dacă un prinţ străin va lupta în fruntea lor împotriva 
lui Mezenţiu şi lui Turnus. Ei sînt acum în căutarea ace- 
lui prinţ. Nu ai altceva mai bun de făcut decît să te duci 
la etrusci și să le spui cine ești. Te vor primi cu bucurie. 
Îţi voi da și eu patru sute de călăreţi și pe fiul meu Palas, 
ca să învețe de la tine meseria războiului. 

Atunci, din tărie izbucni un fulger, pămîntul se cutre- 
mură și din nouri se auzi mugind o trompetă etruscă. 
Toţi ochii se îndreptară către un petec de cer albastru, 
unde se văzură strălucind niște podoabe muiate în aur. 
Oamenii se înspăimîntară, dar Enea îi linişti cu aceste 
cuvinte : 

— Semn bun pentru noi toţi ! Mama mea, zeița Venus, 
îmi aduce arme făurite de divinul ei soţ, zeul-făurar Vul- 
can. Nu vă mai temeți de Turnus, nici de Mezenţiu ! 

Enea cu oamenii săi plecară la etrusci, pe caii dați de 
rege. Pe marinari n trimise pe fluviu înapoi la tabăra 
troienilor. 

Enea mergea înainte, cînd deodată, pe vîrful unor 
dealuri, văzu toată oastea etruscă a lui Tarhon, orînduită 
în tabere, ca și cum ar aștepta ordinul de plecare. Enea 
se îndreptă spre ei şi etruscii îl primiră cu ropote da 
aplauze, punîndu-se sub cîrmuirea lui. 

Pe deal, Enea găsi și armele trimise de frumoasa Venus 
și se tot întreba ce-or fi însemnînd icoanele cîte le vedea 
pe scut ? El nu ştia că zeul Vulcan, știutor al viitorului, 
îi zugrăvise istoria strălucită a Romei. 


LUPTA CU TURNUS 


Cum își dădu seama Junona că troienii au rămas fără 
căpitan, trimise degrabă la Turnus pe Iris, zeița curcubeu- 
jui cu buzele trandafirii, ca să-l vestească. Iris îl trezi 
în miezul nopţii și-l îndemnă să înceapă lupta în zori, 
apoi se înălță în Olimp, întinzîndu-și aripile cu mii de 
culori în dreptul bolții cerești. Turnus o cunoscu. Se deş- 
teptă din somn îmbărbătat şi mînă spre tabăra troienilor 
armatele sale ca o pădure de suliţi. Troienii se adăposteau 
după zidurile de piatră, înălțate de Enea la sosirea lor în 
Italia, Ascultînd de sfaturile pe care Enea la plecare le 
dăduse lui Mnesteu şi lui Sereste, ei nu deschiseră por- 
ție ca să dea lupta în cîmp. La poalele zidului, Turnus 
spumega de mînie ca un lup care noaptea dă raită tur- 
melor și nu are pe unde pătrunde în stînă. Zădarnic În- 
cercă el să-i aţiţe cu vorba! Troienii ştiau de mult că 
zidul îi apără mai bine, 

Turnus încercă o viclenie. Merse la corăbii și le puse 
foc, nădăjduind că troienii vor ieși să le apere. Într-adevăr, 
troienii se pregăteau să deschidă porţile, cînd dintr-o dată 
pe cer izvori o lumină orbitoare, iar un tunet năprasnic 

străbătu văzduhul. Corăbiile se scufundară, iar după pu- 
ţină vreme în locul lor ieșiră pe fața apei o ceată de zîne 
tinere și frumoase. 

Noaptea, prietenă cu troienii, se întinse deasupra pă- 
mîntului și lupta încetă. Numai străjile rămaseră înfipte 
pe ziduri, pe turnuri şi pe câmp, în liniștea desăvirşită 
a nopţii. 

La una din porţi stăteau de pază doi tineri pe care-i 
lega o strînsă prietenie. Erau Nisus, oștean încercat, mai 
copt, și Eurial, un tînăr căruia abia-i mijea mustăcioara, 
Nisus vorbi prietenului său : i 

— Fruntașii noștri vor să trimită un om la Enea să-l 
cheme mai curînd. Eu am nădejde multă că dacă m-aș 


. duce mă voi putea strecura printre dușmani și voi ajunge 


la Enea. 

Dar Eurial îi răspunse supărat : 

— Şi te-ai putut gîndi, Nisus, că vei pleca singur, fără 
mine ? Nu vrei să împărțim gloria amîndoi ? 

Ei mai vorbiră multe, dar Eurial nu se dădu bătut și 
astfel hotărîră să plece împreună. Eurial spuse priete- 
nului său : 

— Atta doar îmi va părea rău dacă voi muri, de mama 
care ar rămîne pe veci nefericită şi pe care nimic nu ar 
putea-o împăca. Te rog, aibi grijă de ea ca de mama ta! 

Pe drum, cei doi tineri văzură străji adormite, oameni 
de-a valma cu caii pe cîmp şi care răsturnate pe iarbă, 
căci rutulii petrecuseră pînă tîrziu. Nisus și Eurial îm- 
prăștiară moartea de jur împrejur, dar, îmbătaţi de sînge, 

nu se mai putură opri la vreme. Nisus ieşise din pădure 
nevătămat, cînd luă seama că Eurial nu mai vine după el. 
Se întoarse să-l caute, dar zădarnic ! Eurial fu ucis în 
faţa sa. Atunci se repezi și el cu sabia în mînă la căpi- 
tanul călăreţilor și îl răpuse, pierzindu-şi viaţa odată 
cu el. 

În zorii: zilei, Turnus se ridică cel dintii și porni la 
luptă. Ca să ia curajul troienilor care așteptau sosirea 
lui Enea, el puse în două suliți capetele celor doi tineri 
şi le arătă în dreptul zidurilor. Mama lui Eurial auzi cum- 
plita veste şi veni la zid. Ţipetele ei ascuţite în păi 
tară pe troieni și avîntul lor războinic scăzu. 

Rutulii se apropie de ziduri și fac din scuturile lor un 
acoperiș, sub care încearcă să sape zidurile, dar troienii, 
pricepuţi în lupta de cetate, prăvălesc peste ei stînci 
uriașe și tot ce găsesc la îndemină. Sute de morţi rămîn 
sub scuturi. Rutulii dau Mapo şi aruncă de departe o 
ploaie de suliți. 

Lupta se depărta de ziduri și curajul troienilor creştea. 
Dar Turnus aruncă o făclie aprinsă într-un turn de scîn- 
duri, ridicat lîngă zid. Turnul luă foc, prăbuşindu-se cu 
toţi luptătorii zdrobiţi sau arşi. Cumnatul lui Turnus se 
apropie de zid, plin de trufie, batjocorind pe troieni. Mi- 
nios, micul Julus îi aruncă o săgeată şi-l culcă la pămînt. 
Aceasta era prima sa vitejie. Dar zeul Apolon, apărătorul 
troienilor, coborî de pe boltă în chipul unui oștean bătrîn 
şi duse pe copil în mijlocul taberei. 

Fraţii Pandarus şi Bias, doi uriași puternici și viteji, 
cuprinși de o nesăbuită trufie, înfruntă porunca lui Enea 

deschid porţile. Ei-se așază lingă cei doi stilpi si 
heamă la luptă pe rutuli. Pe mulţi trimit ei plocon lui 
luton, stăpînitorul infernului, pînă cînd aude Turnus 
poarta e deschisă, şi sosește în fugă. El ucide pe Bias 
se năpusteşște asupra troienilor care trecuseră pe poartă. 
Dar Pandarus, văzînd prăpădul, ridică cu spinarea lui 
uriașă porţile și le închide, fără să-i mai pese de cei rămași 
afară și fără să vadă că Turnus a intrat în tabără înaintea 
lui. Zădarnic îndreaptă Pandarus lancea spre Turnus, 
căci Junona i-o făcu să alunece departe. Turnus îl răpuse 
dintr-o lovitură, apoi începu a ucide pe troieni, chiar în 
tabăra lor. Ziua aceea ar fi fost poate cu adevărat cea 
din urmă a Troiei, dacă lui Turnus i-ar fi trecut prin 
minte să deschidă porţile în urma sa. Dar el, îmbătat de 
sînge, gîndea că va ucide singur pe taţi troienii. Căpitanii 
“Mnesteu și Sereste, de cum văzură că altă scăpare nu mai 
era, alergară spre el, însuflețind pe luptători. Ei îngră- 
mădesc pe Turnus, amenințîndu-l cu vîrful lăncii. Turnus 
se aţine pe lîngă ziduri, dar se depărtează mereu de porţi. 
Fruntea îi șiroiește de sudori, iar brațul îi înțepeneşte 
pe scut. Junona însăși din ceruri îi dă poruncă să nu în- 
cerce prea mult îngăduinţa zeilor. La malul Tibrului, Tur- 
“nus se aruncă de sus în apă, cu armătura pe el, iar undele 
i spală de sînge şi-l duc nevătămát în tabăra latinilor. 

Noaptea opri măcelul, dar în zorii zilei lupta începu din 
nou cu și mai mare furie. Numai Enea nu se mai întorcea. 
EI plutea pe Tibru cu corăbiile, în vreme ce luptătorii 
etrusci veneau călări pe mal. Stînd ostenit la pupa coră- 


279 


biei, Enea aţipi și ătunci i se arătară în vis nimfele care 
fuseseră cu cîteva zile mai înainte corăbiile sale. Una mai 
meşteră la vorbă se prinse cu mîna de corabie şi-i po- 
vesti cum, din niște corăbii ce erau, zeii le-au prefăcut în 
nimfe. Pe cînd ea vorbea, celelalte împingeau corăbiile 
din urmă, ca să ajungă înaintea lui Turnus în tabără. 

Troienii începură a pierde nădejdea, cînd deodată zăriră 
pe Tibru o lumină orbitoare. Sosea Enea în fruntea coră- 
biilor arcadiene și etrusce şi ridicase în soare scutul poleit 
cu aur. Un strigăt de biruinţă izbucni din piepturi troiene. 
Enea cobori armatele din corăbii și căzu rutulilor în spate. 
Dar nici Turnus nu se lăsă, şi lovi pe arcadieni. Enea pră- 
pădea rînduri întregi de rutuli la aripa unde lupta, dar de 
altă parte Turnus împingea pe arcadieni înapoi. Tînărul 
Palas, feciorul regelui Evandru, ca să-și arate vitejia, uci- 
dea în dreapta și în stînga pe rutulii care-i erau lui Tur- 
nus mai scumpi. El întîlni pe Lausus, fiul lui Mezenţiu; 
şi fu aproape să-l ucidă, cînd Turnus, înștiințat de sora 
sa, nimfa Juturna, îi veni împotrivă. Acești doi tineri atît 
de viteji nu trebuiau să moară decit de mîna unor eroi de 
frunte, pentru ca gloria lor să fie eternă. Văzîndu-l pe 
temutul Turnus, Palas înfiorat se rugă zeilor : 

— Dacă nu-mi veţi da izbîndă, cel puţin daţi-mi gloria 
de a muri în luptă cu un dușman atît de măreț! Tată 
Evandru, nădăjduiesc în acest chip că moartea mea te va 
umple de mîndrie. Lancea lui abia străbătu marginea 
scutului, scrijelind umărul lui Turnus, care-i răspunse 
mâînios, aruncînd lancea sa greoaie. Bietul Palas, cu scutul 

sfărîmat, cu pieptul zdrobit, căzu la picioarele uriașului, 
care îl privi lung, îi luă cîteva podoabe, dar îi lăsă armele. 
Apoi Turnus rosti în auzul tuturor : 

— Arcadienilor, spuneţi lui Evandru că-i trimit trupul 
fiului său ca să înțeleagă că numai cîrdășia sa cu troienii 
a pierdut viața lui Palas. Să-l îngroape cu cinste, căci 
băiatul a fost viteaz şi drept ! El smulse lancea din piep- 
tul lui Palas, care-și dădu sufletul. 

Aflînd Enea că Palas e mort, îşi tăie cu sabia printre 
rutuli o cale largă. El prinse opt tineri frumoşi şi-i dădu 
arcadienilor să-i jertfească pe mormîntul lui Palas. Ieşiră 
atunci şi troienii din tabăra împresurată, împreună cu 
Julus, și începură lupta împotriva rutulilor. 

În această vreme, în Olimp, Jupiter spuse zimbind rău- 
tăcios mînioasei sale soţii : 

— Ai avut dreptate, draga mea, că Venus ajută pe 
troieni. Ia priveşte cum s-au moleșit ! 

Junona răspunse mînioasă : 

— Nu-ţi mai bate joc de mine ! Dacă m-ai iubi ca altă- 
dată, mi-ai primi rugămintea să lași viața lui Turnus, 

Jupiter se înduplecă : 

— Deși nu-l pot apăra de moarte, îi voi mai prelungi 
zilele, de dragul tău. 

Junona se mulțumi și cu atît. Ea trimise în calea lui 
Turnus o umbră aidoma lui Enea. Umbra fugea de el,- 
pînă urcă într-o corabie. Turnus urcă pe puntea corăbiei, 
iar Junona tăie de îndată odgoanele. Corabia goală începu 
a pluti singură pe valuri, cînd umbra lui Enea se destrămă 

şi se înălţă la cer. Turnus gemea zădarnic și plîngea pe 
tovarășii lăsaţi pe țărm. Ţipetele lor de moarte le auzea 
mereu tot mai slabe și mai depărtate, iar pe adevăratul 
Enea îl zări fugărindu-i armatele şi ucigînd fără milă 
pe rutuli. 

Valurile stîrnite de Junona duseră corabia în țara rutu- 
lilor, iar pe Turnus îl duse părintelui său. 

Crudul Mezenţiu, regele etruscilor, se ivi pe cîmpul de 
bătaie în locul lui Turnus. Dar etruscii, însetaţi de răzbu- 
nare, fac zid de suliți împrejurul lui și toți zoresc să-și 
ucidă stăpînul. El îi privește cu un rînjet îngheţat și li se 
împotrivește singur, răspîndind în juru-i moartea ca un 
mistreţ încolţit de cîini. Nici unul nu cutează să-l lovească 
cu arma de aproape, ci toți îl ţin departe cu vîrful lănci- 
lor, Enea îl zărește şi aleargă la dînsul. Dușmanul era pu- 
ternic și ştia prea bine să se apere cu lancea şi cu scutul. 

El aruncă lancea grea care nimeri în trupul altui lup- 
tător, greșindu-și pentru prima dată ținta. Enea îl izbi 
cu lancea și-l răni adînc. Mezenţiu nu se mai putea apăra 
şi dădea înapoi, dar Enea îl încolţise și nu-l mai scăpa, 
dacă tînărul Lausus, feciorul crudului rege, nu s-ar fi re- 
pezit cu sabia în mînă, așezîndu-se între el şi tatăl său, 

Lausus dădu soldaţilor răgaz să ducă pe Mezenţiu la 
adăpost, dar el căzu în locul tatălui său. Înduioșat de 
adînca dragoste fiască a tinărului, Enea îi lăsă armele și-i 
trimise trupul pe scut, pentru eroică cinstire. 

Pe malul apei crudul Mezenţiu, rezemat de un pom, 
îşi spăla sîngele negru șiroind din rană și întreba pe toţi 

ce-i face feciorul, cînd sosiră la el oștenii triști, cu trupul 
lui Lausus întins pe scut. Durerea de părinte întrecu du- 
rerea cruntei răni. Mezenţiu își înnegri cu tină pletele 
albe și gemea, îmbrățișindu-și fiul. El vorbi astfel aceluia 
care nu-l mai auzea : 

— Oare atît de mult am dorit eu să trăiesc, încît am 
jertfit viaţa ta pentru mine ? Cum e cu putință ca eu să 
mai trăiesc, dacă tu ești mort? Abia acum pătrund în- 
ţelesul blestemelor divine. Am pătat cu fărădelegile mele 
frumosul tău nume, fiule, pe care oamenii te iubesc, cu 
toate că ești copilul unui tiran. Acum înţeleg de ce m-au 
alungat supuşii mei de pe tron şi de ce mă urăsc. Nici o 
altă pedeapsă nu putea ajunge mai în adîncul sufletului 
meu ca să mă facă să sufăr atît. Tu ai plătit, pe cînd eu 
încă trăiesc toate crimele mele. Ce groaznică pedeapsă | 
Dar nu voi mai trăi s-o îndur. Mă duc să mor, căci nici 
măcar nu te mai pot răzbuna, copilul meu. 

Abia tîrîndu-se, Mezenţiu se urcă pe calul falnic, um- 
plîndu-și mîinile cu arme și săgeți. El vorbi vechiului său 
tovarăş de lupte şi biruinţi : 

— Roibule, am trăit, se vede, prea mult amîndoi. Dacă 
muream de ieri, astăzi trăia dragul meu Lausus. Dar nu 
voi muri singur, căci îmi spune inima că și tu vrei să 
sfîrşești necazurile odată cu mine. Tu nu vei mai lăsa 
pe altul să te mîne cu friîul. 


Așa vorbind, el îl strigă pe Enea, iar acesta îi auzi 
glasul și se apropie ca vîntul pe calul său năprasnic, 
zicînd : 

— Trimite-l, mare Apolon, să lupte cu mine, ca să-mi 
mulțumească pe veci etruscii care mă ajută! De bună 
seamă că vine Mezenţiu ca să-și răzbune fiul. 

Dar Mezenţiu nu mai trăgea acum nădejde de răzbu- 
nare. Deşi el știa bine că va muri, nu-și pierdu mîndria 
şi curajul. Strigă lui Enea : 

— Îți închipui, poate, că mai încape în sufletul meu altă . 
simţire decît durerea pentru fiul meu ? Ce groază din 
infern ar putea să-mi aducă uitarea ? Cine m-ar înspăi- 
mînta mai mult ? Nu mă ameninţa, căci eu însumi viu 
să mor de sabia ta. Nu vreau să mai trăiesc după moartea 
copilului meu. Mai înainte însă primește aceste daruri ! 

El aruncă suliță după suliță spre Enea, dar toate își 
luară drumuri piezişe după ce se izbiră de scutul lui 
Vulcan. Zădarnic ocolea din toate părţile pe Enea, arun- 
cîndu-i sulițe cu mîna puternică, căci Enea îi izbi cu lancea 
calul, care se prăubși la pămînt, prinzîndu-i picioarele 
dedesubt. Cu sabia în mînă, coborînd de pe cal, Enea 
dădu crudului Mezenţiu cea din urmă lovitură. Etruscii 
răspunseră cu chiote de bucurie pe tot cîmpul de luptă. 

Enea, troienii şi arcadienii jeliră pe tînărul Palas, îl 
îmbrăcară cu veștminte frumoase și scumpe, apoi îl așezară 
pe o targă, trimiţîndu-l tatălui Evandru, însoţit de o mie 
de luptători. 

Tocmai atunci sosi în tabăra troienilor o solie de la 
regele Latinus, cerînd o învoire de douăsprezece zile 
pentru îngroparea morţilor. Bătrînul Drances, dușmanul 
lui Turnus, arătînd adevărata dorință a multor latini 

de a face pace cu troienii, dobîndi învoiala lui Enea și 
după aceea luptele încetară douăsprezece zile. 

Cortegiul lui Palas ajunse la bătriînul rege Evandru. 
Bătrînul se prăbuși la pămînt, sărutînd rămășițele fiului 
său, dar nu se plînse de prietenia lui cu troienii, ci trimise 
lui Enea aceste vorbe : | 

— Dacă după moartea lui Palas mai prelungesc o viaţă 
nedorită, o fac numai așteptînd pe Enea să răzbune moar- 
tea copilului meu. Fie jertfa lui Palas chezăşia că Enea va 
ridica o cetate puternică unde va domni dreptatea și pacea 
veșnică ! 

Arcadienii puseră trupul lui Palas pe rug și-l arseră 
după datini, apoi solia se întoarse în tabăra troiană. 

În zilele de înmormîntare, în cetatea latină era o jale 
de nespus. Femeile văduvite și copiii orfani ţipau cît îi 
ținea pieptul împotriva războiului și împotriva lui Tur- 
nus. Ei cereau lui Turnus să lupte singur pentru femeia 
care-i place. Drances încredință poporul şi pe rege că Enea 
doreşte să lupte cu Turnus pentru mîna Laviniei și pen- 
tru tron. Puţini mai ţineau cu Turnus, mai mult de hatirul 
reginei Amate, Regele asculta în tăcere părerea tuturor, 
cînd sosi Venulus cu solii care au cerut ajutor lui Dio- 
mede. Strălucitul erou de la Troia le-a dat acest răspuns : 

— Noi, cei care am pîngărit cu armele cetatea sfîntă 
a Troiei, am suferit groaznicele chinuri ale războiului dar 
am plătit şi după război cruzimile noastre, împrăștiați de 
soartă în toate colțurile lumii. Eu însumi am fost alungat 
de pe tronul meu şi-mi fac aici o nouă țară, dar visez zi 

și noapte greșelile pe care le-am făptuit. Nu ne mai ispi- 
titi cu alte victorii, căci m-am jurat să nu mai ridic mina 
împotriva vreunui troian. Darurile pe care mi le daţi mie, 
mai bine daţi-le bunului Enea ca să se împace cu vai, 
pentru că în luptă el este tot atît de înspăimîntător cît 
este de blind cu prietenii. Eu unul îl cunosc prea bine, 
căci m-am luptat cu el. 

Vorbi şi regele Latinus : 

— Văd bine că am greșit luptînd cu niște oameni ca 
troienii. Poporul nostru a arătat întreaga sa vitejie, dar 
fără folos. Războiul a adus după el copii orfani, văduve, 
foc și pradă. Mai cuminte făceam dacă îngăduiam lui Enea 
să se așeze în ţinuturile noastre, căci doar avem destul 
pămînt nelucrat. Haideţi să alegem o solie mare, cu ra- 

„muri da măslin în mîini, ca să-i ducă vestea păcii ! 

Dar Turnus strigă că el nu se socotește învins pentru 
a cere pace, și că e gata să lupte singur cu Enea. Spunea 
că se simte destul de puternic ca să-l învingă în luptă 
dreaptă. 

În vreme ce ei sfătuiau în palat, se auziră ţipete și lu- 
mea din oraș fugea de ici-colo înspăimîntată, căci se vă- 
zură de departe venind armatele lui Enea. Turnus plecă 
repede din adunare să-și adune ostașii. Cea dintii îi veni 
în ajutor, din codrii ei, fecioara Camila, regina amazoane- 
lor viteze care umblau numai pe cai sprinteni ca vîntul. 
Crescute în păduri cu armele și cu vînătoarea, amazoa- 
nele erau jurate să asculte de fecioara Diana, zeița lunii, 
şi să nu se mărite niciodată. Ele colindau codrii și iubeau 
tot atît de mult vînătoarea ca și războiul. Îmbrăcate în piei 

de fiare și cu un sîn descoperit, ca să poată ţine arcul, 
amazoanele și frumoasa lor regină sosiră călări să dea 
ajutor lui Turnus. Înfăţișarea feciorelnică a reginei era 
dezminţită de braţu-i puternic şi de curajul ei. Nimeni nu-i 
stătea împotrivă fără să plătească cu viața îndrăzneala. 
Rîndurile călăreţilor etrusci și troieni se clătinară cînd o 
văzură cum mînuieşte armele, şi oștenii dădură înapoi, 
teama înfrîngînd rușinea. Dar vicleanul Aruns pîndea ne- 
contenit pe regină din lături și nu cuteza să-i iasă în faţă. 
Cînd o văzu cu privirea în altă parte, el aruncă o săgeată 
în pieptul vitezei fecioare. Groaza se răspîndi de îndată, 
dar zeița Diana, ocrotitoarea amazoanelor, nu iertă lui 
Aruns mișelia. Pe cînd el, ruşinat de fapta sa, fugea din 
fruntea oștirii ca un lup vinovat care a atacat pe vînător, 
săgeata fără greş a Dianei îi luă viața. 

Camila, rănită de moarte, încearcă zădarnic să-și smulgă 
săgeata din piept. Focul ochilor ei se stinge în gheţurile 
morții şi obrajii ei rumeni se îngălbenesc. Un văl negru 
i se aşază pe ochi și o desparte de lumea întreagă. Ea 
pierde din mîini frîiele calului şi scapă armele la pămînt. 
Apleacă pe sîn capul greoi, apoi cade de pe cal. Cu un 
suspin, sufletu-i zboară în împărăția umbrelor. Strigăte 
se înalță din mijlocul armatelor :. unul e de biruinţă, și 
celălalt de groază. Rutulii fug spre cetate și căpitanii 
lor îi urmează. Nimeni nu mai cutează să stea în faţa 
troienilor. Cei dinăuntrul cetății închid porţile de frica 
dușmanilor și nu le mai pasă dacă aceștia snopese pe cei 
rămași afară de ziduri în fața copiilor, femeilor şi părin- 
ţilor îngroziţi. Alţii aruncă de pe ziduri cu ce le vine la 
b i 

îndemînă peste troieni şi ucid pe cine nimeresc. Turnus 
aude că ai săi fug dinaintea troienilor şi aleargă în goana 
calului să-și ajute călărimea pe care o lăsase în grija 
Camilei. El vede pe Enea și grăbeşte să-l întîmpine. Dar 
Apolon, zeul care învîrtește pe boltă discul luminos al 

„ soarelui, se aruncă din cer de-a dreptul în mare și lupta 
încetează odată cu sosirea nopţii. 


MOARTEA LUI TURNUS 


Văzind că latinii sătui de înfrîngeri cer necontenit în- 
cetarea luptei, trufașul Turnus mai mult se îndirjește 
şi vrea cu tot dinadismul să dea singur ochii cu Enea. 
El vine la regele Latinus, zicînd : 

— Ori voi arunca cu mîna mea în infern pe troianul 
fugar, ca să răzbun vătămările pe care ni le-a adus, ori 
va fi el învingătorul meu și soţul Laviniei. 

— Curajosule prinţ, cu cât vei fi tu mai dîrz, răspunse 
regele, cu atita voi fi eu mai potolit şi mai cumpătat. 
Eşti singurul moștenitor al întinsului tău regat, multe 
ținuturi fiind cucerite chiar de tine. Toţi regii ar dori să 
te facă ginere, iar Italia e plină de prințese frumoase şi 
bogate. Eu însumi de dragul tău am călcat cuvîntul pe 
care i-l dădusem lui Enea. Dar iată ce năpastă a adus 
țărilor noastre slăbiciunea mea ! De ce nu te duci la 
părintele tău care te așteaptă înlăcrimat ? Vei uita curînd 
pe Lavinia. 

Dar Turnus rămase neînduplecat. Regina Amata, înspăi- 
mîntată, își izbea pieptul cu pumnii și striga plingînd 
ginerelui ei : 

„— Te rog nu lupta cu Enea ! Tu ești singura nădejde 
‘a bătrineţelor mele, gloria acestei ţări şi singurul moște- 
nitor al lui Latinus. De te va răpune, îmi voi lua și eu 
viaţa ca să nu văd alți stăpîni în casa mea. Nu voi putea 
îndura s-o văd pe Lavinia în braţele unui străin. 

Lavinia asculta cuvintele ei și se îmbujoră de o simtire 
necunoscută. O flacără sfîntă alunecă în vinele sale și 
chipu-i aprins pšru de fildeş, înfrumusețat de culorile 
purpurei sau de un mănunchi de trandafiri. 

Turnus, îndrăgostit de farmecul ei, ținteşte ochii asupra 
fetei şi nu mai are altă dorință decît să lupte pentru 
Lavinia. Plecînd în iatacul său, îşi potrivi armura turnată 
în aramă şi aur și cîntări în mîinile amîndouă lancea 
lungă şi grea. El trimise vorbă lui Enea să-şi ţină pe loc 
oștenii în zorii dimineţii şi să-l aștepte pe dînsul, căci 
vrea să lupte singur pentru Lavinia. 

A doua zi în zori, Turnus, cu sabia făurită de Vulcan, 
se ivi în mijlocul armatelor. Enea, cu armele sale divine, 
se apropie de Turnus. Ostaşii, cu suliţele înfipte în pămînt, 
priveau dornici să vadă lupta şi sfîrşitul ei. 

În cer, Junona ştia că ziua cea de pe urmă a lui Turnus 
a sosit și că nu poate îndupleca pe Jupiter s-o mai amîne. 
Ea cheamă pe nimfa Juturna, soră bună a lui Turnus, și-i 
vestește durerea care o așteaptă. O îndeamnă să-și ajute 
fratele cum va putea, apoi o lăsă pradă lacrimilor care 
nu ajută la nimic. Regele Latinus se opri în mijlocul celor 
` două armate, unde preoţii înălţară altarele cu jertfe. Enea 
îşi trase sabia din teacă şi rosti jurămîntul său : 


— Dacă zeii vor aduce izbînda lui Turnus, ai mei se 
vor întoarce în cetatea lui Evandru, iar Julus va uita 
pentru vecie împărăţia Italiei. Troienii nu vor face nici- 
odată război latinilor. lar dacă zeii vor voi să-mi aducă 
biruința, regele Latinus va rămîne ca și pînă acum regele 
latinilor săi, iar noi vom aduce zeii și religia noastră și 
vom zidi o cetate căreia îi vom da numele Laviniei. 

Regele întări jurămîntul lui Enea şi Turnus jură de 
asemenea. Enea privea încrezător spre cer, dar Turnus 
sta trist şi întunecat la chip. Rutulii începură a fremăta, 
îngrijoraţi de viaţa lui. Juturna luă chipul unui oştean 
şi se pierdu în rîndurile rutulilor. Ea îi îndemnă să se îm- 
potrivească la lupta celor doi eroi. 

— Nu este drept, spunea Juturna, ca un singur om sa 
se jertfească pentru toți. E păcat de tînărul prinţ să 
moară |! ; 

Rutulii se mişcară cu murmur și mulţi puseră mîna 
pe arme. Sai 

Altarele sînt răsturnate, săgețile încep a zbura de pre- 
tutindeni.şi lupta e însuflețită ca în ziua de ieri. Moartea 
începe a alerga de-a lungul oştirilor şi seceră rodul ei 
scump. Numai Enea, cu capul descoperit, fără arme şi scut, 
căuta să potolească cu vorbe și semne furia armatelor. Dar 
o săgeată furişă, pe care nimeni după aceea nu s-a lăudat 
că a aruncat-o, atinse coapsa eroului şi-i pătrunse adînc 
în os. A 

Turnus, văzîndu-l rănit și dus de ai săi de pe cîmp, își 
aminti curajul de mai înainte. El se urcă pe car și se 

năpusti asupra troienilor. Cine ar. putea povesti isprăvile 
sale ? 

Enea, acoperit de sînge și sprijinindu-se de lunga sa 
lance, merge la cort. El cheamă doctorul să-i smulgă să- 
geata. Zădarnic trage bătrinul doctor cu cleștele săgeata 
ruptă, zădarnic vrea s-o smulgă din os ! 

Măcelul sporeşte pe cîmpul de bătaie şi primejdia pîn- 
deşie pe troieni. Furtuni de praf arată fuga lor din faţa 
lui Turnus ori a lui Mesap, îmblînzitorul de cai. Călă- 
rimea latină se ivește în fața întăriturilor troiene și săge- 
tile cad în mijlocul gloatei. Se aud strigătele luptătorilor 
şi glasurile jalnice ale celor ce-cad, 

Atunci, zeița Venus-Atrodiia, mama lui Enea, coboară 
din ceruri învăluită într-un nour și-i aduce balsamul cules 
de ea din florile de pe munţii sălbatici. Ea aruncă bal- 
samul în apa cu care doctorul spăla rana însîngerată. 
Îndată durerile trec, sîngele se încheagă, iar săgeata, fără 
cleşte, urmează mîna care o trage afară din rană. Enea | 
e gata de luptă şi doctorul strigă : 
| — Aduceţi repede armele eroului ! Un zeu vă ocroteste 
pe toţi. 

Enea îmbracă armura şi apucă armele primejdioase. 
Ei își îmbrățișează copilul și iese pe cîmp cu lancea sa 
- uriaşă. Mnestru, Sergeste și Sereste merg alături de el 
Țărîna cimpului se răscoală sub paşii lor, iar pămîntul 
tremură. Turnus și latinii văd cu uimire şi groază pe 
Enea sănătos. Ei înţeleg că un mare zeu îl ocroteşte. Enea 
şi ai săi păreau că zboară la bătălie. Ceata lor se măreşte 
mereu şi umple cîmpia. Îndată începe a curge sîngele | 

dușman, dar Enea nu-și pierde vremea cu cei neînsemnaţi. 
El caută cu ochii pe Turnus, numai cu el vrea să lupte. 
Sora Juturna, înspăimintată de primejdia în care se afla 
fratele ei, aleargă la carul lui, răstoarnă sub oişte pe vizi- 
tiu, îi ia chipul, glasul și armele și apucă în mîini frîiele 
late ale telegarilor. În zbor de rîndunică îl poartă pe Tur- 
nus printre armate, îl arată tuturor, dar îl îndepărtează 
mereu de Enea. Troianul ia seama la şovăielile dușmanului 
și-l cheamă la luptă, dar J uturna îl ţine mereu departe pe 
fratele ei, 

Mesap, îmblinzitorul de cai, încearcă să-l săgeteze pe 
furiş pe Enea. Cînd se văzu lovit mișelește și cînd zări pe 
Turnus ocolindu-l mereu, Enea începu a lovi fără cruţare 
pe toţi cîți îi ieșeau În cale. Cine ar putea zugrăvi măcelul 
dezlănţuit de Enea pe cîmpie ? Cine ar putea Povesti ispră- 
vile lui Turnus ? 

Zeița Venus îndeamnă pe fiul său să se năpustească pe 
cetatea latinilor, ca să-l aducă pe Turnus mai aproape. 
Enea cheamă pe Mnesteu, pe Sergeste şi pe Sereste şi, 
urcîndu-se pe o înălțime, vorbi ostașilor : 

— Cit voi mai aștepta pe Turnus să lupte cu mine? 
Trebuie să sfirșim odată cu războiul acesta blestemat. 
Veniţi cu făcliile în miîini să răzbunăm călcarea unui 
cuvînt ! 

Troienii porniră în şiruri lungi spre cetate şi fură îndată 
la picioarele zidurilor, unde nimeni hu-i aştepta. Se ridi- 
ară îndată scări şi se aruncară făclii aprinse. 

Unii aleargă la porţi şi sugrumă santinelele. Alţii aruncă 
lănci și descarcă un nor de săgeți. Enea mustră cu asprime 


293 


pe latini pentru necredinţa lor. Spaima şi nebunia cuprind 
pe cei mai mulţi. Unii cer să se deschidă troienilor porțile, 
alţii se îndreaptă la ziduri cu armele în mîini. 

Atunci o tristă întîmplare cutremură toate sufletele : 
regina Amate, văzînd pe Enea lîngă ziduri, își închipuie 
că Turnus e mort. Ea nu mai poate îndura această durere 
și se spînzură de o grindă. Jalea acestei morţi doboară pe 
rege și slăbeşte voinţa de luptă a poporului. În vremea 
aceasta Turnus, departe de cetate, urmărea în silă cîţiva 
dușmani. Suflarea vîntului îi aduse la ureche strigătele 
zgomotoase, născute de groaza oarbă. El aude glasuri neîn- 
telese și un zvon dureros din dreptul cetăţii. El strînge 
frîul telegarilor și oprește carul. Juturna, care-l călăuzea 
sub înfăţişarea vizitiului, se întoarce către el şi-i şopteşște 
cu glasul stins: 

— Urmăreşte, stăpîne, pe troieni pe acest drum care 
ne va deschide gloria ! Cetatea atacată are destui apărători. 

— Sora mea dragă, îi răspunse Turnus, te-am cunoscut 
de cînd ai rupt învoiala cu Enea. Ştiam că a fost viclenia 
ta. Dar de ce ai coborit din ceruri să fii martoră tristă 
a morţii mele ? Mai pot fugi de moarte, după ce am dus 
la pieire atîta oştire latină și rutulă şi cînd prietenii mei 
cei. mai buni sînt uciși ? Cum să nu roşesc la mustrările 
lui Drances ? 

Turnus sare din car şi aleargă spre cetatea din care 
se văd ieşind trîmbe de flăcări şi de fum. Juturna se ridică 
în Olimp cu ochii înlăcrimaţi, ca să nu mai vadă victoria 
lui Enea. Turnus face semne ostașilor să înceteze lupta, 
strigîndu-le : 

— Rutuli şi latini, soarta războiului e în mîna mea. 
Trebuie să lupt cu Enea cum ne-a fost jurămîntul şi să 
fac dreptate cu sabia. 

Îndată lăsă Enea pe latini și cetatea lor şi se repezi la 
dușman. Mai întîi își aruncă lăncile unul altuia. Apoi se 
întilniră aproape şi începură a izbi cu săbiile lor grele 
în scuturile de aramă, care bubuiau ca trăsnetele. 

În ceruri, Jupiter voi să ştie hotărîrea destinului și puse 
într-un cîntar cu două talgere sorţile eroilor. Turnus ridică 
sabia uriaşă, repezindu-se în coiful lui Enea, și oștile 
amiîndouă rămaseră o clipă cu suflarea tăiată. Dar sabia 
de oțel se frînse în mîinile lui Turnus. Nemaivăzind altă 
scăpare, Turnus fugi, iar Enea, pe urmele lui, nu-l slăbea 
deloc. Din fugă, strigă pe rutuli, cerîndu-le o sabie, dar 

„Enea ameninţă cu moartea pe cine i-o va aduce. Ei ocolesc 
de cinci ori cîmpia, căci viaţa lui Turnus e preţul între- 
cerii, Enea aruncă marea sa lance, şi aceasta se înfige în 
rădăcina unui măslin sfînt al corăbierilor. El încearcă s-o 
tragă afară, dar Turnus, înspăimîntat de gîndul duşma- 
nului, înalţă „această rugăminte zeului pădurilor cu pi- 
cioare de ţap: 

— Tu, Faune, şi tu, pămînt al ţării mele, nu-l lăsaţi 
să scoată lancea cu care vrea să mă ucidă ! 

Rugăpiunea lui nu fu zădarnică, și Enea trăgea din toate 
puterile, tără folos. Juturna duse fratelui ei sabia. Văzind 
îndrăzneala nimfei, zeița Venus cobori iute la pămînt şi 
smulse cu mîna ei lancea din măslin. Eroii se încleștară 
din nou în luptă grea. 

Sus în ceruri, ascunsă într-un nour strălucitor, Junona 
privea pe cei doi luptători. Jupiter o zări, căci lui nimie 
nu-i scăpa, şi-i vorbi : 

— Ce mai vrei să faci, scumpa mea soţie ? De ce te 
ascunzi în acest nour înfrigurat ? Te sfătuiesc să asculți 
rugămintea mea. Sfirşitul lui Turnus a sosit. Nu-l mai 
sprijini ! Enea va intra în Olimp, căpătînd nemurirea, iar 
împărăţia lui va fi veșnică. 

— Marele meu soţ, răspunse Junona, am părăsit pe 

Turnus și pămîntul, altminteri nu m-ai fi aflat aici sin- 
gură, tristă și rușinată privitoare a unei lupte nesuferite. 
Nu voi mai stărui într-un război zădarnic. Îţi cer totuși 
o mingiiere, care priveşte gloria latinilor. Prin pacea care 
se va încheia, noroadele Italiei să nu fie silite a părăsi 
vechile lor nume, pentru a lua nume de troieni ! Ele să 
nu ia nici limba, veșmintele sau obiceiurile troiene ! Ceta- 
tea latinilor să dăinuiască mereu, iar regii lor să poarte 
mai departe numele de regi ai Albei! Roma să devină 
puternică numai prin virtuțile italienilor ! Acum Troia nu 
mai trăieşte. Să nu mai trăiască nici numele ei îngropat 
în ruine ! 
È — Ce răzbunătoare mai eşti, fiică a lui Saturn ! răs- 
punse zeul zîmbind. Ca să nu te mai văd plingînd, îţi 
voi împlini dorinţa. Troienii vor alcătui cu italienii același 
trup, şi numele lor se va pierde. Vor fi cu toții latini. Se 
va naște un popor ale cărui virtuţi vor întrece pe ale 
tuturor muritorilor. Nici un popor nu-ţi va fi mai credin- 
gios şi nu-ți va ridica mai multe laude și altare. 

uzind aceasta, Junona se întoarse împăcată în Olimp, 

Povestea spune că erau două zeițe, surori cu zeițele 
infernului și fiice aie nopţii care le născuse gemene, în- 
făşurase capetele lor cu șerpi și le dăruise aripi uriaşe. 
Așezate la picioarele tronului lui Jupiter, ele aruncau 
groaza între sărmanii muritori, cînd regele zeilor trimitea 
cu ele asupra pămîntului bolile ori moartea ori blestemul 
războiului. Jupiter mînă pe una dintre ele la Juturna, care 
nu părăsea pe Turnus. 

Furia zboară la pămînt ca o săgeată otrăvită şi se pre- 
face în cucuvaie. Trece de mai multe ori pe sub ochii lui 
Turnus și-i atinge cu aripile arama scutului. El se înspăi- 
mîntă, părul i se ridică, pierde glasul şi treraură tot. Ju- 
turna zărește cucuvaia în zbor şi-i aude ţipătul înfricoșă- 
tor. La vederea furiei, ea îşi smulge părul și-și bate pieptul 
cu pumnii : 

— Vai, frate al meu, ce mai pot face pentru tine ? Cum 
Ii voi mai întîrzia moartea ? Cum să mă împotrivesc arä- 
tării care-mi dă tîrcoale ? Trebuie să te părăsesc. Înce- 
tează, pasăre a infernului, să mă mai înspăiminţi ! Cunosc 
prea bine filfiitul aripilor tale şi țipătul morţii. Înţeleg 
că te-a trimis părintele lumii. Aşa plăteşte e! dragostea 
noastră ! De ce m-a făcut nemuritoare ? Vai mie ! Dacă 
aș putea muri, ar înceta acum suferințele mele și aș urma 
pe fratele meu în infern. 

Fa își acoperă capul cu un văl albastru și se scufundă 
în sînul unui rîu adînc. După plecarea nimfei, Turnus 
încearcă să fugă, dar Enea îl ameninţă cu vîrful ascuţit 
al lăncii, strigîndu-i : 

— De ce fugi ? De ce nu vrei să lupţi ? Fii şiret sau 
curajos ! Încearcă să zbori în ceruri sau să te îngropi în 
măruntaiele pămîntului ! 

Turnus clătină capul : 

— Dușman neîndurat, nu focul vorbelor tale mă în- 
spăimiîntă, ci mă tem de Jupiter care e miîniat. 

- Vorbind astfel, el ridică o piatră uriașă, care slujește 
de hotar și, alergînd spre Enea, i-o aruncă din fugă. Greu- 
tatea uriaşă îi îndoaie genunchii și-i sfirșește puterile, 
Piatra rostogolită în vînt nu străbate nici jumătate din 
drum. Cugetul său şovăielnic nu mai ştie încotro să se 
îndrepte. El își întoarce privirile cînd la rutuli, cînd spre 
oraş. Teama îl ţintuieşte pe loc la vederea săbiei gata 
să-l străpungă. Nu se mai poate feri, nici nu se mai năpus- 
tește pe duşman. Nu-și mai vede nici carul, nici pe 
Juturna. Enea aruncă din toate puterile strălucitoarea 
sa lance, care sparge marginea scutului cu şapte plăci 
de aramă și-i pătrunde lui Turnus în coastă. Zguduit de 
lovitura grozavă, Turnus îndoaie genunchii și cade la 
pămînt. Rutulii ridică ţipete sfișietoare, de care răsună 
munţii îndepărtați. Privind atunci cu înfățișare supusă și 
umilă pe învingătorul său, Turnus întinde mina și se roagă: 

— Nu-ţi cer viaţa. Trebuie s-o pierd. Dar am un tată 
zdrobit de greutatea anilor, așa cum a fost pînă de curînd 
tatăl tău Anchise. Fii bun cu el ! Dacă vrei să-mi iei viața, 
dă-i tatălui meu trupul, să-l plîngă și să-l îngroape! 
Aceasta va fi singura sa mîngiiere. Tu m-ai învins și toți 
latinii au văzut cum ţi-am întins mîna. Lavinia este a ta. 
Nu duce ura mai departe! Nu zădarnic ţi se zice bunul 


Enea... 

Înduioșat de suferința tînărului, Enea se opreşte și nu 
dă cu sabia lovitura pe care Turnus o aștepta. Ar fi dorit 
să-i lase viaţa, dar deodată zăreşte pe- umerii lui podoa- 
bele luate de la Palas, cînd l-a ucis. La vederea podoa- 
belor, Enea își amintește de răzbunarea pe care i-o datora 
tînărului Palas și rostește cu durere : 

— Mai pot oare să te iert, cînd te văd gătit cu podoa- 
bele prietenilor mei pe care i-ai ucis ? 

Înspăimîntat de aceste cuvinte, Turnus și-aruncă ochii 
la scutul lui Enea, pe.care se afla sculptată istoria glorioasă 
a Romei născute din neamul divin al lui Enea. Pe măsură 
ce-l privea, înţelese că tot ce ţine de ziua de-azi trebuie 
să amuţească înaintea unui viitor glorios și că el însuşi, 
atît de tînăr, nu mai făcea parte decît din trecut. Trebuia 
să lase lui Enea locul său pe pămînt. El vedea zugrăvită 
lupoaica pe cîmpul lui Marte, alăptînd la sînu-i pe Romu- 
lus și Remus. Vedea sabinele răpite de flăcăii romani, 

“iar după aceea pacea dintre sabini și romani și nunta 
fetelor sabine. Cei şapte regi ai Romei erau pe scut zu- 
grăviţi în aur, cu chipurile lor aspre şi gata de luptă. Erau 
acolo valurile mării pe care romanii vor da bătălii nemu- 
ritoare cu dușmanii lor, întinzînd stăpînirea dincolo de 
țărmurile mării romane. Se vedeau apoi consulii cei mari 
ai republicii și împăratul August, nepotul lui Julius Cezar. 
Nu uitase Vulcan să zugrăvească nici hotarele de răsărit și 
de miazănoapte, unde legiunile romane ţineau în loc 
popoarele barbare, geloase pe strălucirea Romei. Atunci, 
ca trezit dintr-un somn adînc, auzi Turnus strigătul lui 

— Primește lovitura care-ţi vine din mina lui Palas, 
pedeapsa barbarilor ! Palas varsă acum sîngele ucigașu- 
lui său ! i i 

La aceste vorbe, Enea cufundă sabia în pieptul lui 
Turnus. Răceala morții începe cu încetul să alerge în 
vinele sale. El mai aruncă un geamăt și sufletul său mîniat 
se ridică în zbor către lăcaşul tristelor umbre, 

